
AF SVINENES (DE FIRFØDDEDES) 
KATEKISMUS. 


$ 1. Såvidt en besindig gætning rækker er univer- 
set et umådeligt svinetrug, der består af faste og fly- 
dende dele, men især da af svineføde, som man kan få 
fat på, og af svineføde, som man ikke kan få fat på, 
og af det sidste er der uendelig meget mere, i det 
mindste for de fleste svin. 

& 9. »Hvad er retfærdighed% — Det er, at du har 
din del af det støre svinetrug og ikke det mindste af 
min del. 

$ 10. »Men hvad er så »min« del% — Ja, dér lig- 
ger i sandhed den støre vanskelighed, over den har 
svinevidenskaben grundet i lange lange år, og dog er 
den ikke kommet løsningen et eneste skridt nærmere. 
Min del — øf — min del er, når det kommer til styk- 
ket, alt hvad jeg kan få fat på, uden at blive hængt 
eller sat i tugthuset. 

Carlyle: Latter-day Pamphlets; Jesuitism. 

FORORD. 


Nærværende bog kan betragtes som en fortsættelse og 
afslutning af en tidligere (»Naturlig ret, på grundlag af 
ækvivalent kompensation«. Kbhvn. 1907), idet den går ud 
på at bringe de i denne fremsatte, almindelige etiske grund- 
principper til anvendelse på et specielt område, det offent- 
lige liv. 

Imidlertid har jeg dog udarbejdet den foreliggende bog 
som et selvstændigt hele, der meget vel vil kunne læses uden 
kendskab til forgængeren, idet jeg har åbnet fremstillingen 
med en kort gengivelse og begrundelse af de i »Naturlig ret« 
fremsatte grundtanker. 

Under udarbejdelsen af »Naturlig ret« nærede jeg den an- 
skuelse, som også blev udtalt deri, at specielle deduktioner 
ud fra klart fremstillede etiske grundsætninger (m. a. ord 
udarbejdelsen af en speciel etik) i grunden måtte betragtes 
som en ret overflødig opgave. Siden da er jeg blevet over- 
tydet om det modsatte. Det viser sig, at mange mennesker 
meget vel kan have opfattet og anerkendt en grundsætning 
og dog røbe en påfaldende mangel på evne til at anvende 
den korrekt, i al fald på visse felter. Hvad der hindrer dem 
deri kan være faktorer af forskellig art; hvor det ikke er 
brist på logisk sans, kan det være tilvante traditionelle tanke- 
gange eller personlige interesser, der drager dem ud af den 
rette kurs. Men deraf følger, at en forfatter, som er interes- 
seret i at se sine principper fortolkede og anvendte i den 
størst mulige renhed, ikké bør unddrage sig den opgave at 
være behjælpelig med at følge dem et stykke ud på de spe- 
cielle felter, i al fald de vanskeligste. 

Hvad retfærdighedstanken angår, er det hævet over en- 
hver tvivl, at det område, hvor vejledning først og fremmest 
tiltrænges, er det offentlige liv. Der gør sig her særegne for- 
hold gældende, som i al fald i første øjeblik let vil tilsløre 
oversigten. 

Dette viser sig ganske klart, såfremt man blot overvejer 
følgende: hvorledes skal etikeren drive sin agitation ude i 
nutidens praktiske liv? Kan han med virkning slå på de 
samme strænge, når han står overfor det offentlige livs 
mænd, og når han står overfor privatmænd som sådanne? 
Kan han appellere til de samme følelser, kan han vende sig 
mod de samme angrebspunkter? — Nej, han må, som vi skal 
se, gå stik modsat tilværks i de to tilfælde. 

Der klages i almindelighed over, at tiden bliver mere og 
mere selvisk og hjerteløs. Men det hænder da undertiden, at 
en og anden protesterer imod denne opfattelse og udbryder : 
ja, det kan være rigtigt nok, hvis man blot tænker på privat- 
livet. Men se hen til det offentlige liv og dets repræsentative 
mænd! Betragt vore lovgivende forsamlinger og vore kom- 
munalråd! Har vi da ikke her, midt i vor nøgterne og 
tørre egoistiske tid, oaser, hvor humanitetens og hjælpsom- 
hedens fane endnu holdes højt, ja højere end nogensinde 
før. Lyt til de taler, der holdes, se på al den gavmildhed, 
der udfoldes til højre og venstre, og sig, om der dog ikke 
her findes mænd med hjertet på rette sted! 

Den etisk interesserede vil dog ikke kunne istemme 
denne begejstringshymne eller glæde sig over dette ene- 
stående opsving af humane følelser hos vore offentlige mænd. 
Fænomenet har ikke undgået hans opmærksomhed, men det 
har forekommet ham så besynderligt, at han har sat sig hen 
for at tænke. Og resultatet af denne tænkning er, at han 
rentud sagt vil være tilbøjelig til — af etiske grunde — at 
bede de offentlige mænd om endelig at være en smule min- 
dre humane. 

Ser ikke dette aparte ud, at i det offentlige liv' må moral- 
isten nu til dags være den, der ærbødigst henstiller til ved- 

kommende endelig ikke at lade hjertet løbe altfor stærkt 
af med sig? Ser det ikke næsten ud som umoral? 

Ved nærmere overvejelse må man dog vist give ham ret 
i, at en repræsentant som sådan ikke kan besidde hjerte el- 
ler andre organer af lignende art, med ret til at gøre sig 
selvstændigt gældende. Han er tværtimod selv et organ, i 
andres tjeneste, Som privatmand har han mulighed for at 
besidde et hjerte, men der er ingensomhelst naturmæssig el- 
ler retmæssig forbindelse mellem dettes krav og andre men- 
neskers pengepung. Den arbejdets deling, der- hidtil har 
været praktiseret, at det er repræsentanten, der har udfol- 
det 'det ædle sindelag og de varme følelser, medens det er os 
øvrige private egoister, der kun har fået den mere pro- 
saiske del, — udbetalingen af valuta — overladt, er i læng- 
den uskikket til at vække etisk begejstring. Man bliver til- 
bøjelig til at mene, at det dog vist er en lidt for flatterende 
rolle, de styrende mænd har tildelt sig selv, og at der til at 
dokumentere virkelig offervillighed kræves andet og mere 
end smukke taler i rigsdagen og energiske greb i — andres 
lommer. 

Det er ikke mindst dette forhold, denne ejendommelige 
moderne form for humanitet og ædelhed, der bevirker, at en 
fremstilling af det offentlige livs etik må få en særlig karak- 
ter og betydning. 

1 det private liv har det aldrig vist sig nødvendigt sær- 
lig at drage til felis mod hjælpsomhed og offervillighed ; 
fristelsen til at overdrive disse tilbøjeligheder har her sjæl- 
dent været så stærk, at de måtte bremses forat retfærdig- 
heden kunde ske fyldest; hvad der mulig kom af, at man 
selv måtte præstere både følelse og udlæg. Her har moral- 
isten i reglen måttet lade toner af ganske anden art lyde blot 
for at fremtvinge det mindstemål af selvfornægtelse, som ret- 
færdighedslinien krævede. 


Tilfældet har villet, at de efterfølgende betragtninger 
over Statslivet er fremkomne i en for landet meget trykket 

og mørk tid, Vi har været vidne til så betænkelige symp- 
tomer på gennemgribende korruption og décadence i det of- 
fentlige og private liv som aldrig før. Og det værste er, at 
man endnu forgæves spejder efter den afgørende vending i 
karakterer og anskuelser, som skulde bebude, at nu var 
bunden nået. 

En hovedgrund til den almindelige déroute er» sikkert 
den overordentlig udbredte uredelighed og uvederhæftighed 
overfor økonomiske spørgsmål, Den moralske sans er uden 
tvivl hos måske den allerstørste del af befolkningen så svæk- 
ket på dette punkt, at man end ikke teoretisk vil indrømme, 
at f. eks. det at stifte gæld udover sandsynlig betaleevne er 
fuldt så uredeligt som at stjæle eller lyve. Og i stedet for at 
stat og kommune skulde søge at bane vej for en mere 
moralsk opfattelse, ser man dem ufravigelig i fortroppen, 
når det gælder at præstere eksempler på usolide og urede- 
lige økonomiske dispositioner. Ganske ansvarsløst dynger de 
gæld på gæld på efterkommernes skuldre. Og endnu — midt 
i uføret — vover de ikke at se sandheden i øjnene og plan- 
lægge en sundere økonomi. Af frygt for vælgerne vover de 
hverken at begrænse udgifterne tilstrækkeligt eller at fore- 
slå nogen forsvarlig dækningsmåde. De kender kun den ene 
udvej at fortsætte med lån og pantsætning. En afdød borg- 
mester roses offentlig for at have overskredet sit budget, en 
anden borgmester erklærer det at skaffe balance på budget- 
tet for hekseri, som vel ingen kan forlange af ham. En for- 
henværende finansminister finder det ganske naturligt, at 
repræsentanterne hver især kræver ind så meget som muligt 
til fordel for deres kres — det er jo netop deres opgave. Det 
er den økonomiske usundhed, der er roden til den politiske 
usundhed overhovedet. 

Under sådanne forhold kan det være vanskeligt for en 
forfatter, der er kommet ind på at tale om statssager, at be- 
vare sit hoved tilstrækkelig køligt og klart; og lige så van- 
skeligt kan det måske blive at fange læseres interesse for 
synspunkter, der ligger under den aktuelle overflade, -Men 
ligesom jeg håber at påvise, at de anskuelser, der i det føl- 

gende gøres gældende, har deres rod i overvejelser af for- 
hold, der ligger dybere end de øjeblikkelige brydninger, så- 
ledes venter jeg også at træffe enkelte rolige læsere, som vil 
være villige til med mig at opsøge sufdere grundprincipper 
for det offentlige livs førelse end dem, der for tiden har kurs. 
Det var vel værd at tage under overvejelse, om ikke det 
nuværende demokratiske partistyre i det hele taget hviler | 
på et falsk grundlag. Som det nu er, muliggør det et mindre- 
tals fuldstændige prisgivning på alle punkter og giver fler- | 
tallet beføjelse til skrankeløst at trampe ind på ethvert indi- | 
viduelt område. Har man nogensinde afstukket grænserne | 
; for den personlige frihed og ejendomsret så klart, at den en- | 
kelte med den myndighed, retten giver, kan stanse en hvilken- 
| somhelst statsmagt, det være sig en enevoldsmagt eller en fler- | 
| talsmagt, med et: hertil og ikke længere? Under de nuværende | 
| forhold har en regering en næsten ubegrænset magt til efter | 
| forgodtbefindende at disponere over borgernes ejendom til 
|en mængde opgaver, en stor del af dem ikke kan sank- 
tionere; pengemagt og embedsmandsvælde ophobes i altfor 
betænkelig grad i regeringens hænder. Hvor det har ført os 
ud, har vi alle i altfor smertelig erindring. Men det gælder 
om at få øjnene op for, at det, vi har været vidner til, ikke 
var en række tilfældigheder. Det gælder om at se, at hvis 
ikke systemet havde medført, at privat-økonomiske interes- 
ser var så intimt sammenslyngede med flertalsstyret i dets 
nuværende form, vilde de uhyggelig korte spring fra mest- 
betroet mand til forbryder have været utænkelige. Blandt 
andet også fordi motiverne havde manglet. Vi må se sand- 
heden i øjnene og indrømme, at de uhyggelige ting, der er 
' sket, er ganske naturlige, næsten uundgåelige konsekvenser 
af partistyre og regeringsalmagt i forening. Endvidere, at 
det naturligvis kun er det mest graverende, vi overhovedet 
har fået at se. 
Nuvel, hidtil har vel intetsomhelst politisk system været 
i stand til at hindre, at de mest hensynsløse og idétløse magt- 
stræbere kom i spidsen. Det er forsåvidt interessant at se, 
at det allevegne, under ethvert historisk styresæt, har været 


x 


muligt for en bestemt type af mænd, til alle tider nøjagtig 
den samme type, at bane sig,vej til magten. Hensynsløse og 
brutale, med en egoisme, der ingen grænser kender, og i 
besiddelse af en blændende suffisance og af den af så mange 
højt beundrede formelle dygtighed og arbejdsevne er de ofte 
kendelige allerede på det ydre; de ser ens ud i den romerske 
kejsertid og i vor demokratiske tid. Ingen regeringsform har 
formået at holde dem nede; de forstod at tillempe sig og at 
vælge deres trappetrin efter forholdene. Man må være så 
ærlig at tilstå, at heller ikke det moderne demokrati har for- 
mået at bygge noget bolværk imod denne fare. Ja, man må 
strække sig så vidt, at man erkender, at det både i indland 
og udland for en stor del har været den og 3die klasses 
mænd, der er kommet i forgrunden i det moderne poli- 
tiske liv. 

Det spørgsmål, fremtiden stiller, er om man kan og 
vil se sammenhængen i disse ting. Og om man vil søge 
tilbunds i uføret for at værne den enkelte borgers person- 
lige og økonomiske frihed imod magtovergreb fra de rege- 
rendes side. Men i hvilken retning skal man søge en ga- 
ranti, som ingen aristokratisk eller demokratisk forfatning 
hidtil har kunnet yde? 

Der er næppe antien udvej end at begynde sine over- 
vejelser med den dybest mulige mistillid til regereri over- 
hovedet og fra grunden af undersøge alt regimentes årsag 
og naturnødvendige bestemmelse. Dernæst må man stille 
det spørgsmål: har det enkelte individ ikke et særligt ejen- 
domsområde, som han alene har selvbestemmelsesretten 
over, og som bør være helligt og ukrænkeligt og værnes 
mod indgreb fra enhver regerings side, af hvad art den 
end er? På dette spørgsmål kan kun etikken — den na- 
turlige retslære — give svar, og den er tillige den eneste, 
der kan angive, hvor grænselinien mellem den enkeltes og 
det offentliges retsområde ligger. Mere kan etikken ikke 
gøre; men det er også tilstrækkeligt, ti deri ligger et be- 
tydningsfuldt vink: vil man for alvor betrygge det per- 
sonlige liv og skabe det et fristed, kan man spare sig 

alle formelle forfatningsforandringer og lign.; regeringer 
har hidtil forstået at benytte enhver »form« til at svulme 
fopi. Der er kun det ene at gøre: på forhånd at sætte 
| magten på sultekost. Kun ved at udhungre den, kun ved 


? principielt at beskære og begrænse regeringens opgaver til 
| det nødvendige mindstemål, med begrebet den etiske ejen- 


domsret som ledestjærne, kan man skabe garantier af be- 
tydning imod magtovergreb fra oven. Det er muligheden og 
fristelsen, der skal afskæres. 


Jeg har i denne fremstilling af det offentlige livs etik 
ikke tilstræbt nogen fuldstændighed i retning af at få alle 
problemer med, men udelukkende været opmærksom på 
at fremdrage dem, der forekom mig at være de vigtigste og 
vanskeligste. Der vil endnu være brug for meget tænk- 
somt arbejde, inden der er gjort fuld rede for hvad der 
På ethvert område af det offentlige liv må betragtes som 
retfærdig ordning. 

At det er blevet mig muligt ikke blot at påbegynde, 
men også at afslutte det arbejde, jeg for min part har 
følt trang til at udføre i denne retning, derfor er jeg Carls- 
bergfondets beredvillige støtte stor tak skyldig. 


Severin Christensen. 
Aprit 1911. 

1. AFSNIT. 


ALMINDELIGE GRUNDSÆTNINGER FOR 
RETSSTATENS VIRKSOMHED. 


1. NATURLIG RET. 


Da jeg betragter det her foreliggende arbejde som et for- 
søg på en logisk anvendelse af de i mit tidligere skrift »Na- 
turlig ret« opstillede etiske grundprincipper, og da jeg på 
forhånd vil stemple enhver bemærkning om det offentlige liv, 
der i det følgende vil blive fremsat, som forfejlet, hvis den 
ikke er en sådan logisk afledning, anser jeg det for rigtigst at 
optrække hovedlinjerne i den nævnte fremstilling af etikkens 
grundprincipper. 

Som det centrale begreb i etikken betragtedes i det 
nævnte skrift retfærdigheden. Denne opfattelse betegner 
et brud med den gængse moralfilosofi. Ti om end næ- 
sten alle moralfilosoffer giver dette begreb en eller anden 
plads i deres systemer, har det endnu langtfra opnået den af- 
gørende betydning som udgangspunkt for en videnskabelig 
etik, det kan gøre krav på; end sige, at det skulde være aner- 
kendt som etikkens grundbegreb eller som eet med etikkens 
indhold. Grunden hertil må for en væsentlig del være, at man 
hidtil har været mindre præcis med definitionen af det ret- 
færdige. 

I få ord kan man bestemme det retfærdige som det prin- 
cip, der går ud på under alle sociale transaktioner at afveje 
ydelse og modydelse således, at de ækvivalerer hinanden (d. v. s. 
således, at vederlaget i værdi er lig med den modtagne ydelse), 
og således, at resultatet bliver, at enhver får og beholder sit, 

eller hvad der i værdi svarer dertil. Har flere været ydende, 
lyder princippet på, at hvis de alle har ydet det samme, 
bliver vederlaget ens; har de ydet forskelligt, bliver veder- 
laget i forhold til ydelsen. At den, der har lidt et tab eller en 
krænkelse, kræver vederlag af ham, der har forvoldt tabet 
eller krænkelsen, er ligeledes i overensstemmelse med rets- 
princippet. Det er altså et princip, der kræver anvendelse af 
kvalitative og kvantitative vurderinger. (»Retmæssighed« bety- 
der det rette mål.) 

Berettigelsen til at opstille dette princip om retmæssig 
gengæld eller vederlag som etikkens grundprincip fremgik af 
de undersøgelser i »Naturlig ret«, der viste, at det måtte anses 
som udtryk for en aldeles konstant social naturlov, der her- 
sker med uindskrænket gyldighed overalt hvor samliv fin- 
des, i de forskelligste tidsperioder og på de forskelligste loka- 
liteter. 

Det kunde nemlig påvises, at hos ethvert individ ligefra 
de højest organiserede og helt ned i den ubevidste organiske 
natur findes en tendens til kvalitativ og kvantitativ kompen- 
sation, idet alle organismer stræber at udligne tab og overlast, 
der tilføjes dem, og viser en hæftig attrå efter at hævde og 
forsvare deres integritet. I det indbyrdes forhold mellem 
højere organismer kan dette føre til hævnen, hvis formål er 
at søge vederlag for en lidt krænkelse hos modstanderen, en- 
ten ved at berøve ham fordele eller ved at tilføje ham skade. 
At denne sidste form for hævn udspringer af den samme ten- 
dens, er udenfor al tvivl; ti da højere organismer betragter 
deres magtsfære som en del af sig selv, vil man let indse, at 
en svækkelse af modstanderens magtsfære kan føre til en gen- 
oprettelse af det tidligere indbyrdes forhold; relativt bliver 
magtfordelingen den samme som den oprindelige. 

Umiddelbart fører denne tendens ikke til retsprincippet ; 
begrebet en retmæssig hævn kan kun opstå som bevidst re- 
flektion over den uforholdsmæssige retorsions skadelige ind- 
flydelse på et fortsat socialt samliv; den aldeles bestemte 
kvantitative udformning, en retmæssig hævn har, er utænke- 
lig uden dette mellemled, Fra det vegetative dyb skyder de 

dunkle interesser og tendenser op med ubønhørlige krav; det 
er reflektionens sag at tilse deres tarv ved at drage lære af 
erfaringen. 

Men denne med magt fremtvungne kompensation er ikke 
den eneste, ikke en gang den vigtigste form, hvorunder prin- 
cippet gør sig gældende. I ethvert samfundsliv gives der en 
fredelig, på aftaler eller stiltiende overenskomster hvilende 
kompensation, som går ud på at udligne modtagne fordele. 
Den opstår, udpeget af erfaringen, som den eneste mulige be- 
tingelse for social samvirken ; inderst inde har den den sam- 
me rod som den fjendtlige kompensation: utilbøjeligheden 
til at lide tab indenfor sit område, interessen for at bevare 
sin integritet. Skal en fredelig udvekslen af værdier finde 
sted, kan det kun ske efter ækvivalente principper, ifald tab 
på nogen af siderne skal undgås og gensidig fordel opnås. 
Den fredelige kompensation vil opstå, såsnart der i et sam- 
fund viser sig fælles opgaver, uløselige for den enkelte, f. eks. 
forsvar, brobygning etc., eller når der ved en udstrakt ar- 
bejdsdeling viser sig trang til ombytning af arbejdsprodukter. 

Den værdi, N. N. har retmæssig krav paa, at jeg yder 
ham (som vederlag for en fordel, jeg har modtaget af ham 
eller et tab, jeg har tilføjet ham) er min skyld til N. N. (og 
der er min skyldighed at erlægge denne ydelse). 

Disse udtryk, skyld, skyldighed, som altså betegner, hvad 
man etisk set bør, er de mest træffende, sproget ejer, til at 
karakterisere det etiske forhold. Ordet pligt, der af adskillige 
moralfilosoffer betragtes som det, der bedst udtrykker mo- 
ralens væsen, har efterhånden fået altfor mange forskellige 
betydninger til at være fyldestgørende i videnskabelig sprog- 
brug.”) Det engelske sprog ejer i »duty« et ord, som gennem 
sit stammeslægtskab med »debt« er udmærket skikket til at 
betegne det etiske grundbegreb, vel at mærke sålænge dette 
slægtskab ikke glemmes, og betydningen ikke forskydes for 
langt fra sit oprindelige leje. Sålænge det holdes i kontakt 
med det oprindelige kommercielle debt-forhold, vil det ikke 

blot være klart og rammende, men også højst oplysende med 
hensyn til det moralske forholds oprindelse. 

Skyld optræder under to forskellige former: enten er det 
vederlag, der skyldes, lovet, eller det er ikke lovet. I de til- 
fælde, der beror på forud afgivne løfter, findes skyldens stør- 
relse let, når man blot gør sig tilstrækkelig klart, hvad det er, 
man har lovet. Den anden form for skyld opstår ved tab og 
krænkelser, det ene menneske tilføjer det andet; også i disse 
tilfælde vil der i følge de ovenfor anførte principper kunne 
stilles et retmæssigt krav paa ækvivalent kompensation ; ti det 
er ikke blot nyttige men også skadelige handlinger, der kan 
kræve vederlag. 

Men her er vi ved et punkt, der kræver nærmere forkla- 
ring: er man skyldig at erstatte alle de tab, man tilføjer et 
andet menneske? Hvis man f. eks. tilføjer ham tab ved at 
berøve ham en ting, som han har fraranet en anden, skylder 
man ham da vederlag derfor? Eller hvis man har skadet 
ham som konkurrent ved at føre bedre varer eller gøre et 
vist arbejde bedre? å 

Vi må for at løse denne tvivl gå tilbage til princippets 
ordlyd. Det hed, at ydelse og modydelse skulde afvejes så- 
ledes, at de ækvivalerede hinanden og således, at enhver fik 
og beholdt sit. Det er åbenbart det lille gådefulde ord »sit«, 
der trænger til nærmere belysning, og som mulig vil give os 
løsningen. 

Hvis man i det nys nævnte eksempel ydede den person 
vederlag, som havde stjålet den genstand, der krævedes er- 
stattet, vilde netop ikke enhver få og beholde sit; ti den 
nævnte genstand var jo netop ikke hans, der krævede erstat- 
ningen. For at en kompensation skal være fuldtud retmæssig, 
kræves altså, at både den, der erstatter, og den, der kræver 
erstatning, skal eje de værdier, der anvendes i denne trans- 
aktion. 

Det vil med andre ord sige, at princippet om retmæssig 
kompensation ingen fast grund får under sig, førend det er 
klarlagt, hvad der er dit og mit. 

Imidlertid er det indlysende, at gængse legale bestemmel- 

ser angående ejendomsforhold ingen betydning kan have i 
denne sammenhæng. Det er sociale naturlove, ikke legale au- 
tørisationer, vi søger. At f. eks. okkupdtion af herreløse ting 
eller hævd skulde indeholde nogen naturmæssig beføjelse til 
ejendomserhvervelse, vil det være umuligt at begrunde. Lige- 
sålidt er overdragelsen af en ting nogen fyldestgørende au- 
torisation, ti den forudsætter netop, at de ting, jeg overdrager, 
er mine. $ 

Der er kun en eneste af de legale erhvervsmåder, som 
danner en undtagelse : arbejdsomdannelsen. Og hvorfor ? Fordi 
det er det eneste, som er et direkte udtryk for den lov, der be- 
hersker det sociale samliv: indtægt for udgift. Hvis vi over- 
fører den samme regel, som gælder for ombytningen: lige 
for lige, til den oprindelige erhvervelse af et produkt, ska- 
ber vi dermed en etisk ejendomsret, i følge hvilken et men- 
neske har etisk ret til at eje det produkt, hvori hans virk- 
somhed, hans flid og snille har objektiveret sig.") Dermed 
har vi fået fast bund under fødderne, thi princippet for 
ombytning får kun nogen mening og kan kun gøre sig gæl- 
dende som naturmæssigt socialt princip, hvis det har den 
etiske ejendomsret til forudsætning. Det vilde lige så lidt 
fremme samlivet, hvis en tyv kunde forlange erstatning for 
at have mistet et af sine tyvekoster, som hvis en handlende 
kunde kræve erstatning overfor en dygtigere konkurrent. Ved 
hjælp af begrebet etisk ejendomsret er vi i stand til at sondre 
de skadelige indgreb, der kræver erstatning, fra dem, der ikke 
kræver en sådan. Det er kun overgreb overfor retmæssig 
ejendom, der kræver erstatning; skadelige indgreb, der ikke 
kommer ind under kategorien overgreb, kræver ikke at er- 
stattes. 

Princippet for retmæssig handlemåde må da, for fuldtud 
at forstås, formuleres som det princip, der går ud på, under 
alle sociale transaktioner at afveje ydelse og modydelse så- 
ledes, at de ækvivalerer hinanden, og således, at resultatet 
bliver, at enhver får og beholder sit (ved ækvivalent præsta- 
fion erhvervede eje). 


”) Smign. »Naturlig ret«, pag. 361 ff. 


6 


| Problemet om en etisk ejendomsret er derved gjort til 
det fundamentale i etikken. De, der nægter, at man kan 
skelne mellem ting, der ejes med rette, og ting, der ikke ejes 
med rette, imellem ting, der kan gøres til særeje i kraft af 
loven om den ækvivalenteydelse, og ting, der ikke kan 
gøres til særeje, fordi denne lov overfor disse ting er uan- 
vendelig, — kunde ligesåvel benægte, at der overhovedet gi- 
ves etiske synspunkter. Og de moralfilosofier, der ikke be- 
gynder opbygningen af deres system med en undersøgelse af 

h den etiske ejendomsret, vil ufejlbarlig komme til at svæve i 
luften. 

Af det foregående fremgår endvidere, at der gives to 
| forskellige måder, på hvilke man kan optræde umoralsk: 
|| ) 1) ved undladelse af at indfri en skyld, der skriver sig fra et 
løfte, og 2) ved overgreb på andre menneskers retmæssige 
! j materielle eller åndelige ejendom. 

I første tilfælde har man, ved direkte eller indirekte at 
|| have aflagt et løfte, selv udtrykkelig lagt beføjelsen til at 
|| | stille retskravet i vedkommendes hånd. I sidste tilfælde er 
| i det først den umoralske handling, der skaber et sådant krav. 
|| I begge tilfælde vil den moralske handling være en sådan, 
j som opfylder hvad ejendomsretten kræver. 

Moralbegrebet, således som det her er skizzeret, er et 
| langt snævrere begreb end de gængse systemers. Men da det 
|| for os kun gjaldt om at finde normen for den opførsel, der 
|; nødvendigvis må kræves, når man har de fundamentale vil- 
j kår for social samvirken for øje, og som altså er i overens- 
i stemmelse med sociale naturlove, kunde vi ikke få øje på 
b andre etiske grundbegreber end retfærdig erstatning og skyld. 
| De herhen hørende fænomener danner tilmed en naturligt 
| afsluttet gruppe, der udgør den væsentlige kærne i alle 


| tiders forestillinger om det moralske. Derimod måtte alt, 
hvad der kan henregnes til individuelle 'eller sociale klog- 
i skabs- eller nytteregler, alt hvad der alene vedrører person- 
lige idealer eller ønsker, skarpt udsondres som noget, der — 
hvor berettiget og betydelig en rolle det end spiller i livet —, 
hører alle andre steder hen end under det moralske omraade. 


| 
ea og se de le 


2. BETINGELSER FOR EN ETISK VIDENSKAB. 


Efterat indholdet af de i »Naturlig ret« fremsatte grund- 
principper nu i korthed er gengivet, vil man med føje kunne 
forlange en nøjere begrundelse af, at netop disse — og ingen 
andre — opstilles som de rette etiske grundprincipper. En 
sådan begrundelse skal nu blive forsøgt. 

Enhver etisk sætning, som nogensinde er blevet udtalt, 
har (eller kan i det mindste omskrives til) formen: Du bør 
etc. Skønt der har været tilløb nok til at gøre etiske sætnin- 
ger til udtryk for befalinger, bønner, henstillinger osv., her- 
sker der dog nu i det væsentlige enighed om, at det karak- 
teristiske ved en etisk sætning er fremsættelsen af et krav, 
der vel møder individet udefra, fra dets omgivelser, men som 
dog appellerer til indre godkendelse. Hvis mennesket var 
et isoleret væsen, ikke et socialt, vilde der ikke eksistere mo- 
ralske krav; der kunde da kun være tale om at træffe sin 
afgørelse mellem ting, der var hensigtsmæssige eller ej for 
dette enkeltvæsen. 

Førend det afgørende kan fastslås, at princippet om 
retmæssighed i den ovennævnte betydning er det eneste rette 
princip at benytte som grundlag for en videnskabelig etik, 
må der, såvidt jeg formår at se, ske følgende påvisninger: 

19%. Den interesse eller det formål, som princippet til- 
sigter at fremme (det sociale sammenspils uforstyrrede gang) 
må godtgøres at være en almen og objektivt påviselig fælles- 
interesse. 

20, Kun sådanne krav, som stilles i overensstemmelse med 
det ovenfor definerede princip om retfærdighed, har natur- 
lige betingelser for almindelig godkendelse, fordi det kan 
godtgøres, at princippet er udtryk for en social naturlov, 

idet det udgør den absolut nødvendige betingelse for, at den 
sociale samvirken kan fungere uforstyrret; det kan vises, 
at denne årsagssammenhæng er ,aldeles konstant. 

39%, At princippet er således formet, at det giver en 
norm, en handleregel, der er i stand til under det daglige 
livs talrige problemer at anvise en sikker objektiv vej til 
formålets realisation, og ikke overlader den handlende til 
hovedsagelig at støtte sig til et subjektivt skøn. 

49%, At det retmæssige krav i virkeligheden er det fælles 
træk, kærnen i alle hidtil eksisterende moralsystemer, hvor- 
for det er berettiget at kalde læren derom etik. 

5% At den naturlige rets område er en entitet, d. v. s. 
et naturligt begrænset forskningsområde, der ikke indeslut- 
ter forskelligartede ting. 

6% At der intet andet moralprincip findes eller kan fin- 
des, som opfylder alle disse betingelser. 

1%, At det sociale samlivs trygge funktion virkelig er en 
almen fællesinteresse, d. v. s. en interesse, der drejer sig om 
samfundet i dets helhed, og som alle i lige grad har grund 
til at dele, vil vel næppe nogen for alvor kunne bestride. 
At solidaritetsfølelse og tillidsfølelse hersker og befæstes mel- 
lem menneskene er nemlig ikke noget, som blot de ærlige 
eller idealt anlagte mennesker har grund til at interessere 
sig for; de uærlige har ganske den samme interesse, thi hvis 
mistillid var enerådende eller blot overvejende, hvem havde 
de da at snylte på? At benægte denne interesses universelle 
tilstedeværelse vilde være det samme som at benægte men- 
neskets sociale afhængighed. 

20, Hvad det næste punkt angår, kan der f. eks. hen- 
vises til den betydning, handelsudviklingen med sin større 
og større stræben efter nøjagtig ækvivalent udligning har 
haft for det sociale samliv. Handelens fremskridt fra tusk- 
handel til kredit betegner en stedse stigende respekt for det 
ækvivalente vederlags betydning, og det viser sig, at overalt 
hvor denne respekt trænger ind, lettes og fuldkommengøres 
samlivet. Den mest dagligdags erfaring fastslaar, at hvis et 
løfte brydes, vil det uundgåeligt medføre, at den, der aflagde 


9 


det, for fremtiden bliver mistroet af den, der modtog løftet. 
Et nyt løfte vil ikke så let kunne bygges på personlig for- 
sikring alene, men vil kræve andre, reelle garantier. Den, 
der en gang er skuffet, vil også let få mistro til andre, hans 
tillid er en gang for alle rokket, hvad der skader samlivet 
ud i videre krese. 

Betales et udført arbejde over dets værdi, vil den beta- 
lende lide et tilsvarende tab. Da det er fysisk umuligt at 
øverbetale alt arbejde, vil en udstrakt overbetaling uvæger- 
lig medføre, at nogle får for lidt, og at samarbejdet vil 
stagnere. 

Betales et arbejde under dets værdi, vil arbejderen lide 
et tilsvarende tab. Han vil søge hen, hvor der bydes ham 
fuldt vederlag. Skulde man forsøge at holde prisen nede ved 
sammenhold mellem arbejdsgiverne, vil det føre til fortsat 
krigstilstand mellem de to parter, altså netop bort fra so- 
cialt fællesskab, eller lønarbejderen vil afbryde samarbejdet 
for at prøve på at arbejde for sig selv. 

Betales godt og dårligt arbejde ens, vil det om kortere 
eller længere tid medføre, at det gode arbejde ikke mere 
præsteres. 

I andelsvirksømheden viser det sig måske tydeligere end 
moget andet sted, at enhver selv den mindste afvigelse fra 
den retmæssige ydelse lamslår solidariteten. Ethvert tab, 
der svækker foreningen, svækker den enkelte, et enkelt med- 
lems løftebrud bringer usikkerhed ind over hele foreningens 
liv og lammer dens optræden udadtil; ethvert løfte, som 
holdes, enhver hemmelighed, der bevares, kommer det heles 
styrke tilgode. 

Det sociale samarbejde hviler først og sidst på gensidig 
tillid til hinandens retssans. Ingen overenskomst angående 
arbejdsydelser, ingen handel kan komme i stand, ingen løfter 
afgives eller kontrakter afsluttes, hvis ikke parterne har 
fuld tillid til, at genparten vil yde fuld valuta efter reg- 
len lige for lige. Gengælds- eller vederlagsydelsen er det 
sociale livs daglige brød. 

Den naturtendens, som ansporer det enkelte individ til 

overalt at søge sine tab erstattede, og som vi genfinder i hvert 
enkelt samfund for sig (»hvad udad tabes, skal indad vindes«), 
må i det indbyrdes forhold mellem flere give sig udtryk i 
kravet om lige for lige, da det er den eneste fremgangsmåde, 
hvorved tab på nogen af siderne undgås. Hvor forholdet er 
fjendtligt, tilstræbes voldelig oprettelse af de tab, omgivel- 
serne tilføjer organismen; i det fredelige samliv går over- 
enskomsterne (ved handel, kontrakter osv.) ud på frivil- 
lig vederlagsydelse i form af lige for lige. Hvorsomhelst man 
undersøger sociale samlivsformer, vil man finde dem grun- 
dede på dette princip; alle former for handelsomsætning, 
primitive som udviklede, al udvekslen af værdier, enten den 
sker kontant eller ved kreditmidler, alle løfter, alle arbejds- 
aftaler hviler stiltiende eller åbenlyst derpå. Og må hvile 
derpå, hvis ikke den ene af parterne skal gå ud deraf med 
tab; et princip, der medførte risiko for, at den ene eller an- 
den part vilde komme til kort, vilde aldrig kunne hævde sig 
som alment socialt princip. 

Det kan altså betragtes som fastslået, at den handling, 
der går ud på at yde retmæssig ækvivalent kompensation, 
har aldeles konstante, ved erfaringen fastslåede betingelser 
for at skabe et socialt tillidsforhold. Det kan objektivt godt- 
gøres, at den imødekommer de fordringer, et samarbejde mel- 
lem mennesker stiller, når dette skal hvile på almen bred 
basis og ikke på specielle følelser, som venskabs-, familie- 
følelser eller lign. 

Men den under 29, opstillede sætning rummer desuden 
den påstand, at ingen andre krav spiller en tilsvarende rolle 
for den sociale solidaritet. Ved første øjekast kunde dette sy- 
nes en vovet udtalelse; men man vil sikkert ved nærmere 
eftertanke indrømme, at de fleste af de gængse moralbud, 
f. eks. de af dekalogens, som ikke handler om retfærdighed, 
og alle andre af lignende art, der ligefra oldtiden og til vor 
tid er opstillede af religiøse lærere, profeter, populære eller 
videnskabelige morallærere, ikke har eller kan have den af- 
gørende betydning for socialt fællesskab, at man skulde 
kunne sige, at det står og falder med opfyldelsen af dem, Hi- 

storien viser da ogsaa tilfulde, at slige »moralbud« kan have 
det mest forskellige, ja modsatte indhold hos de forskellige 
folkeslag, at de kan dukke op og forsvinde igen, uden at det 
i nævneværdig grad har influeret på den sociale udvikling, 
medens det er umuligt blot at finde et eneste eksempel på 
et folk, hvor uærlighed og løftebrud gennemgående sættes i 
højsædet, og hvor ikke tilsidesættelsen af disse principper 
straffer sig på det frygteligste ved opløsning af alle sociale 
bånd.”) 

Derfor er også alle forsøg på at opstille disse mange 
formaninger om at gøre godt mod andre, at ære sin fader og 
møder, at elske sin næste som sig selv, at tilgive sine fjender, 
at tæmme sine lyster og begæringer, at arbejde på velfærd 
mod så mange som mulig osv., som almene krav øjensynlig 
ganske urimelige; men dette var just en væsentlig betingelse 
for at kunne indgå som led i en videnskabelig etik. 

For at afværge enhver tænkelig misopfattelse skal det 
udtrykkelig fremhæves, at jeg i det foregående kun mener at 
have påvist, at de uretmæssige handlinger har naturlige be- 
tingelser for at ødelægge det sociale samliv. Man kunde nem- 
lig indvende, at det nævnte årsagsforhold ikke lader sig be- 
vise for ethvert givet tilfældes vedkommende. Det er ofte til- 
fældet, vil man sige, at den, der lyver, bliver troet, og at sam- 
arbejdet med ham går lige uforstyrret; og man vil vise os 
slige tilfælde. 

Dette modbeviser dog ikke kansalsammenhængen, ti mr: 
standen går ikke ud på mere end, at den, der taler sandhed, 
derigennem har en naturlig betingelse for at samarbejde 
tilfredsstillende, og at den, der giver uretmæssig vederlag, 
dermed har gjort en indsats til skade for samarbejdet. 
Derimod taltes der ikke om, hvilke momenter, der iøvrigt 
kunde influere på dette. Vil man bedømme årsag og virkning, 
må man holde de forskellige momenter, der indgår i de på- 
gældende handlinger, ude fra hinanden, man må undersøge 
rene tilfælde; kun således gøres videnskabelige erfaringer. 


”) "Se nærmere herom »Naturlig ret«, pag. 103 ff. 

På områder som her, hvor eksperimentel analyse er vanske- 
lig, må man derfor omgås varsomt med erfaringerne. Iagt- 
tager man dette, vil man aldrig nogensinde være i stand til at 
vise, at det at lyve, bedrage eller underkompensere skulde be- 
trygge samlivet; man vil finde, at hvad der gør mange be- 
dragerier til tilsyneladende undtagelser er, at der blandes an- 
dre momenter ind. Således er det kun den, som lyver godt, 
som bedrager forsigtigt, der tilsyneladende komuner til at 
danne en undtagelse, men det er ikke ved at lyve eller be- 
drage i og for sig, at han danner undtagelsen; det er ved sin 
evne til at simulere sandhed og retskaffenhed, at det bliver 
ham mulig at forplumre den rene virkning af underkompen- 
seringen. At det objektive resultat alligevel bliver, at uretskaf- 
fenheden også i dette specielle tilfælde har frembragt en virk- 
ning, der går i retning af at løsne samarbejdet, bliver natur- 
ligvis en mening, der ikke kan få mere end en deduktiv be- 
visførelse ud fra hovedprincippets givne rigtighed. Men 
hvilket andet bevis skulde man vel kunne fordre for en kau- 
salsammenhæng, der krydses så mangfoldigt, som det sker i 
de fleste umiddelbare begivenheder? Og vi tror ikke, at 
nogen vil nægte, at hvor man har set ret og uret udfolde sig 
rent, vil disse samlivsvirkninger indtræde; det er ikke blot 
de historiske kendsgerninger, vi her har at holde os til; også 
psykologien taler samme sprog, når den undersøger hvor- 
ledes tillidsfølelsen opbygges. 

Den, der vil tolke en enkelt erfaring i modsat retning, 
ham påhviler den bevisbyrde at godtgøre, at ikke andre mo- 
menter har spillet med ind, så at iagttagelsen af det skete er 
blevet forplumret og det har været umuligt at holde det ret- 
færdige moment og andre momenter, der har neutraliseret det, 
ude fra hinanden; det er også muligt, at virkningen (og år- 
sagen med) har været så ringe, at den af denne grund ikke 
har været til at iagttage. Men en virkning kan godt være der, 
selv om den ikke er iagttagelig. Man kan godt slutte, at en 
enkelt draabe udhuler en sten, selv om man ikke kan se det, 
når man véd, at 100,000 dråber gør det. 

At den bedrageriske tendens i og for sig (den tendens, 

der under retfærdsmaske går ud på at yde for lidt), skulde 
have nogen virkning, der normalt kommer samlivet til gode, 
betragter vi det som ugørligt at bevise. At bedrageriet kan 
bringe visse personlige fordele, hvis det er gennemført og 
tilstrækkelig forsigtigt, kan måske vises — aldrig, at det vil 
bringe sociale fordele. Ti det sociale er ikke en fordel for 
mig eller dig, det er en fordel før selve samarbejdet, selve 
funktionen. Måske man som princip for visse personlige 
lysters tilfredsstillelse kunde opstille sætningen: pas på at 
snyde så godt, d. v. s. så forsigtigt som muligt! Som princip for 
fremgang i socialt samarbejde vil man ikke kunne opstille 
det. Den, der bedrager, gør to ting: han forrykker objektivt 
den materielle ligevægt mellem de to parter; desuden ma- 
skerer han dette. Men det kan ikke på nogen måde vises, at 
nøgen enkelt af disse to handlinger eller at de tilsammen- 
lagte har virkninger, der er af samlivsfremmende natur. 

39, Princippet må kunne formuleres som en almen 
handleregel, der viser en sikker objektiv vej til formålet og 
ikke overlader den handlende til hovedsagelig at støtte sig 
på et subjektivt skøn. 

Lad os til sammenligning se på et princip som det, at 
man i alle sine handlinger skal have de flest muliges vel- 
færd for øje. Er det muligt at finde generelle regler for så- 
danne handlinger? — Man har aldrig set dem formulerede, 
og man vil sikkert aldrig opnå det. Men dette er en nødven- 
dig betingelse for krav, der skulde opnå almindelig aner- 
kendelse: at de kan formuleres som en norm, der i alle til- 
fælde, i kraft af en ubrødelig årsagssammenhæng, fører til 
det i alles interesse liggende resultat. Denne betingelse har 
velfærdsmoralen sålidt som de fleste andre moralsystemer 
opfyldt. Den har nøjedes med at anvise et formål af en så- 
dan beskaffenhed, at det måtte overlades til hver enkelt at 
forstå derved hvad han bedst kunde og at finde de veje der- 
til, som han var i stand til, i stedet for at pege på en handle- 
regel, som altid leder til målet. Et formål er ikke præcist an- 
givet, objektivt defineret, med mindre man er i stand til at an- 
give veje, der usvigeligt leder til det. Opstilles det uden denne 

ledetråd, bliver det enten et tomt 'ord, eller enhver lægger i 
det, hvad han vil og realiserer sin opfattelse ad sine veje. 

Ethvert krav går nødvendigvis ud på et vist mål of offer- 
villighed. Men fwormegen offervillighed fordrer de moralske 
krav? Det er just her, at vi lades i stikken af de gængse mo- 
ralsystemer. Nogle tyr til den fortvivlede udvej at kræve den 
højeste opofrelse der overhovedet er mulig, hvis den blot er 
gavnlig. Til de øvrige betænkeligheder ved dette krav kommer 
vanskeligheden ved at besvare spørgsmålet: hvad er muligt? 
Det er subjektivt forskelligt — altså når vi heller ikke her til 
en regel. Kun retfærdsmoralen opfylder den betingelse at give 
motiverede, objektive anvisninger på hvormeget kravene går 
ud på» i 

At et system som velfærdsmoralen ikke har kunnet op- 
stille generelle handleregler ligger naturligvis i formålets 
overvejende subjektive karakter. Den, der opfordrer til at 
øve retfærdighed og indfri sin skyld, har dermed angivet en 
handleregel for formålet social samvirken. At man kan 
gøre det, ligger i, at det er muligt objektivt at udrede hvori 
social samvirken består og påvise dens eksistensbetingelser. 
Men det er ikke nær så let at blive enig om eller at bevise, 
hvad der er næstens eller de manges velfærd. En kommer 
og beder om en skærv til et børnehjem for vanartede børn. 
Hvør kan jeg vide, om mit bidrag vil gøre mest nytte eller 
skade? Er det gavnligt, at slige hjem i det hele taget eksiste- 
rer? Er det ikke netop skadeligt at proppe vanartede børn sam- 
men på et sted? Er vedkommende forstander duelig til at 
lede det? osv: osv. I filantropiske spørgsmål er det jo ikke 
tilstrækkeligt at forfølge de nærmeste årsagsrækker, således 
som man i almindelighed gør; det er de samlede virkninger, 
man skal kunne bedømme. Man ser ofte nok, hvorledes 
både privates og det offentliges såkaldte humane bestræbel- 
ser kommer til kort, fordi man kun har blik for det nær- 
meste; virkninger, man slet ikke havde tænkt sig, dukker 
senere op og viser, at det hele var mislykket!, Ved de aller- 
fleste skridt af denne art véd man slet ikke hvad man gør. 
For at have udsigt til at øve noget godt imod andre kræves en 

så omfattende individuel kendskab til enkelte mennesker og 
forhold, en så stor forudseenhed, at det er mere end urimeligt 
at vente, at enkelte personers krav til andre om at udføre 
handlinger, der sigter på slige ting, skulde blive respekterede. 
Kræver det heles vel, at jeg betaler min skrædder til fastsat 
tid, eller skulde jeg for en gangs skyld lade ham vente og 
bruge pengene til et sanatorieophold, så at” jeg i fremtiden 
kan komme til at gøre nytte? Hvorledes skulde noget men- 
neske sikkert kunne afgøre det? Men. kan den enkelte vanske- 
lig blive enig med sig selv om den »moralske« handling i et 
sådant tilfælde, hvor kan man så tro, at velfærdsprincippet 
skulde være brugeligt som krav overfor andre? 

Hermed har vi anført, hvad vi vilde anse for de funda- 
mentale fordringer til principper, der melder sig som viden- 
skabeligt begrundede krav til mennesker angående deres 
sociale opførsel, og som ikke væsentlig appellerer til magt 
(taget i den bredeste betydning), men til indre godkendelse. 

Berettigelsen til at gøre indholdet af slige krav til ét med 
den videnskabelige etik turde dog endnu være afhængig af 
følgende betingelser : 

4%. For det første, at dette område ikke ligger for fjernt 
fra, hvad man plejer at kalde etik; thi hvis det er tilfældet, 
er der ingen særlig anledning til at bruge dette navn derom, 
selv om området iøvrigt var betydningsfuldt nok til at være 
genstand for videnskabelig forskning. Undersøger man samt- 
lige etiske systemer, vil det imidlertid vise sig, at man vanske- 
lig skal finde noget karaktertræk, der går så konstant igen 
i moralsætningerne ligefra de ældste til de yngste som det, 
Fi ovenfor har fremdraget: et krav, der appellerer til indre 
godkendelse. Hvad enten man kalder det pligt eller retfær- 
flighedskrav eller bruger andre navne derom — man vil 
le dette træk i langt de fleste moralsætninger. Selv i 
utilitariske systemer som f. eks. Stuart "Mills ind- 
zæmmes der de retfærdige krav en særstilling, en fremtræ- 
fende plads indenfor etikken. Deraf turde fremgå, at det ikke 
er uberettiget at knytte navnet etik til et område, hvor dette 

princip såvidt mulig er rendyrket. Og selv om en populær 
sprogbrug skulde have forskudt navnet etik hen i en særlig 
afkrog, kan dette aldrig være afgørende. Det gælder for den 
systematiske videnskab såvidt mulig at bevare de engang 
hævdvundne navne for den gruppe fænomener, der op igen- 
nem tiderne mest konstant har været knyttede til dem; na- 
turligvis forudsat, at området danner en afsluttet relativ en- 
hed, en naturlig gruppering om den konstante kærne. 

59, Dette sidste er nemlig også en videnskabelig fordring, 
som man ikke har taget det så nøje med, hvor det gjaldt 
etikken. Man har ladet et begreb som etik omslutte altfor 
heterogene ting. Man har f. eks. ikke skelnet imellem, hvad 
mennesker med rette kan kræve af hverandre — og hvad 
de kunde ønske af hverandre, eller hvad de, bortset fra alle 
impulser udefra, kunde have lyst til at gøre af sig selv. Lad 
os tage et eksempel. 

Det ringer på min dør. En mand står udenfor og præ- 
senterer mig en regning på gas. Jeg betaler, og han går. 
Et øjeblik efter ringer det igen, Nu er det en mand, som an- 
moder mig om et bidrag til et børnehjem. Kan ikke enhver 
se, at der er himmelvid forskel mellem disse to anmod- 
ninger? I det første tilfælde er det et berettiget krav, i det 
andet en bøn, Og selv om jeg føler mig opfordret til at ef- 
terkomme dem begge, er der så ikke en iøjnefaldende forskel 
på de følelser, hvormed jeg gør det? I det første tilfælde fø- 
ler jeg mig bundet til at betale; jeg erkender, at jeg er skyldig, 
og at manden har et retmæssigt krav på mig, idet jeg ind- 
ser, at hvis slige krav ikke respekteres, umuliggøres alt so- 
cialt samliv. I det andet tilfælde føler jeg mig helt ander- 
ledes fri; yder jeg min skærv, er det udelukkende af til- 
bøjelighed, at jeg gør det; jeg erkender ikke, at det er min 
skyldighed, således at man med rette kan komme og kræve 
det af mig, eller at socialt samliv skulde stå og falde der- 
med. Og dette ganske uanset om nærværende formål virke- 
lig er, hvad det giver sig ud for at være: et nyttigt filantropisk 
formål. Selv om der ingen tvivl råder hos mig angående 
nytten, føler jeg mig alligevel frit stillet. Kan man ikke se 

forvirrende det er at behandle disse to situationer under 
synsvinkel? Og ikke blot forvirrende for lægmanden, 
ægså uvidenskabeligt, idet al videnskab bygger på er- 
elsen af nyanser og systematisering. Men at slå begreber 
berettigede krav og opofrelser, pligt og ideelle handlin- 
ger sammen i en bunke går direkte imod videnskabelige be- 
stræbelser på alle andre områder. Tænker man på mulig- 
heden af at bygge en virkelig videnskabelig etik, er det 


adrer hvad menneskeligt samliv nødvendigvis kræver, hvor- 
Wed man ganske vist får et snævrere moralbegreb frem end 
gængse, men til gengæld et mere homogent. 
6. Hvorledes fyldestgør de hidtil opstillede moralprin- 
er alle de krav, der her er fremsatte som prøvestene for 
widenskabelig etik? I »Naturlig ret« er der taget stilling 
fil de vigtigste hovedtyper, og det viste sig, at der altid var et 
andet punkt, de strandede på. De hedonistiske syste- 
") største svaghed var, at lystvurderingen er subjektiv, 
at det følgelig er umuligt på grundlag deraf at opstille 
om menneskelig handlemåde, der kunde påkræve al- 
anerkendelse som gode eller dårlige, og som udadtil 
le kræves efterlevede. De systemer, der antager, at den 
&e handling er den fuldkomne handling, vil aldrig kunne 
grunde, at sådanne handlinger gensidig kan kræves; og 
immer de, hvad de må, at også retmæssigt begrundede 
hører med til etikken, synder de imod det hensyn, at 
ikke må blande heterogene ting sammen indenfor den 
me videnskabsgren. Imod velfærdsmoralen måtte rets- 
n ganske særlig vende sin polemiske brod; både fordi 
endnu tæller så mange indflydelsesrige talsmænd, og 
de to systemer på de fleste punkter står antagonistisk. 
ur allerede ovenfor berørt de væsentligste mangler ved 
I alen og skal derfor kun kortelig résumere: For- 
i. de flest muliges velfærd, kan ikke objektivt bevises at 
fællesinteresse af almen art; det lader sig kun de- 


De systemer, der bruger lystfølelsen som værdimåler, 

finere i vage omrids, og der kan ikke formuleres nogen almen 
objektiv regel, som ad konstante årsagsrækker fører til målet. 
Det subjektive skøn bliver overvejende, såvel angående op- 
fattelsen af, hvad der udgør næstens velfærd, som om hvor- 
ledes det hidføres. Der kan derfor endnu mindre opstilles 
almene krav om en handlemåde i denne retning, eller ud fra 
princippet fastslås hvad der under de og de konkrete for- 
hold kvantitativt eller kvalitativt kan kræves. Heller ikke ta- 
ger velfærdsmoralen det saa nøje med klassificeringen, idet 
den behandler pligt og ideal som ensartede begreber. Den 
evolutionistiske morals formål er som bekendt slægtens bio- 
logiske udvikling. Selv om man indrømmede, at dette for- 
mål måske kunde betragtes som en almen fællesinteresse, 
vilde dette ikke være nok til at begrunde det krav, denne 
moral stiller til den enkelte, om at underordne sin person- 
lige interesse under hensynet til slægtens tarv; en sådan be- 
grundelse har man endnu aldrig set noget til, ligesålidt som 
man nogensinde har set nogen rettesnor for, hvorledes den en- 
kelte skal forholde sig i de talrige tilfælde af kollisioner — 
mellem strængt personlige interesser og omverdenens inter- 
esser, som dog vilde forefalde, hvis man bekendte sig til 
dette princip, og som man kun rent teoretisk kan bortfortolke. 
De kriterier, man her har forsøgt at opstille, er nemlig ganske 
ubrugbare. Hvorvidt en selvhævdende opførsel in casu er 
etisk eller ej, skulde afgøres ved, om individet derigennem 
blev i stand til i fremtiden at gavne slægten mere, end om 
hans handling i det givne øjeblik var mere selvfornægtende. 
Men hvem vilde på basis af slige chanceberegninger kunne 
formulere bestemte normer for sig selv eller andre? Normer, 
hvis rigtighed var indlysende for enhver? 

Hvad de apriorisk-intuitive systemer”) angår, strander de- 
res videnskabelighed især på umuligheden af at bevise, at 
de forskellige menneskers centrale individuelle interesse væ- 
sentlig går i samme retning. De domme, der fældes ud fra 


») De systemer, der antager, at handlinger alene kan vurde- 
res som moralske efter deres overensstemmelse med visse indre 
sjælelige tilstande. 

— hensynet til hvad der formentlig rører sig dybest i et menne- 
ske, eller hvad der opfattes som det til grund liggende i hans 
væsen, kan derfor aldrig få den objektivitet og almengyl- 
dighed, som de domme må have, der skal anerkendes som 
universelle samlivsregler, og som vil kalde sig etiske. 


3. STATSMAGTENS RETMÆSSIGE OMRÅDE. 


Etikken kan af praktiske grunde deles i det offentlige 
” øg det private livs etik. Social etik har man undertiden kaldt 
det førstnævnte afsnit, men da al etik i sit væsen er social, 
wil navnet det offentlige livs etik være at foretrække. 

Dette afsnit omhandler væsentlig statsmagtens organi- 
sation, dens funktioner og opgaver og underkaster dem en 
prøvelse ud fra de i første kapitel fremsatte grundprincipper. 
Det ledende synspunkt er, hvorvidt disse forhold er ord- 
mede eller kan ordnes overensstemmende med retfærdighe- 
dens fordringer. 

Hvad vi allerede. tidligere”) mener at have fastslået an- 
nde den politiske magt er i korte træk følgende: Der er 
je ting, som må betragtes som individernes retmæssige 
je, hvorover ikke engang statsmagten kan strække sin 
hånd. Det er en vildfarelse med Rousseau at antage, at alt 
hvad en statsmagt befaler, alle de love, den udsteder, er 
moralsk forpligtende, ti hans forudsætning, at den demo- 
kratiske stat er kommet i stand ved en overenskomst, hol- 
der ikke stik. Det er altså ikke den måde, hvorpå lovene 
hidtil er blevne til, der gør dem til retmæssige love, selv om 
de er vedtagne af en majoritet; det retmæssige må de hente 
fra deres indhold. Lovene fremtræder som magtsprog,… og 
den mulighed er derfør forhånden, at de kan indeholde over- 


=) I »Naturlig ret«, 8. og 9. kap., og i »Ret .og uret« (1909), 
gin lig ret«, 8. og iP, Og å »! 8 (1909), 

greb overfor de områder, vi i følge retfærdighedens prin- 
cipper må anse for individernes ukrænkelige særeje. 

Disse synspunkter vil det nu være opgaven i det føl- 
gende at udvikle og begrunde nærmere, Men først et par ind- 
ledende bemærkninger. 

Undersøgelser som disse, der går ud på at finde de rette 
principper, ja blot i det hele taget principper for en stats- 
styrelse, er altid blevet mødte med megen mistro, Man har 
talt mange nedsættende ord om teoretiske statskonstruktioner, 
og den titel, Sir Thomas More 1516 gav sin bog om en ideel 
statsforfatning, Utopia, blev snart et typisk smædeord for 
denne art undersøgelser, som dog ingen ringere end Plato 
har lagt grunden til i sin dialog om »Staten«, 

I bogen »Om den repræsentative regering« gør Stuart 
Mill udførlig rede for de yderligheder, hvortil man i reglen 
forfalder, når man behandler spørgsmålet om statsteorier. 
Nogle betragter regeringsformerne, som om det var muligt at 
skabe noget nyt efter et vilkårligt mønster uden hensyn til 
de givne forhold. Lige overfor dem står andre, som mener, 
at regeringsformer overhovedet ikke kan være genstand for 
valg; man må tage dem, som man finder dem ; regeringerne 
kan ikke bygges efter en forudbestemt plan. De formes ikke, 
men udvikler sig af sig selv. Grundlaget for et folks forfat- 
ning er organisk, vokset ud af dette folks natur og liv, et pro- 
dukt af dets sædvaner, instinkter og ubevidste trang. 

Stuart Mill bemærker med rette, at det er vanskeligt at 
sige hvilken af disse teorier der er mest meningsløs, enten 
den, der ikke regner med de faktiske faktorer og indretter 
den praktiske udførelse derefter, eller den, der overhovedet 
benægter den menneskelige viljes indflydelse. Imidlertid kan 
det ikke nægtes, at det er den sidste, den materialistiske hi- 
storieopfattelse, åer i vore dage har fået mest ørenlyd. Det 
vil derfor være på sin plads at se lidt nærmere på denne ret- 
ning. 

Den materialistiske historieopfattelse, således som den 

| særlig forfægtes af den Marx'ske skole, går ud på uden videre 
| at indkassere alt, hvad der sker, som fremskridt. Det, der 

» kan nu engang ikke være anderledes, og alt, hvad der 
, er godt, er fremskridt; den menneskelige bevidsthed 
hverken at vrage eller vælge, men kun at acceptere »ud- 
ingens gang.« Teorien nægter ingenlunde de ideale kræf- 
fters eksistens, men undersøger dem tværtimod »fra grunden 
af« og skaffer den hidtil manglende klarhed over, hvorfra 
ideerne har deres magt og oprindelse. Denne grundige under- 
søgelse består i at erklære ideerne for produkter af den sam- 
fundsmæssige udvikling. Ideen er en afspejling af denne 
1 proces; den menneskelige ånd står ikke over, men i det men- 
1 meskelige samfunds historiske udvikling. De støre opfindel- 
ser f. eks. må ses under denne synsvinkel. Hvad det først 
og fremmest kommer an på, er at frakende »nogen enkelt« 
"æøriginalitet. Krudtet er ikke opfundet af nogen enkelt, Ame- 
rika ikke opdaget af nogen enkelt. Og når store mænd ikke 
anerkendes før efter deres død, er dette ikke tegn på utak- 
memlighed, men fordi den støre hob rigtig indser, at det i 
grunden er den, der har den egentlige fortjeneste. Hvis en 
eller anden går hen og opfinder noget, før »de materielle be- 
tingelser endnu er modne«, går det ireglen galt, som med 
Fultons dampbåd ; man må nemlig ikke glemme, at det ikke 
er opfindelserne, der laver den økonomiske revolution, men 
at det er denne, der fremkalder opfindelserne. 

Det er ikke vanskeligt at se, at disse ideer hviler på en 
maiv misforståelse af udviklingslæren. Selv om denne ikke 
tan gøres direkte ansvarlig for hvad den eftersnakkere har 
fået ud af den, kan det dog ikke nægtes, at der ligger spirer 
fil en sådan opfattelse i den udformning, den fik. Spencer 
"har ved sin ubeviste påstand om, at solsystemet befinder 


konstaterede eksempler paa evolutioner i dyre- og 
skelivet, endelig ikke mindst ved sin stedmoderlige be= 
ng af de dissolutioner, der danner medaljens revers, 
sit til at udbrede den anskuelse, at der i den nuværende 
findes en almindelig tendens til evolution hvad solsy- 
stem. plante-, dyre- og menneskeliv angår, — en anskuelse, 

der ikke kan støtte sig til et eneste videnskabeligt bevis.”) Og 
han er derfor ingenlunde ansvarsfri overfor den flade, gan- 
ske åndløse optimisme, der præger den materialistiske hi- 
storieopfattelse. 

Hvad værre er, han har forfalsket brugen af ordet frem- 
skridt. Selv om det indrømmes, at hovedtendensen i de 
forandringer, der foregår i den uorganiske og den organiske 
verden, bevislig sigter imod det, han kalder evolution, er 
dette dog ikke ensbetydende med fremskridt. Ti afgørelsen 
af, om noget er fremskridt eller ej, kan kun fældes under en 
eneste synsvinkel: om det skete er en proces, der medfører 
en forbedring af de menneskelige livsvilkår. Den, der ta- 
ler om fremskridt, må gøre det på grundlag af den værdi- 
målestok, de menneskelige formål og interesser afgiver, han 
må selv være i stand til at vrage og vælge ved hjælp af denne 
værdimålestok. Fremskridt — og værdi, disse to begreber er 
uadskillelige, men netop derfor kan udtrykkene progress og 
advance ikke bruges synonymt med evolution i den Spencer- 
ske fortolkning. Han siger selv: når vi vil forstå fremskrid- 
tet, må vi undersøge disse forandringers natur aldeles bortset 
fra vore interesser. Dette er uklart; måske vil vi kunne for- 
stå hvad evolution betyder, men at reflektere over fremskridt 
aldeles bortset fra de menneskelige interesser, er meningsløst. 

Bortskylningen af Jyllands vestkyst falder ind under 
hvad Spencer kalder evolution, men et fremskridt kan det 
dog ikke kaldes. Fremskridtet kan netop bestå i at stoppe 
denne »udvikling« ved en foørmålsbevidst handling, der til- 
sigter forbedrede menneskelige eksistensvilkår. 

Den materialistiske tyrketro på, at der i alle forhold, fra 
de uorganiske forandringer til de historiske og politiske, 
skulde ske en spontan bevægelse imod fremskridt, mangler 
altså enhver fornuftig basis. Fremskridtet kan derimod ska- 
bes af menneskene selv; det kan skabes udaf menneskelige 
krav, af den vælgende, besluttende og villende aktivitet, som 


The solar system, man & society are manifestly pro- 
gressing.« gg al First Principles. 

fødes deraf. At der findes ubøjelige naturlove, er sikkert 

s men den kæmpende menneskehed bøjer sig ikke blindt 
for disse love, den stræber at benytte dem i sine formåls 
tjeneste. 

At menneskene slet intet valg skulde kunne have med 
hensyn til regeringsformen, slet ingen kritik eller indflydelse 
skulde kunne øve derpå, er altså en urimelig ide. De poli- 
tiske institutioner er, som St. Mill siger, menneskenes værk 
og skylder den menneskelige vilje deres oprindelse og hele 
tilværelse. Derfor kan de, som alt hvad menneskene har gjort, 
wære både gode og dårlige — og det er ikke unyttigt at sige 
sin mening derom. »At anstille, som det hedder, abstrakte 
undersøgelser om den bedste regeringsform, er ikke en tåbe- 
— lig, men en i høj grad praktisk anvendelse af videnskabelig 
fænkning.« 

Til den fatalistiske opfattelse knytter sig i reglen også 
den forestilling, at interesser, navnlig de materielle, er alt, 
— ideer og overbevisning intet. Og ligesom den fatalistiske 
æøpfattelses konsekvens er blevet en tendens til på det politi- 
ske område at lægge hænderne i skødet og lade en »uundgåe- 
lig fremtidskatastrofe« spontant afføde fremskridtet, således 
søger man at uddybe klassebevidstheden og fremhæve klasse- 
— interesserne som de eneste virksomme og »reelle« faktorer i 
” det politiske liv, ja de forskellige klassers talsmænd mis- 
tænker på forhånd ideer og forslag, der opstår fra anden side, 
selv om disse har en ganske neutral og saglig karakter. 
i overser, at de varigste og dybeste impulser ikke er dem, 
fødes af døgnets overfladebevægelser og øjeblikkelige 
|elinger under al den lidenskab, disse modsætninger 
'» men dem, der kommer fra dybet, hvor det er roligt 
klart. Ingen ideer er vel interesseløse, og ingen ideer kan 
frem uden lidenskab, men det bør ikke miskendes, at 
ers interesser kan strække sig til hele samfundslivet 
de for alt socialt samliv evig gyldige love, og at liden- 
kan have dybere liggende, ja stærkere motiver end 
At benægte den »reelle« virkekraft i ideer, der 

bagved de sædvanlige døgndiskussioner, er i strid med 
kg erfaring. 

Det tør håbes, at denne digression i nogen grad vil have 
bidraget til at fjerne den forhåndsaversion, der erfaringsmæs- 
sig møder teoretiske overvejelser af statslivet som dem, vi her 
har planlagt. Endnu skal blot tilføjes, at der her endda ikke 
sigtes så højt eller abstrakt som til en fantastisk konstruktion 
af en idealstat. Det gælder ikke om at give personlige lyster 
eller meninger luft i et statsprojekt, men alene om at bringe 
en social, objektivt gyldig naturlov, loven om det retmæssige 
vederlag, til en — om end tænkt — anvendelse i det politiske 
liv. En kritik af de regeringsformer og statsforanstaltninger, 
hvori denne anvendelse udmunder, bør derfor kun gå ud på 
at undersøge, om en sådan stat virkelig er en følgerigtig kon- 
sekvens af den nævnte naturlov, og om den i det hele taget er 
realisabel. Udtrykket utopi, slet og ret, er for letkøbt. 

»Realpolitikerne« tiltrods, eksisterer der en lang række 
principmæssige vurderinger af politiske og nationaløkono- 
miske forhold, lige fra oldtiden og til vore dage. At dvæle ved 
dem alle eller blot nævne dem alle, vilde være uoverkomme- 
ligt her; vi vil nøjes med, som baggrund for de kommende 
undersøgelser, at omtale nogle enkelte mere fremragende (fra 
den nyere tid), der særlig kreser om hovedproblemet : stats- 
magtens rette område. 

I sin bekendte bog »Staten og dens grænser« har Labou- 
laye givet en interessant fremstilling af opfattelsen af statens 
rølle hos forskellige racer. For Romerne var staten alt, borge- 
ren intet, for Germanen var lige det modsatte tilfældet. Og det 
er mærkeligt at se, hvorledes disse opfattelser holder sig til 
den dag i dag hos disse folks efterkommere. Overalt, hvor 
den romerske ånd trænger ind, hersker den første opfattelse ; 
hvor den germanske ånd råder, den modsatte. Reformationen 
var ved sit oprør mod hierarkiet så øjensynlig en genopvåg- 
nen af den germanske ånd, at den kun erobrede folk af tysk 
eller gotisk race. I England var aldrig de romerske ideer og 
love trængt ind; friheden kunde være formørket, men blev al- 
drig ødelagt; følgelig blev her aldrig den opfattelse rådende, 

at staten skulde være alt. I England står man vedvarende på 
'e's standpunkt, at »staten er grundet for et bestemt for- 
skyld, nemlig bevaringen af ejendommen, d. v. s. hvad 

der er enhvers særlige ejendom: livet, friheden, goderne. 

Disse ting er os ikke tilståede af en eller anden autoritet, de 
rer os i vor kvalitet af mennesker.« 

Disse ideer har påvirket Voltaire og Montesquieu. Vol- 
ftaire arbejdede stærkt for kriminelle reformer; men dette 
betød et vigtigt indgreb i fyrstens absolutte magt, et for- 
søg på at holde den civile autoritet indenfor visse græn- 
ser, den ikke turde overskride; en bestræbelse af samme ten- 
dens som den møjsommeligt tilkæmpede religiøse samvittig- 
— hedsfrihed. 

Filosofisk har Fysiokraterne kæmpet for de samme ideer. 
De vil agerdyrkningens og handelens frihed. Devisen er: 
laissez faire, laissez passer; en devise, de har måttet høre 
meget ilde for. Den er imidlertid blevet mistydet, den sigter 
kun på økonomisk frihed og er på dette område fuldt for- 
forsvarlig. Quesnay mener ingenlunde, at en statsmagt over- 
hovedet skulde lægge hænderne i skødet; blandt dens opgaver 
fremhæver han udtrykkelig landets forsvar imod ydre fjender 
øg opretholdelsen af ordenen og sikkerheden i det indre. 

Af en helt anden ånd er Rousseau, faderen til al moderne 
øvertro på det demokratiske samfunds ubegrænsede ret: der 
gives en rent borgerlig trosbekendelse, hvis artikler det til- 
kommer suverænen at bestemme, just ikke som dogme og re- 
ligion, men som sociale følelser, uden hvilke det er umuligt 
at være en god borger og tro undersåt. Uden at kunne tvinge 
mogen til at tro på dem kan suverænen forvise fra staten en- 
— hver, som ikke tror på dem; han kan forvise ham, ikke som 

ugudelig, men som usociabel, som uskikket til oprigtig at 
elske lovene og retfærdigheden og til at opofre sit liv for sin 
pligt, hvis det skulde blive nødvendigt. Hvis nogen »efter of- 
fentlig at have anerkendt de samme dogmer, opfører sig, som 
om han ikke troede på dem, bør han straffes med døden; han 
har begået den største af alle forbrydelser: han har løjet over- 
før lovene.« Disse ord burde aldrig gå i glemmebogen, ti 

Rousseau blev jo ikke blot læremester for Robespierre og Saint 
Just, men også det store direkte forbillede for alle sande de- 
mokrater i det 19de århundrede og et godt stykke ind i det 
tyvende, og hans tankegang lever endnu kraftigt og har egent- 
lig kun mødt svage og spredte protester. Endnu har vi langt- 
fra løsrevet os fra det begreb om frihed, der gør den til ét 
med den folkelige majoritets almagt. I L'assemblée consti- 
tuante blev det desværre Rousseau's ånd, der blev den her- 
skende, en ånd, der indpodede folkestyret gift i samme øje- 
blik, det kom til magten, og kvalte respekten for individets 
rettigheder. 

Med Føje udbryder Laboulaye: »Hvis der er noget, de mo- 

lerne folk mangler nu, da de har erobret den civile lighed, så 

er det ikke magten, men friheden. Hvoraf lider man på 
kontinentet, hvorover beklager man sig, hvis det ikke er 
over de hindringer, som generer industrien, handelen, tan- 
ken, samvittigheden? Hvad man anklager er ikke regerings- 
formen, det er despotismen, enten den kommer fra en mand 
eller fra en majoritet, det er centralisationen, det er de præ- 
ventive love; i to ord, det er alt, hvad der generer individets 
frie og fuldstændige udvikling.« 

Skønt der altså ved begyndelsen af den store revolution 
i Frankrig fandtes oplyste folk, som følte nødvendigheden af 
at reducere statens despoti, voksede der ulykkeligvis ved 
siden af denne liberale skole et parti op, som sammenblandede 
»folkets« magt med friheden, og som var parat til at ofre alle 
rettigheder til folkesuveræniteten. Og det var dette, som fik 
overtaget, og som har vidst at beholde det. De advarende 
røster, der har lydt, har hidtil været røster i ørkenen. 

Det er ganske betegnende, at W. v. Humboldts lille bog 
om »ideer til et forsøg på at bes fer mS TREEREN for sta- 
tens virksomhed«, som blev skrevet i 1792, først tryktes 60 
år efter, 16 år efter forfatterens død, og at den da vakte op- 
sigt som en nyhed. Endnu den dag i dag vil den virke som 
en forfriskende nyhed på alle dem, der kun lever i døgnets 
forslidte tankegange; thi vi er ikke komme længere siden da 
i respekten for individets selvbestemmelsesret. 

Da denne bog udførligere er omtalt i »Naturlig ret«, skal 
her kun i korthed berøres, at dens hovedformål er at be- 
kæmpe det nyttige som statens rette formål; thi det nyttige 
|tillader ingen sikker bedømmelse, det kræver sandsynlig- 
hedsberegninger, som let kan fejle. Imod dette stiller forfat- 
teren det nødvendige. Staten skal ikke befordre borgernes 
positive velfærd, den må ikke gå et skridt videre end til hvad 
der er nødvendigt til sikring mod indre og ydre fjender. Kun 
det samfundsnødvendige giver ikke plads for subjektive for- 
tolkninger. Dette udtryk, det samfundsnødvendige, er såre 
heldigt valgt, og dog trænger det til nærmere bestemmelse. 
Når v. Humboldt f. eks. regner det for en samfundsnødvendig 
opgave at sikre borgernes ejendom, savner man en etisk for- 
klaring af, hvad ejendom er, thi det er et spørgsmål, om 
det er en nødvendighed for staten just at beskytte den ejen- 
domsfordeling, vi nu har, eller om det ikke snarere er nød- 
vendigt at finde et andet grundlag. Med andre ord, for at 
udelukke enhver subjektiv tvivl om hvad der er nødven- 
dige, må man indskyde begrebet det retfærdige. 

Stuart Mill, der viser sig at være inspireret af Humboldts 
tanker, har i sin bog »Om friheden« ofret et helt kapitel på 
spørgsmålet: »Om grænserne for samfundets myndighed over 
den enkelte«, Han besvarer det således: »Den del af livet, 
der hovedsagelig interesserer den enkelte, tilkommer per- 
sonligheden ; den del, der særlig interesserer samfundet, til- 
kommer samfundet«. Uheldigt er det, at han ikke princip- 
mæssig afgør, hvad der må regnes for overvejende personlige 
sager og hvad ikke. Det kan ikke gå an at overlade skøn- 
net. herom til den eller de, der i øjeblikket har magten ; det, 
det kommer an på, er at angive et kriterium på hvad det 
enkelte individ ejer med rette, men dette finder man intet- 
steds hos ham. 

Derimod finder man følgende skelnemærke: »ssåsnart et 
menneskes handlemåde berører andres interesser på en ska- 
delig måde, har samfundet myndighed herover, og spørgs- 
målet opstår da, om det almindelige vel vil eller ikke vil 
fremmes ved statens indblanding.« Denne formel kan i al 

fald ikke godkendes uden nærmere forklaring, thi der gives 
jo en mængde tilfælde, hvor jeg ikke blot har juridisk, men 
også moralsk ret til at håndle, selv om jeg derved skader an- 
dres interesser, f. eks. gennem loyal konkurrence. Og hen- 
synet her er aldeles ikke det almindelige vel, thi det er ikke 
til at afgøre, om det almindelige vel var bedst tjent med, 
om han eller jeg bukkede under i konkurrencen. Det eneste 
brugelige kriterium er, om jeg går ham for nær eller ej, 
om jeg gør indgreb i hans retmæssige eje eller ej. Kun udfra 
et klart etisk ejendomsbegreb kan dette afgøres; der kan 
således ikke uden videre nægtes mig ret til at løkke naboens 

under til mig ved bedre eller billigere varer, ti kunderne 
er ikke hans ejendom; men jeg har ikke lov til at gøre det 
ved at tilsøle hans rygte, ti en mands gode navn og rygte 
er hans retmæssige-ejendom. Stuart Mill har forøvrigt været 
den rette sammenhæng på sporet, idet han senere skelner 
mellem de tilføjelser af tab eller skade, der berettiges ved 
hensyn til vore egne rettigheder, og dem, hvor dette ikke er 
tilfældet; men hvad der mangler er netop bestemmelsen af, 
hvor disse rettigheder begynder og hvor de hører op. Og 
kun herudfra bliver det også muligt at afgøre, hvor græn- 
serne ligger for det område, staten har at respektere som 
fuldkommen privat. 

Stuart Mill påstår, at enhver, der modtager samfundets 
beskyttelse, skylder erstatning for denne fordel, og at sam- 
fundet derfor har ret til at forlange, at man ikke må krænke 
hinandens rettigheder, men at man skal bære sin andel af 
det arbejde og de ofre, der er nødvendige for at forsvare sam- 
fundet. Dette argument holder ikke stik, allerede af den 
grund, at vi aldeles ikke modtager samfundets beskyttelse, 
med mindre man da bruger udtrykket modtage i betydnin- 
gen af at modtage prygl 0. lign. Og det er af vigtighed at 
påvise dette, ti sætningen vilde kunne misbruges til påskud 
for uendelige krav fra samfundets side til den enkelte. 

Det er ganske korrekt, når Mill hævder, at staten ikke 
skal lære den enkelte »pligterne mod sig 'selv«. Hvorfor ikke? 
Fordi man selv er mest interesseret i sit eget vel, siger han. 

Tør man være sikker herpaa? er ikke samfundet uhyre in- 
teresseret i, at folk f. eks. ikke ødelægger sig ved drik? Og 
man ser da også politikere i rigelig grad appellere til sam- 
fundsinteressen, når de virker for at indføre præventive 
tvangsforholdsregler på dette område. Når Mill dog viser sig 
at være en modstander heraf, må han åbenbart ty til andre 
ræsonnementer. Men der gives intet andet end at henvise 
til, at det til syvende og sidst er min egen sag, om jeg vil 
drikke mig ihjel. Brændevinen er min egen, forudsat at jeg 
har købt den for mine retmæssigt erhvervede penge; min 
krop ligeledes; med begge dele har jeg altså lov at handle 
som jeg vil; i al fald såvidt det gælder at stå mine medbor- 
gere i almindelighed til regnskab (og det er det, der her er 
tale om), og jeg ikke har særlige forpligtelser overfor fa- 
milie og nærmeste. 

Den mest afgørende grund imod det offentliges indblan- 

, ding i rent personlige sager er efter Mills mening, at det 
sandsynligvis vil ske på urigtig måde og på urette sted. I 

” egentlig moralske sager (altså sager, der angår andre) kan 
den fornærmede eller den offentlige mening dømme sikkert, 
fordi de blot behøver at se sagerne fra deres eget standpunkt, 
men i personlige sager skal man se dem fra en andens stand- 
punkt. At dette medfører næsten uoverstigelige vanskelig- 
heder er utvivlsomt, men dette er dog ikke hovedsagen. Ho- 
vedsagen er den omstændighed, som Mill heller ikke er blind 
for, at en persons tilbøjeligheder ligeså meget er hans egen sag 
som hans meninger eller penge. Det er dette, der i alle dis- 
kussioner om statsmagtens rette grænser altid bør holdes frem 
i første række: hvad er dit og hvad er mit? Spørgsmålet om 
statsmagtens eventuelle klodsethed kommer dog først i an- 
den række. 

Herbert Spencer har i forskellige skrifter beskæftiget 
sig med det samme spørgsmål. Han havner i den formel, at 
statsmagten vel kan optræde negativt, men ikke positivt tvin- 
gende; d. v. s. den kan ikke tvinge nogen til det eller det be- 
stemte arbejde; de enkelte borgere må her have fuld fri- 
hed, blot de ikke hindrer andre i at have den samme fri- 

hed. Den negative tvang, som staten kan udøve, består 
altså i at afholde statsborgerne fra overgreb på hinandens 
frihed.? 

Han tager således afstand fra enhver direkte indgriben 
fra statsmagtens side i erhvervslivet. Man har mod dette 
standpunkt indvendt, at det kun vilde være rigtigt, hvis det 
kunde vises, at en sådan direkte befatning med erhvervslivet 
snarere var ødelæggende end fremmende for det. Men dette 
er en ganske fejlagtig betragtningsmåde; den etiske løsning 
afhænger i al fald ikke heraf. Spørgsmålet er: er statsmagten 


;berettiget til denne indgriben eller ej? Men i dette plan 

har hverken Spencer selv eller hans modstandere fastholdt 
spørgsmålet, og derfor er diskussionen blevet endeløs som 
alle diskussioner, der drejer sig om det »nyttige«. 

Hvad delingslinien mellem den positive og den negative 
tvang angår, da vilde den i og for sig være brugelig, ifald 
den blot udformedes klart og konsekvent. Ved den negative 
tvang forstår han en retsorden, der træder hindrende i vejen 
for overgreb. Når man hertil har sagt, at dette kun kan 
ske ved positiv tvang på de individer, der ikke vil bøje sig, 
driver man ordspil med ordet positiv. En retsorden, hvis 
eneste forhold til erhvervslivet er at regulere, at afbøde over- 
greb, kan ikke med rette kaldes positivt indgribende. At af- 
bøde en uret er intet positivt skridt, det er at føje et plus til 
et minus, hvilket giver 0. At hjælpe til at flytte en uret- 
mæssig fordel over til den rigtige side, er ikke at skabe posi- 
tiv fordel for den, hvem det kommer til gode. Hvis staten selv 


lariver skibsbyggeri, er det positiv indblanding, unfair kon- 


kurrence med privatfolk, overgreb overfor dem; hvis den 
derimod lægger skibsbyggeriet visse hindringer i vejen for 
at bygge uforsvarligt, usolidt, er det nok indblanding, men 
ikke positiv indblanding til fordel for nogen bestemt; en regu- 
lering af modstående interesser er jo netop bygget på, at 
den regulerende magt ikke selv er interesseret. Forsåvidt er 
sagen klar nok. 

Vanskeligheden viser sig først, når det skal fastslås hvad 
overgreb vil sige. Spencer har engang i sit ungdomsskrift 

»Social statics« gjort tilløb til en udredning deraf. Han siger 
der: »Enhver har frihed til at gøre alt hvad han vil, forudsat 
at han ikke gør indgreb i den samme frihed hos nogen anden.« 
Og han er på det rene med, at økonomisk frihed er basis 
for al anden frihed, ja at denne overhovedet kun eksisterer 
i form af fuld og ubeskåaret ejendomsret. Fuld frihed kan 
efter hans mening kun bestå, hvor man f. eks. anerkender 
alles lige ret til brug af jorden. 

Hvis Spencer klart og utvetydigt havde kædet denne op- 
fattelse af, hvad overgreb er, nemlig uretmæssig frihedsbe- 
røvelse eller krænkelse af den etiske ejendomsret, til sin 
definition af statsmagtens rette grænser, vilde han have løst 

I" spørgsmålet. Ti da vilde der ikke kunne være mindste tvivl 
tilbage om, hvad man måtte forstå ved negativ tvang. Den ne- 
I gative tvang, som det er statsmagtens opgave at gennemføre, 
[måtte da bestemmes som gående ud på at beskytte mod over- 
I greb på ejendomsretten. Lige så klart et begreb vilde den 
[ positive tvang være: statsmagten skulde ikke vove sig ud på 
I de områder, der måtte betragtes som de private borgeres 
I ejendom. Spencer mangler ikke blik for, at statens opgaver 
bør indskrænkes til at omfatte de ting, der ligger i samtlige 
borgeres interesse, men det nødvendige supplement, at mid- 
lerne til at løse disse opgaver kun må tages af fællesformuen, 
ikke fra borgernes retmæssige særejendom, findes ikke aner- 
kendt af ham. 

I sine senere skrifter kommer Spencer overhovedet læn- 
ger og længer bort fra tankegangen i »Social statics«. Fra de 
rent etiske betragtninger af ejendomsretten i dette skrift 
glider han over i opportunistiske overvejelser angående må- 
den at afløse de nuværende uretfærdige ejendomsforhold på. 
De krav, han oprindelig, så skarpt og klart som nogen, frem- 
salte om monopolernes afskaffelse, drukner han nu i be- 
tænkeligheder og skepsis, ja han ender med relativ aner- 
kendelse af forrettighederne, Dermed taber han nødvendig- 
Wis den skarpe delingslinie mellem statens og den enkeltes 
etiske ret ud af sigte. 

Eétvås viser (i sin bog »De Vinfluence des idées regnantes 

au dix-neuviéme siåcle sur Vétat«), at problemet i nutiden 
ikke består i fuldstændig at knække den centrale magt; de 
store riger er en nødvendighed, man vender ikke mere til- 
bage til middelalderens små centra. Problemet er at begrænse 
den. Statens formål er beskyttelsen af alle borgeres moralske 
og materielle interesser ; opretholdelsen af staten er altså den 
første garanti for friheden; for at forsvare den nationale uaf- 
hængighed og for at beskytte enhvers ret behøver staten be- 
tydelig magt. Hvor er da statens begrænsning? Der hvor 
dens retmæssige aktivitet holder op; problemet er identisk. 
Staten er hverken samfundet eller individet ; følgelig gives der 
et socialt og et individuelt liv, som ikke vedkommer staten. 
Men overalt, hvor staten bør virke, må den nødvendigvis have 
det sidste ord; dens magt bør være centraliseret. Rousseau 
har ret, sålangt uafhængigheden og den offentlige fred ræk- 
ker; her har man ret til at sige, at staten er summen af 
borgerne, men såsnart det drejer sig om individuelle sager, 
er det øjensynligt, at selv i et land med almindelig stemme- 
ret, hvor statens vilje er en majoritets ønske, vil disse inter- 
esser let være prisgivne. 

Hvor kan man finde garantier mod dette flertalstyranni 
I den konstitutionelle regering? Nej, også majoriteter kan 
vise sig uretfærdige og brutale. Edtvås angriber ikke de kon- 
stitutionelle forfatninger, han forlanger blot ikke af dem 
hvad de ikke kan give. Fri presse og fri domstole er ikke 
garantier nok til at beskytte individet. Når politiske eller 
religiøse lidenskaber farer hen over et land, hvem hindrer 
da kamrene i at votere forfølgelse? I det 17de århundrede 
er de engelske love, som rammer katolikerne, ligeså hårde og 
uretfærdige som de franske love, der knuser protestanterne. 
Der gives kun et middel: at begrænse staten, d. v. s. be- 
stemme den sfære, hvor den må udøve absolut avtoritet, og 
hvorudaf den ikke må gå. 


Såvidt nåede man i det 19%de århundrede, og det var 
endda kun få og spredte stemmer, »utidsmæssige« ånder, der 

" førkyndte disse lærdomme. Virkeligheden gik sin gang på 
tværs af disse ideer, henimod større og større indgriben fra 
statsmagtens side på det individuelle gebet; den enkelte blev 
indviklet i et stedse mere omfattende embedsmaskineri. Sta- 
fen spillede i voksende grad forsorg og formynder på alle 
personlige områder og betænkte sig ikke på at tage midlerne 
dertil per fas et nefas, hvor den bedst kunde, selv om den 
served gjorde indgreb i borgernes personlige eje. Samtidig 
jorde den intet for at hindre, at naturens goder beslaglag- 
ses: som monopoler, hvorved lønarbejdernes afhængighed 
større og større. 

Med rette var arbejderklassen dybt skuffet over den »fri= 
hedens sejr«, der var vundet gennem revolutionen; de så, at 
je frihed væsentlig resulterede i at befæste monopolbe- 
es rettigheder end yderligere. Og deres skuffelse satte 
sig så dybe spor, at de i miskendelse af økonomiske love og 
etiske principper mente det nødvendigt at ofre frihedsideerne 
til-fordel for den økonomiske betryggelse, de sukkede efter. 
situationen virkelig var så fortvivlet, som den tegner sig 
demokraternes bevidsthed, at det gælder et absolut valg, 
— eller, imellem' de to ting: tabet af' individuel fri- 
eller banlysning til uhjælpelig kaste-agtig paupertet, vil 
kunne fortænke dem i, at de har valgt det første. Men 
de vil overtale menneskeheden til for bestandig at tage 
med alt hvad der hedder frihedsfornemmelser, skyl- 
de den et bevis. De skylder at bevise, at det er friheden, 
ikke-indblanding i og for sig, der har medført den 
økonomiske ulighed. Dette bevis kan imidlertid 
føres ad historisk vej, tiiman har endnu aldrig op- 
samfundsforhold, hvor en statsmagt afholdt sig fra 
indblanding'og fra at yde partiske forrettigheder 
ler: Først i en retsstat, hvor respekten for ret- 
principper umuliggjorde imionopoler, og hvor det 
liv kun kendte sådanne skranker, som hensynet 
=f -ejendomsfordeling nødvendiggjorde, vilde man 

høste rene erfaringer om frihedens virkninger. 

ulykken er, at socialdemokraterne hidtil ikke har 


3 


34 


fvist nogen interesse for at uddybe retfærdighedsideen. De 
har ingen tillid til den. Deres drøftelser går især ud på at 
afgøre, ved hvilke midler den størst mulige magt skal over- 
drages staten; deres teoretikere indlader sig aldrig på en 
etisk drøftelse af berettigelsen for statsmagten til at gribe 
ind på alle mulige individuelle områder; ligesålidt som de 

| gør forsøg på at vise, hvorledes magten retmæssig skal bru- 
ges, eller hvilke principper der i den socialistiske stat skal 
være ledende for den økonomiske fordeling. 

Studiet af den socialdemokratiske bevægelse er derfor 
mærkværdig lidt oplysende for den, der anlægger en etisk 
betragtning på det offentlige liv. Det viser os en samfunds- 
klasse, som under den nuværende demokratiske statsmagts 
misgreb og mangel på vilje til at hævde en retmæssig ejen- 
domsfordeling, griber til den fortvivlede udvej at hobe endnu 
mere, ja næsten ubegrænset magt og myndighed over på 
den selvsamme statsmagt, idet den i stedet for at opstille 
ledende retsprincipper tager sin tilflugt til disciplin og orden 
og foretrækker ensartede økonomiske kår og tryg forsorg 
for selvbestemmelsesret og kamp på lige basis. Det viser 
os, at disse idealer tiltaler en stor mængde mennesker; vi 
finder en lang række undersøgelser angående muligheden 
og heldigheden af en sådan samfundsreform. Derimod går 
man ganske uden om spørgsmålet, hvorvidt den vilde være 
etisk forsvarlig. 

De socialdemokratiske talsmænd forsikrer os nok om, 
at de ikke nærer mindre interesse for friheden end andre, 
men om forsikringer kan der vanskelig disputeres; vi må 
have klar besked om hvilke garantier for friheden, der bydes 
i den socialistiske stat. Når den personlige frihed er så lidt 
betrygget under de nuværende forhold, som daglig erfaring 
viser”), kan det kun være naive folk, som tror, at dette vil 
blive bedre under forhold, hvor statsmagten sidder inde 


") De fleste vil vide, hvor Fatskelet det er at bevæge folk, der 
blot står i det løseste afhængighedsforhold til statsmagten, til at 
deltage i demonstrationer imod de mi: Det må jo være, for- 
di der i virkeligheden er risiko derv! 

; med hele magten og herligheden. Hvor er garantierne for, 
| at man i den socialistiske stat skulde møde en helt ny men- 

neskeart, udstyret med ædlere følelser? Jo flere magtmidler 
i man kom til at råde over, des blidere, men derfor ikke mindre 
virksomme tryk blev man i stand til at anvende imod mulig 
opdukkende opposition. 

Medens socialdemokratiet altså slet ikke teoretisk aner- 
kender nogensomhelst grænse for statsmagtens omfang, mær- 
ker man tydelige bestræbelser for at afstikke en sådan 
i den samfundslære, der bærer Henry Georges Navn. Da 
denne væsentlig går ud på afskaffelse af alle direkte og in- 
direkte skatter, i hvis sted en eneste afgift, grundskylden, 
skal træde, er det klart, at denne reform vil simplificere rege- 
ringsopgaverne i al fald på eet væsentligt punkt: zilveje- 
bringelsen af midlerne til de offentlige opgaver. Denne side 
af sagen lader i ktarhed intet tilbage at ønske. Henry George 
har draget rene og bestemte grænser for, hvad en stats- 
magt retmæssig kan tilegne sig og hvad ikke, og på en sådan 
måde, at reformen vil forenkle embedsmaskineriet ganske 
betydeligt. É 

Kommer man derimod til spørgsmålet om den rette an- 
vendelse af disse midler, glipper også Henry Georges lære og 
bliver enten tavs eller vaklende. I »Progress and Poverty« ud- 
taler han, at samfundet, som han tænker sig det, vilde nærme 
sig Herbert Spencers forjættede land: landet uden regering 
(d. v. s. regering som ledende og hæmmende magt). Men han 
tilføjer: »På samme tid og i samme grad vilde det blive mu- 
ligt for samfundet at virkeliggøre socialismens drøm. Al 
denne simplifikation og indskrænkning af regeringens nu- 
værende funktioner vilde gøre det muligt for den at optage 
wisse andre funktioner, som nu stræber efter at anerkendes. 
Regeringen kunde lige så godt selv overtage telegramforsendel- 
sen som postforsendelsen ; den kunde lige så vel bygge og drive 
sJærnveje, som anlægge og vedligeholde landeveje ... der 
wilde blive et stort og voksende indtægtsoverskud fra grund- 
mwærdiskatten til materielle fremskridt, som vilde tage fart 
med stærkt stigende hastighed og stadig tendere mod at 

forøge afgiften. Denne indkomst, der opstår af fællesejen- 
'dommen, kunde anvendes til det almene vel"), således som 
|Spartas indkomster blev anvendte… vi kunde oprette offent- 
| lige. bade, musæer, biblioteker, haver, høresale, musik- og 
| danselokaler, universiteter, tekniske skoler, skydebaner, lege- 
pladser, gymnastiksale etc. Varme, lys og drivkraft, såvelsom 
| vand, kunde ledes gennem vore gader for offentlig regning; 
vore veje kunde kantes med frugttræer, opdagere og opfindere 
| belønnes, videnskabelige undersøgelser. støttes; og. på tusinde 
| måder kunde de offentlige indkomster anvendes til at ud- 


; klække bestræbelser for det offentlige vel”). Vi skulde nå 


socialisternes ideal, men ikke gennem regeringstvang. Re- 
| geringen vilde skifte karakter og blive administrator af et 
| stort kooperativt samfund. Den vilde simpelthen blive den 
| formidler, hvorigennem fællesejendommen administreredes i 
i det almene vels tjeneste.« 

Der kan ikke noksom advares imod, at de, som føler 
sig overbeviste om, at Henry George en gang for alle har 
løst: spørgsmålet om, hvilke indtægter en statsmagt retmæs- 
sig kan råde over og hvilke ikke, uden kritik accepterer 
disse udtalelser og betragter dem som en væsensbestanddel af 
hans lære””). Ti det er umiskendeligt, at han i sine skrifter 
kun har skænket udgiftssiden, spørgsmålet om den rette an- 
vendelse af statsmidlerne forholdsvis ringe opmærksomhed. 
Hans udtalelser om denne side af; statsopgaverne er for få 
og spredte til at rumme en endegyldig løsning; og det; er: 
tilmed let at-vise, at de viger ikke så lidt ud'fra de rene og 
klare retslinier, hvormed han har optrukket billedet af den 
reførm, hvortil hans navn særlig er knyttet. Sætningen, at 
fællesejendommen retmæssig kan anvendes i det almene vels 
tjeneste (the common benefit) er en ren utilitarisk sætning 
og må med den. anvendelse, George giver den, absolut: op- 


+) Fremhævet af mig, 


”+) Forøvrigt er der vel næppe megen sandsynlighed for, at 
man vil få Georgeister af samme dogmatiske støbning som social- 
demokraterne har i deres Marxister. Ti George-tilhængeré må efter 
hele bevægelsens natur. formodes. at være mere individualistisk 
anlagte og derfor mere kritisk årvågne. 

fattes som utilitarisk ment. Herefter skulde det være for- 
svarligt at anvende fællesejendommen til al slags nyttige'og 
ønskelige formål, til alle de formål, der kunde tjene til rat 
»realisere socialisternes idealer« Men'dette vilde stride imod 
retmæssighedens love; efter disse kan fællesejendom kun 
anvendes til fællesinteressers fremme, ikke til ting, som 'blot 
nogle skønner er nyttige eller behagelige, eller som er vaf 
uhyre forskellig værdi for de førskellige mennesker. Hvad 
værdi har f. eks. teatre, musik- eller damselokaler for merinre- 
sker med pietistiske anskuelser? Kan det da være forsvarligt 
at bruge af den fælles ejendom til slige formål? 

George foretager med andre ord ikke den nødvendige 'son- 
dring mellem interesser, der kun berører nogle, måske 'de 
fleste, og interesser, der er fælles for alle. Kun til "disse 
sidste er det berettiget at anvende fællesformuen. 

Den, 'der vil tegne et helt og fuldt billede af retsstaten i 
alle dens virksomheder og funktioner, kan derfor ikke 'blive 
stående ved hvad Henry George direkte har doceret, men må 
gå videre på egen hånd. Spørgsmålet om 'statsmidlernes'!til- 
vejebringelse har han løst og bygget løsningen på-den so- 
lidest mulige grundvold, retfærdighedens. Hvem kan bebrejde 
ham, at der er andre "spørgsmål, han -har måttet lade ligge 
eller dog kun antydningsvis strejfet? — Men skal disse 
spørgsmål derfor ligge uløste hen? 

Man kan høre tilhængere af jordreformen udtale, at ud- 
giftssiden egentlig ikke vedkommer Georgeismen, og at Ge- 
orgeister kan have hvilkesomhelst meninger om fællesfor- 
muens anvendelse det lyster dem, uden at det vilde strideimod 
læren. Det er rigtigt, førsåvidt man derved appellerer 'til 
hvad 'George selv offentlig har fremsat derom. Men det'er 
grundfalsk, hvis man bygger sine meninger på hans bærende 
ideer og tager konsékvensen af dem. Ti hvis man anerkender 
at uretsideen og respekten for retmæssig ejendomsfordeling 
er de grundpiller, hvorpå han opfører sin samfundsreform, 
øg' som hån atter og atter søger sit udgangspunkt i, mon det 
da vilde være i håns ånd, om man lod 'hånt 'om"disse prin- 
cipper, når det gælder behandlingen af sådanne politiske pro- 

blemer, som han ikke nåede at løse, men som ikke desmindre 
skal og må løses, blandt andet fordi de ligger i lige linie med 
hans forudsætninger? 

Hvad er det nemlig inderst inde Henry George vil? Eller 
— hvis man ikke kan dokumentere, at han bevidst har villet 
det — hvori udmunder det retfærdighedskrav, han med så 
stor en kraft rejste? Det kan siges med ganske få ord: 
ikke just, at »staten« skal indsamle en grundskyl — det 
vilde ikke være nogen stor etisk bedrift — ti hvem er staten? 
Mon det da var hans mening, at disse midler skulde stilles 
til disposition for hvemsomhelst, der tilranede sig en magt 
i staten, enten det så var en enkeltmand eller et flertal, og 
at de indsamlede midler skulde bruges til hvadsomhelst, disse 
fandt for godt at bruge dem til? Utænkeligt. Heller ikke heri 
vilde det være muligt at se noget retfærdighedstræk. — Nej, 
skal jordskyldens inddragelse få nogensomhelst etisk betyd- 
ning, må den kun kunne ske i det udtrykkelige formål, at 
den skal tilbage igen til sine rette ejere, altså tilbage til det 
almene, til opgaver, alle er lige interesserede i. 

Under denne tilføjelse er reformen kun halv, ja ikke 
en gang halv, den er komplet værdiløs. Dette er en sag, 
som Georgeister langtfra synes at være klare over; de tror 
at arbejde tappert i retfærdighedens tjeneste, blot de har 
,anvist hvor pengene skal tages fra. Men staten har jo ingen 

fret til uden videre at tage; ja end ikke til at tage grundskyld, 
| hvis den ikke samtidig begrunder sin hensigt med at tage. 
10g den eneste retmæssige hensigt, der findes, må angives så- 
|ledes: værdien af visse særfordele indsamles, fordi det er den 
eneste måde, hvorpå de kan komme tilbage til deres rette 
| ejermænd; da alle i lige grad ejer disse værdier, kan de altså 
| kun anvendes til formål, alle på forhånd kan antages lige in- 
teresserede i, nemlig de nødvendige fællesopgaver, 

Kærnen i jordretten kan dog umulig være det, at nogle 
mennesker får ret til at betale en vis sum; pointet er, at vi 
alle har ret til at fordre, at de goder, der opnås for de ind- 
samlede værdier, er af en sådan art, at de nødvendigvis må 
komme alle i lige grad til nytte. 


Sr 

Det vil heraf ses, at Georgeister ikke kan undgå at tage 
stilling til et eneste af de praktisk-politiske spørgsmål. Ti 
dette vilde just være at skyde sagens egentlige kærnepunkt fra 
sig. Såvist som grundværdiafgiften aldrig lader sig fyldest- 
gørende begrunde eller i længden vil formå at vinde alminde- 
lig tilslutning, hvis den ikke ses som led i en etisk helheds- 
opfattelse, en retsopfattelse, der omspænder alle livets fæno- 
mener, sålidt kan man som tilhænger af jordretten skyde 
problemet om udgiftssiden fra sig eller fortrøste sig til at løse 
de herhen hørende spørgsmål efter subjektivt forgodtbefin- 

| dende eller gamle partistandpunkter. Og det bærende prin- 
cip, retsprincippet, er heller ikke så fattigt, at det skulde lade 
os i stikken just på det brændende punkt. 
| Nej, alle formålene må gennemgås, et for et, både rets- 
| reform, forsvarssag, skolespørgsmål, »sociale« spørgsmål osv., 
og der må tages stilling, vel at mærke motiveret stilling. Der 
må for hvert enkelts vedkommende træffes den kapitale af- 
| gørelse af, om det er et fællesformål eller et særformål. Men 
| førend dette kan ske, må man have principiel klarhed over 
) hvad særformål og fællesformål er. Førend denne sondring 
er konsekvent gennemført og dermed sondringen mellem be- 
| rettigede og uberettigede statsformål, før kan det offentlige 
livs etik ikke siges at være fuldt udformet. 

Og det er væsentlig som et forsøg herpå at nærværende 

arbejde fremkommer. 


| 4. RETSSTATENS PRINCIPPER. 


Hvis statsmagten virkelig skulde være berettiget til at 
stille ubegrænsede krav til den enkelte, vilde det jo kun være 
| en omskrivning af, at den enkeltes skyld til statsmagten er 

ubegrænset stor. Forholder dette sig da således? i 

Nej, selv om man nok så skrupuløst undersøger hvad 
fordele staten byder den enkelte, og hvad ulemper den til 
gengæld medfører, vilde man ikke komme til det resultat, at 

vi alle er i bundløs gæld til staten. For "det første falder 
regnestykket ganske forskelligt ud for de forskellige indivi- 
ders vedkommende, og for det andet vil det vise sig, at sta- 
tens andel i de velgerninger, menneskene kan glæde sig ved, 
overhovedet er ganske forsvindende. Men i det hele taget op- 
lyser regnestykket intet om reel skyld; tiuman kommer ikke 
i gæld som følge,af fordele, man har modtaget, uden ved per- 
sønlig sanktion; hverken ved gaver eller — end mindre — 
ved velgerninger, der påtvinges. Staten er jo nemlig ikke så 
venlig at tilbyde sine goder mod løfte om erstatning, den på- 
tvinger borgerne dem og tager uden videre erstatningen. med 
magt, hvad enten den indkræver dem i form af skatter eller 
af personlige »borgerpligter.« 

Da det altså ikke på-nogensomhelst måde kan godtgøres, 
at,den enkelte er i uendelig ;gæld til -staten, følger allerede 
deraf, at der må være en grænse for hvad statsmagten kan 
forlange af den enkelte, og at der fra statens side er mulig- 
hed for overgreb overfor det enkelte individ. Det gælder blot 
om at komme på det rene med, hvor denne grænselinie ligger. 
i! I følge de ovenfør fremsatte principper foreligger der et 
|uetisk overgreb overalt, hvor en enkelt persons eller fleres 
|vilje virker ved tvangsforanstaltninger overfor mig eller mit, 

| forudsat at jeg hverken selv har bemyndiget denne tvang 
| eller ved forudgående opførsel har givet den berettigelse til 
at virke. Det er en triviel kendsgerning, at langtfra alle 
gængse statsforanstaltninger eller love tager hensyn til disse 
etikkens forudsætninger. Den betragtning, at det skulde gøre 
en væsentlig forskel, om lovene gaves af et herskende mindre- 
tal eller af et herskende flertal, kan ikke gøres gældende i 
denne sammenhæng. Den hyperdemokratiske opfattelse, at 
et flertal altid har »ret«, vedkommer nemlig ikke etisk ret; 
overgreb kan begås såvel af et flertal som af et mindretal. En 
filantropisk forening, der henvender sig til alle uden forskel 
om bidrag til et neutralt formål, vilde begå overgreb, ifald den 
besluttede kun at anvende pengene til følk af et;bestemt poli- 
tisk parti; ligegyldigt enten dette blev besluttet af-et flertal 
eller af et mindretal. Imod en sådan handlemåde havde den 

enkelte ret til at protestere. Hvorfor? Fordi forudsætningen 
for at man frivillig forener sig med andre er, at man-sikke 
tvinges til at finde sig i ting, der er ganske fremmede for 
det formål, for hvis skyld «man sluttede sig til dem. »Det 
almindelige princip, der ligger til.grund for den rette styrelse 
af enhver forening er, at dens,medlemmer indgår øverens- 
enskomst indbyrdes om at underkaste sig flertallets vilje i 
alle sager, der angår de formål, for hvis skyld man har ind- 
meldt sig i den, men ikke i andre,«”) 

Men ingen vilde frivillig give sig et flertal: i vold, der 
skulde have afgørelsen af alle ens anliggender. Skulde .for- 
eningsforholdene overføres til staten, måtte denne være dan- 
net for at fremme nogle enkelte, ganske bestemte formål, som 
samtlige borgere på forhånd var enige om at søge løst i 
fællesskab; og kun en sådan stat, der var dannet i lighed 
med en forening og altså ikke satte sig andre formål og op- 
gaver end dem, samtlige medlemmer på forhånd havde sank- 
tioneret, havde mulighed for ikke at begå overgreb overfor 
de enkelte borgere. 

Således kom man ved at gå ud fra foreningsforholdene 
tilsyneladende til en nem og hurtig løsning af problemet 
statsovergreb eller man versus the state. Men ved nærmere 
betragtning vil denne løsning vise sig at være lovlig teoretisk. 
Ti spørger man videre: hvilke er da disse formål og opgaver, 
søm alle uden undtagelse vil kunne forenes om, vil det være 
indlysende, at erfaringen ikke umiddelbart kan sige os det. 
Man har endnu aldrig set en stat blive til som en forening, 
wed frivillig sammenslutning af samtlige borgere om enkelte 
bestemte opgaver, og det er heller ikke sandsynligt, at det 
nogensinde vil ske. Erfaringen vil derfor sandsynligvis al- 
drig kunne belære os om, hvilke opgaver, en stat, som prø- 
wede på at samle alle borgere ved frivillig tilslutning, måtte 
påtage sig og hvilke ikke. Og hvis man opstiller spørgsmålet 
som et tankeeksperiment: kunde anan ikke prøve på at regne 
ud, hvilke opgaver, der var af den beskaffenhed, at de vilde 


") H. Spencer: Man versus "the state. 

have den naturlige betingelse for at vinde almindelig tilslut- 
ning? — kan man ialfald kun komme til et resultat ad den 
vej, der ovenfor er anvist: at adspørge de sociale naturlove. 
En statsmagt såvel som en privatmand kan kun gøre sikker 
regning på almindelig tilslutning til en eneste bestemt op- 
gave: at øve ret og ikke kræve mere end sin ret; alt hvad de 
iøvrigt foretager sig, hvad enten de er for gavmilde eller for 
fordringsfulde, kan de aldrig være fuldtud visse på vil møde 
almindelig billigelse. Kun ud fra det bestemte forsæt prin- 
cipielt at stille sig på retsstandpunktet, vil man være vis på 
at møde forhåndssanktion fra alles side. 

Formlen »alles tilslutning« oplyser derfor for lidt, hvis 
man ikke indskyder en nærmere bestemmelse af, hvilken ka- 
rakter, den handlemåde eller de opgaver skal have, der alene 
har naturlige sociale betingelser for at vinde den almindelige 
sanktion. 

Om der begås overgreb mod borgerne fra statsmagtens 
side, er ikke ubetinget afhængigt af dennes tilblivelsesmåde 
(om den er opstået som en forening opstår eller ej). Ti hvis 
det var tilfældet, måtte man opgive ethvert håb om nogen- 
sinde at komme til at leve i en retsstat. Enhver hidtil kendt 
stat har været bygget på enkelte menneskers, stænders, klas- 
sers overmagt over andre, ingen har været grundlagt på gen- 
sidige overenskomster om kun at øve ret. Det vil sige, at en- 
hver statsmagt til livsnerve har haft udbytning af mennesker 
uden kompensation ; ingen har endnu vedkendt sig princip- 
pet gensidig hjælp mod kompensation. Aldrig er en foran- 
dring i statsformen sket på den måde, at de faktisk regerende 
frivillig har givet afkald på deres magt og lagt den i samtlige 
medborgeres hænder, for at de kunde begynde forfra på et 
helt nyt grundlag. 

Men når man anser det for umuligt, at en retsstat nogen- 
sinde vil kunne opstå på samme måde som en forening, 
nemlig ved enstemmig tilslutning til dens formål, hvorledes 
vilde den da kunne realiseres? Åbenbart kun på den måde, 
at den del af samfundet, som i øjeblikket sad inde med mag- 
ten (hvem den så end repræsenteredes af, en suveræn, en 

herskende klike, en demokratisk majoritet) erklærede sig 

for retsprincipperne og satte dem i højsædet, endog hævet 

over magthaverens eller magthavernes egne interesser. 
| Spørgsmålet er altså, hvorvidt en stat kan kaldes en rets- 

stat, selv hvor retsprincipperne må håndhæves med magt 

af regeringen, også overfor dem, der ikke godvillig har aner- 
| kendt eller vil anerkende dem; om det, der i så henseende 
| er det afgørende, er, på hvilken måde staten er opstået eller 
| id hvilken grad den ledes af retmæssige principper. 

Hvis man overhovedet godkender de etiske princippers 
gyldighed, må man erkende, at pligtbrud og andre forseelser 
imod.den etiske ejendomsret med rette kan medføre tvangs- 
mæssig reaktion udefra. Og hvis en statsmagt sætter som 
sin eneste opgave at håndhæve visse af disse berettigede ind- 
greb, kan denne virksomhed ikke stemples som uretmæssig, 

| sselv om den skulde savne nogles tilslutning. Det vil sige, at 
; retsstaten henter sit moralske stempel fra de principper, den 
| wedkender sig, alt efter den grad, i hvilken den gennemfører 
idem; eller med andre ord: hvilke formål, der er retmæssige 
statsformål afgøres principielt (på samme måde altså hvad 
der er statsovergreb), og ikke efter den tilslutning, de har 
| eller kan vente at få hos et tilfældigt flertal. 
| Overfor foreninger finder man sig ikke i anden tvang end 
den, man selv pålægger sig ved at indtræde deri. Statsmag- 
h ten derimod er — selv om den reduceres'til det mindst mu- 
| lig omfattende begreb — en naturnødvendig og naturgiven 
| organisation til forsvar for interesser, alle i lige grad deler. 
| At den håndhæver retsprincipperne med magt overfor de 
| genstridige er netop i alle borgeres øjensynlige interesse; den 
udøver her netop den funktion i rettens tjeneste, de enkelte 
ikke vilde kunne overkomme. Skulde dette tvangselement 
berøve en sådan stat adkomsten til at kaldes en retsstat? Kan 
den enkelte ikke med rette tvinges til at finde sig i hvad 
der er ret? Antog vi en anden mening, kunde vi med det 
samme opgive at få retten realiseret her på jorden; det vilde 
forudsætte en tilstand, hvor den ikke længere var et prin- 
cipium militans. 

n Undersøgelsen kommer altså til at dreje sig om 
| 1) "hvilke de retmæssige principper for en statsstyrelse er 

(statsmagtens retmæssige område), -og 
2) hvorledes, ved hvilke organer, disse principper på ret- 

færdig måde .kan føres ud i livet (statsmagtens retmæs- 

sige organisation). 
(| Kriteriet ;på en statsmagt, der ikke begår overgreb over- 
| for desenkelte borgere, er altså, at den vedkender sig og gen- 
| nemfører retmæssige grundsætninger. Herudfra må enhver 
af dens opgaver belyses. 

Hvad vil retmæssig statsstyrelse sige? Nøjagtig det sam- 
me som retmæssig handlemåde i det private liv, altså en nøje 
vågen over, at enhver får øg beholder sit. Da nu al statens 
magt og evne hidrører fra fællesejendommen (dette er i det 
mindste vor forudsætning), har staten fremfor alt den-op- 
gave at sørge for, at disse midler ene og alene anvendes til 

| fællesinteresser. Statsmagten selv ejer intet; den er kaldet 
til at forvalte lånt gods; og dette kan den ikke gøre efter 
forgodtbefindende, men kun efter de sædvanlige forudsætnin- 
ger for lån, nemlig at enhver får sit tilbage. Og da lånet er 
fællesgods, kan den retmæssige anvendelse kun ske til op- 
gaver, der i lige grad kommer alle til gode. Enhver for- 
holdsregel fra statens side, som går ud derover, vil enten være 
uretfærdig eller formålsløs. 

Samles A's, B's og C's lige store ejendele i en fælleskasse, 
kan der findes tre væsensforskellige anvendelser sted af 
disse midler: 1) A. B. og C. kan få deres andele ubeskåret 
tilbagebetalt. Dette vilde fra statsmagtens side være for- 
målsløst, thi statens funktion er i al fald ikke udelukkende 
den at tjene som depot eller sparekasse. 2) at bruge mid- 
lerne fortrnisvis til nogle fremfor til andre (hvilket vilde være 
indlysende uretfærdigt). 3) at anvende midlerne til fælles- 
opgaver, som A., B. og C. i lige grad er interesserede i. 

Det er øjensynligt, at kun denne sidste anvendelse på en 
gang er den rationelle og retfærdige fremgangsmåde fra en 
statsmagts side. Ikke desmindre finder man de besynderligste, 
mest forvirrede anskuelser om, hvad statens midler kan bru- 

ges til. Den naiveste er vel nok den, at staten er i stand til at 
hjælpe os alle; man lader statsmagten opkræve en mængde 
penge, mange flere end der er nødvendige til at fremme fælles- 
interesserne, og fordeler dem derpå successivt til denne og 
hin klasse og stand; først kommer turen til landbruget, der- 
efter fiskeriet, industrien osv., og man opdager end ikke, at det 
er en ren øjenforblændelse ; rent bortset fra, at det aldrig kan 
gennemføres på nogen retfærdig: måde. Eller man tror at 
kunne disponere frit over statsmidlerne til rent;separate for- 
mål, i reglen vel med den motivering, at det sker til. sam- 
| fundsnyttige formåls fremme. Men hvad der er samfunds- 
| nyttigt, vil der altid være meget delte meninger om; det er:en 
uhyre anmasselse af en statsmagt at ville afgøre det på alles 
vegne; og at anvende fællesejendommen til at realisere sine 
ynglingsideer, er uretmæssigt. 

Forudsætningen har hele tiden været den, at statskassens 
midler virkelig er fællesejendom, som alle borgere har lige 
andel i; og dette hører med til retsstatens nødvendige for- 
udsætninger. Der må altså brydes med den opfattelse, at 
en. stat kan opkræve penge af sine borgere efter forgodtbefin- 
dende, at den kan beskære deres arbejdsindtægter, beskatte 
deres fornødenheder og beslaglægge en del af deres opsparede 
formue. Forudsætningen er, at.der gives områder, som er 
individets egne og i enhver henseende hellige og ukrænkelige, 
at der gives særejendom, som ingen, end ikke,staten kan røre; 
og. at der på den anden side gives. fællesejendom, som den 
enkelte ikke kan. beslaglægge, men som tilhører alle i lige 
grad. Kun denne fællesformue står til statens rådighed, og 
det.er den, .vi hele tiden ;må. have in mente, når. vi taler. om 
den. retmæssige anvendelse. af ;fællesopgaver, 


5, DEN. ETISKE: EJENDOMSRET. 


For at vinde den fornødne indsigt i statens retmæssige 
funktion, bliver det altså nødvendigt at klargøre sig hvad der 


46 


er særeje og hvad der er fælleseje. Man må søge at uddybe 
begrebet den etiske ejendomsret så meget som muligt. 

Som der ovenfor blev gjort opmærksom på, er bestem- 
melsen af begrebet retmæssig ejendom (»enhver sit«) den nød- 
vendige forudsætning for ombytningsprincippet (slige for 
lige«); ti selv om man har afgivet et passende vederlag for en 
ydelse, vilde transaktionen ikke være retfærdig, hvis det 
vederlag, man afgav, ikke var ens retmæssige ejendom. Både 
den, der. erstatter, og den, der kræver erstatning, skal ret- 
mæssig eje de værdier, der anvendes i denne transaktion. 

Da nu betingelsen for retmæssigt særeje viste sig at være 
en personlig arbejdspræstation, der i værdi svarer til den 
genstand, der gøres krav på, og da ikke nok så mange ombyt- 
ninger kan skabe retmæssigt særeje, hvor denne oprindelige 
ejendomsbeføjelse mangler, bliver følgen deraf, at der må 
gives værdier, hvorover særeje ganske er udelukket. Til over- 
sigt over ejendomsforholdene tjener følgende skema: 

A, Ejeren, subjektet, den sociale ener. 


= 1. De: rakt. 

. = i : set udelelige 

Det, der I. Naturværdier. (Kan ikke gøres til Særeje). "5 de" 
ejes, lige. 


objektet, II. Producerede Værdier. (Kan gøres til Særeje). 


For det første kan det fastslås, at det ene menneske al- 
drig kan gøre krav på ejendomsret over det andet menne- 
skes person og hvad dertil hører, hans lemmer osv. At et- 
hvert menneske er selvstændig herre over sin person, frem- 
går allerede af, at den retmæssige ejendomsfordelings prin- 
cip netop går ud på at sikre hver enkelt social ener i sam- 
fundet stillingen som grundled i sætningen: jeg ejer dette el- 
ler hint Det vilde da ganske stride imod denne idé, om grund- 
leddet (subjektet) eller dele deraf pludselig kunde gå hen og 
blive genstand (objekt). Ejendomsordningens første formål 
er just at udelukke andre fra rådighed over den personlige 
selvstændighed. Den forudsættes at gælde imellem frie og 
uafhængige væsner”), der betragter hverandre som skik- 


+”) Undtagelserne herfra, de umyndiges ejendomsret, får en 
særlig begrundelse senere. 

kede til socialt samkvem. Den selvstændige råderet over 
sin egen person er den selvfølgelig forudsætning for ord- 
ningen, og trænger derfor overhovedet ikke til begrundelse. 

Man vil her indvende: men både i oldtid og nutid har 
man haft slaver, og oldtidens største filosoffer har, ligesom 
mange senere, billiget det. Dette beror dog kun på, at de 
nævnte filosoffer af uvidenhed udtrykkelig fraskriver sla- 
verne evne til at være selvstændige grundled. Kunde de ikke 
betragtes som henhørende under rubriken A., sociale enere, 
lå det nær at henføre dem under B., objekter for ejendom. 
Ud fra vore Kundskaber til de forskellige racers ensartethed 
på dette punkt, den sociale evne, kan denne retsopfattelse 
ikke opretholdes. 

Efter skemaet kunde det se ud, som om et menneske 
ikke ejede sine legemsdele, sine arme, ben, øjne osv. som 
retmæssigt særeje. Man har jo ikke produceret disse ting; 
skal man derfor give afkald på uindskrænket rådighed over 
dem? Nej, men det er ukorrekt at bruge udtrykket ejen- 
dom om disse forhold; ti det røber en forveksling af hvad 
et menneske er (d. v. s. hvad han består af) og hvad han 
kan erhverve sig af de ham omgivende ting. I enhver sæt- 
ning om ejendomsforhold må der, som alt sagt, være et grund- 
led og en genstand: »A. ejer den eller den ting!« Følgelig 
betyder opregningen af de legemsdele, A. »ejer«, kun en be- 
skrivelse eller definition af A. Men »ejer« er her unøjagtig 
sprogbrug, og bør ikke forlede til at flytte A.s bestanddele 
over på objekt-siden i et virkeligt ejendomsforhold. 

Af de ting (B.I), der er udelukkede fra særeje, fordi in- 
gen har frembragt dem, må man skelne mellem de natur- 
goder, der er tilstede i så rigelig mængde, at en deling der= 
for er formålsløs, og de, der kun findes i begrænset mængde. 
Til de første (B.1,1) hører luften og vandet, til de sidste (B.I1,2) 


Grunden til, at man har givet afkald på at hævde sær- 
eje for disse sidste tings vedkommende, kan dog ikke være 
den, man undertiden har fremsat, at de forefindes i ubegræn- 

set mængde, thi dette er jo netop ikke tilfældet. Såvel havet 
som den atmosfæriske luft har ligesom jordens overflade sin 
begrænsning. At de ikke forlængst er beslaglagte, ligger ude- 
lukkende i den praktiske uigennemførlighed, i forening med 
den underordnede betydning, det hidtil skønnedes at have. 

Der er ikke mindste tvivl om, at hvis man kunde afdele 
havet i parceller, vilde der ialfald beslaglægges visse fordel- 
agtige, f. eks. fiskerige strækninger, og vetø udstedes for alle 
andre mennesker, afgifter opkræves osv. Man'ser jo også, at 
hvor det har nogen betydning, og 'hvor det blot nogenlunde 
kan lade sig gøre, udstrækkes enkeltmands eller statens sær- 
ret også til at gælde søterritorier, Visse nationer har forsøgt 
at hævde eneret for deres egne fiskere til enkelte strækninger 
af det åbne hav, f. eks. til robbefangsten ved Stillehavskysten, 
fiskeriet ved Island og New-Foundland og ved Siberiens øst- 
kyst, men i de fleste tilfælde er man dog kommet til enighed 
om kun at forbeholde sig særret til den nærmeste strimmel 
ved kysten. Også indenfor de enkelte lande påstår kystejeren, 
at han foruden retten til den faste jord også har ret til en del 
af vandet udenfor. Og hos os kan han virkelig ifølge sædvane- 
retten gøre en sådan ret gældende; bl. a. til at forbyde andre 
at fiske i stranden et vist stykke udenfor hans lod, når han 
selv anbringer fiskeriredskaber der. (Ålegårdsrettighed.) Man 
har! endvidere gjørt forsøg på at få eneret til visse dele af 
havbunden (bortset fra kystrettighederne), idet man har på- 
stået, at den, der sætter bundgarn” på et bestemt sted og» af- 
mærker stedet, skulde have ret-til at forbyde andre fremtidig 
at sætte bundgarn på det samme sted — altså nøjagtig den 
samme måde; hvorpå man i sin tid beslaglagde jorden og på 
basis deraf gjorde en særejendomsret gældende. 

Hvad luften angår, vilde det være endnu vanskeligere end 
for:havets'vedkommende at beslaglægge bestemte regioner; når 
det derfor endnu ikke er kommet til, at enkeltmand opkræver 
afgift af andre, f.eks. for tilladelsen til at trække vejret, lig- 
ger det væsentlig i disse praktiske vanskeligheder. Og dog er 
der-også her tendenser til at udvide grundejernes ret til at om- 
fatte et vist luftlag ovenover grunden. Hidtil har vel denneret 

været forholdsvis uskyldig; men nu, i aviatikernes tidsalder, 
begynder der rundtom i tidsskrifter at opdukke uhyggelige 
spørgsmål om, hvor langt op i luften grundejernes og hus- 
ejernes ret strækker sig, om flyvemaskinerne har ret til at 
bevæge sig hvorsomhelst, eller om der ikke kan nedlægges 
forbud fra de privates side osv. 

Det har føjet sig så heldigt, at de hidtil omtalte natur- 
goder på grund af sagens praktiske vanskelighed aldrig er 
blevet gjort til genstand for særeje, og den nuværende ord- 
ning stemmer i alt væsentlig overens med den etiske lov, som 
udsiger, at særeje kun kan begrundes ved en ækvivalent ar- 
bejdspræstation. Men hermed bør etikken ikke slå sig til ro; 
tisom bemærket har man i senere tider gjort forsøg på forsøg 
på at komme udenom disse vanskeligheder og vist god vilje 
til at monopolisere så denne så hin region, både af luften og 
havet; etikken må derfor holde sine våben rede for at våge 
over, at de naturgøder, der indtil nu i det store og hele, af 
fysiske grunde, har kunnet bevare sig som fællesgoder, også 
i fremtiden vil blive respekterede som sådanne. 

Hvorledes forholder det sig med jorden? QB. I, 2.) At 
dette naturgode ikke kunde holde stillingen som fælleseje, lå 
især i, at den var så let at afdele, og at fordelen ved at beslag- 
lægge et enkelt stykke og holde de andre ude var så store. 

At komme tilbage fra særeje til alles lige ret havde des- 
uden sine ganske særlige vanskeligheder; da man nemlig i 
lange tider ikke kunde tænke sig dette gennemført uden ved 
en ligelig fordeling af selve jorden viste det sig at være en 
så godt som umulig opgave at udparcellere den i lige værdi- 
fulde lodder. Først langt om længe opdagede man, at det, 
alle er interesserede i, ikke just er at få en del af jorden, 
nøjagtig ligeså stor og værdifuld som de andres, men mere 
dette, at ingen enkelt ved at lægge uindskrænket beslag på 
et stykke jord, tilegner sig en særfordel og spærrer de 
andre ude. 

Sålænge forråd af jord praktisk set er ubegrænset, og 
ingen mægter at beslaglægge alt hvad han ikke umiddelbart 
bruger, kan der ikke opstå nogen bydende trang til at afdele, 

indhegne og afspærre. »Mit« er endnu ikke blevet nogen mod- 
sætning til »Dit«. Det er først, når man rykker så tæt sam- 
men, at man kan genere hinanden, at der, forat endeløs strid 
strid kan undgås, opstår den tanke at afgrænse gebeterne med 
faste grænser. 1 

Der træffes om disse grænser indbyrdes overenskomster, 
som kan være særdeles gavnlige for de øjeblikkelige »ejere« ; 
men man overser, at disse overenskomster om fordeling af 
jord, køb og salg af den osv. er uret imod de sidstkomne og 
de ufødte, de senere slægtled. Senere tiders mennesker fødes 
i stor udstrækning arveløse; de har heller intet herreløst 
land at tage i besiddelse, ti når engang alt land er beslaglagt 
på denne måde, lukker lovene pludselig af og giver de først 
ankomne privilegium på det, de har været så heldige at be- 
sætte. 

En sådan erhvervsmåde kan naturligvis ikke moralsk 
forsvares. Alt, hvad et menneske gør fordring på som sær- 
eje, må han efter de ovenfor fremstillede etiske ækvivalens- 
principper kunne godtgøre at have erhvervet ved en person- 
lig ydelse, der i værdi er det erhvervede jævnbyrdigt. Men 
hvilket personligt arbejde ligger der vel i den blotte og bare 
beslaglæggelse af et stykke jord, og — på den anden side —, 
hvilken værdi, frembragt af menneskehænder eller menneske- 
ånd, kan overhovedet sammenlignes med eller opvejes af den 
fordel at blive enerådig over en part af det uundværlige, 
ingenlunde ubegrænsede naturforråd ? 

At de sidstankomne kan købe jorden af dem, der har be- 
sat den, er ingen ophævelse af denne uret, ti de må da i 
dyre domme erhverve sig den adgang til at benytte jorden, 
som oprindelig ikke har kostet det mindste. 

Man vil af dette eksempel klart se, hvor rigtigt det er at 
fastholde, at det retfærdige princip ikke sker fyldest, blot 
fordi to parter indbyrdes afbalancerer ydelse og vederlag ef- 
ter deres godtykke. Det må tillige foregå således, at alle og 
enhver får og beholder sit, og ingen udenforstående kommer 
tilkort. Vi må vide, om det virkelig er deres egne ting, de to 
handler om, vi må med andre ord have ejendomsbegrebet 

| med. En overdragelse er ikke berettiget, uden at det, der 
overdrages eller det, der betales med, virkelig var parternes 
| retmæssige særeje. 

Hvad der må forstås ved retmæssigt særeje har vi alle- 
rede ovenfor antydet. Det omfatter kun sådanne ting, som er 
erhvervede ved en tilsvarende aktiv ydelse fra erhververens 
side. Hvis en mand overdrager mig et stykke jord for en 
sum penge, og loven derefter stadfæster mig i min »ret« til 
fri rådighed over jorden for mig og mine efterkommere, da 
er denne erhvervelse ikke sket efter det retmæssige erstat- 
ningsprincip, ti jordens værdi er uerstattelig, da den danner 
det nødvendige fundament for alt liv, og da den ikke findes 
i ubegrænset mængde. 

Dette skulde nok vise sig på en slående måde den dag, 
da en trust opstod med det formål at opkøbe al jørd — en 
ikke helt usandsynlig tanke i en tid, hvor truster er i stand 
til at opkøbe alt hvad der findes på jorden af et eller flere 
bestemte, for menneskeheden nødvendige naturværdier (pe- 
troleum, kul etc.) En sådan ring vilde kunne foreskrive alle 
udenfor stående mennesker enhver tænkelig betingelse for 
overhovedet at tillade dem at eksistere. Den, der har jorden, 
sidder inde med al magten, alle andre værdier blegner i sam- 
menligning. 

Vil man vide, hvilke ting det er man kan erhverve en sær- 
ret til at eje, må man holde sig til de frembragte ting (B. 11.); 
de ting, mennesket selv udarbejder med hjernen eller hånden. 
De kan sammenlignes, vurderes indbyrdes; de er ikke uer- 
stattelige, fordi de altid vil kunne frembringes i tilstrækkelig 
mængde — forudsat, at man blot har sin part af naturens 
gaver at arbejde med og udarbejde af. De opstår ved det ar- 
bejde, den enkelte personlig har udført, og deres værdi be- 
ror derpå. De tilhører med rette deres skaber, fordi de 
egentlig altid har været hans. Til det snille, den dygtighed, 
der præger dem og giver dem en positiv værdi, svarer ganske 
nøjagtig hvad individet har givet ud, har »ofret« derpå, ganske 
som den negative fotografiplade svarer til den positive. Den 
energi og kunstfærdighed, der af mig nedlægges i et arbejds- 

produkt, er i grunden en ligeså naturlig og personlig be- 
standdel af mig, som den energi og de arbejdsmuligheder, der 
endnu sidder i min hjerne og mine arme, Fra at have været 
en bestanddel af subjektet flytter arbejdsenergien ud i de 
producerede objekter, og da den i denne, fra subjektet orga- 
nisk løsrevne, form kan blive genstand for ombytning, for køb 
og salg, får etikken den opgave at afgøre hvem der i frem- 
tiden er dens rette ejer. Efter kompensationsloven afgøres 
dette således, at den, der kan godtgøre at have præsteret en 
vis energiydelse, får retten til den tilsvarende værdi. Man 
kan altså fastslå betingelsen for særeje således: retmæssigt 
særeje til et produkt erhverves kun som vederlag for en 
personlig ydelse af samme værdi som produktet.”) 

Deraf følger: i samme grad et. produkt kan nyskabes, 
omformes, præges af den menneskelige vilje og evne, i samme 
grad kan det blive særeje. Der gives produkter, som så at 
sige fuldtud er nyskabte, åndsprodukter f. eks. Det blæk 
og papir, der er anvendt på »Faust«, har kun forsvindende 
værdi imod det åndsindhold, der er nedlagt i materialet. Et 
sådant objekt egner sig i høj grad til særeje. Det samme gæl- 
der om et godt musikstykke, et godt maleri. 

Allerede ved et skulpturarbejde i marmor kommer det 
ikke-frembragte stof noget mere i betragtning, ved guldsmede- 
og juvelerarbejde end mere, og tænker man på et stykke 
jord med sæd på, bliver forholdet helt forrykket, ti her kan 
man ikke med mindste føje påstå, at materialet er omskabt, 
at produktet er en arbejdets nyskabning ; det allervæsentligste 
er besørget ved naturens kræfter, og jorden er omtrent den 
samme som før, ofte endda forringet. Det arbejde, der er 
nedlagt i denne jord, begrunder vel en ret til den del af ud- 
byttet, som skyldes selve arbejdet, men ingenlunde til privi- 
legium på den særlige fordel, besiddelsen af jorden i og for 
sig medfører. 

At jorden ikke kan »ejes« (i samme betydning af dette 
ord, som gælder overfor arbejdsskabte ting) er altså en sæt- 


”) Gaver er individuelt betingede og hører derfor ikke ind 
under lovene for den almene sociale omsætning. 


58 


ning, som umiddelbart fremgår af grundsætningen om det 
jævnbyrdige vederlag; den står og falder med antagelsen af 
denne etiske hovedsætning — yderligere begrundelse end den, 
der kan skaffes tilveje for denne, kan ikke fås. 

Men når man altså havner i det resultat, at jorden er 
fælleseje, og ikke som de arbejdsskabte ting retmæssig kan 
gøres til særeje, må man være klar over, at disse to arter 
»ejendom« er af forskellig natur og begrundes på forskellig 
måde, I første tilfælde bliver der kun tale om fællesrådig- 
hed, da naturtingene enten ikke lader sig partere eller i al 
fald ikke partere lige, og da man ikke kan nægte noget nyt til- 
trædende medlem af samfundet lige medejendomsret, men 
fremfor alt, fordi den naturmæssige adkomst i dette tilfælde 
er grundforskellig fra adkomsten til særeje. Særeje af en ting 
begrundes positivt ved henvisning til den ækvivalente ydelse, 
individet har præsteret; den, der gør krav på en særret, ham 
vil den positive bevisbyrde påligge. Hvad der unddrager sig 
særeje, må enten være ingens ejendom eller stå til fælles- 
rådighed. Menneskenes lige ret til rådighed over jordens 
overflade og naturværdier hviler på følgende to ting: 1) de- 
res evne til fremfor dyrene at underlægge sig det for dem nød- 
vendige naturgrundlag, og 2) den kendsgerning, at ingen 
formår at gøre nogen naturlig begrundet særret gældende 
(hverken til det hele eller til mere end nogen anden). Selve 
menneskeslægtens kollektive tilegnelse har altså sin oprin- 
delse i overlegenheden i magt og evne; dette er intet rets- 
forhold ; et retsforhold kan overhovedet kun være indbyrdes 
afgrænsende. Men det, at rådigheden er lige for alle, støtter 
sig på den negative begrundelse, at ingen formår at præ- 
stere bevis for en etisk begrundet forret. Retten til særeje 
er altså en vederlagsret baseret på ækvivalent ydelse; den 
jævnbyrdige rådighedsret opstår under forhold, hvor veder- 
lagsretten ikke kan gøres gældende."”) 


”) Når adskillige nationaløkonomer begrunder samfundets ret 
til at inddrage den samlede grundværdi til fælleseje med, at det her 
drejer sig om samfundsskabte værdier eller produkter af hele fol- 
kets arbejde, benytter de en mindre præcis udtryksmåde. Ti det 
faktum, at grundværdien stiger overalt, hvor samfundet vokser 

Skønt disse to former af naturlig ret altså har forskellig 
oprindelse, er de dog beslægtede og betinger gensidig hinan- 
den. Vederlagsretten må som supplement have den fælles 
lige rådighedsret til jorden; ti hvis denne ikke respekteres, 
vil arbejdet tvinges til at modtage en kunstig nedsat kom- 
pensation. Hvis nogle enkelte kan gøre sig til uindskrænkede 
herrer over jorden, vil de dermed følgende afspærringer og 
afgifter sænke arbejdets vederlag utilbørligt. Ti den, hvis 


i folketal, betyder ikke, at nogen ny reel værdi er skabt, end 
mindre at den er skabt som et arbejdsprodukt, der skulde kunne 
tilegnes med den ret til ækvivalent kompensation, en arbejdsydelse 
kan gøre krav på. Ret til særeje og kollektiv rådighedsre! begrun- 
des som ovenfor vist ikke på samme måde, Englands jord rum- 
mer ikke flere reelle værdier nu end på Knud den stores tid; må- 
ske endda færre. Hvad der er sket er, at hver (]-fod jord er blevet 
mere og mere eftertragtet, jo mere befolkningen tiltog; jordbesid- 
dernes særfordel er derfor blevet større og større, og denne sær- 
fordel giver sig udslag i en stedse stigende pris på jorden i for- 
hold til alle rørlige værdier; for det samme slykke jord kan der fås 
større mængder arbejde og arbejdsprodukter end tidligere. 

år samfundene nu i vore dage begynder at gøre etisk ret gæl- 
dende til disse særfordele, kan og bør denne ret motiveres således, 
at jorden ligesålidt nu som nogensinde før tilhører nogen enkelt i 
særlig grad, og at derfor de særfordele, der er blevet større og 
større — væsentlig fordi samfundet simpelthen har vokset sig 
større, mindre nd Anne af positivt arbejde — ikke med nogen 
etisk ret kan tilfalde nogen enkelt. Hvis Hamborg brændte, vilde 
jorden omkring Elbens udløb dog beholde sin særlige værdi. De 
værdier, tidligere generationer har forøget jorden med, spiller in- 
gen rolle; undertiden har de endog forringet den (f. eks. ved kul- 
miner). Som en faktor i grundværdien in (går jo desuden jordlod- 
dens naturværdi og dyrkningsværdi (bonitet), og disse er dog 
hverken skabte af enkelte mennesker eller af samfundene, Produkt 
— særeje! disse to ting hører naturmæssigt sammen. Men derimod 
at ingen enkelt kan kræve forret til en naturting, begrundes negativt 
derved, at ingen er i stand til at lever positivt bevis for at have 
produceret tingen. Og derfor er statsmagtens inddragelse af jord- 
renten blot en refundering af uretmæssig tilegnet særeje; ikke til 
fordel for sig, men til fordel for dem, der ellers vilde være blevet 
forurettede ved den private tilegnelse af særfordelene, Når sam- 
fundet indretter sig således, at den overlader de enkelte rådighed 
over større eller mindre jordstrækninger af forskellig værdi, er 
jordrenteafgiften til staten netop det retmæssige vederlag for denne 
særfordel, 

Det skal indrømmes, at disse indvendinger er af stærkt teore- 
tisk art, men betydningen af, at samfundsteorierne ikke frembyder 
logiske blottelser, tør ikke undervurderes. Hovedsagen er, at man 
gør sig de to forskellige lege begrundelser klart og derfor af 1o- 
giske hensyn opgiver at behandle jordværdien væsentlig som et 
produkt (»samfundsskabt værdi eller produkt af folkets arbejde«). 

eksistens til at begynde med, er ganske rodløs, er komplet 
afhængig; han er simpelthen nødt til at tage den løn, han 
kan få. På den anden side må den fælles lige rådighedsret 
til naturværdierne have vederlagsretten til supplement, ti 
dens begrundelse hviler udtrykkelig på, at en etisk særejeret 
eksisterer, men blot ikke kan gøres gældende i dette tilfælde. 
Af hvad grund kalder vi disse forhold »naturlig ret«? 
Fordi de anvises af naturlove. Naturen anviser menneskene 
jorden til rådighed”) og gør deres eksistens afhængig af 
dens rette brug; men naturen anviser også sociale regler for 
denne benyttelse. Disse skylder ikke samfundets vedtægt 
deres oprindelse; de kan erkendes af menneskene eller lades 
uænsede; man kan give dem sanktion i det offentlige liv (til- 
ståede rettigheder), eller man kan kæmpe imod. Deres 
eksistens er lige så uafhængig heraf som de fysiske loves. 


6. FÆLLESEJENDOM TIL FÆLLESOPGAVER. 


Vi vender efter denne undersøgelse af den etiske ejen- 
domsret tilbage til problemet om statens formål. I korthed 
kunde det formuleres således: fællesejendommen skal an- 
vendes til fællesinteresser ; kun derved får og beholder enhver 
sit; (hvad der er grundlaget for al etisk opførsel såvel i 
privatlivet som i det offentlige liv). For at kunne bruge 
denne formel, var det først og fremmest nødvendigt at klar- 
lægge, hvad der er fællesejendom og hvad der er ukrænke- 
ligt særeje, og dertil har den ovenstående undersøgelse givet 
os midler i hænde. 

Fælleseje er alle naturskabte ting; forsåvidt nogen 
altså ved at tilegne sig dem erhverver sig en særfordel, er det 
fællesskabets ret at inddrage denne. Det er denne tanke, der 


») Arten homo sapiens har naturligvis ingen ret til jorden 
fi for dyrene. Menneskenes kollektive rådighed over jorden er 
et Meskorbold ; og indbyrdes retsforhold kan kun findes mel- 
lem individer, der- er eller ventes at blive retshabile. Forholdet til 
dyrene er derfor overhovedet et magt- eller kulturforhold. 

for jordens vedkommende har fået sit udtryk i forslaget om 
jordrentens inddragelse i statskassen. Det kan ikke noksom 
betones, at denne fremgangsmåde er principielt forskellig fra 
alt hvad der kaldes skatter i dette ords almindelige betydning, 
ti, som det senere vil blive vist, går disse mere eller mindre 
ud på at berøve borgeren noget, der burde respekteres som 
hans retmæssige særeje. Derimod kan inddragelsen af jord- 
renten snarere betragtes som beslægtet med de afgifter, sta- 
ten tager for visse særfordele, den udtrykkelig indrømmer 
enkelte personer eller selskaber; ti besiddelsen af jord er 
gennem den gængse lovgivning blevet et privilegium så godt 
som så mange andre”). Derfor er betegnelsen »enkeltskatten« 
(the single tax), som mange af princippets tilhængere be- 
nytter, vildledende og burde helt bortfalde. Princippet går 
ikke ud på at indføre en enkelt skat; det går ud på at af- 
skaffe alle skatter; borgerne skal ikke tvinges til at udlevere 
af det, der med rette er deres, de skal blot betale for den sær- 
fordel, de nyder; man burde derfor kun tale om en afgift 
eller rettere en refundering til samfundet af hvad der med 
rette er samfundets. 

Man kunde nu stille følgende spørgsmål: er det nød- 
vendigt at opkræve hele jordrenten; kunde man ikke nøjes 
med et mindre beløb? Eller, — på den anden side, sæt, at 
fællesinteresserne kræver mere, vilde det da ikke være beret- 
tiget at opkræve en ekstraskat? Det er jo muligt, at begrebet 
fællesinteresser er et noget svævende begreb, om hvilket der 
er højst delte meninger; hvad er da det normgivende, det 
faste punkt? Skal indtægterne rette sig efter fællesinteres- 
serne, eller skal disses tarv være afhængigt af en bestemt ind- 
tægtskilde ? 

Disse spørgsmåls løsning vil man kunne udlede af under- 
søgelserne om ”den etiske ejendomsret. Det faste punkt er 
fællesejendommens tilstedeværelse, den samlede værdi af de 


”) At anvende udtrykket »monopol« om dette forhold er næppe 
heldigt; ti hermed må man i overensst. med AD nelragen forstå en 
særfordel, der ved udtrykkelige bestemmelser tilsikres en eller 
flere udtrykkelig nævnte, 

af statsmagten tilladte og nødvendige forrettigheder"”). Den 
har hvert år sin aldeles bestemte størrelse, og den holder pas- 
sende skridt med hele samfundets vækst. Samfundet kan ikke 
uden at forfordele nogle af sine borgere undlade at inddrage 
den, og ligesålidt undlade at inddrage den med sit fulde be- 
løb (ti også ved en partiel inddragelse vilde de, der sidder 
inde med store jordværdier, forurette de andre). Og anven- 
delsen af den inddragne sum bør kun ske til fællesopgaver ; 
hvad der mulig blev tilovers, kunde henlægges (dog kun med 
forholdsvis kort sigt, da det ikke er statens opgave at fungere 
som sparekasse) eller fordeles i lige rater pr. individ som en 
rt bonus. Spørgsmålet er hvad der skal ske, ifald indtæg- 
terne ikke strækker til. Svar: de skal strække til, ti der er 
retmæssig ikke mere at tage af, idet vi må erklære enhver 
form for skattepålæg, som går ud på at beskære det retmæs- 
sige arbejdsudbytte, for etisk uberettiget. Under hvilke be- 
tingelser, der kunde optages statslån, skal kort omtales. Ho- 
vedprincippet må være ikke at leve på lån, men at basere 
udgifterne på den regelmæssige årlige indtægt. For statslån 
bør ikke gælde mindre strenge principper end for private 
lån, snarere mere strenge. Ti i privatlivet er det i reglen ens 
egne formuesager, man har at varetage, i statslivet er det al- 
tid andres. Og den ene generation har ikke lov til at pant- 
sælte den næste generations retmæssige eje, ligeså lidt som 
det kan betragtes som etisk forsvarligt, at den ene generation 
tager nydelsen forud og lader den næste om ydelsen. Det 
ledende princip bør være, at statens økonomiske styrke gen- 
nemgående ikke svækkes. Lån bør derfor kun kunne optages 
for at dække sådanne øjeblikkelige vitale behov, som kan op- 
stå i enhver stat, og hvor amortiseringen kan foregå i løbet 
af ganske få år. Ti den gyldne regel, at tæring skal sættes 
efter næring, må i statslivet forstås på den ganske bogstave- 
lige måde, at indtægternes størrelse er given, og dermed 


") Idet man går ud fra, at det endnu aldrig er lykkedes at 


yen anden retmæssig anordning af menneskenes lige rå- 
gorden end ved at lade hver råde over såmeget, han 
ønsker — mod at betale for sin eventuelle fordel. 

målestokken for hvad det er tilladeligt at give ud. At gå den 
modsatte vej og tage sit udgangspunkt fra det man anser for 
nødvendige udgifter, er en usikrere metode, ti afgørelsen af 
hvad der er fællesopgaver eller nødvendige opgaver må 
utvivlsomt blive mere vaklende end afgørelsen af hvad der er 
retmæssig statsindtægt. Derfor er det uberettiget, om en rege- 
ring eller et flertal, hvis de retmæssige statsindtægter ikke 
rækker til, vil styrte staten i gæld for at løse opgaver, der 
efter deres skøn er nødvendige. 

Kun under ganske særlige betingelser kunde det tænkes 
berettiget, at staten øgede sin indtægt fra anden kilde, nemlig 
ved gaver eller ved enstemmig vedtagelse af en kopskat. 
Hvad der er frembragt ved enkeltmandsvirksomhed må hver 
eneste enkeltmand være med til at disponere over. Til at op- 
kræve skat vilde en majoritet aldrig være beføjet, ti dens skøn 
over hvad der er fællesopgaver og hvad de kræver, er ikke 
tilstrækkelig berettigelse til at øve tvang overfor den enkelte; 
begge dele må afgøres principielt eller ved enstemmighed. 
Vi kan altså foreløbig opstille som princip for statens ind- 
tægts- og udgiftsfordeling: Statens indtægt består af de vær- 
dier, som de i samfundslivet uundgåelige forrettigheder ind- 
bringer. Ved disse midlers anvendelse til fællesopgaver, og 
kun således, kommer de påny deres rette ejere til gode. 

Vi skal ikke på dette sted komme nærmere ind på hvilke 
virksomheder enhver statsmagt nødvendigvis må monopoli- 
sere, men blot gøre opmærksom på, at også de særfordele, 
som flyder af de egentlige monopoler, må tilbagekræves af 
statskassen i deres fulde beløb, ti også disse værdier er sam- 
fundets fælleseje. 

De fleste stater i nutiden skaffer sig tillige indtægter af 
erhveryvsvirksomhed, f. eks. ved selv at udnytte sine domæ- 
ner eller skove eller ved at drive industrielle virksomheder 
eller visse dele af trafiken. Det erkendes nu almindeligt, 
at til at drive jordbrug er staten lidet skikket, og det vilde 
sikkert være mere overensstemmende med statens opgaver, 
om den solgte slige ejendomme, end om den selv forpagtede 

dem ud”). Med hensyn til beplantninger stiller forholdet sig 
måske lidt anderledes, ti her kommer almene interesser mere 
med i spillet. F. eks. skovenes betydning som nationale skøn- 
hedsværdier, som beskyttelse af visse landstrækninger (klitbe- 
plantning), deres klimatiske betydning osv. Imidlertid er det 
et spørgsmål, om ikke staten fuldt så godt kunde varetage 
disse interesser ved kontrol øg fredningsbestemmelser som 
ved at være ejer. Kun hvor nye beplantninger skulde vise sig 
at være af almen betydning, måtte staten selv tage initiativet, 
men dette hensyn vilde i al fald ikke være et finansielt. 

At statsmagten samtidig med at forbyde private at drive 
hasardspil 0. desl. selv sætter sig i spidsen derfor, er selvføl- 
gelig etisk set ganske forkasteligt. Det forsvares undertiden 
med, at selv om lotterispil var forbudt i indlandet, vilde be- 
folkningen søge sin spillelyst styret i fremmede lotterier. 
Dette er sikkert nok, men så havde statsmagten i al fald in- 
tet ansvar; og statsmagten har overhovedet ingen beføjelse 
til at spille formynder på disse ganske private områder. 
Selv om lotterierne derfor florerede privat, vilde statsmagten 
være uberettiget til at afkræve nogensomhelst afgift eller til 
at tildele nogen monopol på at drive dem. Et lignende syns- 
punkt må gøres gældende overfor teatre og andre forlystelser. 

Hvad. trafikmidlerne angår, da vender vi senere tilbage 
til dette spørgsmål; kun skal her fastslås, at det finansielle 
princip ikke må være, at statsmagten udnytter dem til for 
enhver pris at skaffe sig forøget indtægt, ti dette vilde være 
ensbetydende med indirekte beskatning af en fornødenhed 
for det arbejdende samfund; og de ubilligt forøgede trans- 
portomkostninger for varer vilde forbrugerne komme til at 
betale som en kunstig overpris. Driver det offentlige selv jern- 
baner og sporveje, må den lade sig nøje med en passende 
rente af de deri anbragte kapitaler; og hvis private får mono- 
pol på dem, bør staten kun sikre sig den monopolværdi, der 
bliver tilovers, når det private selskab under en drift, der 


”) Også fra nationaløkonomisk og finansielt synspunkt anses 
besiddelsen af landejendomme for ufordelagtigt for en stat (smlgn: 
Cort Trap: Grundrids af Finansvidenskaben, Kbhvn, 1908). 

iøvrigt tilfredsstiller de almene interesser, har fået en pas- 
sende fortjeneste af de deri indskudte kapitaler. 

Også gebyrerne bliver der anledning til at omtale senere ; 
de spiller finansielt ingen stor rolle, og vil i en retsstat blive 
endnu mere betydningsløse. Særlig gælder dette retsgeby- 
rerne, ti bevidstheden om i hvert påkommende tilfælde frit 
at kunne henvende sig til og benytte sig af retsinstitutionerne 
er utvivlsomt af stor almen betydning; og dette berøres ikke 
af, at institutionerne i givet tilfælde kan være til mere nytte 
for en end for en anden; politiet er jo også ved sin blotte til- 
værelse en tryghedsgaranti for alle, selv om den ene kan 
komme til at gøre mere direkte brug deraf end den anden. 
Spørgsmålet er derfor, om gebyrerne i civile retssager ikke 
burde indskrænkes betydeligt eller helt ophæves: hertil ven- 
der vi imidlertid senere tilbage. 

For de egentlige skatters vedkommende har to teorier 
(spillet hovedrollen i den saakaldte finansvidenskab, nytte- el- 

|ler interesseteorien og evne- eller offerteorien. Den første 
| hviler på den tanke, at enhver skulde betale i forhold til den 
nytte, han har af statsforanstaltningerne. Men for det første 
| kan nytten ikke opstilles som princip for statens opgaver, for 
| det andet vil det være umuligt at afgøre de enkelte borgeres 
særlige nytte af foranstaltningerne. Beskatning efter evne 
har man i grunden aldrig gjort sig den ulejlighed at be- 
grunde etisk; denne teori betegner kulminationen af den i 
| det 19de århundrede og indtil nu rådende ide, at en demo- 
| kratisk majoritets bestemmelser er inappellable og i enhver 
| henseende hævede over kritik; evnebeskatningen støtter sig 
| alene på den magt, der står bagved (man vil jo altid være i 
| stand til at arrangere denne beskatning på en sådan måde, 
|at den kan samle en majoritet om sig), og på, at den er prak- 
"tisk. At tage der hvor evnen er, er praktisk og populært, — 
| om det er retfærdigt, har man ikke interesseret sig for. Ten- 
|densen røber sig i de udtryk, der benyttes; der tales idelig 
| om at »ramme« den eller den, som om det var statens op- 
gave at lure på borgernes sårbare punkter for at gøre et 
godt kup nu og da. Konsekvent fører denne teori til den pro- 

gressive beskatning, som er et sjældent rent eksempel på 
vilkårlighed, idet man — hvilken skala man end opstiller — 
forgæves vil spejde efter enhver begrundelse af netop denne 
stigning. 

De, der vil plyndre i et jernbanetog, er i reglen så for- 
nuftige at søge op i en iste klasses kupe; noget ædlere for- 
billede end dette kan den progressive beskatning næppe rose 
sig af at have. Det samme gælder om alle de øvrige tillæm- 
pelser af evneprincippet: den degressive skala, der tager spe- 
cielt hensyn til de familieforsørgere, der har mange børn 
(som om man havde nogen ret til at lade de andre bøde der- 
for); eller som skelner imellem om indtægten hidrører fra 
arbejde eller kapital osv. Alle kan de betragtes som mislyk- 
kede forsøg på at bøde. på et i og for sig uretfærdigt prin- 
cip: ved magtsprog at fratrage borgerne en del af deres ret- 
mæssige ejendom. Vi behøver ikke her at komme ind på 
den af alle indrømmede skyggeside ved systemet: den utåle- 
lige indblanding og kontrol, statsmagten må øve med private 
forhold, og de falske angivelser, borgerne forledes til at møde 
med som selvforsvar. 

Hvorledes skattetrykket fordeler sig,”) synes at være 
genstand for nutidens største omsorg; men i hvor høj grad 
man ved disse reflektioner raver i blinde, turde fremgå af en 
sætning, som denne i et nationaløkonomisk skrift””): »Det 
kan blive en meget vanskelig sag at afgøre hvorledes skatte- 
trykket fordeler sig i det konkrete tilfælde, og det er ikke 
udelukket, at et usammenhængende system af indtægtskilde- 
skatter, der som direkte beskatning vilde være i høj grad uret- 
færdigt, dog til slut kan virke nogenlunde ligeligt.« »Ikke ude- 
lukket«… »nogenlunde ligeligt«! — på så løst et grundlag er 
det at man anstiller sine beregninger; på så løst et grundlag 
skal den enkelte beskatnings indrømmede uretfærdighed for- 
svares | 


?) Cordt Trap fremhæver som en. fordel ved omsætningsskat- 
terne, at de hjælper til at »forøge skattetrykket på de mere velstil- 
lede samfundslag.« 


”?) Cort Trap: Grundrids af Finansvidenskaben, Kbhvn, 1908. 

Også arveskat er en krænkelse af retmæssigt særeje. Arv 
og testamente hører med til den dispositionsfrihed, enhver 
bør have over sit eget gods. Af hvad natur disse beskatninger 
er fremgår af, at man endog har kunnet tænke sig at beskatte 
større gaver for at hindre omgåelse af arvelovgivningen. 
Slige ideer viser hvorhen princippet om statens omnipotens 
sluttelig fører, Det ganske rå og nøgne standpunkt er, at arv 
og gave forøger skatteevnen og derfor bør »rammes«; altså 
bør denne beskatning også være progressiv, ligesom indtægts- 
og formueskatten. 

Enhver art af forbrugsafgifter er naturligvis fra et rets- 
standpunkt ligeså forkastelig som nogen af de nævnte skatte- 
former. Enhver privatperson har ret til at erhverve sig de 
artikler, han selv skøtter om, og staten har ikke ved at på- 
lægge afgift på disse ting nogen beføjelse til kunstigt at for- 
høje prisen. De såkaldte »moralske« argumenter, hvormed 


' man har villet forsvare nogle af disse skatter (på alkohol, 


tobak f. eks.) er det bedst at holde ude af betragtning. Ti 
staten har ingen ret til at spille formynder eller til at blande 
sig i forhold, der kun vedkommer den enkelte borger selv 
og hans nærmeste, 

Hvad tolden angår, gælder akkurat den samme betragt- 
ning; derfor er spørgsmålet frihandel-beskyttelse fra et rets- 
standpunkt så uhyre simpelt. Man kan spare sig alle de 
vidtløftige ræsonnementer om det nyttige for stat eller sam- 
fund ved denne eller hin told, hvad enten den er finansiel 
eller beskyttende; man” behøver blot at spørge om statens 
ret til at pålægge befolkningen slige vilkårlige byrder, hvoraf 
nogle tilmed er så ondartede, at de direkte favoriserer en- 
kelte bestemte forud udpegede krese på de andres bekost- 
ning. løvrigt er hele toldproblemet et storslået bevis på, 
hvor vanskeligt det er at argumentere ud fra nyttespørgs- 
målet, og hvor umuligt det er for en statsmagt at lovgive der- 
udfra; her har man i århundreder debatteret denne sag frem 
og tilbage, og endnu står der to jævnbyrdige partier over- 
for hinanden, hvoraf ingen til dato har været i stand til at 
fremføre et afgørende bevis for sin anskuelses rigtighed. 


Man har måttet nøjes med at lade sit skøn råde, man har 
overbevist hinanden med stemmetal og magt, ikke med ar- 
gumenter. Diskussionen om told vil først ophøre den dag, 
det erkendes, at det fra statens side drejer sig om en rets- 
krænkelse og om intetsomhelst andet. 

Grundskatten pålægges i almindelighed ejeren efter dens 
evne til at afkaste økonomisk udbytte, og den tager i reglen 
ikke hensyn til, om dette udbytte skyldes jordrente, anvendt 
arbejde eller kapital. Efter strenge retsprincipper vil det 
alene være berettiget at inddrage jordrenten; jo stærkere 
man beskatter bygninger, forbedringer 0. lign., des mere 
fjerner man sig fra det retmæssige. Indtil 1903 var i Dan- 
mask hovedmassen af den direkte skat en hartkornsskat, be- 
regnet efter jordens bonitet. Men i dette år afløstes de ældre 
skatter af en ejendomsskyld, der er en skat på alle faste 
ejendomme i by og land i forhold til deres samlede værdi. 
Dette betød i etisk henseende et absolut tilbageskridt, idet 
man nu i højere grad inddrog retmæssig arbejds- og virk- 
somhedsvederlag under beskatningen. 

Vil man retfærdighed på dette område, må man være 
klar over, at det dog ikke er tilstrækkeligt at vende tilbage 
til hartkornsskatten eller nogen anden kendt form for grund- 
skat. Ti det er, som alt nævnt, overhovedet ikke skat, staten 
skal pålægge, men en afgift for en bestemt fordel, en refun- 
dering af den værdi, denne særfordel repræsenterer. Det 
gælder altså om så nøje som mulig at få bestemt, hvor stor 
denne værdi er, hvis det er muligt. At en mand får det 
fulde udbytte af det arbejde, han anvender på sin grund, 
enten han bygger et hus eller drænerer jorden, er ingen sær- 
fordel, ti dette udbytte er ækvivalent vederlag. En anden 
sag er det med jordens naturlige bonitet og dens beliggenhed ; 
disse ting har han ikke skabt. Derfor gælder det i første 
række at blive klar over størrelsen af det, man nu alminde- 
lig kalder »den nøgne jordværdi«. 

Man har længe stillet sig skeptisk til tanken om en sådan 
wurdering. Selve begrebet den nøgne jordværdi har man 
behandlet som et abstrakt fantasifoster uden bund i virke- 

ligheden. Imidlertid opererer det daglige omsætningsliv idelig 
med disse værdier; målbevidste vurderinger af grundvær- 
dien er foretaget adskillige steder i verden, og det er lykke- 
des at finde mere og mere videnskabelige metoder. Efterat 
nu tanken om en særskilt vurdering af grunden er optaget 
omtrent samtidig af en dansk og en engelsk regering, er tviv- 
len ved at forstumme, og man vil forhåbentlig også her- 
hjemme få syn for sagens mulighed. løvrigt er der her ingen 
grund til at gå nærmere ind på dens tekniske side. 

Der råder angående dette forhold en misforståelse, som 
det vil være rettest at behandle på dette sted. I »Justice« si- 
ger Herbert Spencer”), at alt, hvad det offentlige kan gøre 
fordring på, er »jordens overflade i dens originale, ukuilti- 
verede tilstand«, Fra denne værdi, siger han, måtte man fra- 
drage den kunstige værdi, som alle de svundne års arbejde 
har nedlagt i jorden; men dette er praktisk ugørligt. 

Lad os se nærmere på denne påstand. Skal et lands 
befolkning kun have ret til den værdi, jorden havde, før 
den overhovedet var beboet? og skal de nuværende ejere 
have ret til alle de arbejdsresultater, der i seklernes løb er 
skabte; værdien af dem i deres oprindelige tilstand, da de 
endnu var nye og ubrugte? Skal de have ret til værdien af 
alle de dræninger, grøfter, indhegninger, bygninger, man har 
arbejdet på gennem flere tusind år? Skal de måske endog 
have værdien af bygninger, der senere er nedbrændte? Det 
er vanskeligt at finde nogen mening heri. Der er jo desuden 
mange grunde, som nu, trods alt det arbejde, der er anvendt 
på dem, er mindre værd, end hvis dette arbejde ikke var ud- 
ført. Tænk på en grund med en gammel bygning på, som 
er bestemt til nedrivning og nybygning. Tænk på en halv- 
tømt kulmine. Tænk på jord, der er udpint. Skulde de 
nuværende jordejere have erstatning for disse »forbedringer«, 
blev den på den negative side. Nej, hvad befolkningen har 
ret til, er åbenbart værdien af jorden, som den er i øjeblik- 
ket (minus værdien af de arbejdsskabte forbedringer, der 


533) Smign. min artikel om Herbert Spencer contra Henry Ge- 
orge i »Det ny Aarhundrede« 1909. 

påviselig nu er tilstede). Det er ikke hvad der er sket i 
fortiden, der væsentlig giver et stykke jord værdi, det er den 
nuværende befolkning og dens aktivitet. 

Der har naturligvis hævet sig talrige røster imod den 
tanke at lade en sådan refundering af jordværdi plus be- 
talingen for de udtrykkelig bevilgede monopoler danne sta- 

eneste indtægtskilde. Man har f. eks. benægtet, at staten 

ulde være i sin ret til at inddrage disse værdier uden erstat- 
ning til de nuværende ejere; men i reglen har man i sin 
kritik deraf blandet moralske hensyn sammen med juridiske 
og andre hensyn. F. eks. kan man ikke indigneres moralsk 
over brud på ejendomsretten, når man hermed kun mener 
den juridiske, statssanktionerede ejendomsret; det er gan- 
ske ulogisk. En moralsk diskussion kan kun føres ud fra 
en eneste basis: om man anerkender et moralsk udgangs- 
punkt, d. v. s., at der gives to væsentlig forskellige slags 
ejendom: en, der efter naturens ret og moralens lov er sand 
ejendom, de arbejdsskabte værdier, og en anden, der kun 
kan opretholdes ved statens magtsprog, fordi den er en 
ubegrundet særfordel. Til den sidste art hører alle slags 
monopoler, beskyttelsestold, arvelige pensioner og fremfor 
alt privat uindskrænket herredømme over jorden. 

Er man gået ind på denne forudsætning at skelne mellem 
hvad der ejes med moralsk ret og hvad ikke, er det åbenbart 
meningsløst at kræve, at de ikke moralsk-begrundede særret- 
tigheder, der fjærnes, skal erstattes. Det er jo kun at give 
med den ene hånd hvad man tager med den anden; på den 
måde kan der ikke reformeres. 

Alle de indvendinger, der gøres, al den megen tale om 
uret, der vil blive øvet i overgangstiden mod godtroende folk, 
som har købt jordejendom i tillid til den gængse opfattelse 
af.ejendomsbegrebet, må ses i belysning heraf. At nogle vil 
tabe, andre vinde, er sikkert nok; det vil ske og sker stadig 
wed enhver skatte- eller toldreform, uden at man derfor altid 
råber på erstatning — men at det er uret, der sker — det 
war det, der skulde bevises! 

Desuden — og dette synes jeg, at der bør lægges vægt 

l på — folk har på dette område ikke lov at være godtroende; 
de har i al fald ikke lov til at vedblive dermed. 1 overgangs- 
tiden, ja i lange tider før denne, er spørgsmålet blevet dis- 
kuteret vidt og bredt; det har ikke kunnet undgå opmærk- 
somheden, at der er en del mennesker, som levende har be- 
skæftiget sig med det, og at den etiske videnskab har været 
optaget af at klarlægge spørgsmålet om retmæssighed på dette 
område. Vil man på trods heraf hævde sin egen opfattelse, 
må man også selv tage ansvaret derfør; de, der beklager sig, 
påhviler det at føre en etisk bevisførelse; de kan ikke 
nøjes med at henvise til deres godtrøenhed og uvidenhed eller 
deres subjektive formeninger. 

En anden indvending er mere overfladisk, men meget al- 
mindelig. Man finder det uretfærdigt, at rige folk, som ingen 
grund ejer, skal slippe før at betale skat, da de dog nyder 
de samme fordele af statsføranstaltningerne som grundejeren. 
Det gælder her at have hovedprincippet in mente: at der 
overhovedet ingen skat skal pålægges. Der skal kun betales 
for særfordele Denne indkomne sum tilhører alle, og de 
foranstaltninger, staten kan iværksætte for disse penge, kom- 
mer derfor med rette alle tilgode. Det kan ikke betragtes som 
nogen ulykke, at nogle slipper for at indbetale til fælleskas- 
sen, selv om de er velhavende, når de ikke nyder nogen sær- 
fordel fremfor andre. Slige ræsønnementer smager af den 
demagogiske udskejelse i tankegangen, det er så vanskeligt 
at frigøre sig for i vor tid. Det er ikke en stats opgave at 

| være nidsk på de mennesker, der ved egen flid erhverver 
mere end andre. 

I C. Traps »Grundrids af finansvidenskaben« læser man: 

”» .… + ingen enkelt skat vilde være i stand til at dække nu- 

tidens uhyre statsudgifter . . .« Hertil må bemærkes to ting: 

1) Det kan allerede nu med sikkerhed beregnes, at for Dan- 

marks vedkommende vil blot 3% af grundværdien mindst 

indbringe 120 mill. kr. årlig. Men iøvrigt vil de af regeringen 

i 1909 foreslåede prøvevurderinger af jordværdien give faste 

holdepunkter for beregningen af denne indtægtskilde. 2)»Nu- 

tidens uhyre statsudgifter« er vel ingen uangribelig, blindt 


——, 

voksende lavine, som samfundet passivt må lade sig begrave 
i; udtrykket må i retsstaten omskrives til »nutidens nødven- 
dige statsudgifter«. Hvilke disse er, skal vi nu undersøge. 

Vi søger vort udgangspunkt i den korte formel, der oven- 
for opstilledes: fællesejendommen må kun anvendes til fæl- 
lesopgaver. Hvad det gælder om er altså at få begrebet fæl- 
lesopgaver så nøjagtigt bestemt som mulig; det er løsnet 
for enhver etisk betragtning af det offentlige liv: 

De livsgoder, der kan opnås i et samfund, lader sig 
sondre i følgende to grupper: 1) de for ethvert samfund ab- 
solut nødvendige fællesgøder, som er konstituerende før selve 
samfundslivet, og som alle og enhver væsentlig må omfatte 
med den samme forhåndsinteresse : hvis tilsidesættelse alle og 
enhver i det arbejdende samfund i væsentlig samme grad 
vilde føle som et dræbende slag for samlivet; og til hvis væ- 
sentligste fortrin det hører hvert øjeblik at være umiddel- 
bart disponible for enhver, der måtte behøve dem, og så- 
ledes, at ingen andens interesse derved trædes for nær, — 
og'2) de mere eller mindre behagelige eller ønskværdige 
goder, som borgerne udnytter i ganske forskellig grad, alt 
efter deres forskellige individuelle behov og de særlige vil- 
kår, de har valgt at leve under; og som, hvis de stod til 
almindelig fri disposition, vilde tilføre de enkelte borgere 
positive ydelser af ganske forskellig værdi, svarende til den 
individuelt bestemte brug, de vilde gøre af dem. 

Det må derefter fastholdes, at det kun er til den første 
art goder, fællesejendommen retmæssig kan benyttes, ti fæl- 
lesejendommen har alle borgerne nøjagtig lige andel i; hvis 
de har indbetalt forskellige beløb er det — efter retsstatens 
principper — kun fordi de har nydt tilsvarende fordele. 

Som eksempel på den første art skal nævnes retsbeskyt- 
telse og almene færdselsveje. Under den anden gruppe fal- 
der statstilskud til teatre, til agerbrug og kvægavl, til forfat- 
tere og kunstnere, til industri og håndværk, til kulturopgaver 
af enhver af enhver art") 

nr st I Storbritanien er udgifterne til de Sæ5UH kulturformål 
fra 1817—1880 stegne til det 50-dobbelte beløl i Danmark er 


kultusministeriets udgifter fra tiden omkr. 1870 di det sidste treår 
stegne til over det 1 bbelte. Æ 

Man kunde hertil indvende: retsbeskyttelse nyder dog 
ikke alle i lige grad fordel af; den, der tit overfaldes eller be- 
stjæles eller idelig fører proces, har mere fordel af den end 
andre, der ikke direkte benytter sig af den. Men lige så lidt 
som det kan siges at være en positiv fordel at blive bestjålet, 
ligeså lidt bliver den hjælp, retsbeskyttelsen her yder, af 
positiv art; ti at få sit eget tilbage er ikke nogen positiv 
fordel; noget lignende gælder for den procesførendes ved- 
kommende; en ideel retspleje vil ikke tilføre ham noget po- 
sitivt udbytte af en proces. Retsbeskyttelsens væsentligste 
rolle er imidlertid den latente magt, hvormed den under 
rolige forhold virker, og denne har alle i lige grad fordel af. 
På samme måde er hovedfærdselsveje fællesgoder, ti de står 
i lige grad åbne for alle, uden at staten derved giver den ene 
nogen væsentlig positiv fordel fremfor den anden. Dette vilde 
f. eks. ikke kunne siges om fri jernbanebefordring eller fri 
gasforsyning, hvis man antog, at en stat eller kommune ydede 
disse ting; ti her vilde brugen medføre en direkte ydelse fra 
statens side, som i form af en positiv fordel vilde komme 
nogle borgere til gode i ganske særlig grad; og i samme grad 
vilde de øvrige forfordeles. 

Disse grundsætninger danner utvivlsomt et afgjort brud 
med de gængse forestillinger om statens væsen og dens op- 
gaver. I det man opstiller fællesinteresserne i den definerede 
betydning som det eneste retmæssige formål for en statsmagt, 
må man være klar over, at dette indeholder en uhyre be- 
grænsning af statens magt og virkefelt; men skal der over- 
hovedet sættes en grænse for dens indtrængen, kan den kun 
sættes her. Modsætningen til fællesinteresserne er særinteres- 
serne, de individuelt afgrænsede ejendomsområder, som staten 
bør respektere. Statens grænse er der, hvor den enkelte kan 


| godtgøre en særret; og alt hvad staten har med særrettig- 


hederne at gøre er deres regulering. Men denne regulering 
fra oven — om fornødent med magt — er ganske vist også 
nødvendig ; uden den vilde selve den trygge besiddelse af sær- 
ejet falde sammen til en illusion. 

I denne afgrænsende funktion, den mellem-individuelle 


regulering har staten sin væsentligste opgave; her har den en 
virksomhed, der er væsensforskellig såvel fra alt individuelt 
selvarbejde som fra al individuel hjælp. Enhver hjælp ud- 
over dette (som jo ikke er nogen positiv hjælp) såvidt mulig 
at skaffe og betrygge enhver sit, vil enten blive personlig, 
altså partisk, eller — illusorisk (hvis staten nemlig vilde op- 
kræve mere end der behøves til ejendøomsbeskyttelsen i den 
tro at kunne yde alle en positiv fordel). Et tredje gives ikke. 

Som statens hovedopgaver kan man, gående ud fra be- 
grebet fællesgoder i den ovenfor definerede betydning, fore- 
løbig fastsætte følgende: 1) Indre retsbeskyttelse, 2) Forsvar 
af retsområdet udadtil, 3) Forsorg for de umyndige, og 
4) Sikring af samfærdslen og tilvejebringelse af samfærdsels- 
betingelser. 

At disse fire opgaver med det indhold, vi i det følgende 
tildeler dem, omfatter alt hvad en statsmagt retmæssig kan 
anvende fællesejendommen til, og at alt, hvad der går ud 
over dette — af hvad art det end er — indeholder en over- 
skridelse af statsmagtens rette grænser og en krænkelse af 
privatinteresser, vil i det følgende nærmere blive begrundet. 


I. AFSNIT. 
INDRE RETSBESKYTTELSE 


7... ÆKVIVALENSPRINCIPPET OVERFØRT TIL 
STRAFFERETTEN. 


Indre retsbeskyttelse er enhver statsmagts første opgave. 
Den går ud på at afgrænse de retmæssige ejendomsområder 
og tilsikre enhver sit. For at forfølge dette princip ud i alle 
specielle anvendelser måtte man ikke blot' undersøge rets- 
institutionernes sammensætning, virkemåde og opgaver, men 
systematisk gennemgå hele den bestående lovgivning. Men 
navnlig den sidste del af denne opgave vilde her blive for 
vidtløftig; desuden er der store dele af lovgivningen, hvor en 
sådan undersøgelse er mindre nødvendig, fordi det praktiske 
livs krav af sig selv har tendens til at trække forholdene i 
lave, og afbalancere interesserne således, at de lovgivnings- 
bestemmelser, sædvanen fæstner, uvilkårlig bliver udtryk for 
hvad samlivet elementært kræver og derfor vanskelig kan 
glide altfor langt bort fra den etiske ret. Dette kan f. eks. 
siges at være tilfældet med en stor del af obligationsrettens 
bestemmelser, bestemmelser om løfter og kontrakter, om 
kreditor og debitor, om skadeserstatninger og modregninger, 
om køb og salg, om borgen og kaution osv. ; at disse forhold 
har en naturlig tendens til selv at skabe sig vedtægter, umid- 
delbart fremgåede af selve livets fundamentale krav, ses også 
af den påfaldende internationale overensstemmelse mellem 
de forskellige landes obligationsretter. Dette ligger naturligvis 
i, at de interesserede her stilles ansigt til ansigt med hinan- 
den og i stor udstrækning er henviste til at tage sagen i deres 

egen hånd; under disse forhold kunde den sædvanemæssige 
vedtægt kun blive en sådan, der væsentlig sikrede enhver sit. 

Et helt andet forhold finder vi i straffeloven; her har 
statsmagten forlængst trængt sig ind imellem de to parter 
med sine separate interesser og formål (formål, der jo erfa- 
ringsmæssig er formuleret forskelligt til forskellige tider); 
dette medfører en forrykkelse af forholdet imellem den for- 
urettede og foruretteren ; straffelovens bestemmelser vil der- 
for lettere kunne komme på afveje end f. eks. obligations- 
rettens og trænger derfor i langt højere grad til en etisk gen- 
nemlysning. I det hele taget er straffelovenes tilstand i et 
land det bedste kriterium på de principper, hvorefter lan- 
dets styrelse ledes. I Rom, under republikken, var de krimi- 
nelle love milde og beskyttende; under kejserdømmet blev 
de grusomme og blodige. »I et frit land er den anklagede en 
uskyldig lige til dommen er forkyndt, i et despotisk land er 
den anklagede en skyldig fra det øjeblik, politiets hånd har 
grebet ham.«") 

Man bør imidlertid ikke lade sig narre af ord! Et despo- 
tisk land er også det land, der beherskes af et flertalsvælde, 
når det stiltiende forudsættes; at dette flertals magt ingen 
grænser respekterer. Også i sådanne samfund, som de demo- 
kratiske stater i nutiden er ved at udvikle sig henimod, vil 
man forefinde ganske karakteristiske og ejendommelige 
strafferetsteorier, som en senere, mere fribåren tid med un- 
dren vil studere. De kalder sig humane, men det kunde lønne 
sig at undersøge, om der ikke bag dette smukke ord skjuler 
sig en langt større vilkårlighed og en langt hensynsløsere 
prisgiven af både forbryderens og den krænkedes ret end 
noget tidligere samfund "har kendt, selv om tidligere ti- 
ders strafferetspraksis måske har været brutalere i visse 
enkeltheder. 

Afsnittet om den indre retsorden kommer derfor høved- 
sågelig til at beskæftige sig med straffelovene ; de øvrige om- 
råder af retsvæsenet vil kun få en fragmentarisk behandling. 


”) E. Laboulaye: L'état et ses limites, Paris 1868. 

Det kan historisk godtgøres"), at straffen i dens moderne 
skikkelse er et temmelig sent fænomen. I de ældste tider var 
der ingen brug for den; retstrætterne medførte privat kom- 
pensation, der ofte fastsattes ved gensidige overenskomster. 
For at disse ikke for ofte skulde strande, viste det sig snart 
fordelagtigt at indskyde en mægler mellem de to parter, 
som kunde være behjælpelig med vurderingen. Men hans 
rolle var fra først af rent rådgivende, uden myndighed til 
at tvinge; ved enhver forbrydelse forbeholdt den krænkede 
part sig med magt at fremtvinge fuldt vederlag for den til- 
føjede skade og at være medbestemmende om, hvor stor ska- 
den var. Endnu var der ingen statsmagt til at tage afgørel- 
sen ud af de direkte interesserede parters hænder under på- 
skud af, at det i virkeligheden var den, der var den krænkede, 
og at sagen derfor burde afgøres af den. Staten var jo også 
et sent produkt; på det nævnte trin er den endnu ret afmæg- 
tig, fungerer kun interimistisk i krigstilfælde og er lige akku- 


, rat tålt. Men fra det øjeblik staten vinder fodfæste og magt, 


begynder hele retsvæsnet og retsbetragtningen at skifte karak- 
ter; ikke har statens repræsentant fået sin fod indenfor rets- 
afgørelsen, før hensynet til de stridende parter bliver nr. 2 
og statsmagtens egne interesser nr. 1. Istedetfor mægling får 
vi magtsprog, i stedet for forligsprøver — ti andet var old- 
tidens rettergang ikke — får vi retsafgørelser, domme. Og 
istedetfor erstatninger til de forurettede, fastsatte ved over- 
enskomst, får vi straffe. 

Og dermed er man inde på hele den udviklingsgang, som 
endnu næppe har løbet linen ud, og hvis ledende synspunkt 
er, at det ved de allerfleste forbrydelser i grunden er staten, 
der er den fornærmede part; forbryderen er først og frem- 
mest en urostifter, ulydig og trodsig overfor statsmagten. Der- 
for går overvejelserne i første række ud på ved alle midler 
at bøje ham til lydighed og om muligt at forebygge gentagel- 
ser, Helt i baggrunden kommer hensynet til den krænkede 
part, som man i grunden slet ikke er tilbøjelig til at tilkende 


”) Smig, Naturlig ret, kap. 8. 

nogensomhelst ret. Til ham har straffen sjældent noget bud ; 
om hans krænkelse mildnes ved den, om han kan erklære sig 
tilfreds eller har fået oprejsning, derom spørges ikke — han 
er skubbet helt ud af spillet. Og endnu mere påfaldende: 
heller ikke forbryderen kan få sin ret; hans krav på at lide 
en retfærdig straf tager man ligesålidt hensyn til. Også for- 
bryderen skulde dog have ret til ved domsafsigelsen at få ind- 
blik i, hvilken objektiv målestok man vurderer hans forseelse 
efter; men dette nægtes ham. Straffen afgøres efter domme- 
rens eller fængselsmandens mere eller mindre subjektive 
skøn. 

Overfor denne grundmodsætning, vi her har peget på, 
mellem gammelt og nyt syn på en forbrydelse, blegner ganske 
modsætningerne mellem alle de forskellige straffeteorier, nu- 
tiden har øvet sin opfindsomhed på. Afskrækkelsesteorier, 
præventionsteorier, nødværgeteorier, straffetruselsteorier, op- 
dragelsesteorier osv. osv. mødes alle i bestræbelsen for at 
sætte hensynet til den krænkede part til side og gøre stats- 
magten til den eneste, der har retmæssige interesser at vare- 
tage. Alle er de udslag af det moderne sværmeri for stats- 
magtens almagt. 

Imod disse anskuelser kan man imidlertid i tilslutning til 
ældre tiders mere naturmæssige opfattelse opstille en anden, 
gør hensynet til den ækvivalente kompensation til det 
fundamentale element i den reaktion, en forbrydelse natur- 
ligt må fremkalde, og som fordrer, at i det øjeblik statens 
hjælp kræves til fuldbyrdelsen af en reaktion overfor en for- 
brydelse, kan statsmagten ikke egenmægtig gå ud over denne 
opgaves retmæssige begrænsning, men må indskrænke sig til 
tat varetage, at kompensationen bliver retfærdigt tilmålt og 
jer rette vedkommende til gode. Derved og kun derved 
alle parters retmæssige interesser blive varetagne, og stats- 
magten holde sig indenfor sin rette ramme. Som vi senere 
skal se behøver denne opfattelse ikke at medføre, at de ikke- 
direkte ramtes interesser, samfundets almene interesser, lades 
ude af betragtning; tværtimod går den ud på at anerkende 
ethvertsomhelst påviseligt krav på vederlag. 

De straffeteorier, der i nutiden står denne tanke nærmest, 
kalder man i almindelighed gengældelsesteorierne. De er na- 
turligvis ikke af ny dato, dertil har tanken for dybe rødder; 
men de har haft det uheld at komme påtværs af de idestrøm- 
ninger, der i det sidste århundrede har haft publikums øre, 
og som, hvad vi allerede har berørt, går ud på mere og mere 
at opfatte statsmagten som noget, de enkelte borgere betingel- 
sesløst bør underkaste sig; den enkelte har overhovedet ingen 
ret at gøre gældende overfor staten, han kan ikke på noget 
punkt stå med oprejst holdning, men er henvist til at vente 
på hvad han kan tiltrygle sig; hans yderste håb er, at staten 
må være besjælet af »humane« følelser og behandle ham no- 
genlunde nådigt og nedladende. — Naturligvis kunde disse 
ideer ikke undlade at trænge ind også på kriminologiens- felt: 
heller ikke når det gjaldt forbrydelsen havde den enkelte, 
hverken den krænkede eller forbryderen, nogen ret at hævde 
Den krænkede må opgive sin ret til fordel for staten ; dennes 
interesser er de eneste, som kommer i betragtning. Den indi- 
viduelle krænkelse er en biting, hvis den i det hele taget eksi- 
sterer; og hvad forbryderen angår, har heller ikke han nogen 
ret til at få sin forbrydelse konstateret og pådømt efter objek- 
tive principper; hans hele individuelle livsførelse må pris- 
gives subjektiv ransagelse og bedømmelse, og hans kår inden- 
for fængselsmuren undergives subjektiv vilkårlig behandling. 
Blot staten optræder passende mildt, som en faderlig, beskyt- 
tende magthaver, der ikke anvender de allerbrutaleste midler, 
men gennemfører sine planer med silkehånd, slår man sig 
også på dette felt til ro med, at humaniteten erstatter retfær- 
digheden. 

I hele denne idekreds må et ord som gengæld skurre ube- 
hageligt. Der er noget hårdt, usentimentalt i klangen, som 
lidet harmoniserer med tidens moll-toneart. Men da det trods 
alt er sejgt nok til endnu bestandig at tælle nogle få trofaste 
tilhængere, er man stadig i ethvert større værk -om strafferet 
nødt til at ofre nogle sider på at aflive det. Øgi virkeligheden 
kunde det se ud, som om det i øjeblikket er lykkedes at bi- 
bringe almenheden den overbevisning, at gengældelsesteorier- 

nes dage er talte". Imidlertid vover jeg her at påstå, at man 
til dato har slået ved siden af. 

Man har nemlig benyttet den i længden uholdbare taktik 
at fæste sig ved en ganske vilkårlig betydning af ordet gen- 
gæld og påstået, at der nødvendigvis dertil knytter sig fore- 
stillinger som hævn og brutal talion. Man har med andre ord 
brugt udtrykket konnotativt") d. v. s. knyttet en dadlende be- 
tydning til det, som oprindelig slet ikke ligger deri. Man 
kan jo gengælde med godt ligesåvel som med ondt; man kan 
bl. a. gengælde et tab, man har tilføjet, med en dertil svarende 
værdi, og denne sidste art gengæld er just den, som i retshi- 
storien har fortrængt det oprindelige talion-prinecip. Det viste 
sig ikke formålstjenligt at erstatte øje med øje etc. ; ofte var 
den slags kompensationer fysisk umulige, og et fuldgyldigt 
vederlag opnåedes kun meget sjældent på denne måde; sam- 
livets tarv viste sig bedre tjent med den finere afbalancering 
af fordel og skade, som indførelsen af en almen værdimdåle- 
stok medførte. Den rå stofkompensation konverteredes til 
en værdikompensation. I det private liv, i civilretten trængte 
denne værdikompensation igennem ; — skulde den aldrig nå 
at bane sig vej til den oprejsning, et overgreb medfører; til 
offentlighedens behandling af forbrydelserne? At den skade, 
der er forvoldt ved ondsindet overlast ligesom al anden skade, 
1) tilnærmelsesvis lader sig vurdere, og 2) at det tilkommer 
ophavsmanden at vederlægge den 3) til den, det er gået ud 
over, — er forestillinger, hvormed det private borgerlige sam- 
liv forlængst er blevet. fortrølig; når de ikke er trængt igen- 
nem ved de kriminelle sagers behandling, er det, fordi en 
fremmed faktor, statsmagten har trængt sig ind imellem par- 
terne, og ikke har nøjedes med at oprette den retmæssige 
ligevægt, men har blandet uvedkommende hensyn ind, og der- 
med forladt det naturmæssige retsgrundlag. 

Men når sagen forholder sig således, at det aldeles ikke 
er nødvendigt til gengæld at knytte forestillinger om hævn 
eller brutal behandling af forbryderen, men alene den tanke, 


”) Om Poul Rée's påvisning af de såkaldte konnotationer se 
»Naturlig ret«, pag. 184. 

at han skal erstatte den krænkede det lidte tab, om fornødent 
gennem tvangsarbejde, har modstanderne simpelthen ikke 
lov til bestandig at argumentere, som om gengældelsesteorien 
kun kendte jus talionis i den fra oldtiden overleverede form. 

Når f. eks. Torp imod gengældelsesteorien anfører,”) at 
det at gengælde ondt med ondt ikke erkendes at være sæde- 
ligt, forudsætter en sådan sætning, at »gengældelsen« absolut 
skal betyde tilføjelsen af noget ondt. Nu må her i al fald skel- 
nes mellem to ting: man kan tilføje et menneske ondt for at 
gøre ondt, og man kan tilføje ham øndt i den hensigt at gøre 
godt (den, der tugter sin søn osv.); og man har jo ikke uden 
videre lov til at gå ud fra, at gengældsteoretikerne vil tilføje 
ondt for at gøre vedkommende varig fortræd. Men rent bort- 
set herfra, selv om man indrømmer gengældsteorierne, at de 
kun vil det onde som middel, ikke søm endemål, rammer be- 
brejdelsen for at gengælde med ondt ikke særlig den opfat- 
telse, der tilsigter at tvinge forbryderen til at udligne en til- 
føjet fortræd økonomisk; ti at dette skulde være mere ondt 
end selv den blideste, humaneste, mest pædagogiske (men rig- 
tignok også mest subjektiv-vilkårlige) behandling af en for- 
bryder efter de moderneste principper, skylder man ganske 
beviset for. 

En karakteristisk uvidenskabelighed gør Torp, ligesom 
forøvrigt andre juridiske forfattere, sig skyldig i, idet han 
uden videre går ud fra, at det er usædeligt at gengælde ondt 
med ondt.& Ifølge hvilken etik? De nævnte forfattere synes 
ikke at ane, at der til dato findes legio af etikker, og at flere 
af disse indbyrdes modstridende læresystemer med rette eller 
urette gør fordring på at kaldes videnskabelige. Det skulde 
vel ikke være reminiscenser fra konfirmationsundervisningen, 
der her i et videnskabeligt værk påberåbes som etisk argu- 
ment imod gengældsteorierne? Det kunde dog ventes af rets- 
filosofiske forfattere, at de valgte deres hjælpevidenskabelige 
midler med noget mere kritik; selv om der endnu ikke findes 
nogen almindelig fastslået videnskabelig etik, kan man dog 

forlange at få oplyst, hvilken videnskabelig grund en forfatter 
har til kategorisk at slutte sig til denne eller hin morallære. 
At erklære noget for sædeligt, fordi det stemmer overens med 
en bestemt begrænset religiøs lære”), er en ganske forkaste- 
lig fremgangsmåde i et videnskabeligt værk; indtil det er 
bevist, at adækvat retorsion af en begået uret er uretfærdigt 
i følge videnskabelige etiske principper, henstår en slig sæt- 
ning som ovennævnte derfor som et postulat 

Men hvis man forkaster talion-princippet, må gengælds- 
teorierne, påstår man, blive svar skyldig på det spørgsmål, 
hvorledes straffen bør formes og afmåles. Denne indvending 
røber slående, hvor hildede modstanderne er i hævnførestil- 
lingen, og hvorlidt de forstår betydningen af overgangen fra 
talion til værdierstatning. Sålangt fra at være et tilbageskridt 
til uberegnelig vilkårlighed betegner denne udvikling et uhyre 
fremskridt i nøjagtig tilmåling af de reaktive handlinger, der 
skal påfølge et overgreb. Ved talion var retmæssig gengæld 
jo allerhyppigst fysisk umulig og upraktikabel; det er en 
utvivlsom vinding for restitutionens nøjagtighed, at der kan 
indskydes et værdimellemled; det tillader en langt finere 
gradering. 

Når det hedder sig, at gengældsteorien mangler en prak- 
tisk anvendelig målestok for den sædelige skylds beregning 
og for straffens fastsættelse i forhold til denne, er det derfor 
så langt fra tilfældet, at det tværtimod er den eneste teori, 
der giver nøglen til en straftilmåling, som ikke nødvendigvis 
må blive en subjektiv vilkårlighed i dommerens eller fæng- 
selsmandens hænder. Ti udmålingen af den sædelige skyld 
er intet »mysterium«, som Torp tror; det bliver den kun, 
hvis man gør den afhængig af metafysiske spekulationer, 
ikke hvis man holder sig til de objektive kendemærker på 
skyld, som den videnskabelige etik fremhæver som enegyldige. 


”) Hos Konfucius derimod hedder det: »Hvad skal man tænke 
om ham, som gengælder fornærmelser med velgerninger% sf; er 
en. Konfucius svarer: »Gør man så, hvormed skal man da 
selve velgerningerne% — Interessant vilde det netop være at få 
at vide hvilken videnskabelig grund de nævnte forfattere har til 
at foretrække den kristne moral fremfor Konfucius'. 

»Må man ikke med forbavselse spørge«, siger Goll”), »hvor 
i al verden man henter den målestok fra, hvorefter et sår 
i hovedet svarer til en lidelse af 5 mdr. forbedringshus, et 
tyveri af 10 kr. til 3 X 5 dages fængsel på vand og brød. 
Hvorfor ikke til den dobbelte eller til den 10-dobbelte lidelse 
eller til 4 del? Hvor kan man se bort fra, at »skaden«, de 
ti kroner, betyder noget ganske andet, hvis bestjålne er en 
fattig arbejder, end hvis han er en rig fabrikejer, såret no- 
get helt andet for den drevne slagsbroder end for dén fredelige 
borger, som må passe sin bedrift? Og hvor kan man lukke 
øjet for, at lidelsen indespærring betyder noget såre forskel- 
ligt for den rutinerede fængselsstamgæst og for den hæderlige 
mand, der aldrig før har befundet sig i en strafcelle % 

Hvad den første del af disse spørgsmål, der alle tilsigter 
at fælde gengældsteorien, angår, må man give forf. ret i, at 
der virkelig er grund til at forbavses over de nævnte tilmå- 
linger. Men når er de indtrådte i retshistorien? Den gang 
da statsmagten tog affære og satte den krænkedes retmæssige 
krav på vederlag ud af spillet og i første række begyndte at 
betragte forbryderen som en psykologisk interessant person- 
lighed — altså iste kapitel af den udvikling, man endnu 
er inde i; kun at de midler, hvorved man søger at influere 
på denne personlighed, vel har skiftet karakter, men ikke 
vilkårlighed. Dette var det første skridt bort fra en natur- 
lig målestok, ti de gamle vederlagsbestemmelser var langt 
rationellere end det, der afløste dem; de angav dog i det 
mindste relativt rigtige vurderinger, selv om de som helhed 
var lovlig summariske og langtfra tog tilbørligt hensyn til 
krænkelsens individuelle karakter og omfang. Men med hvil- 
ken ret vil man da tillægge gengældsteorien ansvaret for vur- 
deringer som de anførte eller den opfattelse, at de skulde være 
ideelle? I al fald må den i dette skrift fremsatte udformning 
af den (som en vederlagsteori) frikendes for at have nogen- 
somhelst berøring med dem. 

Indrømmer man dette, vil man se, at de følgende spørgs- 

mål også dermed har fundet deres besvarelse, ti vederlag for- 
udsætter udtrykkelig en individualisering. Kun kommer det 
an på hvad man agter at individualisere; den rette individu- 
alisering er den, der nøje undersøger den skete overlast i 
hvert enkelt tilfælde. Den personlige individualisering der- 
imod, som vil ramme de forskellige individer forskelligt alt 
efter deres personlige forudsætninger, må der tages bestemt 
afstand fra; den anbefales stærkt af de moderne kriminalister, 
men er i virkeligheden meget mere beslægtet med hævnføle!- 
sen end den objektive gengældsteori. Dog dette vil der senere 
blive lejlighed til at komme nærmere ind på. 

Det er ikke ualmindeligt at høre strafferetsfilosoffer ud- 
tale, at forestillingen om retfærdig gengældelse er afhængig 
af en eller anden deterministisk eller indeterministisk teorif. 
Således mener Torp, at den forudsætter sædelig skyld og der- 
med en indeterminisme, som i bedste fald er ubevislig,”) hvor- 
for den ikke kan benyttes som videnskabeligt udgangspunkt 
for strafferetten. Opgives den forestilling, siger han, at per- 
sønen skal handle rigtigt, fordi han altid kan handle rigtigt, 
d. v. s. stå frit overfor de til enhver tid virkende motiver, 
falder grundlaget for den moralske indignation, som gengæl- 
delsen skal fyldestgøre, og denne bliver da kun udtryk for en 
ganske hensigtsløs hævnakt, blottet for endog ethvert skin af 
moralsk berettigelse. 

Dette er en grundig misforståelse af hvad sædelig skyld 
er. Sædelig skyld er et praktisk-socialt begreb. I etikken 
siges om en mand, at han er skyldig, når det simpelthen kan 
godtgøres, at han har været ophavsmanden til den uetiske 
handling. Begrundelsen er den praktisk-sociale, at det at 
gøre netop ham ansvarlig og ikke at søge efter fjernere lig- 
gende årsagsforhold har den tilsigtede virkning, nemlig den, 
at der derved skabes motiver for fremtidig bedre social op- 
førsel. Noget andet vil det slet ikke sige at gøre en mand 

”) C. Torp: Den danske strafferets alm. del. — Denne kor- 
rekte stillin; "i problemet determinisme — indeterminismes be- 
wislighed falder forf. senere ud af, når han mener, at statistiken. 


E--rr res forbrydelsernes lovbundethed, taler imod en fri, ond 

etisk ansvarlig eller at tillægge ham etisk skyld ; ved at lægge 
konsekvensen for handlingen over på ham fyldestgøres det 
etiske formål, som er samlivets trygge funktion. Det er øjen- 
synligt, at der herved ikke bliver anvendelse for spekula- 
tioner over, i hvilken grad personen »har stået frit overfor de 
til enhver tid virkende motiver«, eller hvorvidt han til enhver 
tid har »kunnet handle rigtigt«; m. a. ord spekulationer 
over determinisme eller indeterminisme; forudsætningen er 
blot, at personens sjæleliv overhovedet er påvirkeligt af mo- 
tiver. Dette nægter deterministen ikke, — altså er opfattel- 
sen forenelig med den deterministiske anskuelse. Snarere 
skulde opfattelsen kunne komme i krig med den indetermini- 
stiske anskuelse, ifald der fandtes så renlivede talsmænd for 
denne retning, at de hævdede, at et menneskes vilje var gan- 
ske og aldeles uafhængigt af motiver udefra; men en så tåbe- 
lig opfattelse er der vel næppe nogen, der nutildags deler; 
med de mere moderate indeterminister, der mener, at viljen 
dog i nogen grad er påvirkelig udefra, kan en praktisk til- 
regnelse af skyld ikke komme i konflikt. Altså er, som man 
vil se, etikken ganske uberørt af de debatter, der nutildags 
kan føres mellem determinister og indeterminister om arten 
og udstrækningen af påvirkeligheden. Men er etikken inde 
på så tørt praktisk land, er der næppe nogen grund for rets- 
videnskaben til at lade sine straffeteorier have mindste sam- 
kvem med disse subtile, overjordiske problemer.”) 

Goll har (i »Forbrydelse og straf«) indset, at det ved gen- 
gældelsens skyldbegreb ikke er den indre moralske skyld, der 
skal bestemme straffen; det er »den indtrådte ydre skade, der 
tages som måler for den sædelige skyld.... men den ydre 
skade kan langtfra altid tages som en pålidelig måler for den 
indre sædelige skyld.« Det sidste er rigtigt nok, men beviser 

+) At det, som man har sagt, skulde være det eneste naturlige 
for gengældslæren at straffe ikke blot alle forbrydelser, men 
usædelige handlinger, kan også kun påstås ud fra mystiske fore- 
stillinger om sædelig skyld. aturlig ret tilsiger kun' at vederlægge 


alle usædelige handlinger — dette er ganske vist Øayeadigt, om 


retfærdighed skal ske fyldest. Men hvor vidt statens medhjælp 


kræves til denne restitution — det kan ligeså lidt den ene som den 
anden teori a priori afgøre, 

intet i denne sammenhæng, ti hvad der her med et uklart ud- 
tryk kaldes indre sædelig skyld, er et rent individuelt anlig- 
gende, som hverken kan blive genstand for etisk bedømmelse 
udefra, eller som — endnu mindre — straffeloven kan have 
det mindste at gøre med. Etikken bedømmer kun hvad der 
manifesterer sig og kan kun reagere imod sådanne objektive 
uretmæssige krænkelser, som er følgen af menneskelige viljes- 
akter. (Dermed er ikke sagt, at den just behøver at ind- 
skrænke sig til den mest håndgribelige ydre skade, også ånde- 
lig overlast, forsøg etc. kommer ind derunder, såvist som der 
eksisterer åndelig ejendom ligeså vel som materiel.) 

Når Torp taler om en moralsk indignation, som gen- 
gældelsen i særlig grad skulde forudsætte, er han fremdeles 
på vildspor. Dette at placere restitutionen der, hvor det eti- 
ske formål anviser det, behøver ikke at forudsætte nogen in- 
dignation. Ved et vederlag tænkes der, burde der i al fald 
tænkes ligesåmeget på den forurettede som på foruretteren 
og nok så meget på at bøde sår som på at slå nye. 

Men er forøvrigt det at føle moralsk indignation overfor 
en forbryder så foragteligt et fænomen? eller skal vi, som der 
i senere tider er tendens til, snarere føle sympati med ham? 
At statsmagten ingen grund har til indignation, er ret øjen- 
synligt; statsmagten råder jo ikke som sådan over et selv- 
stændigt følelsesliv og spiller desuden her den neutrale mæg- 
lers rolle. Derfor har den let ved at være den overlegne og 
kølige, ja dens enkelte repræsentanter kan måske tillade sig 
den luksus at konvertere deres følelser overfor forbryderen 
til faderlig og velvillig forstående sympati, når de blot ikke 
lader sig voldtage og føre på afveje af disse følelser. Men den 
direkte forurettede? Er det ikke en ganske naturlig reaktion, 
hvis hans krænkede interesser avler vredesaffekter? Naturlig, 
bl. a. fordi en sådan vrede kan få gavnlige virkninger over- 
for foruretteren. Ganske vist kan disse opblusninger opdrages 
etisk, og resultatet heraf kan da blive, at vreden går over til 
en lidenskabelig interesse for at få sit tab oprettet hos rette 
vedkommende. Man kunde tænke sig grundlaget for indigna- 
tionen helt bortfaldet — f. eks. ud fra en eller anden mekanisk- 

fatalistisk verdensopfattelse — og dog vilde vederlagsprincip- 
pet have fast psykologisk og social grund under fødderne. 

Dette at anse gengældelsen for hensigtsløs"”) kan over- 
hovedet kun forenes med meget vilkårlige fortolkninger af 
ordet gengæld. Selv hævnen var jo ikke altid hensigtsløs; 
dens rolle var at tvinge modstanderen til den respekt, der 
muliggjorde begge parters tilværelse i samfundet. At det 
ækvivalente vederlag i endnu højere grad tjener sociale for- 
mål, fremgår vel tilstrækkeligt af indledningskapitlerne. 

Jeg har hermed fremdraget og imødegået de indvendinger 
imod gengældsteorien, der forekommer mig at være mest ty- 
piske for den nyere kriminalistskole, og jeg har vist, at de i 
det væsentlige baserer sig på en mangelfuld opfattelse af, hvad 
der er det centrale i teorien, nemlig det krav på retmæssigt 
vederlag, som samfundets ubønhørlige vilkår ved enhver 
krænkelse tvinger frem i første række. De, der i fremtidige 
diskussioner bliver ved at slå løs på hævnteorien, spilder der- 
for deres krudt. For at pointere standpunktet vil jeg — skønt 
ingen speciel ynder af nye navne — foreslå, at man taler om 
(eller i al fald tænker på) vederlagsteorien, når man for al- 
vor vil gengældsteorierne tillivs. 

Men straf og erstatning er nu engang ikke det samme, 
lyder det i kor fra en mængde retsfilosoffers side. Erstatning 
er ikke straf, siger Torp; heller ikke den erstatning, der ydes 
for ikke-materiel skade. — Dette er utvivlsomt rigtigt, hvis 
man ved straf binder sig til at tænke på en vis historisk ud- 
formning og udartning af den reaktion fra retshåndhævernes 
side, der følger forbrydelsen i hælene. Betragter man sagen 
uafhængig af den historiske udformning, ser man hen til 
arten af de ulemper, der skal afhjælpes ved disse reaktive 
foranstaltninger”") eller til deres almindelige formål, får man 


") Som f. eks. Goll gør: »For gengældelsesteorien bliver straf- 
fen den formålsløse lidelse, der soner brøden... ved lidelse soner 
han denne brøde, men om straffens nytte kan man ikke spørge,« 
(»Forbrydelse og Straf«,) 


+) Det er jo ikke lykkedes at drage nogen bestemt begrebs- 
mæssig grænse mellem de overgreb, der foranlediger det ene eller 


ingen beføjelse til at anbringe en uoverstigelig kløft mel- 
lem dem. 

Hvad er da det væsentlige i straffen? Der er vel ingen 
tvivl om, at der historisk sålidt som begrebsmæssig kan være 
tale om straf, før statsmagten overtager retshåndhævelsen ; 
de private retshåndhævelser, hvad enten de går ud på vold 
eller på pengeerstatning, er ikke straffe. Denne distinktion 
er den dybest liggende: om staten tager sagen i sin hånd eller 
overlader den til private. Ligeoverfor denne modsætning kom- 
mer midlernes art i anden række. Den mest foreløbige, 
videste bestemmelse af rammen, hvori straf må indfattes, 
bliver derfor: en reaktion fra statsmagtens side, foranlediget 
ved et retsbrud. 

At midlerne ikke er det afgørende, indrømmes vel af de 
fleste straffeteoretikere; således har jeg intetsteds fundet den 
påstand, at bøder ikke skulde være af pønal natur. Den hi- 
storiske udvikling, der bevæger sig fra bødestraf til person- 
lige straffemetoder (fordi der på et givet tidspunkt var for 
mange penge i købstæderne), betegner på ingen måde en 
overgang fra en mindre pønal til en mere pønal reaktion. 

Bøder vil man som sagt nok anerkende som en art straf ; 
derimod vægrer man sig hårdnakket ved at erkende, at et 
vederlag for en tilføjet krænkelse, der ikke går ud over det 
lidte tab, skulde være straf. Og grunden hertil er den, at en 
erstatning, der »nærmest sigter til afværgelse af det enkelte 
retsbrud eller oprettelse af dettes følger, derigennem til værn 
for bestemte individuelle rettigheder, ikke kan være straf.« 
Straffen må på ingen måde opfattes som værn for de indivi- 
duelle rettigheder — dette synger alle nyere og mange ældre 
retsfilosoffer i kor. Hvad skal straffen da værne? samfun- 
dets interesser og intet andet end samfundets interesser. 
Hvorledes dette kan ske uden netop ved at varetage alle de 
enkelte borgeres individuelle interesser, derom hører man 
intet. Man får mistanke om, at begrebet samfund her er for- 


det andet; hvad en forbrydelse i modsætning til en civiluret 
kan ikke smæssig afgøres — 2 denne ve] kOMPlER HER altså 
ie til nogen dualisme indellerer erstatning og straf. 

vekslet med stat. Man ser for sig billedet af en statsmagt, der 
abstrakt svæver i luften, ganske absorberet af sine egne in- 
teresser, himmelhøjt hævet over alle jordiske hensyn. 

Det er den almindelige retssikkerhed det gælder, siges 
der så. Men hvad betyder en almindelig retssikkerhed, hvor 
hver enkelts sikkerhed betragtes som noget uvedkommende 
og relativt ligegyldigt? 'Er der retssikkerhed i et land, hvor 
alle forbrydelser opdages og straffes, men de krænkedes in- 
teresser sættes ud af spillet? 

Med mindre man anser statsmagten for et omnipotent 
væsen, der er sig selv nok og først og fremmest har sine egne 
hensyn og separate interesser at varetage, er det ikke muligt 
at opfatte straf som noget, der er væsensforskelligt fra er- 
statning; ti almindelig retssikkerhed er intetsomhelst andet 
end virkningen af alle de små private rettigheders hånd- 
hævelse. 

Derfor beror modsætningen mellem straf og ikke-straf 
på, hvorvidt statsmagten griber ind eller ej; den er ikke af- 
hængig af noget så relativt underordnet som genoprettelsens 
art. Endmindre bør man søge den der, hvor en dualisme i 
virkeligheden slet ikke lader sig opretholde, mellem den pri- 
vates og samfundets interesse. 

Torp har en sådan afsky for den tanke, at man kunde 
anse det for retshåndhævelsens hensigt at tjene »bestemte in- 
dividuelle rettigheder«, at han (noget uklart) ikke engang ind- 
rømmer, at erstatningen har denne hensigt. Han siger, at den 
nok skal værne bestemte individuelle rettigheder, »men det 
vilde være en misforståelse at'tro, at retsordenen her tjener 
rent private interesser; den finder blot samfundets interesser 
bedst eller dog tilstrækkelig varetaget gennem hævdelsen af 
det individuelle retsgodes integritet, medens straffen bringes 
til anvendelse, hvor samfundet ikke finder den almindelige 
retssikkerhed tilstrækkelig værnet ved hin direkte hævdelse 
af de individuelle rettigheder.« Altså, det er samfundets inter- 
esser først og sidst, og dem »tjener« retsordenen i alle tilfælde, 
hvad enten det bruger dette eller hint middel. Kan det tilfæl- 
digvis ske ved at varetage de private interesser, nuvel, så går 

man den vej. Kan det ikke ske derved, så må man bruge helt 
andre midler — og så interesserer de private »bestemte indi- 
viduelle rettigheder« os kun i anden linie.£ 

Vil man fastholde, at forskellen mellem erstatning og straf 
består deri, at man ved nogle overgreb praktisk set kan lade 
sig nøje med at varetage de individuelle interesser, medens 
man i andre tilfælde på grund af overgrebenes særlige art, af 
hensyn til den almindelige retssikkerhed må gribe til helt an- 
dre forholdsregler, må man dog endnu, før vi kan acceptere 
en sådan praktisk begrundet modsætning, forlange, at det be- 
vises, at en konsekvent gennemførelse af erstatningstanken 
over hele linien virkelig vilde komme tilkort i praksis. 

Dersom det stricte kunde bevises, at erstatningsideen i 
alle tænkelige former havde spillet fallit; at den ikke for- 
måede ved egen kraft at opretholde retssikkerheden i et land, 
men at der måtte andre forholdsregler til, da måtte det ind- 
rømmes, at praksis nødvendigvis måtte skabe et begreb for 
reaktiv indgriben væsensforskelligt fra erstatning. Men dette 
bevis kan ikke empirisk føres, ti man har aldrig dristet sig til 
at gøre forsøget. De ekspérimenter, man i den nyeste tid har 
gjort på kriminologiens felt, med en videregående anvendelse 
af tvangsarbejde under friere former, har dog snarest haft et 
så glædeligt og utvetydigt resultat i modsat retning, at man 
som teoretiker får forøget mod til at hævde som sin opfat- 
telse, at vederlagstanken både kan og bør udgøre det cen- 
trale i de reaktive tvangsforanstaltninger fra statens side. 
Hvorledes netop tvangsarbejdet i særlig grad er egnet til at 
danne formidleren mellem hvad man hidtil så skarpt har 
sondret: erstatning — straf, derom senere. 

På privat og offentlig erstatning vil der altid være en 
væsensforskel; såsnart der er tale om at påkalde statens 
hjælp til restitution af et overgreb, får denne tvangsindgriben 
pønal karakter, hvad den så går ud på. Straffen kan altså 
nu defineres som en ved samfundets retsorganer fremtvunget 
reaktion på en retskrænkelse, og som i overensstemmelse 
med etikkens grundsætninger går ud på at søge den lidte 
krænkelse restitueret hos dennes ophavsmand. 

Straffen går som enhver etisk retshåndhævelse ud på at 
genoprette den ved retsbruddet rokkede ligevægt; dette sker 
kun ved, at den krænkede får sit tab oprettet og ved, at det 
netop bliver af gærningsmanden, at kompensationen kræves.? 
Idet straffen her går den samme vej, som enkeltmand følger 
i det private samliv: at sørge for, at de enkelte forurettede 
får deres retmæssige ejendomsområde genoprettet, tjener den 
tillige retssikkerheden, som ikke kan bestå, uden at de pri- 
vate interesser respekteres; ved i stigende grad at tage 
hjælpemidler som bøder og tvangsarbejde under rationelle 
former i sin tjeneste vil den efterhånden kunne opnå at rea- 
lisere restitutionsideen fuldstændig. Man tør vel allerede nu 
på grundlag af de nyere kriminalogiske erfaringer og eksperi- 
menter, som vi senere skal vende tilbage til, udtale den for- 
visning, at disse midler vil være mindst lige så skikkede som 
de gængse straffemetoder til at betrygge retssikkerheden. 

Forøvrigt er det måske ikke umagen, værd at diskutere 
vidt og bredt om betydningen af et ord (om erstatning kan 
kaldes straf eller ej). Ulige vigtigere er det at fastslå, at hvis 
straffen skal være led i en etisk retsorden, vil det ikke være 
muligt at finde noget andet almindeligt princip end vederlags- 
princippet. Hvorledes forholder det sig derimod i denne hen- 
seende med den bestående strafferetspraksis og de teorier, 
den hviler på? 


8. KRITIK AF DEN BESTÅENDE STRAFFERETSPRAKSIS. 
A. FORBRYDEREN. 


For at bedømme disse forhold etisk vil det være nyt- 
tigt at tage de interesserede parter i øjesyn, hver for sig. 
Altså først 1) forbryderen, dernæst 2) den krænkede (i vide- 
ste forstand, både den direkte og de indirekte krænkede), en- 
delig 3) straffemyndighederne. Spørgsmålet, der skal under- 

søges, er om der ved de gængse straffe bliver gjort ret og skel 
mod de to første parter; hvorpå beror, om den tredje med 
sine forholdsregler holder sig indenfor etisk retsområde. Vi 
skal altså først se på forbryderen. 

»Medens det ledende — om end ingenlunde det eneste — 
synspunkt for den individuelle retshåndhævelse er objektiv 
ensartethed og konsekvens, er det for den sociale retshånd- 
hævelse subjektiv individualisering, en tanke, der forøvrigt 
indenfor strafferetten allerede længe har været  forfægtet«, 
hedder det i Torps strafferet. Og denne udtalelse er vistnok 
ganske typisk for den moderne tendens i strafferetten. 

Hvad menes da med subjektiv individualisering? Ten- 
densen kan kortelig karakteriseres som rettet mod at ud- 
forske forbryderens hele individuelle habitus for derigennem 
at vinde forståelse af forbrydelsens psykologiske motiver, 
med det formål at søge dette individuelle særpræg ændret. 
I modsætning hertil står den etiske reaktion på en uretmæs- 
sig handling; den søger at beregne den objektive skyld og 
bevæge (hvor det er statsmagten — tvinge) den skyldige til 
at udligne den. 

Med hensyn til begrebet etisk skyld og hvorledes den ud- 
findes, kan henvises til iste afsnit.”) Det fremgår deraf, at 
det er en objektiv størrelse, uafhængig af alle individuelle 
forhold. Som man vil vide””) er der imidlertid etiske for- 
fattere, der grunder en hel anden skyldberegning på den så- 
kaldte etiske forholdslov. Denne går ud på følgende: »Hver- 
ken i henseende til evners og motivers art eller i henseende 
til deres grad er de forskellige individer ens, og en lov, der 
i kvalitativ og kvantitativ henseende vilde fordre det samme 
af alle, vilde fordre et højst forskelligt arbejde; skal der være 
lighed for den etiske lov, må der altså ikke fordres det samme 
af alle .... den sande etiske lov må individualisere.« (H. 
Høffding: Etiske undersøgelser ). 


”) Og til »Naturlig ret«, 2det kap. 


++) Smig. »Naturlig ret«, 2det kap., hvor den etiske forholds- 
lov diskuteres, 

Ganske lignende anskuelser møder vi på retsfilosofiens 
område; lighed for loven betyder også for jurister af denne 
tænkemåde at behandle forbrydere, der har gjort sig skyl- 
dige i nøjagtigt det samme, forskelligt. Også her møder man 
fordringen om at individualisere, d. v. s. ikke med hensyn 
til skyldens art og omfang, men med hensyn til forbryderens 
person. Det er ham, ikke gærningen, man i første række in- 
teresserer sig for. »Nicht die Tat sondern der Tåter« er slag- 
ordet. Merkel fordrer, at man skal dømme individet »nach- 
dem Masse seiner Kråfte«, efter den intellektuelle Leistungs- 
fåhigkeit« (ultra posse 0. s. v.). Lignende standpunkt ind- 
tager v. Liszt og Frank. Man skal bedømme motiverne og 
sindelaget: »Som et forhold, der ved siden af forbrydelsens 
objektive egenskaber og de forskellige tilregnelsesformer (før- 
sæt, uagtsomhed) vistnok bør have større betydning for fast- 
sættelsen af de almindelige strafferammer end nu almindeligt 
skal her blot nævnes motivet til handlingen.«”) Hertil kom- 
mer den straffedes sociale farlighed; endvidere om forbry- 
delsen kan sættes i forbindelse med et bestemt anatomisk 
grundlag (den såkaldte forbrydertype) eller ej. Endog Liep- 
mann, der ellers ikke mangler forståelse af, at det væsentlig 
kommer an på den objektive tilsidesættelse af retten, siger, at 
»det er vi trods alt enige om, at vi skal individualisere«. I 
strid med sine egne udgangspunkter gør han gældende, at vi 
skal fordybe os i motiverne. Desuden skal der anstilles under- 
søgelser angående forbrydernes økonomiske forhold. Kort 
|sagt, man fordrer, at dommeren skal være psykolog, pæda- 
gog, antropolog, læge og kriminalist, og helst ingen fusker i 
had af delene, 

Konsekvensen af at hævde forholdsloven på det etiske 
område må blive den, at hvis man f. eks. af to personer 
forlanger, at de skal opfylde deres løfter og sætter den af dem 
højest, der opfylder sit, er det muligvis en helt forkert vur- 
dering, ti det kunde være, at denne har gjort det med stor 
lethed, medens den anden har gjort et langt større arbejde 


”) C, Torp: Den danske strafferets alm. del. 

med sig selv, har vist langt større selvbeherskelse etc. for 
at drive det så vidt, at han lige akkurat nåede — ikke at få 
det opfyldt! Efter forholdslovens vurdering er det den indre 
gnidningsmodstand, det kommer an på at bedømme, spek- 
taklet i dampmaskinen, — derimod ikke i første række det 
resultat, der kommer ud, synligt for alles øjne. Men netop 
alt dette indre arbejde, de indre brydninger og kampe, den 
utrættelige stræben, — hvor værdifulde momenter de end 
kan udgøre i et menneskes indre personlige liv, er det dog 
ganske umuligt at bedømme dem udefra. Etikken må op- 
give håbet om at få et sandt skøn over et menneskes indre 
kampe og kan ikke forsvare at bygge på løse formodninger 
eller gætninger. Skulde juristerne mon ikke stå sig ved at 
resignere på samme måde? Eller vil de leve videre på den 
prætentiøse og for andre menneskers velfærd så skæbne- 
svangre illusion, at de er i stand til at bedømme motiverne 
hos de mennesker, der falder i deres hænder, så ufejlbart, 
at de på dette grundlag frejdigt kan bestemme over deres hele 
livsskæbne? 

Selv Liepmann indrømmer, at skønt vi er tilbøjelige til 
at dømme mildere, når et menneske er drevet til en forbry- 
delse af stærke motiver end af svage, er det vanskeligt at 
indrangere dette i videnskabelige baner. Vi vil hellere sige, 
at dette kriterium slet ikke kan bruges. Hvorledes ræson- 
nerer man: fristelsen har i et vist givet tilfælde (hvis der f. 
eks. er udlovet 100,000 kr. i bestikkelse) været for stor for 
et almindeligt menneske, altså skal vedkommende dømmes 
forholdsvis mildt. 1000 Kr. vilde derimod ikke have afgivet 
så stærkt et motiv, og det vilde derfor være et større fejltrin 
at give efter for denne ringere fristelse. Undersøg en gang 
de sociale følger af en tankegang som denne! — Eller for- 
bryderen har visse uheldige gemytsdispositioner, hang til 
drik, perversitet af forskellig art, let opblussende affekter; 
disse ting er det lykkedes den psykologisk begavede krimi- 
nalist at opspore, og han ræsonnerer: da alt sligt let bringer 
et menneske over på den gale side af straffeloven, må han 
som følge deraf behahdles mildere. Vil den sociale følge af 

slige domme mon blive, at disse uheldige egenskaber i frem- 
tiden modarbejdes? — Forbryderen har måske blot nogle 
hæftige drifter af indifferent art, samlermani f. eks., der ofte 
fører ham over grænsen ; menneskeligt, individuelt set er dette 
forståeligt; men hvis det skal tjene som undskyldende og for- 
mildende moment i den sociale akt, som en dom gerne skulde 
være, må konsekvensen uundgåelig blive, at det betragtes som 
et held — i al fald held i uheld — at være udstyret med 
slige drifter. Ligeså vildledende erdet med Garcon at prøve 
på at inddele drifterne i ædle og uædle og at lade de første 
besmykke forbrydelsen; ti etisk set er alle drifter i sig selv 
indifferente; her hersker ingen rangsforskel, det etiske eller 
uetiske præg kommer først frem i det øjeblik drifterne om- 
sætter sig til handling; det er denne og intet andet, dommerne 
har at bygge på. 

Endnu en måde at individualisere på er den af Liep- 
mann foreslåede, at sammenligne den ved forbrydelsen til- 
fredsstillede trangs værdi med værdien af den krænkede in- 
teresse og lægge dette til grund for dommen. Dette vilde 
kunne føre til frikendelse af Raskolnikov, men ingen dommer 
er i stand til at udføre denne sammenligning på betryggende 
måde; og desuden er retsspørgsmålet ganske uafhængigt 
| deraf; den objektive fyldestgørelse, den krænkede har krav 
på, og som svarer til hans ejendomstab, er nøjagtig lige stor, 
enten forbryderen agter at bruge hans ejendom til et børne- 
hjem eller til en opiumshule. 

Ligeså utidig er undersøgelsen af forbryderens intel- 
lektuelle styrke og hans videns omfang. Selv om dette til- 
nærmelsesvis lader sig bedømme, kan det ikke bruges til 
| noget. Ti det kommer ikke an på hvad han har, hverken af 
indsigt eller af moralsk karakterstyrke, men på hvad han 
| skal have. Er han en undermåler, må han behandles som 
sådan, hvad enten behandlingen bliver straf eller andre for- 
| holdsregler. Af de individer, som gør krav på at optræde 
| som selvstændige samfundsborgere og deltage i samfundslivet, 
' kan der simpelthen forlanges en vis standard af kundskab, 

omtanke og etisk viden. Den tyske borgerlige lovbog har ret 


i — når der tales om hvilket mål af agtpågivenhed, der 
kan forlanges — at gå ud fra »den i samlivet krævede omhu«, 
altså et objektivt gennemsnitsmål. Det, det kommer an på, er 
hvilken agtpågivenhed man kan forlange af en socialt moden 
mand; ikke hvad man kan forlange af dette særlige menne- 
ske, ud fra hans forudsætninger eller endog ud fra hans sær- 
lige faglige viden (f. eks. kendskab til procesformer el. sligt.) 
Dommeren skal afgøre, hvilke følger der er normalt forud- 
seelige, og hvad forbryderen in casu som følge deraf som 
socialtmodent menneske må have forudset. Ellers vil følgen 
blive, at der sættes en præmie på tankeløshed, og at den for- 
sigtigt overvejende eller særlig begavede behandles strengere 
end det overilede brushoved. Målestokken er altså ikke at 
søge i den anklagedes individualitet, men i den agtpågiven- 
hed, samlivet kræver af ethvert af sine selvstændige med- 
lemmer. (Den dygtighed og omtanke, samfundet kan kræve 
i almindelige forhold, har et vist gennemsnitsmål; men hvis 
vedkommende udfylder særlige tillidsposter, kan der selv- 
følgelig i disse kræves mere; en kaptajn, der ude på havet 
sætter et brækket ben galt sammen, er ikke i så høj grad an- 
svarlig som den læge, der gør det. Dette må ikke forveksles 
med hin individualisering, vi ovenfor kritiserede; ti for læ- 
gens vedkommende kan der stilles berettigede krav til spe- 
ciel indsigt, idet vedkommende udtrykkelig har påtaget sig 
et særligt hverv; — ingen kan jo ellers med rette stille krav 
til sine medmennesker i almindelighed om, at de skal være 
særligt begavede, have særlige indsigter el. lign.) 

At individualiseringen med hensyn til forskellige karak- 
terer har ført til et så absurd resultat, at man endog har anset 
visse former af moralsk depravation som positivt mildnende 
moment ved bedømmelsen af forbrydelser (gennem opstillin- 
gen af det umedicinske begreb moral insanity) er et velkendt 
faktum og behøver næppe nogen kommentar. Ligeså ubilligt 
det er at straffe nogen for sin karakter istedet for at holde sig 
til handlingerne, ligesålidt grund er der til at belønne nogen, 
fordi han har en slet karakter, enten man så tror, at den er 
medfødt eller erhvervet gennem opdragelsen. 

Hvad bedømmelsen af den sociale farlighed angår, må 
man protestere imod forsøgene på at foretage denne på basis 
af en fængselsmands psykologiske eller fysiske undersøgelse 
og at lægge resultatet deraf til grund for straftilmålingen. 
Det bliver enten til dilettantmæssige, ganske subjektive skøn 
eller til slet funderet pseudovidenskabelighed. Ganske mis- 
lykkede har jo forsøgene på at slutte noget ud fra bestemte 
anatomiske stigmata vist sig at være; det tør vel nu betragtes 
som fastslået, at der ikke videnskabeligt lader sig påvise nogen 
årsagsforbindelse mellem bestemte stigmata og visse forbry- 
delser; læren om forbrydertypen viste sig at være cn ligeså 
uvidenskabelig som ufrugtbar hypotese. Individualiserende 
behandling, bygget på en bestemt facon af næser eller øren, 
har. ikke ført til nævneværdige -resultater. Og selv om det 
virkelig af og til viser sig, at et menneske bærer visse mærker, 
der ligner »urtypen«, er det jo ikke disse ting, der enten skal 
straffes eller roses. Urtypiske individer må finde sig i enten 
at behandles som jævnbyrdige sociale borgere, der altså også 
må have evnen til at bøde normalt for deres forseelser — el- 
ler betragtes som sociale undermålere og som helt uskikkede 
til at straffes. Tertium non datur, Man har ikke ret til at 
drage et menneske til ansvar for mere eller mindre end han 
har forbrudt, og man har ikke ret til at straffe ham for løst 
begrundede formodninger om fremtidig farlighed. Farlig- 
heden manifesterer sig kun gennem handlinger, andet har 
man ikke lov at lægge til grund for sin vurdering; den viser 
sig ved den enkelte forbrydelses art og de nærmere omstæn- 
digheder ved den eller ved den recidiverende optræden. I 
intet tilfælde behøver man at frygte for, at den retfærdige 
straf ikke tillige skulde være den tilstrækkelige straf. Ti er 
en forbrydelse af den art, at den nødvendigvis må virke 
skræmmende i vide krese, koster dens restitution naturligvis 
tilsvarende meget, idet der ved enhver krænkelse ikke blot må 
tages hensyn til de i første række direkte ramte, men også til 
de fjernere stående, som mulig kun rammes af dens sidste 
udløbere og lider psykisk under indtrykket af dens skræmme- 
billede. Og ved behandlingen af recidiver gør sig noget lig- 

nende gældende; selve gentagelsen forårsager en utryghed i 
vide krese, som det kun er rimeligt at lade forbryderen bøde 
for. Forsåvidt spiller begrebet den sociale farlighed en vis 
rolle, og forsåvidt lader den sig på rette måde bedømme. Der- 
imod kan et på subjektiv psykologisk (anatomisk) under- 
søgelse hvilende skøn aldrig tjene til begrundelse af ube- 
grænset vilkårlighed i behandlingen.”) 

Hvor absurd denne opstøven af alle den anklagedes ante- 
cedentia, denne udforskning af motiver og sindelag, hele 
denne pseudovidenskabelige anatomiske undersøgelse er, vil 
først ret blive tydeligt, når man ser hvad den er bestemt til at 
munde ud i. Og ikke blot absurd, men i højeste grad farlig 
for borgernes frihed ! ig 

Ved forhandlingerne på dansk kriminalistforenings Ste 
årsmøde fik man et godt indblik i vort nuværende fængsels- 
system. En af talerne, en fremstående fængselsmand, tager sit 
udgangspunkt i den formodning, at der her i forsamlingen 
næppe hersker uenighed om, at det er frihedsstraffens mål 
at gøre forbryderen til en lovlydig og samfundsmæssig per- 
son. Forbryderen skal lære, at man lever lykkeligt på et helt 
andet grundlag end det, han hidtil har levet på. Straffen skal 
bibringe ham en helt ny livsanskuelse og få ham til at om- 
lægge sine vaner, tilbøjeligheder og sin hele daglige levevis. 
Derfor skal han bl. a. undervises og påvirkes religiøst (tvun- 
gen kirkegang). Alle fængselsmænd (selv bogholderen og for- 
valteren) har den pligt at »påvirke fangen i moralsk hen- 
seende«, og alle disse medvirkendes erfaringer og opfattelser 
influerer på fangens behandling. (1) Midlerne er de samme 
som ude i livet bruges til at opdrage børn; men i vore fængs- 
ler er behandlingen dog ikke individualiserende nok, ti 
»individualiseringen er straffebehandlingens alfa og omega«. 
Helst skulde fangen omvendes til kristendommen, så var hele 


») Spørgsmålet om recidiv må dreje sig om: hvormeget vokser 
for retsordenen betydningen af denne forbrydelse, når den gen- 
tages? Sindelaget i mellemrummene mellem recidiverne skal være 
straffrit. Det er det SE nn der skal bedømmes, ikke den 
fremtidige farlighed. (Smign. Dr. Aug. Køhler: Der Vergeltungs- 
gedanke u. seine praktische Bedeutung, Leipzig 1909). 

spørgsmålet løst; men det lykkes sjældent. Han skal beskæf- 
tiges efter sine evner og interesser, undervises i skolefag, 
gøre gymnastik og synge (også tvungent?). Hovedsagen er, 
at man når til en i personernes forskellighed bundende klas- 
sifikation, der medfører individuelt forskellig behandling. — 
I lignende ånd udtalte også andre deltagere i mødet sig. 

Det er, som man ser, ikke rent uskyldige teoretiske under- 
søgelser, vore dages kriminalister hengiver sig til. Når straf- 
fen ikke længere skal anses som en passende reaktion imod 
gerningen, men skal lempes efter gerningsmandens sinde- 
lag,") således som dette opfattes af fængselsmanden, da be- 
gynder sagen at blive alvorlig. Når bogholderens og forvalte- 
rens formeninger om en fanges psykologiske habitus skal bru- 
ges som grundlag for dennes behandling istedetfor dommerens 
objektive afgørelse, når fængselsmanden på een gang skal 
optræde som livsfilosof, overpædagog, præst, moralist, og 
lade det held, hvormed denne alsidige virksomhed krones, 
være afgørende for fangens »oprykning«, da skal der mere 
end almindelig tankeløshed til at overse, at dette lægger en 
frygtelig despotisk magt i fængselsmandens hånd, og at der 
næsten kræves en overjordisk retssans for ikke at misbruge 
den. Hvor let vilde det ikke være for en dreven simulant at 
tilhykle sig bevågenhed hos den foresatte; hvor vanskeligt 
for en ærligere natur, der ikke føler sig tiltrukket af dette 
religiøse proselytmageri, ikke at pådrage sig mishag og 
unåde!0 Med rette fralægger talsmændene for dette system 
sig at være overdrevent forbrydervenlige"”"). Nej, det eri 
virkeligheden det sidste, man kan beskylde dem for. Ti vel 


”) Gesinnungsstraf contra Vergeltungsstraf er den tyske klas- 
siske skoles betegnelse af det principielle modsætningsforhold imel- 
lem straffeteorierne, 


+) Når Torp mener at kunne læse af historien, at gengældel- 
seslæren kun giver et såre skrøbeligt værn imod exorbitant streng- 
hed, så kan for det første historien ikke vise dette, ti denne lære 
har aldrig nogensinde været gennemført efter sin sande idé, som 
en vederlagslære, Men selv om så var, så er strenghed dog at 
foretrække for vilkårlighed; ti strenghed kan i det mindste være 
retfærdig, er i det mindste ikke som vilkårlighed retfærdigheds ab- 
solutte modsætning. 

lever systemet højt på humane fraser; man hører idelig 
tale om mildhed i behandlingen, og der sørges i visse ret- 
ninger så ivrigt for ydre bekvemmeligheder, ja endog for- 
lystelser som sang og musik, at man let lader sig stikke blår 
i øjnene. Men en humanitet, der vil yde fangerne deres 
ret, har denne retning endnu ikke hævet sig til. Hvad det 
for disse fængselsmænd først og fremmest kommer an på er, 
at de bliver centrum, hvorfra efter behag nåde og unåde 
kan dryppe over forbryderen; m. a. ord humaniteten dæk- 
ker over bestræbelser for at tiltage sig den magt, domstolene 
tidligere har haft 

Men man må spørge — spørgsmålet kunde lyde noget 
paradoksalt — er en forbryder, der er dømt og faldet i »ret- 
tens« hænder, da ganske retløs? — Alene undersøgelsen er i 
sin nuværende form ganske uberettiget. Hvad der skal på- 
dømmes er forbrydelsen og dens virkninger. Men dette giver 
ingen beføjelse til at rode op i den anklagedes hele liv; også 
han har et privat liv, som bør respekteres. Man kan ikke 
uden videre betragte ham som en naturhistorisk mærkværdig- 
hed, der for et højstæret auditoriums øjne kan befamles efter 
behag. (Jeg har engang set en dommer lægge en vis under- 
fundig betydning i, at det hos en anklaget ved inkvisition var 
lykkedes at konstatere, at han engang som barn havde plaget 
en kat!). Også her burde være grænser for vilkårligheden. 

Hvorledes det nu end er med undersøgelsen ; — om dom- 
men og dens fuldbyrdelse må man hævde, at ingen dommer 
eller fængselsmand har ret til at gøre en lovovertræder til 
genstand for pædagogisk behandling på ubestemt tid eller for 
omvendelse til en vis tro eller livsanskuelse. (Hvad vedkom- 
mer fængselsinspektørens eller hans bogholders livsanskuelse 
den dømte?) Foruden alt hvad der ellers lader sig sige der- 
imod, er det givet, at straffens længde altid vil komme til at 
stå i omvendt forhold til fængselsmandens duelighed til at 
drive moralsk eller religiøs propaganda. 

Den anglo-amerikanske reformbevægelse er ikke uden 
skyld i, at en idé, som under særlige betingelser og på et be- 
grænset område kunde være realiseret i fornuftig retning, 

er blevet forkvaklet. Denne reformbevægelse bryder med op- 
lysningstidens krav om en rigtig proportionalitet mellem for- 
brydelse og straf og ser bort fra den ydre skade, den umid- 
delbart krænkede har lidt. Den sætier som sit mål at be- 
kæmpe det mod samfundet farlige sindelag, og vil navnlig 
virke ved bedring i stedet for ved afskrækkelse (reformation 
of the criminal instead of principle of retribution).”) 

Hvis alle disse forholdsregler af pædagogisk og morali- 
serende natur indskrænkedes til anvendelse overfor mindre- 
årige, vilde der ikke kunne gøres nogen indvending imod 
dem; umyndighedsalderen er tiden for opdragelse, moralsk 
påvirkning osv. Ikke fordi det skulde være umuligt at an- 
vende disse ting med virkning også overfor voksne, men fordi 
berettigelsen til at påtvinge dem bortfalder med myndigheds- 
alderens indtrædelse. Før denne tid vil alle de behandlings- 
måder, man med så stort et held har anvendt, særlig i Ame- 
rika og England overfor unge lovovertrædere, være på rette 
plads; men man burde da ikke kalde dette for straf, og de 
motiver, der kan gøres gældende for at retlede de umyndige 
til at blive gode sociale borgere, burde ikke sammenblandes 
med strafferetlige synsmåder. 

Den voksne selvstændige borger må finde sig i at straffes, 
men han har krav på at forskånes for hvad der går ud der- 
over; den offentlige mening bør ikke tåle, at han gøres gan- 
ske retløs. I det mindste i England har bedringsteorien mødt 
megen modstand i folkets retfærdighedssans. At en forbryder, 
tiltrods for en ringe skyld, alene af bedringshensyn skulde 
tåle et langvarigt indgreb i sin frihed, denne tanke kunde 
man ikke der gøre sig fortrolig med.! Et indgroet hang 
til skødesløshed kan behøve en meget langvarigere opdragelse 
end mange af de ondeste, skadeligste tilbøjeligheder. 

Hvis man ret vil tilbunds i den tankegang, der fører til 
disse moderne forslag, hvis man endnu skulde være uvis om, 

”) Berenger: La prison ne doit plus étre un lieu de torture, 
elle doit ner un håpital moral pour la régéneration des malfaiteurs 

. or qwest-ce réformer? C'est redresser, et pour redresser 


Yhomme sans le briser, il importe d'agir doucemenf en un mot 
d'une sorte d'orthopédie mordle. 

hvilke begreber om retfærdighed, der råder hos disse krimi- 
naloger, må man ikke sky et indblik i deres etiske forestil- 
lingskres. Ti at retsfilosoffer må bygge på en eller anden 
etik vilde det være en fornærmelse ikke at gå ud fra. Vi har 
ovenfor set, at visse uddrag af bibelen uden videre er citerede 
som etiske argumenter i de juridiske tankerækker; det er 
i alle tilfælde en slags etisk standpunkt, selv om det er et 
uvidenskabeligt. Men man må supplere det med følgende ud- 
talelse af en af de samme forfattere”): »Strafferetten er ble- 
vet stående ved uklare og ubeviste dogmer, ved moralsk lyrik 
om skyld og brøde, lidelse og soning i stedet for fast og be- 
stemt at bygge på erfaringernes og kendsgerningernes prosa. 
Sådanne begreber som »god« og »ond« betegner jo nemlig al- 
deles ikke kendsgerninger ... men den talendes dom om 
visse foreliggende kendsgerninger, en dom, som måske er 
ganske urigtig, og som enhver anden med samme ret ganske 
kan underkende . . . det er urigtigt at betegne forbrydelserne 
øver en bank som slette handlinger.« 

Medens man altså i nogle tilfælde angriber gengældelses- 
læren fra et »sædeligt« standpunkt, der nærmere beset er et 
særligt religiøst standpunkt, erklæres her ganske ugenert, 
at alle moralske begreber er lyrik: begreber som skyld og 
brøde er ligeså subjektive som vurderingerne godt og ondt. 

Det kan desværre ikke nægtes, at denne moralskepsis til- 
dels kan påberåbe sig endnu herskende moralfilosofiers au- 
foritet. Velfærdsteorien f. eks. opfattes endog af sine egne 
talsmænd som et uvidenskabeligt postulat, og enhver anden 
feori, siger de, er videnskabeligt set lige så god eller lige så 
dårlig. Men så burde dog i det mindste de retsfilosoffer, der 
slutter sig hertil, drage konsekvensen af denne lære; hvad 
mening er der i at opdrage forbryderne til at blive »bedre 
mennesker«, at moralisere for dem etc., når al moral er sub- 
Jektiv lyrik? Man burde da indskrænke sig til at gøre dem 
fil lovlydige mennesker. Og tilføjelsen, »at forbrydelserne ikke 
wer en bank kan betegnes som slette handlinger«, er ulogisk, 


2) Aug. Goll: Forbrydelse og straf. Kbhvn, 1905. 

når ingen med sikkerhed ved, hvad en slet handling er. Man 
burde ud fra disse forudsætninger åbent indrømme, at for- 
brydelsen slet ikke har noget med det uetiske at gøre; man 
burde åbent vedkende sig den konsekvens, at et tyveri, ja 
selv et modermord ikke med sikkerhed kan bedømmes etisk ; 
at enhver tale om skyld her er moralsk lyrik. 

Vi har ovenfor set prøver på den prosa, der i strafferets- 
plejen er udset til at afløse moralens lyriske begreber skyld 
og soning; vi har stiftet bekendtskab med en sjælden udsøgt 
samling af løse og uvederhæftige skøn, bestemte til at tolkes 
og anvendes på den mest vilkårlige, subjektive måde. At 
offentligheden skulde føle sig betrygget ved denne forandring, 
hvorved forbrydelsen bliver et begreb, som kan fortolkes 
efter behag af magtens tilfældige indehavere, i stedet for at 
bestemmes efter etiske retsprincipper, må stærkt betvivles. 

Den, der taler nedsættende om de etiske begreber, skyld 
og brøde, som uklare og ubeviste dogmer, kan man henvise 
til at betragte en ganske almindelig nytårsregning. Når A. 
af B. låner 100 kr., som han skal betale til nytår, er det så 
lyrik eller et subjektivt lune at tale om A's skyld? Er den 
ikke snarere et objektivt faktum, man næsten kan tage og 
føle på, og hvis størrelse er ganske givet. Eller når A. fra- 
stjæler B. 100kr., er A's skyld da mindre øjensynlig? Og 
er det vanskeligt at forstå, at ethvert snyderi eller ethvert 
overgreb på samme måde lader sig kvantitativt udtrykke 
som en skyld, den og den har pådraget sig overfor den og 
den; at enhver etisk sætning lader sig udtrykke med aritme- 
tisk bestemthed (angivelse af fortegn og mængdeforhold)? 
Dette skulde dog synes noget af det mest prosaiske i ver- 
den — altfor prosaisk, mener endda nogle. Men det udgør 
etikkens indhold, hverken mere eller mindre, og mere ind- 
viklet behøver begrebet skyld ikke at være. Hvad der er 
godt eller ondt, er vanskeligt at afgøre, det kan kun bestem- 
mes individuelt, men derfor må en videnskabelig etik også 
lade det ligge. Etikken handler kun om det objektive gen- 
sidighedsvilkår for muligheden af samliv mellem mennesker ; 
selv om der behøves en statsmagt til eventuelt ved tvang at 


regulere disse forhold, indeholder denne indrømmelse ingen 
beføjelse til hverken overfor forbryderen eller den krænkede 
part at gå en streg udover hvad en streng regulering medfører. 

Hvis den dømmende myndighed skal forsvares retsfilo- 
sofisk, må det være som håndhæver af den etiske ret; al tale 
om forbrydelser, der ikke skulde være uretfærdige (og altså 
slette) handlinger, er fra et retsfilosofisk stade meningsløst. 

Straffen har derfor det direkte formål at udligne det 
objektivt forrykkede ligevægtsforhold, der er opstået imel- 
lem to parter som følge af en retsstridig handling.”) Og man 
må give Liepmann ret i, at enhver opfattelse af straffen, 
der bygger på et principielt andet grundlag, direkte strider 
såvel imod forbrydelsens psykologiske som imod dens objek- 
tive grundsætninger. 

Det kan derfor ikke nytte at lægge skjul på det faktum, 
at straffen fra een side set må være et onde. Enhver retfær- 
dig straf må gå ud på at tvinge forbryderen til en positiv vær- 
dipræstation. Man har spurgt: skal da straffen føje et nyt 
onde til forbrydelsens? Nej, ikke i den forstand, at den for- 
øger det onde i verden; den skal tværtimod, selv om den ikke 
kan gøre det skete usket, søge så vidt mulig at neutralisere en 
ond handling; men midlet hertil må nødvendigvis være af den 
natur, at det direkte kommer tilsat gå ud over forbryderen, 
og at dette bliver ham bevidst. Vi har ovenfor omtalt, at selv 
om gengældelsen i denne forstand, som en tvangsrestitution, 
ikke kan undgå at føles som et onde, vil man ikke derfor 
kunne slå den i hartkorn med hævn eller principiel lyst til at 
skade. Enhver hævn er gengældelse, men ikke enhver gen- 
gældelse er hævn."”) Dette kan endnu tydeligt erkendes i den 
private retshåndhævelse, hvor man har en kreditor og debi- 
tor; ligeledes i bødestraffene. Det er »frihedsstraffen«, som 


”) Hvilket ikke udelukker, at den 0; har fjernere beregne- 
lige virkninger. i ns w 


2 sleså urigtigt vilde det imidlertid være at fraskrive hæv- 
nen formål —, selv om det er fordunklet af lidenskaben — 
og at opstille et modsætningsforhold mellem hævn og straf. Så- 
ledes er forholdet ikke. 

ganske har forplumret dette forhold, så at forestillingen om 
kreditor og debitor her ganske er trådt i baggrunden. Men det 
må påny kræves, at ingen straf berøver forbryderen lejlighed 
til at afbetale skyld, ti det er i virkeligheden at støde ham ud 
af retssamfundet og sætte ham i klasse med umyndige og 
sindssyge, overfor hvilke samfundets reaktion efter et over- 
greb foregår efter helt andre principper. 

Retfærdigheden kræver, at der allerede i dommen gives 
et billede af forbrydelsens udstrækning og dybde; den bør 
have en objektiv målestok at gå efter, som har samme gyldig- 
hed for alle retshabile. En retfærdig dom udleverer ikke 
mennesker til at straffes efter over- eller underordnede em- 
bedsmænds subjektive opfattelse af forbrydernes individuelle 
ejendommeligheder. Derfor er i grunden alle ubestemte og 
alle absolut bestemte straffe lige utilladelige, de første er 
uforenelige med en objektiv målestok og med princippet om 
alles lighed for loven, de sidste tager ikke hensyn til omfanget 
af den eller den bestemte krænkelse. 

Bentzon har med rette gjort opmærksom på, at den 
gængse overseen af hvad en forbryder har fortjent, vil svække 
»det som er straffens afgørende hovedhensyn : generalpræven- 
tionen.«”) Også det vidt drevne benådningssystem og de be- 
tingede straffedomme overfor myndige medfører fare for, at 
vi mister de uhyre værdier for samfundets sikkerhed, som 
ligger i, at forbrydelse uvægerlig følges af straf — hvis den 
da opdages. Straffen skal karakterisere de handlinger, den 
reagerer imod, siger han. Det, der for alvor interesserer os, 
er slet ikke, om en grov forbryder ved at komme i tugthuset 
vil kunne blive et bedre menneske, men om han får den — 
hårde — straf, han har fortjent efter sin færd.”") Han me- 
ner, at det vigtigste ved straffen er dens virkning på os andre. 


+) Dansk Kriminalistforenings forhandlingér, 


”+) Det tør vel formodes, at denne tanke også kunde opstå 
høs selve forbryderen; at der hos ham kan vågne en trang til at 
få lov til at gøre sin uret god igen. Skulde det da være retsordenens 
opuaves at tilsløre og modvirke denne trang ved sine foranstalt- 
ninger 

Man karakteriserer ikke forholdene skarpt nok overfor den 
brede almenhed, når man fører interessen bort fra forbrydel- 
sen og over på forbryderen. Hvad derimod almenheden kan 
og skal forstå er de faste typer: den art handlinger skal 
stemples med det mål af straf og vanære. 

Disse betragtninger burde alle de, der erklærer gengældel- 
sesteorien for formålsløs, lægge sig på sinde. Der gives jo ju- 
rister, som påstår, at den kun går ud på at lade forbryderne 
lide for lidelsens skyld. Vi ser, at ovennævnte forfatter i det 
mindste er klar over dens rækkevidde udadtil. 


Problemet om gengældelsens formål er gammelt og har 
affødt utallige diskussioner. Man har påstået, at enten straf- 
fer man fordi... (quia) eller for at ikke.. (ne). Men disse en- 
sidigheder beror på en mangelfuld iagttagelse af de årsagsfor- 
bindelser, der her gør sig gældende. Når man besvarer et slag 
med et genslag eller en fornærmelse med en bøde, sker dette 
naturligvis som en reaktion mod det der er sket (quia pecca- 
tum), men det er kortsynet at blive stående ved denne forkla- 
ring. Naturligvis virker mine indgreb tillige ne. Det er netop 
denne virkning udadtil, Bentzon sigter til med generalpræven- 
tionen, og som forekommer ham for svag ved den gængse 
»humane bedringsmetode«. Men gengældsteorien, rigtigt op- 
fattet, regner ikke blot hermed men også med den virkning, 
der går under navn af specialprævention, ja meget sikrere 
end nogensomhelst anden straffeteori. 

Selv opdragere af fag regner med den faktor at lade ger- 
ningsmanden føle de naturlige konsekvenser af sine handlin- 
ger; berømte pædagogiske forfattere (som Spencer) har endog 
erklæret dette for den eneste rigtige pædagogik. Altså selv ud 
fra en pædagogisk straffeteori — hvis berettigelse vi iøvrigt 
her ikke anerkender overfor voksne mennesker — burde man 
kunne se betydningen (for vedkommendes karakter) af, at 
gerningen får lov til at konstatere sit væsen. Vil man for en- 
hver pris gøre forbryderen til et socialt individ, da kan man 
aldrig vælge et ufejlbarligere middel hertil end at stille ham 


| 
| 

ansigt til ansigt med den reaktion, et overgreb naturnødven- 
digt må fremkalde ude i samfundslivet; man kommer næppe 
nogen vegne, hvis man bortforfusker den og skjuler den un- 
der en mængde humane pseudo-blide foranstaltninger. Er et 
individ således indrettet, at han forsømmer at drage lære af 
livet, fordi han har været så heldig gang på gang at snyde sig 
sig fra de naturlige konsekvenser, skulde det netop være straf- 
fens opgave at repræsentere denne naturlige, ubønhørlige 
nemesis; ikke en hævngerrig nemesis, endnu mindre en ube- 
regnelig nemesis med fløjelspoter — men en lidenskabsløs 
nemesis, der nøje vejer hvad den eller den behandling netop 
har fortjent d. v. s. hvori den sociale reaktion vilde have be- 
stået, om den havde ramt ham, uhindret af al fremmed ind- 
griben. Og anden beføjelse har statsmagten ikke til at hindre 
selvtægt end netop den at ramme retfærdigere og mere objek- 
tivt og sikkert end den enkelte oftest formår. 

Derfor er hele det modsætningsforhold, man har opstillet 
mellem en gengældelses- og en formålsstraf, kunstigt og falsk. 


|Formålet er at sikre trygge samlivskår, men kun gennem ret- 


færdige midler, der ikke er ligeså store overgreb, som dem, 
man vil tillivs. Naturligvis har gengældsteorien ligesåvel i 
strafferetten som i etikken et formål. At opstille en uforson- 
lig modsætning, vilde kun være berettiget overfor en absolut 
etik som Kants. 

Enhver straf må derfor munde ud i en værdierstatning — 
om det sker ved simpel bøde eller gennem et middel som 
tvangsarbejde, afhænger af de nærmere forhold. Vederlaget 
er en privatretlig form, hedder det sig nok, men i virkelig- 
heden kan der ikke opstilles nogen skarp grænse mellem pri- 
vatretlige forseelser og forbrydelser. 

Der er imod denne tanke blevet indvendt, at hvis straf- 
fen virkelig var en ydelse, som forbryderen var forpligtet til 
at præstere, måtte det i og for sig være en ligegyldig sag, om 
forbryderen led straffen i statens fængsler, eller om han 
selv privat pålagde sig en ganske lignende tvang; ja det 
sidstnævnte måtte jo egentlig være det mest fuldkomne. Efter 
at erfarne kriminalister selv for alvor har begyndt at optage 

denne ide om frivillige arbejdsydelser som en form for straf, 
kan denne konsekvens ikke længer betragtes som en indven- 
ding. 

At alle forsøg på at trække en skarp grænse mellem pri- 
vatretlige forseelser og forbrydelser er strandede, indrømmes 
af så godt som alle. Torp erklærer udtrykkelig, at der ikke 
gives nogen fast grænse, men at den veksler efter tidernes be- 
hov, og at de strafbare ting er så indbyrdes forskellige, at 
man forgæves søger efter et indre væsensfællesskab; hverken 
en henvisning til det krænkede retsgodes værdi, handlingens 
samfundsskadelighed, farlighed eller etiske forkastelighed (se 
f. eks. politiforseelser) vil gøre fyldest. Hans egen anskuelse 
går ud på, at der må straf til; hvor det af retshåndhævelses- 
hensyn er nødvendigt, og hvor ulemperne ikke overstiger for- 
delene, ellers ikke. Hvor det fornødne værn for retsgoderne 
kan nås gennem den afværgende eller oprettende retshånd- 
hævelse, er straffen ikke nødvendig; skadeserstatningspligten 
er ofte nok både til at skaffe den forurettede fyldestgørelse og 
til i almindelighed at holde tilbøjeligheden til retskrænkelser 
indenfor rimelige grænser. Er straf ikke nødvendig, bør den 
ikke anvendes, skønt dette er en skønssag. En umiddelbart 
anvendelig materiel bestemmelse af begrebet forbrydelse lader 
sig derfor ikke opstille hverken efter sagens natur eller efter 
den positive ret. »Forbrydelse er den tilregnelige retskræn- 
kelse, som det efter den i samfundet herskende opfattelse er 
nødvendigt og forsvarligt at straffe.«? 

Men når dette er tilfældet, at civilret og forbrydelse ikke 
lader sig begrebsmæssig adskille, taler det dog også imod den 
opfattelse, at der nødvendigvis må eksistere to væsensfor- 
skellige arter af reaktion fra statens side, der intetsomhelst 
har til fælles, nemlig erstatning — og straf i en bestemt snev- 
rere betydning.") 

Hvad een tid finder det hensigtsmæssigt at reagere på med 
oprettende retshåndhævelse, kan en anden tid finde det nød- 


”) En hel anden distinktion er den, der består mellem for- 
seelser, bird offentlige overhovedet må gribe ind overfor, og så- 
danne, der ganske må overlades til privat afgørelse, Derom senere. 

vendigt at »straffe«. Herpå haves mange eksempler. Og den 
krænkede? Har han blot at finde sig passivt i hvad man for- 
oven skønner hensigtsmæssigt eller nødvendigt? Man må 
stille det spørgsmål: når man finder det retfærdigt på hint 
tidspunkt at tage hensyn til den forurettedes fyldestgørelse, 
hvorledes kan man da på et senere tidspunkt retmæssig for- 
svare at behandle den selvsamme krænkelse med en reaktion, 
hvis væsentligste kendemærke er, at den »ikke tjener private 
interesser«, — blot fordi samfundsforholdene i mellemtiden 
er blevet ændrede? 

At det er umuligt at opstille uforenelige modsætningsfor- 
hold på dette område, viser sig også ved at betragte den pro- 
cessuelle side. Der skelnes i dansk ret mellem forbrydelser, 
hvis påtale er 1) ubetinget offentlig, 2) betinget offentlig og 
3) privat. Den almindelige regel er, at forfølgningen sker ved 
den offentlige magts organer; imidlertid gives der nogle for- 
brydelser, hvis paatale alene tilkommer den private, der 
umiddelbart er forurettet; endelig en mellemklasse, hvis for- 
følgelse vel er offentlig, men betinget af en forudgående be- 
gæring af den forurettede. (Eftergivelse af straffen fra den 
privates side, hvis begæring betinger den offentlige forfølg- 
ning, medfører ophør af strafskyld. — Dette er en ret for den 
krænkede.) 

Hvad er nu forskellen på de private og de ubetinget of- 
fentlige forbrydelser? Ørsted indrømmer, at den fare for »al- 
les sikkerhed«, der for ham er straffens grund, også er til- 
stede ved de private forseelser, den er det kun i mindre grad; 
dels regner man med, at den private ikke vil udeblive med sin 
påtale, og dermed må alles sikkerhed her lade sig nøje. Altså 

N en gradsforskel og et praktisk hensyn, ingen kvalitative for- 
skelle. Goos udtaler endog, at ved de private forbrydelser be- 
handles straffen som faldende indenfor den private retsfære 
på lignende måde som erstatningen; den påtalende har bl. a. 
udstrakt rådighed over straffen. Oprindelig var alle rets- 
trætter civil proces. Men efterat senere lovgivning har udvik- 
let en særegen kriminalproces for de straffesager, der for- 
følges af justits- og politiøvrighederne, er de private straffe- 

sager blevet tilbage. Når Goos deraf slutter, at »forsåvidt de 
private forbrydelser tildels kommer ind under andre regler, 
der ikke stemmer med straffens væsen, er dette altså en ved 
den historiske udvikling fremkommen anomali, som det må 
være en procesreform forbeholdt at rette,« vil vi heller ud- 
drage følgende slutning: forsåvidt visse bestemte forbrydel- 
ser, der ikke kvalitativt kan karakteriseres som en særlig art, 
ved den historiske udvikling og på grund af visse teorier, har 
fjernet sig fra restitutionsideen, som er kærnen i al retmæssig 
reaktion på en forseelse — må det være en prøcesreform for- 
beholdt at rette dette.'3 


9. KRITIK AF DEN BESTÅENDE STRAFFERETSPRAKSIS 
(FORTSAT): 


B. DEN KRÆNKEDE. C. DEN TREDJE PART, MÆGLEREN. 


Fra forbryderen og hans stilling indenfor et retsøorgani- 
seret samfund vender vi os til den anden part, ham hvem for- 
brydelsen er gået udover. At der altid vil findes en sådan 
anden part, skulde synes en ret selvfølgelig ting; ikke des- 
mindre går hele den moderne straffeteori ud på såvidt mulig 
at skjule dette faktum, borteliminere den krænkede og hans 
interesser og skyde imaginære abstrakte samfundsinteresser 
frem foran de krænkede privatinteresser. 

Denne tendens er af forholdsvis ny dato. I de perioder 
af retsudviklingen, da parterne selv indbyrdes afgjorde sa- 
gerne, skulde de krænkede nok selv sørge for ikke at blive 
glemte. Men fra det øjeblik statsmagten har vokset sig stærk 
nok til at stikke en tredjemand ind mellem de to, først som 
mægler, derefter forlenet med en stedse stigende magt til at 
afgøre sagerne, foregår en ændring, som ganske snigende om- 
danner hele retsbevidstheden og lægger grunden til den op- 
fattelse, der nu er den rådende, at enhver forseelse først og 
fremmest må bedømmes som en krænkelse af den lydighed, 
man skylder statsmagten. Mæglingen bliver til magtsprog, 

istedetfor forligsprøver træder afgørelser, domme. Istedetfor 
erstatninger, fastsatte ved overenskomst, træder bøder og 
straffe. Man kommer til et stadium, hvor det, som Kolderup- 
Rosenvinge siger, er vanskeligt at bestemme, om bøderne til 
den forurettede er at anse som erstatning eller straf. Bøder, 
der erlægges foruden erstatningen, danner dog en overgang 
til det, man senere udelukkende vil anse for straf. 

Og nu sætter statsmagten ustanselig og i stigende grad 
den forurettede ud af spillet; den tilvender sig selv en del af 
kompensationen, forbyder selvhævn, tvinger den fornærmede 
til at nøjes med de bøder, lov og vedtægt fastsætter, lyser fred 
over visse steder, hvor privat hævn ikke må anvendes og ta- 
ger eksekutionen ud af privatmandens hænder. De forholds- 
regler, der tages overfor forbryderen, får stadig mindre in- 
teresse for den krænkede; om man sætter ham i kongens 
jærn, eller, som i nutiden, ved alle midler prøver på at gøre 
ham til et »bedre menneske« med en anden livsanskuelse — 
deraf bliver den forurettede ikke federe,14 

Det princip, som ved denne udvikling er skubbet til side, 


| men som atter må gøres gældende, kan udtrykkes således: in- 


tet straffesystem, som ikke garanterer, at den krænkede i 
videst mulige omfang af forbryderen får værdierstatning for 
den tilføjede krænkelse, kan gøre fordring på at være i over- 
ensstemmelse med retfærdighedens krav. 

Der er ved næsten ethvert overgreb altid en eller flere, 
det særlig er gået ud over; hvem det er, og hvor stor krænkel- 
kelsens omfang er, bliver det statsmagtens (domstolens) sag 
at udrede. Det er en frase at påstå, at det altid er stats- 
magten, der er den krænkede. Statsmagten som sådan er 
ukrænkelig, ti den har ingen egne interesser at forsvare. Der 
gives ganske vist forseelser, der interesserer hele nationen 
(tyveri af statskassen; statshemmeligheder, militære planer, 
der røbes, 0. lign.), men selv disse er ikke specielt krænkel- 
ser af den organiserede statsmagt, ti denne er kun hvad den 
er ifølge fuldmagt; den er kun en repræsentation, der vare- 
tager de kollektive interesser. Og repræsentanter tør ikke 
prætendere, at det er dem, der i særlig grad rammes, når det 

drejer sig om disse interesser; hvad der privat kan ramme 
dem, har ikke noget hermed at gøre. 

Naturligvis er enhver strafbar forseelse et brud på lydig- 
hed overfor de love, statsmagten opretholder, men at behandle 
dem først og fremmest som lydighedsbrud er at vende op og 
ned på sagerne. I et privat hjem er enhver slet opførsel af 
de umyndige først og fremmest et lydighedsbrud; f. eks. hvis 
et barn stjæler sukker i sin moders spisekammer. Men i det 
offentlige liv er det anderledes; hvis der stjæles et fad sukker 
fra en handlende, må retsordenen først og fremmest tænke 
på denne — det er dertil den er kaldet — førend den overfor 
forbryderen sætter sig i fornærmet positur eller spekulerer 
på hvad der skal gøres ved ham. Under børneopdragelsen 
er det indskærpelsen af lydighed, der er et foreløbigt mid- 
del til at fremhjælpe etisk handle- og tænkesæt; i det offent- 
lige liv må man håbe på, at fremtvingelsen af etisk restitu- 
tion kan blive et middel til lovlydighed. Og der gives næppe 
andre virksomme midler her — i al fald ingen andre retmæs- 
sige midler. 

Har den, overfor hvem en uagtsom krænkelse sker, den 
samme ret til erstatning som den, overfor hvem en forsætlig 
krænkelse sker? 1 almindelighed må man hævde, at nogen 
skarp grænse er det umuligt for domstolene at drage. Og 
tager man uagtsomhed i den betydning, der ovenfor er anført, 
nemlig som undladen af at benytte den viden, der kan forud- 
sættes hos et selvstændigt myndigt medlem af det sociale fæl- 
lesskab, svinder forskellen ind til ingen ting, bliver i al fald 
kun en nuance, der får psykologisk men ikke etisk eller rets- 
filosofisk interesse. Begge er i lige grad tilregnelige; og at 
instituere en høj forsætstraf og en lav uagtsomhedsstraf er 
irrationelt. Ti hvorledes definere begrebet forsæt, så at det 
får nogen retsfilosofisk betydning? Forsætlig (dolus) er hand- 
lingen, når den er villet som retsstridig (J. Lassen); men 
dette. er en domstol ganske inkompetent til at afgøre, og 
den krænkede kan jo ikke fordre mere end sin fulde ret. Na- 
turligvis må man bestræbe sig for at få hele hans objektive 
tab klarlagt: ved ærekrænkelser og lignende delvis immateri- 

elle tab er det f. eks. tænkeligt, at en forsætlighed, der med 
flid lægger sig for dagen, kan kræve en højere restitution, 
end hvor uagtsomheden var åbenbar, men da er der faktisk 
også mere at restituere, ti krænkelsens omfang er just derved 
kendelig forøget. Dette strider altså ikke mod den alminde- 
lige regel. $ 

Dolus eventualis foreligger, når det indtrufne ikke har 
været handlingens umiddelbare mål, men et ledsagelsesfæno- 
men. Noget særligt problem foreligger ikke her for etikken, 
ti det er ligegyldigt, om dette ledsagelsesfænomen har været 
udtrykkelig ønsket eller ej; spørgsmålet er kun, om det måtte 
kunne forudses. 

Tidligere medførte også casus erstatningskrav (d. v. s. 
det hændelige; handlinger, som foretoges i tilgivelig vild- 
farelse om deres egenskab søm retsbrud). Nu er dette med 
rette bortfaldet, ti kun hvor der er skyld, kan erstatningsan- 
svar være retmæssigt. Jeg har kun ansvar for de følger af 
min handling, der er normalt beregnelige, eller som jeg i følge 
mit specielle kald (der medfører særlige forpligtelser overfor 
dem, der benytter mig) normalt skal kunne beregne. Hviset 
skib forliser under en storm, har rederen skylden, ifald det 
er en gammel Plimsoller, han har sendt ud; skyldes det ude- 
lukkende en ordre om forandret rute, der har ført det ind i 
en orkanzone, er det casus, og medfører ikke vederlag fra 
hans side. 

Ret til selv at skaffe sig restitution er efter dansk lov nu 
kun levnet den krænkede ved nødværge, d. v. s. afværgelse 
af et retsstridigt, overhængende eller begyndt angreb på per- 
son, æfe eller gods; og det kan endda være tvivl underkastet, 
hvorvidt man kan kalde det i slige tilfælde tilladelige forsvar 
for en virkelig restitutionsret. 

»Dog skal det kun til forsvar for liv, helbred eller velfærd 
være tilladt at anvende sådanne forsvarsmidler, ved hvilke 
angriberens liv udsættes for øjensynlig fare«, hedder det i 
loven. Dette er senere ændret således: »Dog skal det kun til 
forsvar for liv, helbred og velfærd eller mod overfald, hvor 
betydelig skade på person med rimelighed kan befrygtes, 

være tilladeligt« etc. Denne udvidelse af nødværgeretten går 
absolut i den rigtige retning. Afgørelsen af nødværgets beret- 
tigelse bør henvises til hvad en upartisk dommer skønner om 
øverfaldets karakter og bør ikke bero på hvad den overfaldne 
selv har skønnet. Finder en upartisk dommer, at der ingen 
rimelig grund var til frygt, er nødværgehandlingen ikke lov- 
lig.”) Og det er korrekt, når loven ikke bestemt kræver, at 
det angrebne gode skal være uerstatteligt 

Hvorlangt har man lov til at gå i forsvaret? Naturligvis 
bør man ikke skyde spurve med kanoner, men altfor snevre 
grænser for den angrebnes forsvarsmidler vilde det være urig- 
tigt at drage. /hering har vistnok truffet det rette mål, når 
han hævder, at det altid er berettiget at anvende ethvert før- 
svarsvåben, der i det givne moment er nødvendigt til at af- 
værge angrebet. 

Spørgsmålet er, om nødværgeretten ikke burde udstræk- 
kes fra afværgelse af pludselige uforudsete angreb til en 
fyldestgørende restitutionsret også på visse andre områder. 
Der gives angreb på individernes private liv og ære, så nær- 
gående og tillige så maskerede (en stor del af pressen lever 
væsentligt af sligt), at det er så godt som umuligt at skaffe 
sig oprejsning »ad rettens vej«, ialtfald som forholdene for 
tiden er. Fornærmelsernes art og mængde, måden at variere 
dem på, vokser så stærkt, at lovgivningen vanskelig kan 
følge med, selv om den måske vilde. Konsekvensen af de 
nugældende strafferegler, som kun tager et ganske minimalt 
hensyn til den overfaldnes fyldestgørelse, turde være, at be- 
folkningen mere og mere henvises til selvtægt. Selvtægten 
er overalt den ventil, den folkelige retsbevidsthed tyr til, 
når juristernes ensidige teorier i for høj grad afviger fra 
den naturlige rets begreber. Og overalt hvor lovgivningen 


”) Disse betragtninger, som landstingets udvalg anstillede, er 
ganske rigtige, Derimod er alm. straffelovs $ 40 uklar, når den be- 
stemmer, at en overskridelse af tilladt nødværge afgøres efter den 
skræk og bestyrtelse, der faktisk har grebet den overfaldne, Her 
er vi atter inde på det rent der kort A og der er brhrrn i nok en 
divergens mellem denne ældre best 


temmelse og landstingets kom- 
mentar til ændringen. 


110 


fører defensiven mangelfuldt, burde selvtægten retsbeskyt- 
tes, forsåvidt som den udfylder det hul i den etiske rets- 
praksis, lovgivningen har ladet uænset. 

Nødværgeretten må også indbefatte retten til at gøre ind- 
greb i andres ejendom for at afværge truende angreb på sit 
eget, f. eks. skyde en bidsk hund, nedtrampe en mark for at 
redde sig ved flugt"). En nødret bør også gives, d. v. s. ret 
til at gøre indgreb i et retsgode, når det i faretilstande viser 
sig nødvendigt for bevarelsen af et andet retsgode (f. eks. 
nedtrampe en have for at redde et barn ud af et brændende 
hus). Det er en selvfølge, at man dog i slige tilfælde bliver 
erstatningspligtig. At lade en interesseafvejning finde sted, 
med eventuelt frikendelse, hvis den ene interesse er den langt 
overlegne, vilde stride mod princippet om ækvivalent kom- 
pensation. 

Et helt andet spørgsmål er, om man i nødstilstande, 
hvor man ikke trues af nogen, og hvor det heller ikke drejer 
sig om at frelse andres interesse, har ret til at begå overgreb 
på fremmed ejendom. Det gamle spørgsmål, om man må 
stjæle af sult: Den etiske løsning er ikke vanskelig; den, 
hvem noget frastjæles, behøver ingen skyld at have i, at ved- 
kommende sulter; han har derfor ikke fortabt sin ret til 
restitution, og tyven er utvivlsomt erstatningspligtig. Om 
han bør straffes, afhænger af de begreber, man har om straf; 
opfattes straffen som en moralsk forbedring, vil den dog 
næppe blive synderlig virksom; der er ingen sandsynlighed 
for, at han bliver så forbedret, at han næste gang fore- 
trækker at sulte ihjel fremfor at stjæle. Er straf derimod 
erstatning under en eller anden form, er der intet uretmæs- 
sigt i at anvende den; nogen positiv rettighed giver sulten 
ikke, medmindre vedkommende har nogen bestemt at gøre 
ansvarlig og gøre grundede krav gældende overfor. 


”) Hvis ej i et tilfælde som det sidste er uansvarlig, bliver 
man natur! ikke fri for erstatningsansvar, 

Efter at det nu er undersøgt hvorledes de to parters, for- 
bryderens og den krænkedes, gensidige rettigheder og for- 
pligtelser efter et retsbrud bør opfattes, kan vi fatte os i 
korthed med hensyn til den tredie part, mægleren. Man kan 
vistnok fastslå, at retshistorien næppe nogensinde vil vende 
tilbage til det udviklingstrin, hvor mægleren udelukkende 
kunde tilkaldes som rådgivende, og hvor hans mægling en- 
ten kunde antages eller forkastes efter parternes forgodtbe- 
findende. At retshåndhævelsen optræder med tvingende magt 
er en simpel konsekvens af ønsket om, at ingen enkelt bor- 
ger skal formå at sætte en ensidig subjektiv retsopfattelse 
igennem, ti det vilde være ensbetydende med magtens triumf 
og evig ufred. Gives der overhovedet noget, der interesserer 
alle, må det være at sætte en objektiv retshåndhævelse i høj- 
sædet og forlene den med fredsstiftende magt. Men på den an- 
den side; indrømmer man, at mæglingen nødvendigvis må 
være tvungen i alle de tilfælde, hvor det ellers ikke vilde være 
muligt at skaffe garanti for, at den enkeltes rettigheder re- 
spekteres under fredelige sociale former, og indrømmer man, 
at de mæglende organer, retsinstitutionerne, må forsynes med 
de fornødne magtmidler til at føre deres afgørelser ud i li- 
vet, fremgår det af den ovenfor fremstillede udvikling, at 
de strengt må holde sig indenfor den givne opgaves ramme, 
d. v. s. ikke sagligt gå ud over hvad der ligger i begrebet 
mægling; altså en bilæggelse af en ved en retskrænkelse op- 
stået interessestrid mellem to parter; og som går ud på at 
afveje den skete forrykkelse objektivt og fremtvinge, at for- 
bryderen erlægger det skyldige vederlag til den krænkede. 


10. VEDERLAGSPRINCIPPETS PRAKTISKE UDFØRELSE. 
HOVEDLINJERNE I FREMTIDENS BEHANDLING 
AF FORBRYDEREN. 


Men selv om man var nok så overbevist om den ubetingede 
teoretiske rigtighed af, at al retmæssig straf bør bestå i tvun- 

gen restitution og ikke i andet, kunde der være mange be- 
tænkeligheder ved at fremsætte selv det løseste udkast til 
en praktisk udformning af tanken. Når alligevel et skridt 
i denne retning voves, er det udelukkende, fordi der allerede 
findes en række kriminalistiske erfaringer af forskellig art 
at bygge på. Som det følgende vil vise, er i de nyeste re- 
formbestræbelser på kriminologiens felt praksis gået forud 
for teori. Der har vist sig glædelige varsler om, at man i 
praksis vil begynde at bryde med fortiden — så gør det jo 
mindre, at man først bagefter indser, at man må foretage en 
svingning i sin teoretisk begrundelse, og at man foreløbig, 
så godt man kan, søger at motivere reformerne ud fra de 
gængse pædagogiske teorier. 

Motivet til omslaget synes at være en almindelig og sti- 
gende misfornøjelse med de gængse straffemetoders virk- 
ning; man er kommet til erkendelse af, at de gennemgående 
har spillet fallit. 

Hvad først de kortere frihedsstraffe angår, da indrøm- 
mes det fra næsten alle sider, at de har udspillet deres rolle. 
Torp erklærer dem for ganske unyttige; de hverken for- 
bedrer, afskrækker eller uskadeliggør. Da vand- og brød- 
straffen udgør halvdelen af alle straffe, og fængselsstraffen 
i det hele 2% af alle straffe, er der fare for, at staten ved alle 
disse små straffe ligefrem vænner samfundslegemet til at 
tåle straffen. Et uhyggeligt højt %-tal får recidiv næsten 
øjeblikkelig efter straffens udståelse, og for hver ny straf 
bliver recidiv-% større”). 


+) Efter Goll: I ce. En mærkelig konsekvens af disse yderst 
slette resultater er dog følgende råd af forf.: »Løb ikke til politiet, 
såsnart den mindste ulempe møder jer!« — Rigtigt, hvis vi i slige 
tilfælde måtte hjælpe of selv; i det øjeblik vi ikke må det, Og sefBå 
fundet vil være enerådende, er det dets sag at finde virksom hjælp. 
— Også professor Johan Thyrén udtaler i »Principerna får en 
strafflagsreform«, at den kortvarige frihedsstraf aldrig udøver no- 
gen som helst forbedrende indviet; og. hvad værre er, heller 
ikke kan udøve nogen nævneværdig afskrækkende virkning på gen- 
nemsnitsforbryderen. Hvad den anlæg ikke udpræget samfunds- 
farlige samt økonomisk og socialt forkomne angår, virker friheds- 
str: Ge selv den korte, let således, at hans ambition derigennem 
svækkes. 

Med disse usle resultater af den hidtil gængse straffe- 
praksis for øje er man nået til tanken om tvangsarbejde; 
man begynder at forstå, at det legalt betyder et stort 
fremskridt, at fængselsstraffen bliver forbundet med arbejds- 
pligt; og man har endelig indset, at den ret til fuldkomment 
driveri, som loven hidtil har tilstået fangerne, sikkert ikke 
har været til gavn for straffens helbredende evner. På møder 
i dansk kriminalistforening har man gentagne gange frem- 
hævet det heldige i, at de små fængselsstraffe efterhånden går 
over til tvangsarbejdsstraffe. Og medens fængsel tidligere 
ikke var forbundet med tvangsarbejde, er nu efter 1905 fæng- 
sel på almindelig fangekost forbundet dermed.'5 

Men heller ikke de lange fængselsstraffe har udelte beun- 
drere, hverken cellestraffene eller fællesskabsstraffene. De 
første dadles, fordi de virker mentalt ødelæggende, er meget 
dyre og ganske uskikkede til at gøre forbryderen social og 
arbejdssom; de fjerner ham fra livets normale forhold i 
stedet for at tilpasse ham dertil. Fællesskabsstraffene gør 
ved ophobningen af slette elementer, ved det dårlige selskab, 
snarere forbryderen værre end bedre. 

Også for disse straffes vedkommende er man blevet be- 
tænkt på i højere grad end før at udnytte fangernes arbejds- 
kraft; — i samfundets tjeneste siger man ganske vist! Man 
gør forsøg med al slags håndværk og i den nyeste tid med 
at lade fangerne arbejde ude, i fri luft, i statsarbejdskolonier, 
med landbrug, beplantning, mosekultur og hedeopdyrkning."”) 
Som bevis på hvilke værdier der under sådanne forhold kan 
skabes skal nævnes, at i England er i de sidste 40 år samt- 
lige nyopførte fængselsbygninger byggede af fanger.” Som 
motiv til disse reformer gælder stadig pædagogiske hensyn; 
hvad de såkaldte uforbederlige forbrydere angår, reci- 
divisterne, professionalisterne eller hvad man nu kalder dem, 
kan dette motiv ganske vist ikke bruges; her er øjemedet 
åbenbart det at lade dem producere så store værdier som mu- 


”) Alt arbejdsudbytte tilfalder staten, medens fangerne får 
visse præmier, der opspares til løsladelsen, 


8 


114 


lig for at holde staten nogenlunde skadesløs for bekostningen 
af deres underhold, 

Men det er dog særlig bødestraffene, der har tvunget op- 
mærksomheden i retning af tvangsarbejdet. Man har ind- 
set, at de i de allerfleste tilfælde kun er en forklædt, kort 
frihedsstraf, da det faktisk kun er et mindretal, som kan 
eller vil betale bøden; resten afsoner den, d. v. s. udstår 
den som frihedsstraf i stedet for at betale. Udenfor rene 
bagatelsager anvendes bødestraffen derfor forholdsvis sjæl- 
dent hos os. Ved straffeloven af 1866 ophævedes al ad- 
gang til at inddrive bøder; når de ikke betales, finder uden 
videre afsoning sted; hjemmel til afdrag findes ikke. Da 
nu bøden i mange tilfælde er uopnåelig, er det en udvej, der 
frembyder sig af sig selv, at fremskaffe den ved tvangsar- 
bejde, om muligt under frie forhold og at beslaglægge en del 
af arbejdslønnen. Hvis den, der ikke kunde betale bøden, og 
som heller ikke frivillig af sin arbejdsfortjeneste vilde af- 
drage på den, måtte aftjene den ved tvangsarbejde, vilde, 
som Goll siger, enhver opfordring til at bevare afsoningen 
bortfalde, eftersom selv en dårlig og doven arbejder i frihed 
med lethed vil tjene mere til bødens betaling end ved det ar- 
bejde, tvangsanstalten kan skaffe, og som altid vil være meget 
dårligt betalt. 

At lade kravet falde, hvor bøden ikke kan opnås, er en 
falliterklæring. 

Boden eller Bøden, d. v. s. værdierstatningen for den 
tilføjede krænkelse, må, hvad enten den opnås direkte eller 
gennem tvangsarbejde, i virkeligheden anses for den normale 
og ideelle form for retmæssig restitution, også indenfor 
straffelovens område. Men før man kan fastslå den som 
det centrale i en statsmagts retmæssige reaktion på forbry- 
delsen, og før man kan dømme om den udstrækning, hvori 
det er muligt at bruge den, må man gøre sig dens sande na- 
tur bekendt. 

Der er en opfattelse, man straks må tillivs, skønt den 
vistnok deles af så godt som alle, der beskæftiger sig med 
spørgsmålet, nemlig kravet om, at bødens størrelse skal rette 

sig efter den skyldiges økonomiske ydeævne. Kun derved 
bliver den følelig, siger man, og føleligheden skal for den 
samme forseelse være den samme; tager man ikke dette hen- 
syn, kommer det for de forskellige til at betyde ganske for- 
skellige summer af arbejdskraft og afsavn. Denne synsmåde 
kunde tage sig ud som et tilbagefald af hævngerrighed, der 
dårligt harmoniserede med den sædvanlige afsky for gengæld ; 
men således er sagen næppe at forstå; det er snarere et ud- 
slag af omhu for straffens pædagogiske virkning, der atter 
her gør sig gældende. Vi har her igen en af de misvisende 
individualiseringer, vi ovenfor har belyst; der må atter gøres 
opmærksom på, at hensyn nr. 1 er den objektive handling 
og dens virkning på den krænkedes interesser. Og man vil 
da indse, at en retmæssig erstatning ikke er noget, der kan 
veksle med fornærmerens kvaliteter; for den krænkede er 
det ganske ligegyldigt, om erstatningen kommer af en stor 
eller en lille kasse, når den blot er tilstrækkelig. Man har 
kaldt dette et privilegium for den rige, men man kunde med 
ganske samme ret kalde det et privilegium for den rige, at 
han ikke kommer til at betale mere end den fattige for det 
samme kvantum gas eller petroleum. Den fattige kunde jo 
meget passende spørge sig selv i forvejen, om han nu også 
har råd til at løbe den risiko, hans overgreb vil medføre. 

. Mod tvangsarbejde har man forøvrigt fremført en lignende 
indvending ; man har sagt, at den kundskabsrige eller dygtige 
lettere og hurtigere vilde kunne skaffe kompensationen til- 
veje; denne indvending er næsten endnu grellere. Ti staten 
skal vel ikke præmiere mangel på dygtighed."”) 

Hvor talen er om materiel skade, tyverier og lign., der 
ikke tilsigter nogen krænkelse med særlig personlig bråd, 
turde der i al fald ingen tvivl være om, at individualisering 
med hensyn til personlige kvaliteter er ganske uberettiget. 
Ved krænkelser af mere personlig art, legemlige overfald, 


ror re den ive skala her går ikke an under 

st form. Derter kan heller ikke fo: jet om at an- 
le bøden ti ge og så mange dagsindtægter i stedet for de abso- 
summer forsvares, 


gt 

ærefornærmelser 0. lign., hvor den fornærmede får et utvivi- 
somt vidnesbyrd om et mod ham rettet fjendtligt eller hånligt 
sindelag, kunde det måske synes mere tvivlsomt, om det, at 
en rigmand slænger en ham ligegyldig sum hen for fødderne 
af den krænkede, er en oprejsning, der for ham vilde være 
af samme vægt, som hvis en fattig mand først måtte slide sig 
til dette beløb med sine hænders arbejde. 

Til belysning af dette spørgsmål bliver det nødvendigt 
endnu en gang at standse ved begrebet oprejsning og be- 
slægtede begreber. 

Al oprejsning er i sin grund sjælelig. Men ligesom tab 
og krænkelser, der også alle inderst inde er sjælelige, kan 
forvoldes ved de forskelligste midler, således er også de mid- 
ler, der hidfører den sjælelige heling eller oprejsning, vari- 
erende. I krigerske tider, hvor slægter eller stammer fører 
indbyrdes fejde, kan oprejsning for et tab af en eller flere 
krigere ske ved, at modstanderen svækkes i tilsvarende grad ; 
det er ligesom i skakspil: mister jeg en bonde, er det oprejs- 
ning, hvis modparten også mister en; bønderne er enere, der 
omtrent kan vurderes lige højt. Denne art oprejsning, an- 
vendt i retsplejen, er den såkaldte fysiske eller materielle 
talio, — den identiske kompensation kunde man også kalde 
den — som kræver øje for øje og tand for tand. Den viser 
sig dog at have iøjnefaldende mangler; ved et stort antal for- 
brydelser er den udelukket, f. eks. ved ægteskabsbrud, over- 
hovedet ved utugtsforbrydelser (omend man hos Chibehas 
forsøger at gennemføre den således, at man straffer en gift 
voldtægtsmand ved at gengælde det dobbelt overfor hans 
kone); endvidere ved tyveri (ti ofte findes intet at tage), ved 
falskneri, højforræderi, majestætsfornærmelser. Det er van- 
skeligt at øve gengælden således, at nøjagtigt den samme læ- 
sion bibringes; endvidere vilde virkningen dog blive meget 
forskellig, da de forskellige lemmer etc. langtfra har den 
samme værdi for de forskellige mennesker; desuden gør 
ventetiden smerten større etc.77 

Under krigstilstanden fungerer ordningen fra skakspillet 
fortræffeligt; den gensidige ligevægt for enhver pris kommer 

ikke i strid med nogen anden interesse. En anden sag, så- 
» snart en centralmagt har dannet sig, og den materielle talio 
i form af blodhævnen udfolder sig indenfor det område, der 
beherskes af centralmagten; ti da bliver denne måde at kom- 
pensere på for kostbar; centralmagten vil søge at hindre en 
retsafgørelse, der medfører, at børgerne fortærer hinanden 
i indbyrdes kamp; og deri er den et udtryk for fællesinter- 
essen, som kræver indbyrdes fred og styrke udadtil. Stil- 
lingen udadtil gør, at enhver ener bliver for dyrebar. Derved 
fuldbyrdes overgangen til en anden type for oprejsning, nem- 
lig den økonomiske værdierstatning. Denne konverteringslet- 
les ved den stigende sans for materiel fordel, som det merkan- 
tile og industrielle opsving medfører. Endvidere ved den sti- 
gende individualisme indenfor det voksende samfunds ramme: 
idet fejderne ophører at føres slægtvis, vil et drab i den ene 
familie ikke længere føles som et tab, der kan mildnes ved, 
at en helt uvedkommende person i en anden familie lider 
samme skæbne. Overhovedet ophører man med at regne 
individ = individ; dette var kun muligt på et trin, hvor man 
væsentlig vurderede mængden af fysisk styrke, af kampdyg- 
lige på hver side.”) 

Overgangen fra talio til pengebøder fandt hos Romerne 
sted på et tidligt stadium. Ihering antager, at det skyldtes, 
at ejendommen i det gamle Rom på en vis måde var per- 
sonens kød og blod. På det første trin er ordningen subsi- 
diær, talio kan kun indtræde, ni cum €o pacit; dette viser 
princippernes beslægtethed. 

I værdierstatningen har retsfuldbyrdelsen fundet et mid- 
del, der tillader en finere gradering end talio, og som har 
faste, konstante objektive enere til udgangspunkt. I den ci- 
vile retspleje er den forlængst trængt igennem; kun på et 
enkelt vanskeligt gebet, den ikke-materielle overlast, er den 
dog endnu ikke konsekvent gennemført. En særlig vanske- 


”) I nutidens industrielle samfund eksisterer der ikke sam- 
"der, kun solitære mord. Tidligere omvendt. Nu er drabet 
af en morder ingen positiv fordel for nogen, og slet ingen til- 

lighed volder den såkaldte affektionsværdi; hvorledes skal 
den kunne bedømmes og erstattes? Hvis den enkelte, hvem 
et tab rammer, skal være ganske enebestemmende med hen- 
syn til denne værdiansættelse, kommer man ud i ret umulige 
forhold. Den udenforstående, vejende myndighed kan i intet 
tilfælde gå udover hvad der objektivt foreligger. Det må ind- 
rømmes, at det ofte vil være en umådelig vanskelig sag at be- 
dømme hvad tab et menneske har lidt udover den alm. han- 
delsværdi af det mistede, men fordi et princip er vanskeligt 
at føre ud i praksis, betyder det ikke, at man skal opgive et- 
hvert forsøg derpå. Også affektionsværdien må vurderes ud 
fra hvad der objektivt kan gøre den sandsynlig, aldrig ud fra 
en ensidig forsikring alene”). At der gives værdier, som slet 
ikke kan anslås i penge, er også sikkert nok; men at penge 
mildner ethvert tab er ligeså sikkert, og retsordenen råder nu 
engang ikke over andre midler, der på retmæssig vis kan hid- 
føre en tilnærmelse til en restitution. Ti ingen kan gøre krav 
på, at retsordenen for hans skyld skal vende tilbage til primi- 
tive restitutionsførmer, hvor subjektiv følelse og vilkårlig, 
uforholdsmæssig gengæld er overvejende. Tredje mand (dom- 
stolen) har kun det objektive at regne med. 'En anden sag, 
hvor den fornærmede tillige fortrøster sig til at være dommer. 
Hvis efter en ærefornærmelse den krænkede ikke finder lin- 
dring i den tanke, at domstolen vil tilstå ham et vederlag i 
penge og derfor foretrækker selv at skaffe sig anden oprejs- 
ning, kan dette være forståeligt nok ud fra hans følelser, men 
det berettiger ham ikke til at stille det krav til domstolene, 
at de skal skaffe ham netop den specifike oprejsning, han 
ønsker, og i dette bestemte mål; ti en sådan afgørelse vilde 
domstolene mangle enhver forudsætning for at træffe,””) 


”) Ved udfindelsen af affektionsværdien af et arvestykke f. 
eks. (altså bortset fra alm. handelspris, antikvitetsvær! b5 
kunde man måske til udgangspunkt tage hvad vedkommende 
— såvidt man af objektive arge kan slutte sig til det — kunde 
formodes at ville give for tingen, hvis han var i stand til at ge 
erhverve den. Så var man ikke helt ude i subjektiv vilkårlig! 


”…) Domstolene er. kun i stand til at tilvejebringe en individuel 
vurdering af den materielle skade, et menneske har lidt ved en 

Vi vender derefter tilbage til det spørgsmål, som foran- 
ledigede denne undersøgelse, hvorvidt den, der har lidt en 
ærekrænkelse, vil nyde den samme oprejsning, hvis en rig- 
mand dømmes til at betale ham en bøde eller en fattig ved 
dommen mødes til at trælle den samme sum sammen til ham. 
Vi mener, at det plus af hoveren, der kan opnås i det sidste 
tilfælde, ikke er noget, den fornærmede kan fordre af dom- 
stolen som en ret; dertil er denne art oprejsning af altfor 
subjektiv art. Derimod behøvede ingen at frygte for at stå 
hjælpeløs overfor enhver art raffineret hån; ti erstatningen 
bør naturligvis omfatte alle manifeste krænkelser; enhver 
biomstændighed kommer med, såfremt den blot er konsta- 
teret. 

Der er imidlertid en række forseelser, som kræver særlig 
overvejelse, nemlig alle voldshandlinger og forbrydelser, der 
bringer sindene i uro i vide krese; så at sige opskræmmer 
hele samfundet. Foruden de umiddelbart ramte, som altså 
har krav på restitution efter de nu nævnte regler, findes der 
i disse tilfælde alle de mange, hvis sjælero er blevet førstyr- 
ret.”) At vederlægge denne almindelige opskræmthed mate- 
rielt er en umulig tanke. Men selv om man forsøgte at til- 


ærekrænkelse, En sagfører vil materielt lide mere ved at blive 
kaldt en bedrager end en husmand. Derimod kan domstolene ikke 
påtage sig at udfinde de førskellige menneskers sjælelige lidelser 
ved et smædeord (bortset fra dem, der forårsages af det materielle 
tab). Hvad denne virkning angår, må ærekrænkelserne vurderes 
fynerisk: Derved kan det naturligvis let ske, at den enkelte kan 
somme til at føle sig forurettet og fristes til selvtægt, idet han fin- 
der den objektive erstatning altfor ringe i forhold til den lidelse, 
han subjektivt føler. Men enhver borger, der har forståelse af 
retsordenens natur og virkemidler, vil og med lethed resignere, i 
erkendelse af domstolenes afmagt til på dette punkt at fyldestgøre 
ethvert subjektivt ønske, og føle sig beroliget ved, at de dog i det 
mindste har fremtvunget en ere, der yder den forurettede 
et plus, en afgørelse i retning af det retfærdige. 


”) Vil konsekvensen heraf være, at man må straffe en for- 
brydelse, der tilfældigvis er blevet bekendt i vide krese, hårdere 
end en lignende, der er forblevet skjult? Nej, hvad det kommer 
an på, er handlingens alm, skræmmende karakter. Hvis retshånd- 
hæverne er alene om at t: imod stødet, og hvis de holder det 
skete skjult. har de som samfundets repræsentanter ret til på dettes 
vegne at kræve den samme erstatning, som hvis forbrydelsen var 
åbenlys, 

vejebringe materielle midler i rigeligt mål, var det dog ikke 
fyldestgørende, ti uro og angst er sjælelige lidelser, der kræ- 
ver tilfredsstillelse af særlig art. Vi nødes altså til at ind- 
rømme, at der gives tilfælde, hvor den materielle værdierstat- 
ning ikke slår til, og hvor det kan være retmæssigt, at sta- 
ten overfør urostifteren griber til midler af særlig art, mid- 
ler, der har den tilsigtede virkning på de særlige sjælelige 
lidelser, der er forvoldt — ti til genoprettelsen af den sjæle- 
lige ligevægt fører alle retsordenens virkemidler tilbage. 
Frygten kræver jo i reglen en øjeblikkelig sikring overfor 
faren, og en tvangssikring af forbryderen bliver under disse 
forhold et berettiget skridt. 

Spørgsmålet er altså: hvor langt er den rene vederlags- 
straf anvendelig? — I året 1900 vedtoges det i dansk krimi- 
nalistforening at nedsætte en komité til undersøgelse af, 
hvorvidt aftjening af idømte bødebeløb ved frivilligt arbejde 
for det offentlige lader sig praktisk gennemføre. Denne un- 
dersøgelse, der utvivlsomt vil indlede en ny og lysere æra i 
strafferettens historie, hvis sagen omfattes med den rette 
forståelse, gav det resultat, at man i den nævnte forening 
trods adskillige betænkeligheder anbefalede sagens forsøgs- 
wise begyndelse. Det anbefaledes i resolutionen, at i de til- 
fælde, hvor bøderne ikke betaltes, skulde der indføres tvangs- 
arbejde eller fængsel med arbejdstvang; men for dem, man 
ikke indespærrede, foresloges det, »at der såvidt mulig gives 
den dømte lejlighed til at aftjene bøden ved arbejde for det 
offentlige«. / al fald skulde der gives dem lejlighed til at 
arbejde i det fri, før man fængslede dem. 

Den enquéte, som blev foretaget i vore kommuner om 
denne sag, viste, at det var en sjældenhed, at bøderne ikke 
betaltes. »Kun løst pak får ofte store bøder, som det er 
håbløst at vente indløst — her vil en reform være tilpas«. 
Nogle steder foreslås det at indrette særlige afdelinger i 
tvangsarbejdsanstalterne for bødeafsonere; andre mener ikke 
at kunne skaffe arbejde (i de større byer haves nemlig fast 
mandskab til alt det arbejde, der ikke overlades til entrepre- 
nører). 68 kommuner har svaret, at arbejde nok kan skaf- 

fes; det skal være usammensat - arbejde: skærveslagning, 
jord-” og vejarbejde, skovarbejde, grøfterensning, brænde- 
hugning, snekastning, plantagearbejde, vedligeholdelsesar- 
bejde, tørveskær, mosekultur, nedbrydningsarbejde. Forsøm- 
mes arbejdet i det fri, skulde vedkommende tilsiges til tvangs- 
arbejde.'8 

Det glædelige ved disse undersøgelser er den udsigt, de 
åbner til at få fængselsdørene slået op. Det erkendes, at 
frihedsberøvelsen egentlig kun har subsidiær betydning som 
middel til at fremtvinge aftjeningen — »kan denne realiseres 
uden frihedsberøvelse, så meget desto bedre, forsøget bør 
hellere gøres for ofte end for sjældent«. (Goll). Enkelte vil 
der vel altid findes, som ikke kan arbejde ude på egen hånd, 
men kun under opsigt. Mulig vilde der også kunne gøres brug 
af pålidelige folks løfte om at garantere for vedkommende. 

Nøgen vanskelighed volder det, som omtalt, at skaffe 
arbejde. Er det det offentliges sag at skaffe sådant arbejde, 
og skal det være tvungent, kommunalt arbejde, kan det 
blive så godt som umuligt. Men bedre end denne ørdning, 
som man har i Tyskland, Schweitz og Italien, var det at 
forsøge frivillige arbejdsydelser; hver kunde da søge ar- 
bejde hvor han vilde og på sit eget felt. Sådant arbejde »ad- 
skiller sig ikke på noget enkelt punkt fra almindeligt frit 
arbejde, har kun den ejendommelighed, at lønnen derfor 
ikke går i arbejdernes lomme, men afskrives på bøden ud- 
over hvad arbejderen må have betalt for at opretholde 
livet« (Goll). Naturligvis vil under disse forhold arbejde 
lettere kunne findes, og det vil være mere produktivt.'? 

Om vedkommende selv indbetaler sin arbejdsfortjeneste 
til det offentlige eller arbejdsherren direkte indbetaler den, 
eller det offentlige beslaglægger den, er forsåvidt ret lige- 
gyldigt. Det er et utvivlsomt fremskridt, at man har begyndt 
at indse, at bødesummens ækvivalent er aftjening ved ar- 
bejde — i modsætning til afsoningen, »der forudsætter en 
umulig parallel mellem frihedens og pengenes værdi«. 
(Gol). 

Dersom en teoretiker pludselig stod op og erklærede: 

Jeg tror, at der er bygget fængsler nok i dette land, vi t 
ger ikke til flere; tværtimod kan vi lukke de fleste af dem, 
vi har. Vi skal blot, når folk har forbrudt sig, i stedet for 
at indespærre dem i ørkesløs ensomhed eller i fordærveli 
selskab med de mest degraverede mennesker, /ade dem a 
bejde, såvidt mulig under frie forhold, ude i livet sammen 
med andre mennesker, så at de i stedet for at blive mere 0 
mere fremmede for livets kår kan bevare deres sociale egen- 
skaber og få dem styrkede — så vilde vel folk med rette 
trække på skuldrene og erklære sligt for utopisk sværmeri 
Nu, da det er praktiske fængselsmænd, der selv har ind- 
høstet de erfaringer, vi har omtalt, kan det vel ikke uden 
videre afvises som fantastisk, når man tænker sig den tvung 
værdipræstation gjort til hovedhjørnestenen i fremtidens b 
handling af forbryderne. 
Hvad er det nemlig erfaringen har lært os: at de korte 
frihedsstraffe har udspillet deres rolle, at de lange friheds 
straffe har deres højst betænkelige sider, at bødestraffen 
den nuværende form er en forklædt frihedsstraf. Endvidei 
at straffefanger er i stand til at producere anselige værdier 
i de forskelligste arbejdsgrene, at en stor del af dem eri 
stand til at arbejde i det fri, uden eller så godt som uden kon 
trol, endelig at det har vist sig heldigt, at den enkelte 
anstrengt flid selv kan forkorte sin straffetid. 
Imidlertid kan man ikke blive stående herved. Ret 
vidstheden forlanger et skridt til. Det er ikke nok, at m 
har indset, at forbryderen er i stand til at præstere væ 
dier; hvis retfærdigheden skal ske fyldest i strafferetter 
praksis, må der sørges for, af disse værdier tilfalder det 
de tilkommer, nemlig den krænkede. Og forbryderen s 
vide, at hans præstation netop er til fordel for den, hve 
hans overgreb er gået udover, og at den svarer til omfan 
af det tilføjede tab.” 
I disse to tankers sammenknytning — kravet om, 
forbryderen skal afkræves en værdipræstation, der svarer 
hans overgreb, og at han skal yde den til rette vedkommi 
— ligger spirerne til en fremtidig retmæssig normalbe 


ling af forbryderne, hvori hovedlinjerne utvivlsomt må blive 
disse: hvis ikke erstatning tilbydes frivillig ved et forlig 
mellem parterne, — enten i rede materielle værdier eller i 
resultater af arbejdsydelser under de friest mulige former, — 
skal subsidiært tvungen erstatning finde sted i form af bøder, 
der kan indrives, eller ved tvangsarbejde under skiftende for- 
hold, fra den mildeste kontrol til den stærkeste (eventuelt i 
tvangsarbejdsanstalter eller fængsler), alt eftersom nødvendig- 
heden byder det. Enkelthederne i dette system kan naturlig- 
vis kun praksis udvikle. 

Det må udtrykkelig betones, at denne fremgangsmåde 
ikke i første række tager sigte på forbryderens karakterud- 
vikling; dens hovedøjemed er at skifte ret mellem de på- 
gældende parter. Men derfor vilde det ligefuldt være urime- 
ligt at lukke øjnene for disse forholdsreglers sandsynlige 
sidevirkninger ; og man vil da snart se, at man vanskelig vil 
kunne finde et middel, der har større betingelser for at på- 
virke karakteren i social retning. Ti det, der sker, er at for- 
bryderen netop stilles overfor de sociale konsekvenser i 
deres renhed ; har han hidtil forstået at slippe udenom dem, 
så hjælper straffemyndighederne ham nu til at føle dem 
fuldt ud. Han får indprentet — ikke med formaninger eller 
prædiken, sålidt som med barbariske midler — men med 
livets eget indtrængende sprog hvad vilkårene er for at leve 
i samfundet; og hvad det koster, nøjagtig hvad det koster, 
at bryde med samlivets evige love. Han bliver ikke som 
ved den passive lediggang i fængslerne mere og mere anti- 
social i karakter og evner, og udygtiggjort til at leve under 
frie forhold, men han holdes i stadig kontakt med den store 
levende sociale organisme, og kan få sin karakter rettet i 
samkvemmet med rettænkende og flittige medborgere i ste- 
det for at blive end mere depraveret i selskab med lutter 
forbrydere. Enhver er tilbøjelig til at akklimatiseres; meget 
afhænger af, i hvad omgivelser man anbringer et menneske, 
og der er ingen fare for, at samfundet i sin helhed ikke 


skulde besidde sundhed nok til at få bugt med forbryderens. 


tendenser uden selv at tage skade. 

Og hvilken anden garanti gives der til syvende og sidst 
for et socialt sindelag end villigheden til at opfylde de so- 
ciale betingelser? Er det ikke et langt pålideligere vidnes- 
byrd om en karakterforandring end den ruelse, de tegn på 
religøse omvendelser 0. lign., som fængslerne har så travlt 
med at konstatere? 

Fortrinet ved denne fremgangsmåde er ikke, som man 
har ment, at det er en meget følelig straf — om end kravet 
om at arbejde af mange sikkert vil føles som den blodigste 
uret; fortrinet er simpelthen, at forbryderen får samfundets 
naturlige modstand imod retsbruddet at føle på ubønhørlig 
måde. 

Endvidere må man betragte det som et stort fortrin, at 
der stadig appelleres til hans frivillighed, så at han til en 
vis grad selv er herre over, hvor hurtigt han vil tjene sig 
fri, og at han ved ethvert skridt mærker, at smøleri straf- 
fer sig selv. 

Efter de hidtil indhøstede erfaringer kan det ventes, at 
systemet vil blive forholdsvis billigt for det offentlige, en 
faktor, man også bør nævne, selv om dette hensyn naturlig- 
vis ikke er afgørende, 

Når den ovenfor skizzerede behandling af forbryderne 
betragtedes som en normalmetode, ligger jo allerede i denne 
betegnelse, at der gives tilfælde, hvor man mere eller min- 
dre må afvige fra den (i udførelsen, ikke i princippet) 
At gentagelsestilfælde straffes hårdere, er således ikkeet brud 
med princippet; den materielle værdierstatning af den stjålne 
ting vil ganske vist være den samme, selv om et lignende 
tyveri er øvet flere gange forud, men krænkelsen af tryg- 
hedsfølelsen okser i geometrisk progression for hver gen- 
tagelse, og dette er tilstrækkeligt til at retfærdiggøre betyde- 
ligt skærpede straffe ved recidiver. Stadig er det det, der er 
sket, som må afgive målestokken for den retmæssige straf, 
ikke hvad man kan befrygte i fremtiden. Ved forsøget kan 
dommen kun tage hensyn til hvad der er manifest; træffes 
en person i færd med at tilberede en bombe, har man kun at 
bygge sit bevis på hvad der faktisk er iværksat, ikke på 

hvad man antager, at der er tilsigtet. Også her idømmes 
straf efter vederlagsprincippet; ganske vist er der mulig- 
vis ingen materiel overlast at erstatte, men der er voldt 
angst og utryghed, des større, jø større fortræd der til- 
sigtedes.”) Imidlertid vil altså efter vederlagsprincippet 
forsøg og fuldbyrdelse ikke dømmes ens, således som det jo 
konsekvent må ske efter »sindelagsteorierne« Var forsøget 
rettet mod en bestemt person, har denne særlig krav på er- 
statning; var større dele af samfundet truede, har disse be- 
rettigede krav at stille. Men hvilke? I enkelte tilfælde kunde 
det måske være forsvarligt at lade en pengeerstatning tilflyde 
samfundets fælleskasse; men vilde dette i alle tilfælde til- 
fredsstille den almene tryghedsfølelse ? 

Vi er hermed inde på kategorien a/menfarlige forbrydere 
og deres behandling. Det tør overensstemmende med hele vor 
tankegang anbefales, i stedet for at anstille de gængse betragt- 
ninger over almenfarlige forbrydere, farlige eller endog ufor- 
bederlige recidivister, udelukkende at tale om forbrydelserne ; 
om handlingerne, ikke om personerne. Et spørgsmål er det, 
om en domstol nogensinde har ret til at dømme: uforbederlig 
recidivist; strengt taget har den kun med et eller flere reci- 
diver at gøre. Ingen bliver retløs, selv om han har gjort sig 
skyldig i nok så mange forbrydelser; om han er uforbeder- 
lig eller ej, kan erfaringen ikke sige, selv om man tager nok 
så mange degenerationstegn til hjælp; erfaringen kan kun 
gå baglæns; men fra hvad der er sket, kan den aldrig sikkert 
slutte sig til hvad der vil ske, når det drejer sig om et menne- 
skes sjæleliv; og selv om den kunde, er det jo ikke sinde- 
laget, der er dommens genstand. 

Det samme gælder kategorien farlig forbryder; dette er 
en psykologisk kategori, der angår mellemrummene mellem 
forbrydelserne, men som i grunden ikke vedkommer dom- 


»). Og her kan man ikke nøjes med at tage hensyn til, om det 
farlige anslag tilfældigvis blev alm. bekendt eller ej, og om det fak- 
tisk spredte angst vidt og bredt eller blot vilde have gjort det; de 
dømmende myndigheder, som Hopper. anslaget og del offentlig- 

repræsenterer samfundets følelser og har ret til på sam- 
lets vegne at kræve den samme soning som dette. 

- meren; den vil aldrig give ham ret til at tilmåle straffen gan- 
ske arbitrært. Det er ikke for mellemrummene at han skal 
straffes. Udfra vederlagsteorien vil man derfor aldrig komme 
til lange indespærringer for indgroede småfejl. 

Hvad vi har at gøre med er visse forbrydelser, som er 
af den natur, at den almindelige sikkerhedsfølelse bliver 
krænket. Disse kræver uden tvivl en særlig omtale. Der 
gives voldshandlinger og lignende overgreb af en så op- 
skræmmende natur — selv om det er første gang, at de 
øves —, at man må spørge, om befolkningen i sin helhed kan 
føle sig tilfredsstillet ved de forholdsregler, der er omtalt i 
det foregående. Vi kan her henvise til udviklingen pag. 119, 
hvor det vistes, at den uro og angst, der opstår i samfundet 
som følge af en voldshandling, kræver lægemidler af specifik 
art. Den af forbryderen vakte frygt kræver og retfærdiggør 
derfor det middel, der ene er i stand til at standse den, en øje- 
blikkelig tvangssikring af forbryderen. Dette er ikke et brud 
på princippet; princippet bunder i sjælelig restitution, og 
der må dertil anvendes de midler, der alene er i stand til at 
hidføre den. 

Der vil altså blive en vis klasse forbrydelser tilbage, som 
det er nødvendigt at straffe med indespærring. Også disse 
domfældte må sysselsættes med produktivt arbejde,”) ti også 
de har værdier at erstatte, blandt andet hvad deres for- 
plejning og ophold i fængslet koster det offentlige. Sikringen 
bør ikke være arbitrær, men skal tilmåles efter forbrydelsens 
foruroligende karakter. Det ledende princip er stadig, at for- 
bryderen selv arbejder sig ud af sin skyld (udelukkende fore- 
byggende og sikrende forholdsregler anerkender vi kun over- 
for abnorme forbrydere). 

En forbryders skyld kan vokse til en sådan størrelse, at 
han øjensynlig aldrig vil kunne arbejde sig ud af den, at 


”) Om arten af dette arbejde indenfor fængslerne er menin- 
gerne delte, I Danmark anses regie-systemet for uhensigtsmæssigt, 
medens entreprenørsystemet er bedre; dette kan kun gennemføres 
af private personer, som selv er interesserede i at få det mest mu- 
2 ud NE arbejdet. Erfaringer fra andre lande taler for regie- 
systemet 

m. a. ord livsvarigt tvangsarbejde vil være den retmæssige 
følge. For at afkortelse skulde kunne finde sted, måtte der 
indtræde benådning; herfor måtte imidlertid den direkte 
krænkedes samtykke være forudsætningen, men desuden — 
hvis forbrydelsen havde foruroliget almenheden — offentlig- 
hedens samtykke, hvilket mulig vilde kunne meddeles af 
en folkevalgt jury. 

Hvad dødsstraffen angår, er det udtalt, at bestræbelserne 
for dennes afskaffelse er i strid med gengældsprincippet 
Men dette viser kun, hvor lidt man kan eller vil forstå det 
centrale i dette princip; jeg tror ikke, at der nutildags er 
flere laurbær at vinde ved også i dette spørgsmål at frem- 
drage jus talionis, hævnprincippet, der forlanger øje for øje, 
liv for liv ete, 

Gengældsprincippet kræver restitution, ganske vist; men 
som pag. 118 vist kan ingen gøre krav på, at retsordenen for 
hans skyld skal vende tilbage til primitive restitutionsformer, 
hvor subjektive følelser danner det eneste vurderingsgrund- 
lag og hvor vilkårlig, uforholdsmæssig gengæld må blive 
reglen. Det er jo kun ganske tilsyneladende, at talio-prin- 
cippet fyldestgør den retmæssighedens fordring, der går ud 
på lige for lige, ti liv er aldrig = liv, og øje aldrig = øje. 
En domstol, der har at beregne tabets udstrækning og veje 
de restituerende forholdsregler, vil jo aldrig kunne fastslå 
hvad subjektiv ulykke drabet af A. forvoldte i førhold til 
den materielle og navnlig den sjælelige tort det vilde medføre 
at henrette A.s morder, ti her er jo også andre end den 
krænkede at tage hensyn til. Hvad den enkelte har specielt 
krav på er, at domstolene skal garantere ham en værdierstat- 
ning"), sålangt denne rækker. Den ved voldshandlingen for- 
årsagede almindelige utryghed tilfredsstilles tilstrækkeligt ved 
sikring af forbryderen; enhver nødvendig foranstaltning til 
at skaffe sindene ro er retfærdig, men ikke hvad der går ud 


melige midler, har han intet krav på; den uden- 
|e neutrale retshåndhævende magt kan og bør kun 
de mest mulig objektive værdimålinger. 


å At den skal tilfredsstille hans subjektive hævnfølelse ved 
forståt 

derover; at forsvare dødsstraffen som et statens nødværge er 
derfor ganske falsk. 

Man vil indvende: men er da ikke sammenligningen med 
personlig overlast og materielle værdier lige så vanskelig og 
uigennemførlig som talio-beregningen og gives der ikke tab, 
som overhovedet ikke kan erstattes med penge? Lige så van- 
skelig er den ikke, ti vi kender i al fald hvad der ligger i den 
ene vægtskål. Iøvrigt bør man ikke lægge skjul på vanskelig- 
hederne. Ti de kan ikke løses ved at vende tilbage til middel- 
alderens faste stereotype priskuranter, der fastslog så og så 
meget for tabet af en hånd osv. ; der må individualiseres med 
hensyn til hvert enkelt tilfælde (f. eks. en venstre hånd er 
værdifuldere for en violinspiller end for en kontorist). Mere 
end en tilnærmelse kan lige så lidt nås her som ellers i den 
konkrete verden. 

Heller ikke skal det benægtes, at der gives tab, som slet 
ikke kan erstattes med penge; der gives tab, som overhovedet 
ikke kan erstattes. Men konsekvensen heraf er dog ikke, at 
økonomiske værdier er helt magtesløse; det må anses for 
givet, at for enhver, i enhver situation har de nogen betyd- 
ning, og det vilde derfor være urimeligt, om staten ikke på 
den krænkedes vegne afkrævede forbryderen den dækning, 
det dog er muligt at opnå. 

Derfor er det i fuld overensstemmelse med gengælds- 
princippet — rettelig forstået — at dødsstraffen afløses af et 
— indtil livsvarigt — tvangsarbejde, hvis udbytte tilfalder 
den ramte familie. Objektivt kan det ikke bevises, at dette 
skulde være en mindre fuldkommen restitution end døds- 
straffen. Man kan ikke påstå, at disse værdier er helt inkom- 
mensurable; og domstolene må nødvendigvis gå ud fra et be- 
greb om normale eller almene goder, tilgængelige for alle; 
rent individuelle følelser kan den ikke operere med. 


Et institut, som i nyere tid har trængt sig stærkt i for- 
grunden, er den betingede straffuldbyrdelse. Strider denne 
ikke imod gengældsideen? Jo, hvis den anvendes udenfor 

sit rette forum, som er de umyndiges forseelser. Disse hører 
hjemme under et senere afsnit; det vil der blive påvist, at de 
forholdsregler, der bør tages i anledning af umyndiges for- 
seelser, ikke principielt kan henregnes under straf, men må 
betragtes som pædagogiske foranstaltninger. Og da gengæl- 
delsen ikke er noget pædagogisk hovedprincip, kan betinget 
benådning uden modsigelse finde sin berettigede plads der. 
Hvad derimod voksne fuldmyndige mennesker angår, vilde 
en arbitrær anvendelse af den stå i skarp modstrid med gen- 
gældelsesprincippet, og alene af den grund være utilstedelig, 
at det jo ikke er statsmagten, der har beføjelse til at tilgive 
en krænkelse; det har alene den direkte krænkede. En be- 
nådning — af hvad art den end er — er en gave, men stats- 
magten kan ikke forære bort hvad der tilhører andre.”) Kun 
hvis den direkte krænkede indvilligede deri, og andres beret- 
tigede interesser ikke led derunder”"), vilde dens anvendelse 
overfor myndige mennesker være forsvarlig. Statsmagten kan 
sagtens flotte sig med benådninger, det koster den intet — 
tværtimod ! 


”) Allermindst kan den sætte det i scene således som det skil- 
dres af S. Grundtvig i »Den kriminelle retspleje i or elingse En 
DROG ved navn C..… fik gennem formående protektion ertis 
illadelse til at besøge gene i alle landets fængsler, Efter kort 
tids forløb blev det ham, udpegede de fanger, som skulde nyde 
pt af benådningen. Efter at han var avanceret til forretnings- 
ører ved »Fængselshjælpen«, blev denne takket være ministerens 

wrotektion et søgt benådningsagentur i stor stil, hvortil de tiltaltes 
lefensorer, arrestanter, straffanger og disses slægtninge henvendte 
sig, og som regel med held. 1 blev han afskedi; nå 

styrelsen var blevet overbevist om hans uskikkethed. 

At lade private velgørenhedsselskaber få en slig indflydelse på 
retsplejen, vilde under alle forhold være utilbørligt — selv om de 
ikke havde den afgjorte tilbøjelighed til at falde i hænderne 
levebrødsmænd, som det atter og atter viser sig at være tilfældet. 


fee) F. eks. hvis der var flere forurettede, eller den alm. sik- 
kerhedsfølelse led noget skår, (1 Enelnd er den betingede løs- 
ladelse ns ERE hos sådanne, der for tredje gang dømmes til 
tugthus). 


efterat be- 

11. RETSFORFØLGNING m. m. 


Udfra hvad der ovenfor er bestemt som statsmagtens op- 
gaver kan der vel ingen tvivl være om dens ret til at skride 
ind med tvangsmidler overfor det individ, der begår en lov- 
overtrædelse. Men er det dens pligt selv at skride ind i alle 
tilfælde? 

I modsætning til den tyske straffeprocesordning, som 
står på legalitetsprincippets standpunkt, idet der foreskrives, 
at anklagemyndigheden er forpligtet til at skride ind mod 
alle strafbare handlinger, såfremt der foreligger tilstrækkelige 
faktiske anledninger, står både den danske og norske straffe- 
proces på opportunitetsstandpunktet, der kun absolut for- 
drer offentligt initiativ, når en offentlig interesse kræver det. 

Denne frihed for den offentlige anklagemyndighed til' at 
afgøre forbrydelsers påtale vilde være betænkelig, hvis der 
ikke i ethvert tilfælde åbnedes den private krænkede adgang 
til eventuelt selv at rejse tiltale. Når nemlig anklagemyndig- 
heden nægter at påtale, idet den ikke anser handlingen for 

” strafbar eller for tilstrækkelig bevist, eller den er forsømmelig 
eller misbruger sin ret til at tage opportunitetshensyn, vilde 
den privates interesse i virkeligheden være prisgivet, hvis 
han ikke selv skulde være berettiget til at bringe sagen for 
retten,?? I den østrigske straffeprocesordning er dette prin- 
cip klarest gennemført, idet der her gøres bestemt brud på 
den offentlige anklagemagts eneret; når den offentlige an- 
klager erklærer ikke at ville rejse tiltale, hjemles der »sub- 
sidiær privatklage«, således at den private forurettede nu på 
egen hånd kan forfølge sagen. Og denne ordning er sikkert 
den for retssikkerheden mest betryggende. 

For de sager, der forfølges af den offentlige retslige myn- 
dighed, har der i tidernes løb udviklet sig en særegen pro- 
ces, kriminalprocessen. Tidligere var det ikke således; da 
fandtes der kun een, borgerlig retspleje. Man begynder blandt 
jurister at erkende, at dette skarpe skel, der i nutiden er 
så iøjnefaldende, tildels er kunstigt »Nu er det vel sandt«, 
udtaler H. Munch-Petersen, »at modsætningen mellem disse 

tø forgreninger af retsplejen ikke er så skarp som den ef- 
terhånden har udviklet sig f. eks. i vort gældende proces- 
system, hvorefter civilprocessen er erklæret for parternes 
rent private sag og alene kriminalprocessen betragtes som 
egentlig samfundssag. Det kan selvfølgelig heller ikke i civile 
sager være samfundet ganske ligegyldigt, om retfærdigheden 
i dem sker fyldest, eller ikke, og omvendt er jo i straffe- 
sager gennem den anklagedes person privatinteressen på 
det allerstærkeste repræsenteret. Nutidens reførmbestræbel- 
ser går derfor netop til en vis grad ud på igen at nærme de 
to sider af processen til hinanden, atter at ,,bøje det adskilte 
sammen”«, 

Forskel er og bliver der naturligvis på det omfang, i 
hvilket samfundsinteressen er engageret, og tager man de 
ekstreme tilfælde, vil man naturligvis få forseelser af gan- 
ske forskellig karakter, der kan berettige statsmagten til ret 
forskelligartede forholdsregler. At karakterisere dem, der 
skulde kræve en særlig kriminalproces forud pr. definition, 
har vist sig vanskeligt. Når man f. eks. bestemmer dem som 
sådanne, der krænker den offentlige retsorden, eller som 
truer »alles sikkerhed«, må det indrømmes, at alt dette også 
findes ved de »private forbrydelser«, kun stoler man på, at 
her er den private så interesseret, at han aldrig vil udeblive 
med sin påtale, og at alles sikkerhed kan lade sig nøje med 
denne beregning. Det er næppe muligt at nå mere end en 
relativ bestemmelse: der gives forseelser, der i ganske over- 
vejende grad må ses under hensynet til den almindelige 
tryghed og retssikkerhed”), medens der gives andre, som 
væsentlig truer enkelte bestemte personers retsgoder. Og det 
er netop disse første tilfælde, imod hvilke det må anses for 
den offentlige anklagemyndigheds ubetingede pligt at skride 
ind, og — hvis den undlader det — i al fald stå rede til at 
gøre det på begrundede krav derom fra privatpersoners side. 
Ti den offentlige anklagemyndighed repræsenterer fælles- 
interessen, og det er just denne, som i disse sidste tilfælde 


+”) Derunder sådanne, som vækker offentlig forargelse eller 
går ud på beskadigelse af almeneje, 


ge 

kræver aktiv indgriben fra statens side, medens den ved de 
mere private forbrydelser kan slå sig til ro med, at rets- 
sikkerheden opretholdes ved den private forfølgning. 

Hvad procesmåden angår, er det akkusatoriske prin- 
cips fortrin fremfor det inkvisitoriske væsentlig, at domme- 
ren ikke selv er part i sagen, ikke er personlig interesseret 
i udfaldet; anklage og forsvar er såvidt muligt ligeligt af- 
balancerede, og dommeren er uden ansvar for selve under- 
søgelsens behørighed. 

Det er indlysende, at den offentlige anklager må være 
udrustet med statens magtmidler til at oplyse sagen; men 
anvendelsen bør indskrænkes af hensynet til andre beret- 
tigede interesser. Den foreløbige sikring af den mistænktes 
person er en forholdsregel, som ingen retsorden principielt 
kan give afkald på; men her må forsvarlige kauteler til. 
For det første bør slige skridt, fængsling eller beslaglæggel- 
ser ikke kunne ske uden rettens sanktion. Det er et spørgs- 
mål, om politiet bør have ret til at anholde nogen på egen 
hånd, undtagen han er grebet på fersk gerning.” 

Hvad varetægtsarresten angår, er betingelsen for dens 
anvendelse efter »Lov om rettens pleje 1909«, at der foreligger 
mistanke for en grovere forbrydelse, samt at der er særlig 
grund til at frygte for, at han enten vil unddrage sig an- 
svaret eller udeblive fra domsforhandlingen eller gentage 
eller fortsætte sin forbryderiske virksomhed; eller endelig 
at han »vil bestræbe sig for at modvirke undersøgelsen 
ved at fjerne gerningens spor eller påvirke medsigtede eller 
vidner til at afgive urigtig forklaring eller på anden lig- 
nende måde.«") 

Som Munch-Petersen fremhæver, er udtrykket mistanke 
ikke betryggende nok; det bør ingen løs mistanke være; 
der skal, som i den norske jurylov, være »skellig grund« til 
mistanke. Endvidere burde varetægten overhovedet kun an- 
vendes (som i Norge) ved de mest graverende forbrydelser, og 


”) Denne anledning til den såkaldte kollusionsarrest er sikkert 
uberettiget; man måtte her i al fald nøjes med hvad der i så hen- 
seende virkelig var konstateret, 

andre sikkerhedsforanstaltninger som sikkerhedsstillelse, be- 
vogtning i hjemmet, tilhold om ikke uden dommerens tilla- 
delse at forlade sit opholdssted, pålæg om til bestemte tider 
at fremstille sig for politiet etc. burde i videst muligt mål 
erstatte varetægtsarresten. I England tages i stort omfang 
kaution (bail) som tilstrækkelig garanti. 

Ligesom retten skal sanktionere varetægtsarresten, hvis 
den begæres af anklagemyndighederne, skal den overhovedet 
føre tilsyn med, at den ikke misbruges eller uden grund for- 
længes. Og en enkeltdommers arrestdekret ud over en vis 
frist bør stadfæstes af et dommerkollegium. Overhovedet må 
varetægtsarrestens længde havde en bestemt, rimelig grænse. 

Om varetægtsarresten hedder det i-det nugældende arrest- 
reglement af 1896, »at arrestanten i varetægtsarresten ikke 
skal udsættes for et større onde end det, der er en nødvendig 
følge af hans friheds indskrænkning og hans persons. be- 
vogtning, indtil hans skæbne ved dom er afgjort.« Når dette 
hidtil har lydt som den blodigste ironi, og vor varetægtsarrest 
i dommernes hænder så ofte er blevet åndelig og legemlig 
tortur, må det altså være personerne, ikke loven, der er 
skyld deri. 

Her må ske et langt større brud med fortiden end man 
endnu synes at tilstræbe. Alene ordet er fornærmeligt. Et 
menneske, der ikke er dømt af nogen domstol, kan ikke arre- 
steres, han skal ikke i fængsel. Han kan anbringes i et sik- 
ringshjem, hvor han i videst mulig grad kan leve under 
de samme forhold som i sit eget hjem. Mad, seng, hygge, 
bekvemmeligheder, lekture, tobak, sol, friluft bør nogenlunde 
svare til hvad et civiliseret menneske har til sin rådighed"). 
Og han bør ikke isøleres mere end højst nødvendigt fra 
slægt og venner; og slet ikke fra sin defensor.?« 

At statsmagten spontant giver fuldt vederlag for enhver 
frihedsindskrænkning, der er uforskyldt, turde være et selv- 
følgeligt krav. 

En af de vigtigste garantier imod overgreb turde dog 


+) Overstiger hans krav en rimelig grænse, kan han betale 
derfor, 

være, at der øjeblikkelig og ubetinget i alle tilfælde beskik- 
kes en defensor for den sigtede; selv om det bliver bekoste- 
ligt at gennemføre det også for mindre sagers vedkommende, 
bør dette ingen rolle spille. Det bør ske uden bekostning for 
den sigtede”). Hvorledes udgifterne efter domfældelsen bli- 
ver at fordele er en anden sag. Efter den norske jurylov skal 
offentlig forsvarer beskikkes i alle egentlige kriminelle sager ; 
her står den danske retsreform tilbage. Defensoratet bør over- 
drages (ligesom anklagervirksomheden) til faste embeds- 
mænd, da det er en sag, der i høj grad berører fælles- 
interessen. 

At der ikke må anvendes nogen tvang overfor den sig- 
tede for at få ham til at udtale sig, er vel nu en alment aner- 
kendt sandhed. Når dette undertiden hos juridiske forfattere 
får den form, at den sigtede heller ikke har nogensomhelst 
pligt til at forklare sig mod sig selv, er dette dog en begrebs- 
forvirring, som sammenlagt med tidligere anførte eksempler 
giver en mærkelig forestilling om retsfilosofien som viden- 
skab. Der ironiseres over »Moralens hellige love, der for- 
mentlig skal gøre det til pligt for forbryderen at bekende 
sin synd og underkaste sig den forskyldte straf”). ... den 
hele betragtning står i sammenhæng med den gamle (og 
derfor dårlige?) opfattelse af straffen som moralsk gen- 
gældelse, men er for enhver real (smign. »moderne«, »nu- 
tiden«s etc., note ??) straffebetragtning uden alt værd.« 

Det gælder om at være på det rene med forudsæt- 
ningerne; om de forfattere, der argumenterer således, over- 

f hovedet antager, Jat der eksisterer pligter eller ej. Antager 
man det, må den mest elementære pligt vel være at gøre en 
j uret god igen; og er ikke det første, nødtørftigste skridt hertil 
at erkende den og tilstå den? Jeg ser ikke, at man kan nægte 
dette uden overhovedet at eliminere alle etiske begreber. 
Heller ikke at gengældslæren specielt har noget hermed at 


") Og det er urimeligt ,at den velstående, som ifølge retsre- 
formen selv kan engagere ag Petar en forsvarer lige fra begyndel- 
sen af, her skal have et fortrin, 


”+) H. Munch-Petersen: I. c. 

gøre. Mon ikke ligeså meget de såkaldte bedringsteorier? 
Kan man tænke sig at forbedre folk ved at lægge vejen uden- 
om deres skylderkendelse? — Man kan sympatisere med 
mange foranstaltninger til bedste for den sigtedes komfort, 
men skaffe ham af med muligt samvittighedsnag, turde dog 
ikke være statsmagtens opgave. 

Er han skyldig i etisk forstand, er det selvfølgelig hans 
pligt at erkende det, selv om han ikke med rette kan tvinges 
dertil. Er han det ikke, skylder han selvfølgelig ikke at give 
oplysninger. I så fald har han ingen ret til at vildlede, men 
positive oplysninger er det ikke hans skyldighed at afgive. 
Fremtvungen tilståelse er ret værdiløs, og at bygge på den er 
uberettiget; derimod kan en fri tilståelse ikke uden videre 
forkastes som bevis, om end ikke altid som absolut og ene- 
gyldigt. 

Det ser mærkeligt ud, at M-P. endog forsvarer, at den til- 
talte positivt lyver. »Selv om han i et sådant tilfælde (tiltalt 
for en forbrydelse, der vil medføre livsstraf) positivt måtte 
lyve, synes der her at være god anvendelse for begrebet nød- 
løgn.« Nej, det er ingen god anvendelse! En berettiget nød- 
løgn er ikke en sådan, hvorved man simpelthen klarer sig, 
når man er i nød, i snever vending; men en usandhed, der 
nødvendiggøres af andre mere berettigede hensyn. Men om 
noget sådant er her ikke tale, ti ingen har ret til at sætte hen- 
synet til eget velfærd og liv højere end de interesser, han har 
krænket. KN 

Derfor er man i de nyere reformbestræbelser kommet for 
skade at være for hensynsfuld imod den sigtede, i fald det 
kun ærbødigst skal henstilles til ham, om han vil udtale sig 
om, eventuel skyld eller ej; man kunde sikkert uden at gå 
ham for nær, minde ham om, at hvis han er skyldig, er det 
hans moralske pligt at tilstå det, og gøre ham opmærksom, 
at det er det første skridt til soning. 

Helt er det at vende sagen på hovedet, når man nu synes 
at ville anerkede en ligefrem ret til at tie for den eventuelt 
skyldige og samtidig nægte udenforstående denne ret, ja når 
man endog tilsigter et så grovt overgreb som at forlange 

»vidnepligten« udvidet.. Ti denne »pligt« er allerede i sin nu- 
værende form yderst problematisk. 

Efter dansk lov er enhver forpligtet til, når han dertil 
indstævnes, at møde personlig og afgive vidneforklaring samt 
når det forlanges, at sværge. Dertil kan man tvinges ved 
bøder. Afgiver man falsk forklaring, bliver man straffet. 

Hele dette forhold er ganske uberettiget Et individs 
viden er hans særeje, som han kan forføje over ganske efter 
behag. Ønsker man et indbilk i denne viden, må man an- 
mode ham derom, henstille til ham, om han vil udtale sig 
eller ej. Tvinge har ingen ret til, heller ikke statsmagten. 
Ingen, der ikke selv har været aktiv deltager, har nogensom- 
helst skyldighed til at medvirke ved en forbrydelses opkla- 
ring; det er min ret at gøre det, ikke min pligt Og stats- 
magten begår overgreb, ifald den udøver mindste tvang eller 
pres. Når nu efter den nye retsreførm tvangsmidlerne endog 
er blevet skærpede, så at modvillige vidner vil kunne afhen- 
tes med magt eller foreløbig holdes i forvaring, for at man 
kan sikre sig deres vidnesbyrd, er dette en række grove over- 
greb overfor sagesløse folk, der ikke en gang er sigtede for 
nogensomhelst medvirkning; og de står i grel og menings- 
løs modsætning til den nævnte »humane« holdning overfor 
den sigtede selv, der dog i al fald forudsættes at være den 
direkte ansvarlige og skyldige. 

Man har efter loven undtaget visse personer fra vidne- 
pligten. En præst må ikke åbenbare hvad der er ham betroet 
i hemmeligt skriftemål, medmindre der er tale om at for- 
hindre »forræderi eller ulykke«; de ved fødselsstiftelsen an- 
satte må ikke vidne om de fødende kvinder; en sagfører 
må ikke åbenbare hvad der er betroet ham af den, som i en 
retssag har benyttet hans hjælp etc. 

Motivet, der ligger til grund for at undtage disse indi- 
vider fra vidnepligten er utvivlsomt, at de har andre ældre 
forpligtelser, som staten i henhold til deres særlige stilling 
må garantere, I det staten autoriserer deres stillinger, må 
den nødvendigvis samtidig være garant overfor de mennesker, 
der i tillid til denne særstilling betror sig til dem. Staten må 

derfor ikke blot tilstå disse priviligerede personer en tavs- 
hedsret, man må kræve en tavshedspligt. Og denne tavsheds- 
pligt bør konsekvent udvides til alle analoge tilfælde, f. eks. 
til lægestanden.% 

Bortset fra denne pligt, som staten har ret til at pålægge, 
kan der selvfølgelig også ofte for den enkelte privatmand 
eksistere ikke blot en ret men en pligt til at tie, ti et løfte er 
ikke mindrende bindende, fordi dets overholdelse ikke er 
garanteret. Den enkelte, hvem noget er betroet under tavs- 
hedsløfte, enten det er udtrykkeligt afgivet eller stiltiende, 
kan have den pligt at tie, selv om han ikke har professionelle 
grunde dertil. Og derfor er staten nødsaget til at respektere 
hans ret til tavshed fuldtud, idet den jo ikke er kompetent 
til at undersøge hans motiver dertil. Ingen må positivt hjælpe 
en forbryder afvejen, ingen må vildlede retsmyndighederne, 
men til at assistere ved en forbrydelses opklaring som vidne 
eller angiver har den enkelte ingen positiv pligt; vil det of- 
fentlige, hvis sag dette er, benytte vidners hjælp, må det ske 
ved henstilling til dem; og enhver ulempe og tidsspilde ved 
vidneførslen bør fuldtud erstattes — af statskassen, ikke af 
parterne, 

Om domstolenes sammensætning skal vi fatte os kort. 
Striden om lægmandsdeltagelsen i retslivet, enten i form af 
jury eller som meddomsmænd, kan næppe løses definitivt 
ved forhåndsargumenter, såvidt det drejer sig om at afgøre 
hvilken ordning der skulde være mest betryggende for ret- 
færdige domme. Spørgsmålet er da også nærmest at opfatte 
som et politisk principspørgsmål, og dets løsning i nutiden 
som en konsekvens af den demokratiske strømning. Man vil 
dog vanskelig kunne nægte, at det kan være en garanti mere, 
at den, der anklages for en alvorlig forbrydelse, kun kan 
fældes ,når det er lykkedes at overbevise ikke blot dommerne 
men også en samling jævne upartiske mænd om hans skyld; 
og når det tillige bestemmes, at lægmændenes »skyldig« ikke 
alene kan fælde ham, således at han skulde gå glip af den 
garanti, der ligger i fagdommerens retskyndighed. 

Det er blevet sagt, at lægmænd med deres friske sunde 

hjerner, der ikke var ødelagte af spidsfindige fortolkninger, 
skulde repræsentere en vis tendens til at have jus naturale 
for øje, medens juristernes hele opdragelse naturligt vil føre 
dem til at blive ret ensidige talsmænd for jus stricte; og 
dette kan vel være sandt. Imidlertid vil én altfor blind tillid 
hertil let føre til at sætte folkelige opfattelser af det rette i 
lovens sted; dommene kunde gribe for meget over i det legis- 
tative, og denne overskriden af en domstols kompetence 
kunde blive farlig. En større garanti end »folkelige« udlæg- 
gelser af loven, ja den eneste reelle garanti, der efter mit skøn 
eksisterer for retfærdige domme, er en klarere affattelse af 
lovene, en gennemført codifikation, hvorved man stræbte 
efter simpelhed og klarhed. Kun således kan man sikre sig 
imod at specialisterne bliver en stat i staten. Dertil kommer, 
som det ikke mindst vigtige, bestræbelser fra lovgivningens 
side for at fjerne alle de talløse overflødige og skadelige lov- 
bestemmelser, hvormed det offentlige liv er bebyrdet, og hvor- 
ved lægmanden hindres i at opnå den oversigt over retsfor- 
holdene, der i talrige tilfælde vilde kunne tillade ham selv 
at håndhæve sin ret. 

I følge retsreformen skal valget af nævningerne væsentlig 
foretages af kommunalbestyrelserne. Dette er i fuld konse- 
kvens med hele vort demokratiske styre; men hvorledes man 
derigennem har tænkt sig at opnå en større garanti for folkets 
deltagelse end ved at overlade folkedommernes kaldelse til 
regeringsmagten, er en sand gåde. Vor forfatning siges at 
hvile på selvstyre, men i virkeligheden hviler den jo på parti- 
styre. Hvem der skal være regering, bestemmes af en majori- 
tet i de politiske klubber; men hvem bestemmer da hvem der 
skal opstilles som borgerrepræsentanter? Mon ikke samme 
majoritet i de samme klubber?”) Dem kommer man ikke 
udenom. Om mulighederne for at sprænge disse partiram- 


gg »Die Erfahrungen von Amerika sind in dieser Hinsicht viel- 
fach belehrend. Nur zu leicht wird der Parteigeist auf die Wahlen 
zu Geschworenen einen Einflusz iben,« Mittermaier: Das Volks- 
gericht. Berlin 1866. 


mer for derved at nå et styre, der med større berettigelse 
kunde kaldes et selvstyre, skal tales i et senere kapitel. 

Under de nuværende politiske forhold må det nærmest 
betragtes som en fordel, at nævningerne ikke kommer til at 
beskæftige sig med andet end visse kriminelle sager, ti her 
spiller det vel en mindre rolle, om de bliver valgte efter rene 
politiske hensyn — og dette undgås sikkert ikke. 

Man har anført, at jurydomstolen skulde have den stats- 
retlige betydning at garantere, at magten virkelig var i fol- 
kets hånd; ti før folket foruden at råde over lovgivningen 
også kom til at råde over lovenes fortolkning og anvendelse, 
kunde det ikke siges, at denne magt virkelig var ubeskåret. 
F. eks. ved politiske forbrydelser eller ved afgørelsen af, 
hvad der må anses for politiske forbrydelser eller bløt lov- 
lige oppositionsbestræbelser, har man ment heri at se en 
modvægt imod regeringsmagten, der gennem de dommere, 
den ansætter øg forfremmer, altfor let vilde komme til at 
dømme i sine egne sager. 

Denne garanti må dog betragtes som yderst svag, og jo 
mere konsekvent demokratisk forfatningen er, des svagere 
må den nødvendigvis blive, ti enten man vælger nævnin- 
gerne fra neden eller fra oven, vil det væsentlig blive de 
samme mennesker; i begge tilfælde vil det være partiførerne, 
der står bagved det hele, og nævningerne vil blive et nøjag- 
tigt udtryk for partiernes relative styrke.”) 

Har man domstolenes sagkundskab for øje, må det synes 
utvivlsomt, at tilkaldelsen af særligt sagkyndige fagmænd 
(f. eks. handelsmænd og lign.) som meddomsmænd eller bi- 
siddere ved retterne må tilføre disse et værdifuldere element 
end folkevalgte nævninger uden særlige kvalifikationer. 


sl Stuart Mill siger herom i »Om den repræsentative regering« : 
»Jeg har forøvrigt bragt i erf: at i de stater (i Nordamerika. 
som har gjort dommerværdigh afhængig af valg, er det i 
wirkeligheden ikke folket, som foretager dette valg, men derimod 
partiførerne, da ikke én Mer rn falder på at give sin stemme til en 
anden end hans partis kandidat. Som følge deraf vil de ner, 
som pad, valg, i Konnemsrdt være de samme, som ellers vilde 
være blevet udnævnte af præsidenten eller justitsministeren,« 

Spørgsmålet om procesomkostningerne kan ikke forbi- 
gås i en etisk undersøgelse af retsinstitutionernes virksom- 
hed. Sålænge »nationen regeres efter en forvirret, selv ved 
sproget uforståelig lovbog«, sålænge er juridisk hjælp nød- 
vendig for alle, der bliver indviklede i en retssag. — Men 
hvem skal betale den? 

I flere lande har man let adgang til fri proces og under- 
tiden tillige til at få en sagfører beskikket af det offentlige. 
Herhjemme er det besværligere.”) Her må ydes gebyrer for 
ethvert processuelt skridt. Dog stiller retsreformen i udsigt, 
at der vil kunne bevilges de fattige fri proces, når der er 
rimelig grund til at føre den. Ved fri proces forstås fri- 
tagelse for betaling af retsafgifter, for udgifter til stævnings- 
mænd, brevporto, avisbekendtgørelser, rejseudgifter, dagpenge 
og anden betaling til vidner, syns- eller skønsmænd, ekseku- 
tion og til sagfører; desuden gratis udskrifter m. m. Justits- 
ministeriet antager et passende antal sagførere dertil. Der- 
imod har fri proces ingen indflydelse på forpligtelsen til at 
erstatte modparten sagens omkostninger, lige så lidt som 
på dennes forpligtelse til at udrede sagens omkostninger, 
som om fri proces ikke var meddelt. 

Men der vil i almindelighed kun være adgang til bi- 
stand i rene procesforhøld. Ved de umiddelbare fogedfor- 
retninger, arve- og skiftesager er der ingen eller dog vanske- 
lig adgang til gratis sagførerbistand og fritagelse for rets- 
afgifter”). Endnu mindre adgang til affattelse af kon- 
trakter etc. 

Gratis retshjælp har i en årrække været ydet, ad filan- 
tropisk vej, gennem en forening, til ubemidlede. Den yder 
gratis råd og vejledning, optræder som de rådsøgendes sag- 
fører, men overtager ikke afholdelsen af de retsudgifter 


”) Fri proces tilstås nu, når ansøgeren har rimelig grund til 
at føre proces, har vist sig til forlig, er uformuende eller em- 
bedsmand, der procederer i Smnbslseek Den »beneficerede part« 
får da fri sagfører (det dyreste ved sagernes førelse), 

”) I Kbhvn. har der dog allerede i en del år eksisteret en 
afdeling af skifteretten (assistancekontoret), hvor små boer bliver 
gratis behandlede, 

0. lign, som de retslige skridt, der må foretages, medfører. 
Men hvis de ikke kan skaffe fri proces, må de rådgivende ju- 
rister ofte tilråde at opgive et retskrav, og dette vil i længden 
svække tilliden til retsinstitutionerne. Som forholdene nu er, 
må f. eks. en tjenestepige betale 12—15 kr. for at få en uret- 
mæssig tilbageholdt skudsmålsbog tilbage. 

Man må nu spørge: skal det betragtes som en filantro- 
pisk opgave at hjælpe folk til deres ret? Er det en tilfreds- 
lende ordning, at kun ubemidlede har udsigt til at opnå rets- 
hjælp uden udgift, af en privat forenings hånd, som en 
nådessag? Kan ikke alle borgere gøre krav på vederlagsfri 
retshjælp? 

Hvis man indrømmer, at retsbeskyttelsen hører til sta- 
tens opgaver, øg at den er den vigtigste af de få virkelige 
fællesopgaver, der findes, må man til gengæld sætte alt ind 
på at gøre den effektiv. Men en effektiv retsbeskyttelse har 
man ikke i en stat, der blot sørger for at skaffe de værste 
forbrydere afvejen, det har man kun, når man uden ud- 
gift har adgang til at skaffe sig ret og oprejsning også på 
alle civile områder. 

Istedetfor filantropisk gratis retshjælp til ubemidlede 
bør kravet til en retsstat lyde på: gratis retshjælp til alle. 

Men i hvilken udstrækning og hvorledes? Først og frem- 
mest bør det offentlige yde gratis assistance ved alle umid- 
delbare fogedforretninger, arve- og skiftesager, klager til 
myndighederne 0, lign. 

Hvad processager angår, er forholdet noget mere kom- 
pliceret. Man betragtede tidligere procesomkostningernes er- 
statning som en art straf, men Weber”) har med rette hen- 
ført spørgsmålet til grundsætningerne om skadeserstatning: 
Den, som ved en andens ubeføjede vægring nødes til at ind- 
anke sin ret for domstolene, såvelsom den, der ved en sag, 
som anlægges imod ham, nødsages til med penges anven- 
delse at forsvare sig imod en ubeføjet fordring, lider jø tab 
derved og bliver, når de får udgifterne godtgjorte, alene sat 


”) Se »Archiv for Retsvidenskab« V. 1828: Om Procesomkost- 
A, S. Ørsted. 

tilbage i den stand, hvori de vilde have været, hvis de uhin- 
drede havde nydt deres ret. At søge statens hjælp til hæv- 
delse af en rettighed, der forholdes mig, bør ikke koste 
mig noget. Den eneste billige ordning synes at være den, at 
alle uden undtagelse har adgang til at føre fri proces — dog 
under et vist ansvar overfor statskassen. Denne udreder de 
med processen nødvendigt forbundne omkostninger; men vi- 
ser det sig, at den sagsøgte har fremtvunget processen som 
følge af en åbenbar retskrænkelse, der måtte være ham fuldt 
bevidst, påhviler det ham at refundere statskassen dens ud- 
læg. Var det derimod ligeså umiskendeligt, at processen var 
uberettiget påført, bliver det sagvolderens sag at erstatte stats- 
kassen dens udgift. 

I de ikke få tilfælde, hvor sagen er så tvivlsom, at nor- 
male myndige mennesker med almindelig retssans ikke forud 
kunde afgøre resultatet (afgørelsen af, hvilke disse tilfælde 
er, må blive en jurydomstols sag), bør processen være fri 
for begge parters vedkommende, uden refundering til stats- 
kassen. N" i 
Den gratis sagførerbistand ordnes vistnok på den mest 
betryggende måde ved, at man ganske overlader valget af 
sagførere til publikum selv, istedetfor at henvise dem til di- 
rekte eller indirekte statsansatte sagførere. 

Den nuværende tilstand, at civile krænkelser må tåles, 
forsåvidt man ikke har penge nok til at skaffe sig sin ret, be- 
tyder en højst ufuldkommen retsbeskyttelse. En meget al- 
mindelig indvending imod tanken om almindelig gratis rets- 
hjælp er, at folk vilde misbruge den og ulejlige retten med 
al slags bagateller; vejer man denne ulempe, som muligvis 
for en del kunde modvirkes, med den, at lade alle ubemid- 
lede passivt finde sig i de civile krænkelser, der tilføjes 
dem, vil den etiske afgørelse ikke være vanskelig. Og det 
må heller ikke glemmes, at en mængde af de civile forbry- 
delser, som nu begås, udtrykkelig sker i ly af de nuværende 
vanskeligheder ved at få sin gode ret. Utvivlsomt vilde en 
stor del bortfalde, ifald man kunde gå ud fra, at de ufejlbar- 
ligt vilde søges redresserede. 


12. ENKELTE CIVILRETLIGE PROBLEMER. 


Som ovenfor bemærket kan det ikke være opgaven at 
gennemgå hele lovgivningsområdet systematisk, og navnlig 
vil civilretten kunne nøjes med en endnu mere fragmentarisk 
etisk belysning end kriminalretten. 

Fra personrettens område skal vi fremdrage spørgs- 
målet om de såkaldte æresfornærmelser. Dette problem kan 
ikke løses til bunds, medmindre det ses under synsvinklen: 
individets retmæssige immaterielle ejendom. 

Til et menneskes retmæssige særeje hører ikke blot de 
materielle goder, han ved sit arbejde har erhvervet sig, 
men også hans gode navn og rygte, ifald det da er erhvervet 
på ærlig vis, ved hans egen fortjeneste, og ikke hviler på 
bedrag eller fejltagelse. Det er derfor klart, at en lovgiv- 
ning, der ikke ligesåvel værner disse goder som de mere 
materielle, kun tarveligt fyldestgør retfærdighedens fordrin- 
ger. (Forøvrigt er grænsen noget flydende, da et godt navn 
og rygte også har materiel værdi). 

Man skelner i almindelighed mellem forhånelser og sig- 
telser, og begge må betragtes som krænkelser af et individs 
gode omdømme. Kun angående erstatningen af sigtelserne 
kan der være nogen tvivl: at usandfærdige krænkende sig- 
telser i tiltale som i omtale fortjener at straffes, er alle enige 
i; derimod er det den almindelige mening, at sigtelser, der 
bevises, fritager vedkommende for erstatning; og sikkert må 
det betragtes som en berettiget reaktion imod mange af pri- 
watlivets forseelser at give ophavsmanden et ugunstigt om- 
dømme. Dette kan statsmagten ikke have til opgave at 
hindre. Det kan ikke med rette siges at være uetisk at give 
sine medmennesker faktiske oplysninger om den ilde med- 
fart, man, måske uden at være i stand til at værge sig, har 
lidt af en eller anden; vel at mærke når man ikke på util- 
børlig måde generaliserer (f. eks. »N. N. betaler aldrig hvad 
han skylder« i stedet for det korrektere: »N. N. betålte ikke 
sit lån i rette tid«), eller er særlig krænkende i formen. At 
give en større offentlighed en sådan meddelelse (f. eks. gen- 

nem pressen) vilde dog langt overskride grænsen for en ret- 
mæssig reaktion overfor en privat forseelse. Ligeledes burde 
en skyld, der allerede var sonet, en forseelse, der var straf= 
fet, overhovedet aldrig komme på tale. Af disse forskel- 
lige grunde er det et rigtigt standpunkt, man indtager i Eng- 
land, ikke at gøre sandhedsbeviset til absolut diskulperende. 
Heller ikke at nedsætte en persons habilitet offentligt skulde 
være tilladeligt, medmindre denne mangel på habilitet er til 
skade for det offentlige liv, eller vedkommende selv, f. eks. 
som kunstner, appellerer til offentlighedens dom. Dog burde 
enhver selv i disse tilfælde kunne betrygges mod en kritik, 
der ikke var strengt saglig begrundet. 

Et særligt interessant kapitel udgør presseforseelserne, 
ved den offentlighed og udbredelse, disse krænkelser får. 
Her er et punkt, hvor retsbeskyttelsen er så minimal, at 
den krænkede retsbevidsthed gang på gang har måttet skaffe 
sig luft ved selvtægt Fordringen til en virksom retsbeskyt- 
telse på dette område må gå ud på, at alle injurier uden 
undtagelse straffes, og at alle sigtelser (ligegyldigt om de er 
sande eller ej), der ikke angår folk i embedsvirksomhed, 
d. v. s. folk, som skylder offentligheden regnskab for de 
omtalte forhold, ligeledes straffes. Men ikke nok hermed: 
da alle private forhold, familieforhold, hjem etc. er et men- 
neskes særeje, hvorfra han har fuldkommen ret til om for- 
nødent med magt at holde enhver påtrængende person ude, 
bør disse forhold overhovedet ikke, uden at vedkommendes 
sanktion udtrykkelig foreligger”), kunne gøres til genstand 
for nogensomhelst omtale, selv ikke den velvilligste, Ti der- 
ved krænkes en ret, og ingen har krav på at få disse ting 
at vide, Ingen kan forud vide, hvor ubehageligt disse med- 
delelser kan virke på vedkommende, og hvilken fortræd, også 
rent materielt, de kan anrette. Som eks. på en ret uskyldig 
notits: Et blad meddeler, at idag er sagfører N. N. rejst til 
det sydlige udland; følgen heraf kan være, at sagføreren går 


») Det er ikke nok, som man har ment, at betragte alene de 
meddelelser, vedkommende ikke kan antages at ønske offentlig- 
gjorte, som hans privateje, 

glip af en stor arvesag, da man altså mener det unyttigt at 
henvende sig til ham foreløbig. Har vedkommende ikke den 
mest soleklare ret til fuld erstatning i et sådant tilfælde? At 
hævde retten på dette felt vil mulig være et hårdt slag for 
en mængde nysgerrige avislæsere, der dårlig kan undvære 
denne moderne form for gadespejl, ligeledes for de mange, 
der føler sig smigret ved ligegyldig hvilken omtale, og som 
ikke er altfor fintfølende; — men spørgsmålet er her, hvil- 
ken ret man kan påberåbe sig. 

Skal disse betragtninger da være en maskeret, reaktionær 
opfordring til at indskrænke trykkefriheden? Ikke i fjerneste 
måde. At indføre prohibitive foranstaltninger overfør pressen 
vilde aldrig kunne forsvares fra et retsstandpunkt ; ingen kri- 
tik skal på forhånd afskæres. Men til gengæld må enhver 
publicist tage det fulde ansvar af de følger, hans offentlig- 
gørelse bevirker. På dette punkt lader lovene adskilligt til- 
bage at ønske. 

Først og fremmest burde bladene have publikations- 
pligt, d. v. s. enhver angrebet, omtalt eller kriticeret person 
burde have ret til berigtigelse eller forsvar i det samme blad. 
Ti bladet tilhører ganske vist aktionærerne, men dets omtale 
af personlige forhold kan medføre krænkelser af vedkom- 
mendes retssfære, og der må derfor åbnes en udvej til adækvat 
oprejsning; ingen anden end den omtalte person kan vide, 
hvorvidt et sådant modindlæg er nødvendigt, selv om det 
blot har formen af en supplerende oplysning. Derfor bør 
ethvert angreb, enhver kritik medføre ret for den omtalte til 
at forlange et indlæg af samme størrelse, trykt med samme 
typer, indført på samme plads i bladet og helst samme dag 
som angrebet fremkommer”). Herfra bør dog undtages strengt 
saglig kritik af produktioner, der udtrykkelig appellerer til 
offentlighedens dom; at en sådan dom fremkommer, er da 
ikke et overgreb. Men såsnart den er personlig holdt eller 
indeholder åbenbare forvanskninger eller misforståelser af 


”). Forslag om presseforhold, der bl. a. jer sigte herpå, er 
FØR i den svenske rigsdags det frk begneelen Carl 
Lindhagen. t 

fakta, må det være den omtaltes ret at tage til genmæle. Af- 
gørelsen af, hvilke disse tilfælde er og hvilke ikke, måtte 
muligvis henvises til en jury med literær sagkyndig bistand. 

Men dernæst burde der være adgang til at søge fuld 
restitution for pressens overgreb. Skal pressefriheden ved- 
blive at bestå uantastet, må skadesløsholdelsen til gengæld 
være effektiv. Bekendtgørelse om sagsanlæg bør for det første 
kunne ske i pågældende blad og på ligeså iøjnefaldende 
måde som det påankede indlæg. Dernæst gælder det om at 
komme til klar forståelse af, at ikke-økonomisk skade kræver 
ligeså fuld erstatning som økonomisk. Denne indsigt begyn- 
der at vågne hos juristerne (smign. Naturlig ret, pag. 76—79). 
F. eks. har ved et møde i dansk kriminalistisk forening Bi- 
low udtalt: »At den sjælelige lidelse, som fremkaldes ved en 
injurie, virkelig kan ødelægge et menneskes arbejdsevne, vil 
ikke bestrides, og penge kan tjene som ækvivalent, ikke blot 
som ren erstatning, hvilket jo også anerkendes i princippet 
for uforskyldt varetægtsarrest.« 

Offentlig undersøgelse og påtale bør finde sted på begæ- 
ring af den forurettede, og staten bør tage retsforfølgningen 
i sin hånd, uden at den forurettede skal have udgifter dermed. 

For at ramme de virkelig skyldige er det nødvendigt at 
bruge reglerne om strafansvar og meddelagtighed fuldt ud. 
Udgiveren og redaktøren skal drages til ansvar, forfatteren 
ligeså ; ingen skal kunne dække sig bag den andens ryg. Strå- 
mandsvæsnet må modarbejdes, d. v. s. den trafik, at en, der 
er »uskyldig« i bladets indhold, påtager sig eneansvaret. Og 
alle skyldige bør broderligt dele omkostningerne resp. straf- 
arbejdet. 

Kun ved foranstaltninger som de nævnte kan selvtægt 
indskrænkes. Efter de nugældende regler, hvor loven ikke 
sikrer tilbørlig satisfaktion, kan det ikke hindres og heller 
ikke dadles, at folk skaffer sig oprejsning overfor injurianter 
med de midler, der alene står til rådighed, selv om de må 
gribe til korporlig afstraffelse. Derimod kan vi ikke anse 
duellen som en heldig satisfaktionsform, i hvert tilfælde kan 
vi ikke misbillige, om nogen vægrer sig ved at duellere; ti 

ingen skylder nogen anden person oprejsning netop i den 
form, vedkommende finder før godt at forlange den. Da der 
udtrykkelig appelleres til modpartens indvilligelse, må hans 
mening om fornærmelsens art og om restitutionsmåden dog 
også have lov at gøre sig gældende. Man kan altså have god 
etisk grund til at undslå sig. Overhovedet løber satisfaktionen 
ved duel altid fare for at få den komiske form, at det bliver 
fornærmeren, der slår den fornærmede ned. 

Af væsentlig anden art end disse krænkelser, der går ud 
øver visse bestemte personer, er en anden gruppe; der kan 
komme til at gå ud over alle og enhver; og som man ikke på 
forhånd kan værge sig imod; alle disse uappetitligheder og 
obskøniteter, der henslænges på alfar vej, det være sig i form 
af billeder, teater- varietéforestillinger eller som skildringer 
i bøger og blade. Det utilladelige ved disse ting beror på 
umuligheden af at unddrage sig dem. 

Behøves der noget forsvar for retten til at værge sig imod 
de åndelige sygdomsspirer og alle de uappetitlige fænomener, 
der gennem sjælelivet truer vor sundhed og vort velbefin- 
dende? Vi værger os ved lovens hjælp imod utålelig støj, 
ulidelig stank og imod forrådnelses- og sygdomsbakterier, og 
vi skulde vedblive at være uvidende om, at der gives mindst 
ligeså mange sjælelige angrebspunkter for undergravelsen af 
vor organisme! Nej, kan man finde sig i personlige ind- 
skrænkninger, pålagte af et sundhedsråd, for at hindre ud- 
bredelsen af epidemisk sygdom, byder logikken, at man lige- 
såvel finder sig i et åndeligt sundhedsråd, der får til opgave 
at drage grænsen for, hvorlangt man kan gå i sin iver for at 
forpeste den åndelige atmosfære. 

Hvad der her antydes, er slet og .ret spørgsmålet om, 
hvorvidt man skal anerkende begreber som åndelig overlast, 
åndelige sygdomsspirer eller ej. Der gives æstetikere, som 
tror at kunne affærdige sagen med et skuldertræk, blot fordi 
den støtter sig på moralske ræsonnementer. De går nemlig 
ud fra — og de kan i al fald tidligere have haft nogen grund 
dertil — at moral er noget, hvorom enhver kan have sin 
egen mening. Men så let bliver spillet ikke for eftertiden, mo- 

ral er ved at blive mere end et salontema. Her må et bestemt 
svar på, om man overhovedet anerkender, at der gives over- 
greb. Og hvis man vil nægte parallellen mellem fysiske og 
åndelige overgreb, må man først gøre det af med psykologien. 

Eller er det vilkårligheden, man gyser tilbage for? Men 
rummer ikke enhver sanitær lov mulighed for talrige ind- 
skrænkninger af ret vilkårlig art; skal vi derfor afskaffe 
dem? — Eller er det diagnosens usikkerhed? Det skal ingen- 
lunde nægtes, at afgørelsen af hvad der væsentlig er af en 
sådan beskaffenhed, at det må forulempe ethvert sundt men- 
neskes følelsesliv — og hvad der på den anden side må be- 
tragtes som sund, omend overmåde fri kunstnerisk frem- 
bringelse, hører til de vanskeligste, der gives. Men afgørelsen 
må træffes; heller et enkelt fejlgreb end at erklære sig kom- 
plet magtesløs overfor enhver åndelig fortrædigelse og for- 
råelse! Forebyggende censur er ikke midlet; enhver har ret 
til at ytre sig frit — under ansvar. Løsningen må være en 
jury med kunstnerisk bistand, med den opgave at drage i 
alfald de værste, mest utvivlsomme forulempere af den of- 
fentlige anstændighed til ansvar. 

På overgangen mellem indre og ydre retsbeskyttelse og til- 
hørende begge" står sundhedstilsynet. Det er intet overgreb 
fra statens side, om den pålægger visse nødvendige ind- 
skrænkninger for at beskytte borgerne mod smitteførende 
personer eller genstande. Karantæneforanstaltninger og inden- 
rigske forholdsregler imod smitsomme sygdomme er almen- 
heden derfor interesseret i at staten tager i sin egen hånd 
og selv udfører ved hjælp af sagkyndige. Hvad der ligger i 
den enkelte borgers interesse at påse, er, at ulempen ved 
forholdsreglerne ikke overstiger den ulempe, der skulde be- 
kæmpes, og at de indskrænkninger, der i byggelove og sund- 
hedsvedtægter pålægges, virkelig lader sig sanitært begrunde. 
For at nævne et eks.: det vilde ikke være berettiget at frem- 
tvinge en desinfektion, der ødelægger folks inventar og klæ- 
der, ved en sygdom som skarlagensfeber på så løs en kund- 
skab om smittekildens beskaffenhed og foranstaltningens nytte, 
som der her foreligger. — Det må overhovedet ikke glemmes, 

hverken af lægerne eller af andre, at synspunktet før statens 
rgriben overalt-ggberkyflelse imod -opergreb,<) her speci- 

sådanne angreb på sundheden, som truer os fra 
andres personer æller ejendele; det er uheldigt, når et medi- 
cinsk selskab har formuleret statens opgave som den at tage 
forholdsregler for at beskytte undersåtternes helbred i det 
hele taget; den enkelte må i det hele taget varetage sin egen 
sundhed, ellers vilde man konsekvent havne i statsbestem- 
melser om, hvormeget og hvad man skulde spise, hvorlænge 
fas skulde være i luften osv. Det eneste, der kan være sta- 


lens sag, er at afværge de farer, der fra den ene truer den 
inden, altså væsentlig opsigten med de smitsomme sygdomme. 

Det kan altså være en berettiget forholdsregel at behandle 
en del smitsomme sygdomme vederlagsfrit på hospital, i al 
fald dem, der kræver isolation. Om delte også skal strække sig 
til de mere krøniske sygdomme, hvis smitteintensitet er langt 
ringere, f. eks. Tuberkulosen, er mere tvivlsomt Der er dog 
næppe tvivl om, at den moderne lovgivning på dette område 
mere har ladet sig lede af tanken om human hjælp til de en- 
kelte, der angribes, end af hensyn til smitten. Som alt sagt: 
alle de forholdsregler, den, almindelige smittefare nødvendig- 
gør, er det berettiget at staten iværksætter og støtter, men 
hvad der går herudover, tør den ikke påtage sig. Den egent- 
lige sygdomsbehandling vilde således næppe tilfalde rets- 
staten; derimod kunde den f. eks. nok påtage sig en opgave 
som den at fjerne sunde børn fra tuberkuløse hjem og sørge 
for deres anbringelse og pleje andetsteds, og lign. 

Staten og forretningslivet. — Statsmagtens hovedopgave 
er at værne ejendomsretten i alle dens former. Men ejen- 
domsretten til arbejdsskabte ting har to kilder, en oprinde- 
lig erhvervelse ved ækvivalent arbejdspræstation og en afledet 


ESSEN 8 Fy ner smandsvil får for 
Fr et med ledes som i de fleste danske pe; hvor folks 
" frie færden på gaderne er underkastet altfor mange tåbelige ind- 

| erhvervelse ved ombytning med ting, der er retmæssig sær- 

ejendom. Hvis ejendomsretten fuldtud skal respekteres i et 

land, kræves derfor ikke blot, at staten ophæver alle legale 

hindringer for arbejdslønnens ækvivalente udveksling, men 
| også at omsætningslivet holdes uhindret af alle bindende og 
] hæmmende regeringsforanstaltninger. Næringslivets frihed, 
i handelens frihed er derfor ganske klare og simple konsekven- 
] ser af ejendomsretten. Enhver indskrænkning i den frie og 
lige adgang til erhverv, enhver beskatning af udenlandske 
eller indenlandske produkter er ligeså mange direkte atten- 
tater på retmæssig individuel ejendom. Man kan forsøge 
hvilket forsvar man vil, hensynet til det almene vel, til den 
eller den næringsgrens opblomstren, det nationale erhverv, 
ja selv (som ved beværterspørgsmålet) appellere til faderlige 
omsorgsfølelser for borgernes (eller rettere »undersåtternes«) 
legemlige og åndelige sundhed — intet af disse hensyn kan 
bortforklare det nøgne faktum, at det er borgernes private 
ejendom, man forgriber sig på; der foreligger end ikke skygge 
af etisk kollision i disse tilfælde”) 

Der er væsentlig fire måder, på hvilke en statsmagt kan 
misforstå sine opgaver overfor omsætningslivet, enten ved 
at ville fiksere priserne for bestemte varer ved magtsprog el- 
ler'ved at subventionere, fremhjælpe visse virksomheder eller 
” ved at opkaste kunstige dæmninger for den frie omsætning; 
endelig ved selv aktivt at ville drive forretningsvirksomhed. 
Alle disse foranstaltninger er mere eller mindre maskerede 
angreb på den private ejendomsret. En fiksering af priser 
vil ikke kunne undgå at medføre, at enkelte må finde sig i 
et upassende ækvivalent for deres produkter, ti staten er in- 
kompetent til at finde en vares rette pris; der gives ingen 
anden værdimåler end selve det frie marked; en mand må 
have ret til at oppebære det ækvivalent, man af egen fri vilje 


») Derfor bør man have et vågent øje med tendensen i nyere 
alkohol- og helligdagslovgivning, der under humane Bekud går ud 
(5 grove retskrænkelser, idet den i stor målestok indskrænker 

øb og salg, arbejdskørsel på visse dage, barberstuers og fabrik- 
kers virksomhed, offentlige møder og forlystelser m, m. (Dog ikke 
drift af mejerier — ti hvem er lovgiverne?) 

f vil give ham. Og når prisen på hans vare ikke er påvirket af 
nogen monopolfordel, vil den absolut frie konkurrence ikke 

| let tillade nogen ublu fordel; den vil medføre, at enhver om- 
sætning bliver ombytning af arbejdsmængder; enhver kan 
få produkter i forhold til sit eget arbejdes nytte, og penge vil 
intet repræsentere uden arbejde. 

Erfaringen har da også vist, at alle forsøg på udefra med 
magt at ville beregne køberes og sælgeres interesse er stran- 
dede, ja har ført til katastrofer. Forsøg på at fiksere brød- 
priserne under en hungersnød i Milano førte blot til, at bøn- 
derne holdt deres korn tilbage; forhøldsreglen skærpede 
hungersnøden istedet for at bekæmpe den. En ganske lig- 
nende skæbne har alle forsøg på at forbyde eller fiksere 
rente haft. Denne metode synes derfor nu ganske obsolet.”) 

Derimod spiller subvention og hæmning endnu en altfor 
stor rolle. Men medens hæmningerne, både de indenlandske 
og de udenlandske (forbrugsafgifter, told 0. lign.), i store 
krese af befolkningen allerede bedømmes som det, de er, ind- 
greb i ejendomsretten, idet retten til fri omsætning er en del 
af denne, er man tilbøjelig til at stille sig velvilligere overfor 
subventionerne: Og det lyder jo også meget kønnere, at sta- 
ten fremhjælper en eller anden virksomhed, end at den op- 
træder hæmmende; men der skal en ualmindelig kortsynet- 
hed til ikke at kunne indse, at det i begge tilfælde er nøjag- 
tig det samme, der sker, kun med skiftende front. Den, der 
hæmmer folks forbrug af frugt ved at lægge told derpå, 
fremhjælper en gevinst for gartneren, der ikke står i natur- 
ligt forhold til hans arbejde; det sker ved en prisforfalsk- 
ning, ti prisen er kunstigt bragt op over hvad man vilde be- 
høve at give for den slags varer, hvis markedet var frit. Og 
den, der fremhjælper indenlandsk lokomotivfabrikation ved 
direkte eller indirekte at betale lokomotiver for dyrt, hæm- 
mer folk i at rejse så billigt som det ellers kunde lade 
sig gøre, 

Er me som disse tjener kun yderligere til at be- 
lyse hvor klodsede alle sådanne statsforanstaltninger må blive, som 


sigter til fremme af det almene vel eller det nyttige; mennesket er 
nu engang ikke klogere end de sociale love, 

Derfor er subventionerne nøjagtig lige så ondartede og 
uretmæssige som hæmningerne, idet der kun kan hjælpes 
ved at tage fra andre; det er dette, det gælder om at forstå, og 
derfor bør subventionerne i det offentlige omdømme be- 
handles nøjagtig under den samme synsvinkel som hæmnin- 
gerne og ikke betragtes med blidere følelser. 

Folk, der er principielle modstandere af toldbeskyttelse 
og indirekte skatter overhovedet, kan derfor logisk set ikke 
godt være tilhængere af en politik, som går ud på, at stats- 
kassens midler, d. v. s. de midler, alle borgere har lige andel 
i, benyttes til at hjælpe enkelte begrænsede virksomheder ; 
ti en sådan hjælp kan altid kun blive ganske partisk og dens 
revers er: forurettelse og overgreb overfor andre. 

Kaster man et blik på finansloven, vil man finde den 
bugnende fuld af subventioner. Næsten ikke på et eneste 
område har vore politikere den tiltro til de nationale virk- 
somheders sundhed, at de tør lade dem stå på egne ben; de 
skal så godt som alle, en efter en, lægges i vat og opflaskes 
med kunstig ernæring. Hvis man gjorde det tankeeksperi- 
ment (forøvrigt ganske umuligt), at denne støtte kunde for- 
deles retfærdigt, vilde resultatet højst blive det ganske for- 
rykte: først at samle penge ind fra alle landets borgere og 
derefter fordele dem igen til større og mindre forretnings- 
krese, så at de vandrede tilbage til de samme lommer, hvor- 
fra de kom. Men dette skulde ikke synes at være en politik 
for væsner begavede med fornuft; ti den hviler på den gan- 
ske forrykte antagelse, at der skulde kunne komme mere ud 
af kassen end der kommer ind. 

Nej, man må vistnok opgive håbet om at finde hæder- 
lige motiver, hvis man vil gøre sagen begribelig. Den hviler 
ganske simpelt på den bestående partipolitik. Under de nu- 
værende partiforhold er det de talrigst repræsenterede klas- 
ser af befolkningen, der ad denne vej håber at kunne få et 
forspring i at tilrane sig særfordele. Efterhånden kommer 

| de andre partigrupper og de dele af befolkningen, de repræ- 
| senterer, med; snart kommer man styrtende fra alle sider 
1 for at kræve ind; og resultatet bliver et kapløb om at storme 

Jstatskassen, og at de, der kun er svagt repræsenterede, bli- 

| ver genstand for denne plyndring. Og således er man havnet 
i den nuværende korrupte tilstand, hvor det anses for den 
højeste statskunst at være mest højrøstet i sine krav til 
separate formål, og hvor erfarne ansvarlige politikere for at 
dække den deraf følgende déroute driver en lånepolitik så 
fantastisk letsindig, at en privatmand, der disponerede så- 
ledes, forlængst var bleven gjort umyndig. 

Højst betegnende var en diskussion nylig i rigsdagen om 
dette forhold, nu da tallene omsider råbte til himlen og 
partiegoismen endelig var løbet ud i sin yderste konse- 
kvens, den rent personlige korruption. Ingen havde skyl- 
den; man stod og beskyldte hinanden gensidig for ødselhed. 
De radikale påstod, at det var de moderate forgængere, der 
havde tømt kassen. De moderate fandt, at de radikale havde 
været de allerværste til at kræve ind, og finansministeren, 
der havde det sørgelige hverv at blotte skaden i hele dens 
omfang, bemærkede hertil, at det var en ganske naturlig op- 
gave for repræsentanterne at kræve så meget som mulig 
ind for deres specielle formål. (!) Det var altså al den lære, 
vi skulde drage af vort politiske systems fallit! Hvis man 
endnu ikke er nået længere i politisk moral, end at en re- 
præsentant i første række har de lokale krav eller sine stands- 
interesser eller flertallet af sine vælgeres egoistiske ønsker 
at tage hensyn til, kan vi ganske spare os at nedsætte kom- 
missioner til at foreslå besparelser på budgettet. Resultatet 
må nødvendigvis blive netop så pauvert som denne kommis- 
sions er blevet. 

Nej, der skal andre principper i højsædet og en ganske 
anderledes radikal udvaskning af finansloven til, hvis man 
virkelig vil, at landets budget skal opfylde de mest elemen- 
tære krav til en almindelig sund forretningsførelse, og hvis 
man ikke ønsker, at vore efterkommere skal drukne i gæld 
som følge af foranstaltninger, der væsentlig kommer denne 
slægt til gode. Men hvor finder man det mod og den faste 
hånd, som her tør gøre rent bord, og som vover at præsen- 

tere vælgerne en finanslov, der ikke længere er en malkeko 
og understøttelseskasse? 

Til landbrugsskoler og højskoler bevilges årlig over 1/2 
million kroner; til »havedyrkningens fremme«, »biavlens 
fremme«, »fjerkræavlens fremme«, »kaninavlens fremme«, til 
landbrugsprodukters im- og eksport, mergelbaner, præmier 
ved dyrskuer flere hundrede tusind kr.; til husdyravl og 
husdyrbrug over 300,000 kr.; til landbohøjskoler, fiskeriets 
fremme endnu større beløb; — ialt betydeligt over 3 mill. 
kroner til formål, der ikke repræsenterer nogen fællesinter- 
esse, men blot kan betragtes som gaver af fællesfonden til 
enkelte stænder. 

Industri, håndværk og handel støttes med langt over 1% 
mill. kroner årlig foruden al den indirekte støtte, de får 
gennem tolden. Søfarten støttes med 14 mill. kr. Der er 
meget få af disse bevillinger, som ikke kan stemples som 
uforsvarlig anvendelse af borgernes fællesejendom, og som 
derfor ikke burde stryges.” 

Også" på de ekstraordinære budgetter findes store sum- 
mer af denne art, f. eks. 1907—08: 370,000 kr. til subvention 
af to dampskibsforbindelser mellem Danmark og England; 
afholdelse af smørudstillinger 40,000 kr., et skoleskib 50,000. 
Udvidet dampskibsforbindelse Kalundborg—Aarhus, ja til 
vandrekursus, husholdningskursus, tilskæring og kjolesyning 
og lignende urimeligheder. 

Også i den almindelige lovgivning må omsætningens fri- 
hed fuldtud respekteres. Ja, staten bør betragtes som den 
store garant og regulator af denne omsætningsfrihed — men 
intet derudover. Under dette synspunkt må de moderne pro- 
blemer om trusters og aktieselskabers forhold til staten ses. 

Når man i de forenede stater, for at modvirke trusterne 
som en stat i staten, er gået den vej at forbyde overenskom- 
ster om priser eller at forbyde visse sammenslutninger med 
det formål at dræbe konkurrenter; når man endvidere ved 
direkte forbud har ment at kunne modvirke illoyal kon- 
kurrence eller undersalg i den hensigt at ruinere konkurren- 
ter 0. s. v., er dette åbenbart en ganske forfejlet metode, som 

både griber uberettiget ind i omsætningsfriheden og er ganske 
unyttig. Her vil man utvivlsomt skuffes og kun opnå at se 
et nyt eksempel på, hvor lidt en kortsynet, »velmenende« lov- 
givning, der går efter følelser i stedet for efter etiske og so- 
ciale love vil formå at udrette, De forskellige forsøg på at 
hæmme og fiksere udefra har så langt fra bragt priserne på 
livsfornødenhederne ned, at de tværtimod i de sidste 10 år 
er stegne med 30—40 pct. 

Det er den stikmodsatte vej, man skal gå. / stedet for 
at nære mistillid til den frie konkurrence skal man nære 
endnu større tillid til den; man skulde engang, for første gang 
i verdenshistorien, prøve på at lade den udfolde sig aldeles. 
frit. Men så længe monopolerne til naturgoderne består, så 
længe eksisterer frikonkurrencen ikke, og derfor har den 
endnu aldrig fået lov at vise sine virkninger. Det er monopol- 
gevinsten, der bevirker, at varerne må overbetales, og som 
altså forrykker den eneste naturlige konkurrence, som burde 
findes, konkurrencen mellem de i produkterne nedlagte ar- 
bejdsydelser. y 

Trusterne har kunnet indføre en mængde arbejdsbespa- 
relser. Men er disse kommet konsumenterne til gode? Ingen- 
lunde. Hvis monopolerne (til jord, transportmidler etc.) 
derimod ikke eksisterede, vilde konkurrencen snart tvinge 
trusterne til at yde konsumenterne fordelene. 

Det er ikke sammenslutningerne i og for sig, man bør 
frygte; ikke dette at administrationen forenkles, arbejde spa- 
res etc., ti derved berøves ingen noget ham tilhørende; det er 
de uhyre sammendragninger af monopolfordele, der er faren. 

Vi skal ikke med socialdemokraterne ønske, at denne 
magt må koncentrere sig mere og mere, for at staten med et 
ryk kan komme til at overtage det hele, ti vi har ingensom- 
helst garanti for, at en herskende majoritet vilde misbruge 
den frygtelige økonomiske magt, den derved fik i hænde, i 
mindre grad end trusternes nuværende ledere gør. At flytte 
magt fra et mindretal til et flertal er i og for sig intet rets- 
fremskridt; det er enda på forhånd givet, at muligheden 
for komplet undertrykkelse vilde blive langt større end nu, 

hvis: både al økonomisk og al politisk magt samledes i eet 
brændpunkt. Vi har aldeles ingen garanti for individuel fri= 
hed eller individuelle rettigheder hos en retning, der ikke 
engang teoretisk respekterer disse begreber, ja end ikke har 
bestræbt sig for at formulere dem. 

Overhovedet kan retsstaten, hvor det ikke drejer sig om 
nødvendige monopoler, hverken helt eller delvis optræde som 
arbejdsherre. Delvis kan den ikke gøre det, fordi den da op- 
træder som konkurrent overfor sine egne borgere, og fordi 
dens konkurrence nødvendigvis, på grund af alle de ressour- 
cer, der står til dens rådighed, må blive ubillig. Hvis stats- 
magten helt overtog alle virksomheder, vilde denne konkur- 
rence naturligvis bortfalde, men statsmagten vilde da være 
ude af stand til at afgøre den retfærdige løn, d. v. s. den, der 
svarer til produktets kvantitet og kvalitet. Denne kan ikke 
fikseres ved et magtsprog fra oven, den bestemmes udeluk- 
kende ved tilbud og efterspørgsel på det frie marked — vel 


" at mærke det fuldstændig frie marked; ikke det, vi har nu. 


Men når dette er elimineret, er målestokken, den eneste ob- 
jektivt gyldige der findes, forsvundet med det samme.” 

Nej, fremgangsmåden mod trusterne må være at tage 
grunden væk under fødderne på dem, i ordets bogstaveligste 
forstand. Hvad bliver der tilbage af petroleumstrusternes, 
ståltrusternes uhyre og fordærvelige magt, i det øjeblik lovene 
gør deres pligt og håndhæver alles lige ret til de miner, de 
naturgoder, som de har usurperet. Også toldbeskyttelsen har 
haft sin betydning for trusterne ved at modvirke tilsvarende 
udenlandske produkters konkurrence, men dog kun under- 
ordnet; i al fald er den nu så underordnet, at Rockefeller 
nylig har erklæret, at på det nuværende trin kan man for 
ham godt fjerne beskyttelsestolden ; ejendomsprivilegiet er 
beskyttelse nok. 

Trusterne kan altså ikke betragtes som kulminationen af 
en normal industriel udvikling, som man blot skal lade 
løbe linien ud; tværtimod er deres årsag, den lovbeskyttede 
monopolisme, den væsentligste hindring for en normal indu- 
striel udfoldelse gennem dens udelukkelse af konkurrencen. 


157 


Og har man set, at ondet alene bunder i tåbelige menneske- 
lige foranstaltninger, uretfærdige love, ved man også midlet 
derimod. Konkurrence har ingen naturlig tendens til at op- 
hæve sig selv; dette vil kun kunne ske, når menneskene sky- 
der til ved hjælp af monopoler. 

Hvad aktieselskaber i almindelighed angår, må lovgiv- 
ningen, uanfægtet af al øjeblikkelig lidenskab som følge af 
den moderne svindel på dette område, holde sig indenfor de 
samme principper. 

Hvad en aktielovgivning særlig må tage sigte på er, at 
alle forhold både ved stiftelsen af selskabet og ved senere 
transaktioner lægges åbent frem, og at forretningens hele art 
og omfang klart angives. Aktietegneren må først og fremmest 
have lejlighed til at afgøre, om et selskab med de og de for- 
udsætninger overhovedet skal dannes eller ej. Kontraktrettig- 
heden må sikres, og overlistelser fra forretningskyndiges 
side i videst muligt mål undgås. Under de nuværende forhold 
har publikum ingen adgang til at øve kritik overfor de lovende 
prospektus, og usoliditet trives i ly af den enkeltes begræn- 
sede ansvar. En aktieloy må derfor sikre kreditorerne, at 
aktiekapitalen virkelig er tilstede. Under de nuværende for- 
høld er der ingen sådan sikkerhed ; selskabet kan startes, selv 
om kun en ringe del af aktiekapitalen er tegnet og måske 
intet indbetalt; end ikke de senere indbetalinger er fyldest- 
gørende garanterede. Der kan være givet grinderne en ublu 
profit, uden at dette ses. Selskaberne overkapitaliseres fra 
begyndelsen af ved salærer; skal f. eks. flere fabrikker slås 
sammen, beregner hver især sig hyppigt formeget. 

Et overgreb vilde det være, om lovgivningen lod sig friste 
til at fiksere slige honorarer; den har kun at fremtvinge, at 
alt regnskabsvæsen bliver så gennemsigtigt, at mennesker med 
almindeligt sundt omdømme ikke forledes til at engagere sig 
under urigtige forudsætninger. 

Det er umuligt at opregne alle de måder, på hvilke 
drevne forretningsfolk forstår at maskere den virkelige sta- 
tus, og det er næppe tænkeligt, at en aktielovgivning, der vil 
respektere omsætnings- og kontraktfriheden, vil kunne ram- 

me dem alle; men noget kan dog sikkert opnås alene ved en 
mere kontrollerbar regnskabsførelse. Man må kræve, at kre- 
ditor sikres imod hemmelige dispositioner; der må f. eks. 
finde passende nedskrivninger sted, forventet fortjeneste må 
ikke kunne opføres. Aktiekapitalen må være effektiv, ak- 
tionærerne skal gøre deres indskud. Opkøb af egne aktier 
(f. eks. efter tab eller forat fiksere nye emissioner) er svindel, 
ti ethvert sådant opkøb betyder tilsvarende formindskelse af 
aktiekapital; en smuk balance opstilles, kurslisten viser op=- 
gang på den gode side af pari; men alle børsfolk ved, at det 
og det foretagende, som skal udvides, ligger inde med så og 
så mange millioner af vedkommende papir og selv køber ind, 
ti kursen skal holdes.”) Det er slige kunstkurser, en aktie- 
lovgivning skulde modvirke. 

Til en gennemført retsbeskyttelse hører også at forsvare 
ejendomsretten til åndelige produkter, Den, der har malet 
et maleri eller formet et skulpturarbejde, må utvivlsomt have 
ejendomsretten til disse selvskabte produkter ubeskåret, deri 
indbefattet retten til at omsætte dem (overdrage ejendoms=- 
retten til andre). En særlig vanskelighed opstår, når det ny- 
skabte produkt ikke er et individuelt unicum, men kan re- 
produceres og mangfoldiggøres såvel af kunstneren selv som 
af andre, uden at værdien af reproduktionerne er væsentlig 
forskellig fra det først frembragte produkt (bøger f. eks.) 
Her kan ejendomsretten til produktet åbenbart kun tilsikres 
dets skaber, ved at kopierings- eller reproduktionsretten sik- 
res ham; ti hver eneste kopi indeholder noget af det ånde=- 
lige arbejde, som skabte produktets værdi, og den, der uden 
at give vederlag derfor kunde udbrede og sælge kopier og 
reproduktioner, vilde tilegne sig kompensation for åndelige 
værdier, en anden havde frembragt; det vil næppe være mu- 
ligt at garantere, at kompensationen for slige åndelige ar- 
bejder kommer i de rette hænder uden ved at tilstå ophavs- 
manden eneret til reproduktionerne, en rettighed, han natur- 
ligvis må have frihed til at overdrage,? 


”) C. Torp: »Hvad kan en aktielov nytte % 

Man har herimod gjort gældende, at når et åndeligt pro- 
dukt har levet en vis tid og har vundet stor udbredelse, bliver 
det på en vis måde hele nationens ejendom, således at det 
vil være umuligt at opretholde særeje og eneret. Men det er 
ikke sagt, at en åndelig værdi, fordi den er blevet en del af 
et menneskes bevidsthedsindhold, derfor bliver hans ejen- 
dom, som han kan forføje med efter forgodtbefindende. En 
hemmelighed f. eks., der betros mig under tavshedsløfte, er 
en del af mit bevidsthedsindhold, men jeg har ikke derfor 
lov til at behandle den som ejendom, altså gøre med den hvad 
jeg vil; den er snarere som et lån, hvortil der knytter sig be- 
stemte betingelser. På samme måde kan jeg optage en bogs 
indhold i mig, uden at dette derfor bliver min ejendom, så 
at jeg f. eks. skulde have lov til at plagiere den og give den 
ud for et værk af mig eller reproducere den og lave forret- 
ning med den. Selv om almene sandheder, der forkyndes i 
skrift eller tale, må betragtes som fælleseje, kan dette ikke 
uden videre overføres til individuelle udformninger som 
kunstværker 0. lign. 

Heller ikke på dette område er der nogen anden retmæs- 
sig ordning end den fuldstændig frie kontrakt Bestemmelsen 
om, at forfatterretten f. eks. skal ophøre 50 år eller lign. efter 
forfatterens død, er indskrænkninger heri, ti de hindrer en 
forfatter i at slutte en overenskomst med sin forlægger gan- 
ske efter sit hoved. Der er adskillige arbejder, hvorom en 
forfatter må kunne skønne, at der netop i de første 50 år 
kun vil sælges et forholdsvis ringe antal. Skal hans kontrakt 
nu begrænses af en bestemt tidsfrist, går han åbenbart glip 
af sit retmæssige udbytte; måske kan det trøste ham, at det 
heller ikke kommer nogen anden enkeltmand til gode — men 
retfærdigt er det ikke. Og selv om fuld kontraktfrihed nu og 
da vilde kunne føre til en uforholdsmæssig profit for enkelte 
forlæggere — ubillig vilde den i al fald ikke være, da risi- 
koen vilde være gensidig; det vilde derfor næppe i det lange 
løb skade forfatteren, at forlæggerne en enkelt gang fik for- 
delen lidt rigelig på deres side. Man bør her som ellers have 
tillid til, at den frie kontraktret bliver forstandig udnyttet af 

begge parter. Hvis en eller anden forfatter skulde have 
lig interesse af, at forlagsretten blev frigivet efter et vist 
mål (f. eks. af ideelle grunde), vilde den fri kontraktret jo 
så tillade denne ordning. 

Hvad tekniske opfindelser angår, er forholdet noget 
derledes. Ti disse er ikke i den grad som kunstneriske pro= 
duktioner individuelt bestemte, og chancen for, at opfindelsen 
kan gøres påny, uden kendskab til den oprindelige, er uende- 
ligt større, At gøre patentretten ubegrænset vilde derfor sik- 
kert være et ligeså stort misgreb, som hvis man ved nægtelse 
af eneret vilde umuliggøre en opfinder at høste nogetsomhelst 
udbytte af sin åndelige virksomhed. Der gives derfor næppe 
nogen anden retmæssig ordning end den, de fleste patentlove 
har valgt, at navigere midt imellem disse to hensyn og med= 
dele retten til patent for et vist, ret begrænset, åremål.”) 

En stat, der vil sætte alt ind på at beskytte retmæssig 
ejendom, må nødvendigvis skænke skyldnerforholdene stor 
opmærksomhed. Den vil ikke kunne nøjes med den slaphed, 
der nu udvises overfor gældsforhold og den ringe beskyt= 
telse, der ydes kreditorer. Formelt hedder det nok, at en 
skyldner ad rettens vej kan tvinges til at opfylde sin for= 
pligtelse, men reelt svigter apparatet i altfor mange tilfælde. 
De forholdsregler, der kan tages, munder ud i at begære 
skyldnerens bo taget under konkursbehandling eller — hvis 
han i følge dom eller forlig skylder at udføre en bestemt 
handling — at forlange ham hensat i gældsfængsel. Men 
begge disse udveje er for kreditor til meget liden både, ifald 
debitors bo intet af værdi indeholder. Sundere forhold vilde 
det være, om kreditor efter forgæves at have prøvet andre 
udveje, blev sat i stand til at få debitor dømt til at afbetale 


magten som Sødivanlig: 
Samme oprindelse har tydelig nok den bestemmelse i &$ 8, der går 
ud på, at når almenvellet kræver det, kan det ved lov Sker 
at en printe opfindelse uden patenthaverens samtykke 
kunne bruges af ere at patentet skal bortfalde, således af 
opfindelsen bliver til i. brug, i begge tilfælde imod erstatning. 

gælden af sin arbejdsløn (under det offentliges kontrol), el- 
ler — om fornødent — ved tvangsarbejde. En virksom rets- 
beskyttelse her vilde bidrage til at modvirke den slaphed, 
der for tiden hersker i den moralske opfattelse af gældsfor- 
pligtelser, hvorefter folk, der aldrig skænker deres kredi- 
torer en tanke, eller som lader andre om at betale deres gæld, 
næsten regnes for hæderlige mænd, og hvor en lille kon- 
kurs betragtes som fuldstændig absolution, således at de da- 
gen efter er i stand til med største frejdighed endog at vise 
sig som tillidsmænd i det offentlige liv, ja spille forargede 
moralister på andre områder.?% 


13... FINANSFORVALTNINGEN. 


Til den indre retsøordning må henregnes finansforvalt- 
ningen, d. v. s. opkrævningen af fællesejendommen og for- 
delingen af den til de principielt fastslåede fællesopgaver ef- 
ter den nærmere anordning, lovgivningsmagten har vedtaget. 
Det er derfor her stedet til at overveje, hvilke afgifter der er 
at opkræve foruden jordskylden. Hvis der nødvendigvis i et 
samfund må eksistere lovbeskyttede monopoler, er det klart, 
at den årlige rente af disse monopolers værdi tilhører staten 
og må inddrages af denne. Hvilke de virksomheder er, der 
nødvendigvis må monopoliseres, kan ikke på forhånd afgøres. 
Så meget er umiddelbart indlysende, at visse virksomheder 
ikke kan overlades til fri konkurrence; overlod man til kon- 
kurrenter efter behag at underminere en by med gas- og 
vandledninger, vilde det i høj grad stride imod fællesinter- 
essen. Her og i lignende tilfælde kan kun een plan råde, og 
spørgsmålet bliver da, om det offentlige selv skal overtage og 
drive disse virksomheder, eller om den skal overdrage denne 
ret til private imod fuld betaling for værdien af denne rettig- 
hed. Begge dele lader sig etisk forsvare. Nationalbankens 
wirksomhed f. eks. er et monopol, hvorfor banken årlig må 
betale 750,000 kr. til staten, der yderligere har ret til over- 

skuddet, når dette overstiger 6 pct. af aktiekapitalen. Tele 
fonvirksomheden er et monopol; og om dette og det forrige 
gælder det, at de ligesåvel kunde tænkes direkte overtagne 
af det offentlige. Men der gives også unødvendige og uretmæs= 
sige monopoler, f. eks. lotteriet; unødvendigt, fordi fri konkur- 
rence på dette område ikke vilde stride imod fællesinteressen ; 
uretmæssigt, fordi staten ingen ret har til at beskære de spil- 
lendes chancer. 

Ved spørgsmålet om eneret kommer man dog i første 
række til at tænke på samfærdselsmidlerne, specielt jærn- 
banerne. i ag 

Der er blandt tilhængerne af tanken om, at staten bør 
have alle monopolfordele refunderet endnu nogen uenighed 
om, hvorvidt det offentlige selv skal overtage og drive jærn- 
banerne, eller om det skal nøjes med at give koncessioner og 
blot tage betalingen derfor og stille sine betingelser. H. Ge- 
orge synes ikke fremmed for den første løsning; andre me- 
ner, at det er mere overensstemmende med hans principale 
tankegang, om staten overlod driften til private og nøjedes 
med kontrolret og udbytteret, hvorved den kom i besiddelse 
af monopolets passive del, der vel også er den vigtigste. 

Hvilken af disse to løsninger der er at foretrække, kan 
næppe etisk afgøres; det bliver vistnok nærmest et hensigts- 
mæssighedsspørgsmål. 

Hvis man går ud fra, at jærnbanerne anlægges og drives 
af det offentlige, vil der straks melde sig et vanskeligt spørgs- 
mål: hvilke jærnbaner skal anlægges ; efter hvilken plan skal 
jærnbanenættets udvidelse foregå? 

Hvis formålet med jærnbanernes drift var at bringe det 
mest mulige ud af dem, var spørgsmålet forholdsvis enkelt; 
så kunde man tage de samme hensyn som i enhver privat 
drift; man anlagde da de rentable linier og lod de andre 
ligge. Men det kan åbenbart ikke være nogen fornuftig op- 
gave for staten at sætte forretninger i gang for at tjene på 
dem; et sådant overskud vilde være rent fingeret set fra bor- 
gernes standpunkt og vilde aldrig kunne fordeles retfærdigt 
Nej, hvis staten selv skal drive jærnbaner, må formålet ude- 

lukkende være 1) at anlægge og drive linierne efter den plan, 
der bedst tilfredsstiller den almene samfærdsel og 2) at regu- 
lere taksterne på en sådan måde, at den ene statsborger ikke 
kom til at nyde fordele på den andens bekostning; og altså 
bryde med det princip at frembringe FESD en ksktg ge- 
vinst. 

Af disse to er det sidstnævnte det ledende princip og kan 
under ingen omstændigheder fraviges. Takstproblemet har 
jo beskæftiget politikere og fagmænd levende, så længe der 
har eksisteret jærnbaner. Der gives 3 forskellige hovedprin- 
cipper for dets løsning”): a) Overskudsprincippet (banerne 
gøres til indtægtskilde for det offentlige, altså skattekilde lige- 
som gas etc.). b) Gebyrsprincippet (banernes indtægt dæk- 
ker netop det offentliges udgift ved driften). c) Underskuds- 
princippet (det offentlige får ikke gennem taksten dækning 
for sine jærnbaneudgifter). 

Af disse tre frembyder kun gebyrsprincippet en retmæs- 
sig løsning. Idet der tilstræbes, at udgifterne ved anlæg, ved- 
ligeholdelse, drift 0. s. v. lige akkurat kommer ind igen, får 
statskassen hverken udgift eller indtægt ved jærnbanerne, og 
den enkeltes takst vil være et passende vederlag for den posi- 
tive arbejdspræstation, der er leveret (forudsat at taksten til- 
lige er således indrettet, at den netop står i forhold til jærn- 
banens arbejde og dette forhold ikke forvanskes ved en vidt- 
dreven zonetarif el. lign.). Hvis banerne dreves med over- 
skud, vilde staten lægge penge op, men det vilde blot blive en 
indirekte skat på forbrugerne (som nu ved gasforsyningen); 
de individer, der var tvungne til at benytte den meget, vilde 
komme til at yde uforholdsmæssig meget til statens fælles- 
kasse, og de andre vilde ganske ufortjent lukrere derved. 
Dreves den med underskud, vilde det være en ubillig favori- 
sering af enkelte individer eller professioner på andres be- 
kostning; alle måtte betale dertil, men kun en del drog for- 
del deraf og i meget forskellig målestok. 

Man har herimod gjort gældende, at hvor det drejer sig 


,, 7) Jvnf. »Jærnbanerne og Samfundet« af S. Berthelsen. Na- 
løkon. Tidsskrift 1906. 

om forretningsrejser, vil. al transportudgift til syvende og 
sidst bæres af varen; det vil føre til forhøjelse af vareprisen; 
hele den egentlige fragtudgift vil påvirke prisen ganske som 
finanstolden, hvorfor publikum skulde være bedst tjent med 
afgiftsfrihed. Hertil må dog bemærkes, at den prisforhøjelse, 
en vare får gennem en transportafgift, ikke er nogen artificiel, 
men en ganske naturlig forhøjelse, svarende til et plus i 
værdi og svarende til det arbejde, der foruden selve fabrika- 
tionen er udført for at gøre den tjenlig for forbrugerne 
Denne forhøjelse må også kompenseres, og sker det ikke, 
vil det kun sige, at nogle mennesker får deres varer bil- 
ligere end rimeligt, på andres bekostning; ti forbruget af de 
varer, der forsendes med jærnbanen, er individuelt ganske 
forskelligt. Sammenlignes med finanstolden kan transport- 
udgiften ikke, ti tolden er et vilkårligt kunstigt tillæg, der 
ikke skyldes nogen arbejdspræstation. At fritage fornøjelses= 
rejsende for afgift vilde nærmest kun være ønskeligt for 
dem, der benytter sig deraf i nøgen større målestok. 

Den forhøjelse af grundværdien, der finder sted som 
følge af, at staten enten anlægger en bane eller giver private 
koncession på at anlægge de og de bestemte baner, bør alle 
have del i, ti ellers vilde disse forholdsregler fra statens side 
betyde favoriseringer af enkelte personer eller egne. Men at 
alle har lige andel i disse værdier vil sige, at de kun kan 
benyttes til formål; alle på forhånd er lige interesserede i. 
Nu vil netop alle være lige interesserede i, at staten har over» 
opsynet med en jærnbanedrift, der bedst mulig tilfredsstiller 
hensynet til den almindelige nationale og internationale sam- 
færdsel; at jærnbanenettet er så vidt forgrenet og rationelt 
organiseret, at driften er så bekvem, som det er muligt, når 
den skal kunne betale sig. Men de vil ikke være interesserede 
i, at fællesformuen anvendes til at skaffe en afgiftsfri trans= 
port, ti denne vil udnyttes i altfor ulige grad af de forskellige 
mennesker, 

Skal det offentlige aktivt drive jærnbanevæsnet, er det 
nødvendigt at gøre dette princip, at driften lige akkurat 
skal betale sig, til det ledende. De andre hensyn, som også 

dikteres af fællesinteressen, jærnbanenettets udvidelse til 
forholdsvis folketomme, ufrugtbare egne, materiellets gode be- 
skaffenhed, hensynet til publikums komfort, til at taksterne 
ikke bliver så høje, at man derved modarbejder et af for- 
målene: den størst mulige benyttelse, må indordnes derunder. 
løvrigt vil det være vanskeligt nok at balancere på passende 
måde mellem de sidstnævnte hensyn, der jo delvis strider 
mod hverandre. Det er klart, at hvis der stilles krav om 
f. eks. at udvide nettet i det uendelige, må taksterne — 
stadig med gebyrsprincippet til forudsætning — forhøjes 
betydeligt. É 

Men der er meget, som taler imod, at staten aktivt skal 
påtage sig denne opgave. Det vilde lidet stemme med et stats- 
princip, der iøvrigt går ud på den størst mulige simplifice- 
ring af statens opgaver at bebyrde dens administration med 
tusinder af funktionærer og en mængde kontorer og tek- 
niske indretninger. Den, der ikke betragter det som en na- 
turlig opgave for staten at drive aktivt landbrug, handel eller 
industri, vil finde det konsekvent, om anlæg og drift af tra- 
fikmidlerne overlodes til private ved en koncession, der bl. a. 
gav ekspropriationsret, men som sikrede fælleskassen den 
særfordel, der måtte opstå som følge af denne eneret og sam- 
tidig ydede ligeså virksom garanti for alt hvad den fælles 
interesse dikterer (d. v. s. bedst mulig almen samfærdsel), 
som hvis det offentlige selv overtog driften. 

Hvad monopolværdien angår, måtte man teoretisk stille 
den fordring, at den i sin helhed inddroges af staten. Hvor- 
vidt man kunde gå i praksis, d. v. s. hvormeget staten kunde 
fordre for monopolet, uden at støde den private kapital til- 
bage, kan ikke forud vides; men ved et arrangement analogt 
med Nationalbankens monopol vilde man kunde sikre sig, at 


”) Det københavnske sporvejsselskabs kontrakt med Køben- 
havns kommune af 1898 var derimod lidet rationel. Den gik ud på, 
at selskabet årlig til kommunen skulde betale et beløb, der sg 
regnedes efter bruttokørselsindtægten pr. togkilometer; som mini- 
mum 5 af denne. Hvis Kommunen i tide havde sikret sig hele 
monopolværdien, vilde man måske have undgået overtagelsen og 
den dermed følgende uheldige udvikling af funktionarismen. 

staten ikke kom til at forære noget af betydning til enkelte pri- 
vate uden passende vederlag”). Det må tilføjes, at offentlig» 
heden i og for sig ikke kan have nogen fordel af at monopol- 
afgiften bliver særlig høj; den bærende ide i overenskom- 
sterne bør være, at driften svarer til det offentliges tarv og 
at ydelserne er et passende ækvivalent for taksterne, 

At det ikke ligger i statens interesse å tout prix at frem- 
tvinge en høj monopolafgift, turde være ret indlysende, ti 
den kunde tilvejebringes af det private selskab på utilbørlig 
bekostning af materiellets godhed eller ved ublu forhøjelse 
af taksterne. Derfor bør staten i første række lægge vægten 
på hvad der kan skabe den mest mulig fuldkomne samfærd- 
sel: at anlæggene indordner sig en rationel fællesplan, at 
materiel og drift er forsvarlige og bekvemme, taksterne ri- 
melige”). 

Ved dette arrangement får det private initiativ desuden 
mere plads til at røre sig, og der vil være større garanti for, 
at en jærnbane virkelig vil komme til en egn, når der er 
virkelig trang. Ti det må være det rette princip at lade tran- 
gen melde sig spontant; at »ophjælpe« en egn ved jærnbaner 
er sikkert et ligeså forkasteligt politisk princip som at op- 
hjælpe hvilket som helst andet ved offentlige gaver. 

Hvilken af de to fremgangsmåder man end vælger, 
offentlig eller privat jærnbanedrift — og såvidt jeg skønner 
kan begge realiseres uden nogen forurettelse — i begge til- 
fælde har man, hvis ovennævnte principper antages, den 
fordel at komme forholdsvis let over det spørgsmål, der nu 
volder så mange kvaler: hvormeget den begunstigede egn 
burde bidrage til anlægget. Ti forudsættes almindelig jord- 
skyld, bliver ingen egn reelt begunstiget ved anlæg af nogen- 
somhelst art; den må jo nemlig straks igen aflevere særfor- 
delen. 


En ret udbredt forestilling er, at samfundsgoderne i størst 
mulig udstrækning bør stilles gratis til enhvers tjeneste. Men 


i Derimod kan staten intet have med en regulering af ar- 
vd lønnen at gøre; denne måtte rette sig efter konjunkturerne i 
det frie marked, 

man agter ikke tilstrækkelig på, om det, man kalder sam- 
fundsgoder, også fortjener navn af /ællesgoder i den pag. 67 
nævnte betydning. Fri jærnbane vilde være et stort gode, 
siger man, ligeså fri postforsendelse, fri gas og fri elektrici- 
tet 0. s. v. Ja — for nogle utvivlsomt; men det vilde ikke 
kunne gennemføres, uden at den ene i stor udstrækning kom 
til at dække den andens individuelle forbrug. 

Til de egentlige fællesopgaver må først og fremmest hen- 
regnes den store opgave, vi nu har behandlet til ende, rets- 
væsenet og hvad dertil hører (sanitære foranstaltninger, der- 
under vandforsyning, kloakafløb m. m.). Endvidere et om- 
råde, vi i dette skrift ikke kan gå synderlig langt ind på, 
sikring af den almene samfærdsel og tilvejebringelse af sam- 
færdselsbetingelser (derunder offentlig belysning, brolægning, 
snekastning, anlæg af visse havne, fyrtårne 0. s. v.)"). 

Dertil kommer så forsvar af retsområdet udadtil (for- 
svarsvæsen 0. lign., hvorunder også kan henføres beskyttelse 
af kysterne, klitplantager, regulering af vandløb 0, desl.). En- 
delig forsorgen for de umyndige. 

Derimod kan f. eks. fri jærnbane, kogegas, telefon, tele- 
graf og fri postforsendelse ikke henregnes under denne kate- 
gori. Ti selve deres funktion kræver positivt arbejde og 
positive udgifter, som vil komme de forskellige til gode i 
ganske forskellig grad, alt eftersom de forbruger af dem. 
Ifølge disse virksomheders natur må de gå over til at blive 
monopoler før eller senere, men stat eller kommune må helst 
indskrænke deres indgriben til at inddrage monopolværdien. 
Når det offentlige endvidere påser, at de kommer til at fun- 
gere så socialt-fuldkomment som muligt, og at det, de yder, 
er fuld valuta for taksterne, må borgerne finde sig i at yde 
kompensation i forhold til benyttelsen. 

De, der kræver afgiftsfri jærnbane m. m., har ligestillet 
disse ting med landevejene og henvist til, at man jo ikke 
kræver afgifter til vejenes anlæg og vedligeholdelse gennem 


”) Samfundsmagtens ekspropriationsret til formål som disse 
er jo blot et andet udtryk for, at de privates ret til jorden er en 
brugsret, der på visse vilkår er de enkelte overladt af samfundet, 

bompenge af de passerende. Men det er i virkeligheden ikke 
analoge forhold, ti man må erindre, at jærnbanen ikke blot 
leverer skinnerne, men både køretøj og, hvad mere er, præ- 
sterer positivt udlæg af arbejdskraft og mekanisk energi ved 
hjælp af kostbart brændsel, således at stærkt forbrug fra eet 
individs side kun vil kunne ske på altfor stor bekostning af 
andre individers midler. 

Hvis denne sondring mellem hvad der er behageligt for 
et flertal og hvad der på forhånd kan anses for en ligelig in- 
teresse for alle, ikke gøres så eftertrykkeligt som muligt. 
vil der ingen ende være på de »goder«, man kunde finde det 
hensigtsmæssigt at belemre statskassen med. Fri kogegas 
eller telefon i hvert et hus! Ja vist lyder det besnærende ; det 
vilde utvivlsomt være store behageligheder, måske endog for 
de fleste mennesker — kun ikke for dem, der kun bruger 
minimale mængder kogegas og så at sige aldrig en telefon. 

Men naturligvis bør det indrømmes, at grænsen in con- 
ereto kan være vanskelig nok at drage. At den må sættes 
etsteds indenfor livsgodernes store område, derom er dog selv 
de videstgående utilitarer og de ødsleste politikere enige. Skal 
ikke alt bero på personlige luner og sympatier eller på mere 
eller mindre nødvendige indrømmelser til vælgernes parti- 
egoisme eller kortsynethed; skal statsopgavernes mængde 
ikke lavineagtigt svulme op, kan delingslinien vist næppe 
drages efter noget andet princip end det, jeg ovenfor har an- 
tydet. 

Efter dette princip bliver landeveje og gader fællesanlig- 
gender og offentlige opgaver, ti da mennesket er et mobilt 
og tillige et socialt væsen, kan man på forhånd forudsætte 
nogen trang til samfærdsel hos alle. Private forbud imod 
færdsel og afspærringer af trafikruter vilde stride imod fæl- 
lesinteresserne, derfor må staten i første række gøre brug af 
sin førsteret til jorden ved at sikre sig de pågældende stræk- 
ninger ; og da anlæg af hovedveje og gader kun udgør den nød- 
tørftigste betingelse for samfærdslen, vil det også være forsvar- 
ligt, at den overtager denne opgave. Den nærmere fremgangs- 
måde, planen, efter hvilken vejnettet skal kompletteres og 

lign., må afgøres efter tekniske beregninger af de nye vejes 
betydning for den almindelige trafik, og ikke efter lokale 
hensyn. 7 e 

I Danmark inddeles de offentlige veje i landeveje og 
biveje. Hvilke der er landeveje og hvilke biveje, bestemmes 
af indenrigsministeriet (efter at amtsrådets mening er hørt). 
For de første sørger amtsrådet, for de sidste sognerådene. 
Denne fordeling, såvelsom den historiske ordning af over- 
og underordnede kommuner overhovedet, er der næppe nogen 
grund til at rokke ved. Hovedsagen er at fastholde, at der 
gives vejanlæg, som væsentlig tjener det almene samkvem og 
andre, der ganske væsentlig er lokale, og at det er muligt, 
selv om det i enkelthederne kan være vanskeligt nok, teknisk 
at bedømme et vejanlægs større eller mindre betydning for 
samfærdslen i sin helhed. 

III. AFSNIT. 
BESKYTTELSE AF RETSOMRÅDET UDADTIL. 


14... FOLKERETLIGE OVERVEJELSER. 
FOLKETS KONTROL MED SIT UDENRIGSSTYRE. 


Den næste hovedopgave for retsstaten er varetagelsen af 
de internationale interesser, og den ydre retsbeskyttelse over- 
hovedet. 

Kun indenfor sit eget landområde kan den suveræne stats 
regering uhindret realisere sine ideer om en retfærdig rets- 
pleje og en retfærdig ejendomsfordeling. Ved grænsen stan- 
ser dens kompentence, Selv om den principielt må indtage det 
standpunkt, at hele jordens overflade tilhører alle de men- 
nesker, der beboer den, at England f. eks. ikke i særlig grad 
tilhører Englænderne eller Danmark Danskerne osv., har 
den ingen midler til at skaffe sig denne opfattelse respek- 
teret og må derfor indskrænke sig til at regne med det om- 
råde, den i følge den faktiske magtfordeling råder over og 
søge den størst mulige tilnærmelse til en retsordning reali- 
seret dér. Den opfylder dermed sin opgave.i rettens tjeneste 
sålangt det er menneskeligt muligt; og den vilde kun da svigte 
den, ifald den nægtede sin medvirkning til en international 
retsorden, der tilsigtede en universel retmæssig ejendoms- 
fordeling, når det engang i fremtiden kom til at ligge for. 

Indtil da må dens bestræbelser udadtil væsentlig gå ud 
på at bidrage til at udvide retsområdet på bekostning af 
magtområdet overalt, hvor der opstår internationale tvistig- 
heder. Det sker ved at hjælpe med til at hæve folkeretten 
op fra dens nuværende primitive tilstand til mere udstrakt 

og ubetinget gyldighed. Den er endnu i svøbet og frem- 
byder på sit nuværende stadium en interessant analogi med 
det udviklingstrin i den nationale rets historie, da der endnu 
ikke havde dannet sig en stærk centralstyrelse med tvin- 
gende magt. »En ejendommelighed for folkeretten«, siger 
Matzen"), »i modsætning. til den indenfor de enkelte stater 
gældende ret, er dens ufuldkommenhed begrundet i, at den 
formelle rets grundsætning ikke er virkeliggjort indenfor 
den som følge af, at der ikke findes nøgen de enkelte 
stater overordnet retsanordnende og retshåndhævende myn- 
dighed, men både retsdannelsen og retshåndhævelsen skyldes 
de enkelte staters egne handlinger.« 

Svarende til de primitive udviklingstrin i rettens historie 
indenfor den enkelte stat hviler folkeretten i væsentlig grad 
.på sædvaneret og separate overenskomster; disse overhol- 
des ikke, fordi der findes nogen organiseret centralmagt til 
at fremtvinge det, men fordi der er ved at danne sig en an- 
tydning af en international offentlig mening, og visse grup- 
peringer af stormagter svagt lader skimte konturerne af en 
sådan centralmagt. Endnu er dog krigen det sidste argument 
— eventuelt med efterfølgende blodhævn — ligesom på hint 
stadium i den nationale rets historie; og ved overgreb kan 
som dér tredjemand i reglen kun mægle; dømme, træffe 
afgørelser kan han ikke. 

På dette stadium. har den enkelte retsstat den opgave at 
holde sine overenskomster ubrødeligt; endvidere at medvirke 
til, at de internationale retslige organer, der er ved at danne 
sig, kan konsolideres, således at de bliver i stand til at tage 
flere og flere opgaver op til retslig behandling og vinde myn- 
dighed til at sætte sine kendelser igennem. Ikke mindst 
kan det ske ved at erklære sig villig til at lade sine egne 
folkeretlige stridigheder i videst muligt mål afgøre af den 
permanente domstol. Men ved siden heraf er det enhver 
regerings pligt ikke at glemme, at den internationale retstil- 
stand endnu kun er et fromt ønske, samt at netop de vig- 


+") H. Matzen: Forelæsninger over den positive folkeret. 
Kbhvn. 1900. 

tigste stater endnu kun ilganske ringe grad har ladet deres 
handlefrihed binde af internationale forpligtelser eller myn- 
digheder. Helt og holdent at bygge landets eksistens på 
disse fremtidsmuligheder tør derfor en ansvarsfuld regering 
ikke; og deraf udspringer en anden lige så nødvendig op- 
gave: at opretholde en vis magtstilling. 

For at sikre sig, at disse opgaver, der begge i lige høj 
grad repræsenterer befolkningens fælles interesse, varetages 
tilbørligt, skulde folket ofre mere opmærksomhed på sit 
udenrigsstyre end det almindeligt sker. Det nytter lidet, at 
borgerne kan råde over deres skæbne i alle indre anliggen- 
der, når de samtidig savner enhver kontrol over de menne- 
sker, der styrer folkets skæbne udadtil. Det første skridt 
må være at gå bort fra det mystiske hemmelighedskræmmeri, 
der klæber ved diplomatiet, og som en vis overtro på dets 
nødvendighed stadig opretholder. Udenrigsstyret må ikke 
være en stat i staten; det er nødvendigt at sikre sig, at di- 
plomatiet ikke skjuler sine handlinger; det må stå folkets 
repræsentanter til regnskab for ethvert vigtigt internationalt 
skridt; ellers risikeres det, at det bliver redskab for separate 
interesser, f. eks. for en klike finansmænd eller for en 

nrådig regering, der vil afværge indre vanskeligheder ved 
aggressive skridt udadtil. En diplomat hvisker lidt om Eng- 
lands holdning, en anden om Ruslands ønsker, — uansvar- 
ligt, fordi ingen forlanger slige oplysninger kontrollerede ; 
men rygter oparbejdes, som kan give en regering påskud til 
forøgede rustninger. 

De fleste landes forfatninger udtaler, at statsoverhovedet 
skal underrette parlamenterne om de traktater og forhand- 
linger, der føres med fremmede stater, og at de kun er defini- 
tive, når parlamenterne har vedtaget dem. Men i virkelig- 
heden ser man, at de allervigtigste internationale traktater, 
alliancetraktater f. eks. kan hemmeligholdes i lange årrækker ; 
som f. eks. den fransk-russiske traktat, der efterfulgtes af 
de mange milliardlån til Rusland. Altså afgørelser, der kan 
blive skæbnesvangre for hele nationens eksistens og true 
verdensfreden på det alvorligste, træffes ganske ugenert over 

vedkommende nationers hoveder og hemmeligholdes endog 
lang tid efter, for at fremme nogle finansmænds interesser. 
At statsoverhovedet kun kan erklære krig efter kamrenes 
samtykke, er kun en overmåde svag garanti, ti erfaringen har 
godtgjort, atsformel krigserklæring ikke længere er nødven- 
dig. Hvor afmægtigt de regerende endnu i nutiden formår 
at optræde, og hvor nær til krigens rand de kan føre et 
»demokratisk« folk, der lever i den illusion, at det selv sty- 
rer sine sager, er Delcassé-affæren i juni 1905 et forhåbent- 
lig ikke helt glemt eksempel på.%? 

Er der da ikke fare ved at udlevere disse hemmeligheder ? 
Kan det ikke være stridende imod landets interesser at pris- 
give vigtige aftaler, og vil andre ikke benytte sig deraf? 
Det kan ikke nægtes, at adskillige anslag på forhånd vil 
være dødsdømte, hvis alle og enhver har adgang til at kon- 
trollere dem, men det må man finde sig i; hellere må na- 
tionen afskære de mest lyssky af dem end gøre sig selv 
umyndig. En nation, der vil styre sig selv, kan ikke lægge de 
allervigtigste afgørelser i hænderne på nogle få mandariner, 
der har privilegium på at gå omkring med hemmeligheds- 
fulde miner. Alene hemmelighedsfuldheden er nok til at 
give dem en indflydelse, som måske slet ikke tilkommer dem ; 
hvor meget der stikker under, og om der i det hele taget 
stikker noget under, er der ingen, der véd. 

Desuden er det nødvendigt at få diplomatiet frem i lyset, 
hvis man tænker på at bevare interessen for det nationale 
forsvar. Det nationale forsvar opretholdes for at beskytte 
fællesinteresserne, den nationale kultur og retsorganisation 
udadtil, men også kun for disse formåls skyld. Det kan ikke 
overlades til nogle hemmelighedskræmmere i udenrigsmini- 
steriet at afgøre på vore vegne, hvilke vore interesser er og 
hvad de kræver. ' 

Eksempler på disse misbrug mangler ikke i vor egen 
politik. En forhenværende konsejlspræsident udtalte 19%/, 1908 
på et møde, »at der var stillet erfaringsmæssige krav til os 
ligesom til Belgien, Schweitz etc. Selvfølgelig kan jeg ikke 
udtale mig om samtaler, jeg øg andre ansvarlige mænd har 

haft med repræsentanter for stormagterne, men det vil den 
ærede forespørger jo heller ikke forlange.« Nej, men det 
kan forlanges, at de ansvarlige ledere, når de i det hele taget 
fremkommer med udtalelser, der skal virke som argumenter, 
ikke taler forblommet og ikke nøjes med at antyde. Private 
konversationer har befolkningen selvfølgelig ingen ret til at 
blande sig i; men da var det også taktfuldest af vedkom- 
mende at behandle dem som fuldkommen private og end ikke 
hentyde til dem. »Hvis I vidste, hvad vi véd,….!« hele dette 
argument skulde ud af diskussionen i et frit land. Derimod 
har vælgerne ret til at kende ethvert krav, der på officiel, 
ansvarlig måde stilles fra udlandetst 


15. ER BESKYTTELSE UDADTIL EN FÆLLESOPGAVE ? 


At regeringens internationale opgave i første række må 
gå ud på at styrke bestræbelserne for mellemfolkelige rets= 
tilstande betyder som sagt ikke, at den skal lukke øjnene 
for, at de endnu for en stor del kun er fremtidsidealer. 
Ingen stat véd hvad øjeblik dens forhandlinger med andre 
stater bliver afløste af pressioner og trusler; også denne 
eventualitet må kunne mødes, ti ellers mister forhandlingerne 
den baggrund, der gør dem til forhandlinger. Reelle forhand- 
linger kan kun føres under to forudsætninger, enten at de 
forhandlende er lige stærke og uafhængige, eller at de har 
en centralmagt i ryggen, der sikrer dem retsargumenternes 
overvægt, altså på forhånd fjerner magtmomentets overlegen- 
hed. Der kan ikke noksom advares imod de optimister, der 
tror, at den sidstnævnte betingelse allerede nu er tilstede, og 
som af de spæde spirer til en vordende international freds- og 
retsorganisation, der til dato findes, tager anledning til at tro, 
at muligheden for fredsbrud herefter må være så godt som 
udelukket. Sålænge rustningerne vokser og vokser — og at 
dette fremdeles sker, er en statistisk kendsgerning, der slet 
ikke tillader diskussion — sålænge er faren for fredsbrud ikke 
aftagende, En regering, der på det nuværende stadium af 

fredsbevægelsen afvæbnede, vilde snarere gå efter egne for- 
håbningers lygtemænd end efter reale overvejelser af folkets 
sande interesse; og det vilde være ensbetydende med på for- 
hånd at lade alle retfærdige internationale krav i stikken. 

De såkaldte fredsvenner kan inddeles i to kategorier: de, 
der væsentlig virker ved sentimentale talemåder og appel til 
feminine følelser, og de, der mere nøgternt forsker efter år- 
sager og virkninger. De første vil gerne indbilde os, at krig, 
selv forsvarskrig, overhovedet er umoralsk. I følge hvilken 
moral? Visselig ikke retsmoralen, ti denne indeholder intet- 
somhelst om, at det skulde være den enkeltes eller nationens 
pligt passivt at bøje sig for uretmæssig/vold. Går man sagen 
på klingen, viser det sig at være Tolstoj'sk kristendom, der 
her uden videre ophøjes til almengyldig moralsk lærdom. 
Og man lægger mærke til det højst aparte fænomen, at de be- 
folkningskrese, der blindest sluger disse pietistiske kvæker- 
anskuelser om passivt-ydmygt at bøje sig for uretten, netop 
er de samme, som ellers går langt udenom slige religiøse ret- 
ninger, og som, når det drejer sig om social kamp mellem 
medborgere, slet ikke er så fredeligt stemte. Det er ikke ual- 
mindeligt, at »fremskridtsmænd«, som på ethvert punkt brov- 

"ter med, at deres ideer og kun deres hviler på »videnskabelige 
teorier«, tager til takke med »moralske« brokker af religiøst 
udspring, hvis de tilfældigvis passer som led i argumenta- 
tionen. 

Forøvrigt behøvede afvæbningens talsmænd ikke at gå 
så langt ned i deres agitation; den mødes nemlig af mange 
nutidstendenser, der på forhånd gør den virksom. En vis 
hang til blødagtighed og passivt velvære, ulyst til personlige 
og materielle ofre for ideelle formål, der rækker ud over øje- 
blikket, mangel på rent personligt mod, alt dette vil vel findes 
til alle tider og i alle lande, men det tør nok påstås, at den 
rent sybaritiske livsanskuelse næppe nogensinde har talt så 
mange bevidste tilhængere som blandt den nuværende gene- 
ration af danske. Der er som det synes décadencefænomener 
nok at bygge på for en afvæbningsagitation, uden at den be- 

høver at låne sine argumenter fra livsanskuelser og religioner, 
den iøvrigt foragter.% 

En virkelig almengyldig moral, en sund retsmoral leverer 
ingensomhelst støtte for disse tendenser. Tværtimod, »kam- 
pen for retten« er et begreb, som den ikke blot vil sanktionere 
mand og mand imellem, men også samfund og samfund imel- 
lem. Også her er det berettiget at forsvare sig med adækvate 
midler, når »den jordbund, hvor den sociale retfærdigheds 
frøkorn spirer, angribes.« 

Af en helt anden karakter end den fredsbevægelse, der 
væsentlig appellerer til svagheden, og som sætter »freden for 
enhver pris« over rettens sejr og derfor virker direkte karak- 
terødelæggende, er den, der realistisk undersøger krigens år- 
sagsforhold med det formål lidt efter lidt at fjerne årsagerne. 
Disse bestræbelser kan ikke prises højt nok. At krigens hoved- 
årsag er visse bestemte økonomiske retsforhold, har næppe 
nogen forfatter klarere belyst end Johan Hansson.”) Stu- 
derer man en strømning som imperialismen, vil man finde, 
at dennes økonomiske rod er i de socialt organiserede indu- 
strielle og finansielle interessers stræben efter på det almenes 
bekostning at udvikle private markeder for deres overskud 
af varer og kapital. Dette er de fleste socialøkonomer i nu- 
tiden enige om. Det er jagten efter nye landstrækninger, 
kolonier, naturkilder og markeder, det gælder. Med rette 
siger Kropotkin: »Lad os være ærlige! Mæglingsdomstole, 
formindskning af de stående hære, afvæbning — alt dette er 
smukke ideer, som savner al bærekraft.« Hvori bunder da 
denne ekspansionsfeber, denne imperialistiske tendens? I de 
skrigende sociale misforhold i landenes indre, siger Johan 
Hansson: »Vi finder, at den manchesterliberale ladgå-lov- 
givning i" forening med de fænomenale tekniske fremskridt 
konsekvent har arbejdet på at afstedkomme en skrigende 
økonomisk ulighed. Vi iagttager, hvorledes man har gennem- 
ført en jordlovgivning, hvorigennem store dele af landbefolk- 
ningen har tabt alt fodfæste og er forvandlede til ejendoms- 


”) Johan Hansson: Krigen och pengarnes vårldskamp. Stock- 
holm 1908. 

løse proletarer; vi ser hvorledes det offentlige overalt på den 
mest sløsagtige måde har skilt sig af med sine naturgoder — 
forat give plads for inden- og udenlandsk eksploitering ; vi ser 
hvorledes man i alle lande har ophævet de hensigtsmæssigste 
af alle skatter, grundskatterne, udelukkende til bedste for 
den internationale kapitalmagt og i stedet for grundskatterne 
har indført indirekte beskatning, toldskatter, særlig på den 
mindre bemidlede befolknings fornødenheder ..…. samtidig 
med at folkets købeevne ved disse forskellige former af ud- 
sugning er holdt nede på et yderst lavt nivå har den bestan- 
dig fremadskridende maskinteknik øget den civiliserede ver- 
dens produktionsevne i overordentlig grad. Følgen er ganske 
naturligt også blevet denne skrigende modsætning i kultur- 
staterne: på den ene side en stor overproduktion, særlig på 
industriprodukter, på den anden side en gabende underkon- 
sumption.« Hertil kommer toldlovene, der blot yderligere til- 
spidser situationen. Den private monopolisering af landets 
jord og naturkilder er i forvejen en tilstrækkelig grundvold 
for en kolossal udplyndring af folkets store masse, men told- 
beskyttelsen har gjort forholdene endnu værre. Det er jo en 
kendsgerning hævet over enhver spekulation, at toldlove ide- 
lig har været internationale fredsforstyrrere, Det er da åben- 
bart, at bortfalder disse internationale hæmninger, og tages 
erstatningen" ikke af indkomsten men af grundværdien, vil 
man derved fremkalde hvad Johan Hansson kalder en indre 
kolonisation, man vil åbne jorden for de små brugere og 
derved tilvejebringe den særlig i store industristater så væl- 
digt forstyrrede ligevægt mellem jordbrug og industri, så at 
kapløbet om kolonier udenfør riget vil indstilles. Der vilde 
dannes en stamme af en praktisk set skattefri småbrugsbe- 
folkning, som vilde være i stand til at optage industriens 
overskud af varer. 

Men dette forhold er af vore sværmeriske fredsvenner 
vendt på hovedet. De plejer at ræsonnere således: tænk hvor 
mange millioner der årlig kunde spares på de militære bud- 
getter — tænk hvilken mængde sociale reformer man vilde 
kunne opnå for de penge! Nej sagen må ses omvendt: når 

de økonomiske forhold er reformerede gennem en socialt-ret- 
færdig lovgivning, da først kan det nytte at tænke på at spare 
på militærbudgetterne.,+ 

Foruden de argumenter, der ovenfor er anført til forsvar 
for en absolut fredspolitik (freden for enhver pris), er der 
endnu et, som man mener at have særlig ret til at påberåbe 
sig i et lille land, nemlig: hvad kan det nytte! Meningen med 
dette slagord var jo tydeligvis: ingenting kan nytte; alle mu- 
lige militære planer og foranstaltninger i et lille land er lige 
håbløse, ligegyldigt hvad de tager sigte på og består af. 

Førend man tager stilling hertil, må man dog klare sig 

” spørgsmålet: hvad skal det nytte? Er det ikke tænkeligt, at 
der gives ganske begrænsede opgaver, som selv en lille stat 
vilde have noget håb om at løse. For ikke at ræsonnere for 
abstrakt vil vi her tænke på Danmark. 

Formålet kan her ikke være at indrette sig på at modstå 
en overlagt direkte angrebskrig fra en stormagts side; dette 
vilde kræve et militært apparat, som vilde kvæle alt andet 
liv i landet og dog være ganske omsonst. Intet er gavnligere 
end med et rask snit at amputere alle slige ganske håbløse 
kimærer så grundigt bort, at de aldrig dukker op mere; de 
af befolkningen, der endnu nærer fantastiske forhåbninger 
af denne art, og som selv personlig vilde være rede til at ofre 
alt og forsvare sig til sidste mand, må erindre, at det ikke kan 
være en regerings opgave at tilfredsstille individuelle karak- 
terejendommeligheder ; en regering må kun sætte sig formål, 
der har rod i virkelighedens rige; og den har kun lov at ty 
til midler og foranstaltninger, der har reel udsigt til at gavne 
folkets eksistens positivt. Fortvivlelsens mod bør ikke kom- 
me til udtryk gennem regeringsforanstaltninger. 

Der kan altså kun være tale om foranstaltninger til værn 
imod nogenlunde jævnbyrdige staters angreb eller til brug 
under sådanne situationer, hvor stormagter under indbyrdes 
krige finder sig opfordrede til overrumplinger med en for- 
holdsvis ringe brøkdel af deres stridsmagt. 

Under krigen mellem andre stater vil en streng neutral 
holdning være normen, hvorefter et mindre lands militær- 

væsen skal indrettes. Der råder endnu — på det primitive 
standpunkt, folkeretten befinder sig — nogen uenighed om, 
hvilke krav neutraliteten medfører; men det lader sig ikke 
nægte, at omridsene af disse krav år for år bliver tydeligere, 
og at navnlig konventionen i Haag 1907 har bragt så megen 
klarhed, at man begynder at kunne formulere den neutrale 
stats militære opgave nogenlunde bestemt 

Nævnte konvention omtaler blandt andet endel ting, som 
den neutrale magt ikke må finde sig i (ne doit-tolérer). 
F. eks., at de krigsførende opretter radiotelegrafer 0. lign., 
på dens territorium eller at de benytter de neutrales militære 
anlæg. Et krigsførende orlogsskib må ikke opholde sig mere 
end 24 timer i neutral havn, og der må ikke samtidig opholde 
sig mere end 3 krigsførende orlogsskibe i neutral havn eller 
på neutralt sted etc. De kan ikke indtage mere brændsel end 
fornødent til rejsen til nærmeste havn i hjemlandet. Det fak- 
tum, at en neutral stat endog med magt tilbageviser krænkel- 
ser af dens neutralitet, kan ikke betragtes som en fjendtlig 
handling. 

Nogenlunde enighed er der om, hvad den neutrale stat 
har ret til at gøre. Hvorlangt dens forpligtelser strækker 
sig, er et langt mere svævende punkt. Art. 25 lyder på, at 
»en neutral magt er i forhold til de midler, hvorover" den 
råder, pligtig til at udøve den fornødne opsigt for at forhin- 
dre enhver krænkelse af de foregående bestemmelser i sine 
havne eller på sine rede og sit søterritorium.« Men det bræn- 
dende punkt og det, der skaber utryghed for de mindre stater, 
er just, om der kan stilles bestemte krav til de midler, hvor- 
over den råder. Her har man ikke positive bestemmelser, 
kun personlige indtryk af forhandlingerne at holde sig til. 
I Vedels rapport fra kongressen hedder det herom: »Den al- 
mindelige mening gik ud på, at den neutrale stat skal gøre 
hvad der under hensyn til dens styrke og hjælpemidler med 
rimelighed kan forlanges af den forat håndhæve konven- 
tionen på sit territorium.« 

Da konventionen lader dette vigtige spørgsmål stå åbent, 
kan det næppe være forsvarligt, om den neutrale stat går 

ned til det yderste minimum af modstandskraft, stolende på, 
at den har lov til at fortolke konventionen så bekvemt som 
mulig") d. v. s. tage sig neutralitetens rettigheder til ind- 
tægt fuldtud, men opfatte forpligtelserne som noget, det gæl- 
der at liste udenom på billigst mulig måde. Den vil da 
let komme til at bøde ikke blot for »de af den selv begåede 
men også for de den tilføjede retskrænkelser.«% Det vil meget 
vel kunne forsvares, at regeringen i et land, der væsentlig 
baserer sit militære apparat på neutralitetens bevarelse i 
tillid til den voksende mellemfolkelige retsbevidsthed, til gen- 
gæld ofrer så meget derpå, at det med hensyn til de forplig- 
telser, dets neutrale stilling kan antages at medføre, absolut 
er på den sikre side, Det modsatte vilde være utroskab netop 
overfor de fredsinstitutioner, retsstaten i første række skulde 
støtte; det er jo disse institutioner, der har skabt reglerne, 
og de respektive lande har forpligtet sig med deres under- 
skrift. Overholdes disse regler loyalt, vil det kun kunne tjene 
til at styrke respekten for vedkommende nation, som en na- 
tion, der er trofast imod sine internationale forpligtelser og 
vil ofre noget derpå?”). Om det for et lille lands regering vil 
være en berettiget opgave at udvirke en anerkendelse som 
neutraliseret stat i lighed med Schweitz og Belgien, hvor en 
stedseværende neutralitet er tilsikret af stormagterne, kan 
man næppe abstrakt dømme om. Da forpligtelsen til at 
værne denne neutralitet af neutraliserede lande som de nævnte 
snarest føles som mere vidtgående end de stater, der indret- 
ter sig på fri neutralitet, opfatter deres forpligtelser, synes 
fordelen meget tvivlsom; og stillingen er vel snarere disse 
lande påtvunget end eftertragtet af dem. Desuden får de ga- 
ranterende magter indblandingsret, og vedkommende stat syn- 

+") Dr. P. Munchs teori (Det ny årh. 1909) går ud på, at 
der ingen forpligtelser er til ved våben at modsætte sig et for- 


sætligt angreb, foretaget efter den pågældende regerings ordre, 
altså regulær krig, Men noget bevis herfor indeholder traktaten ikke. 


”»”) Et memento, som er blevet noget overset, er at et forslag 
om, at en neutral stat ikke var forpligtet til at tage forholdsregler 
til at værne sin neutralitet, før den fra en af de krigsførende mag- 
ter var adviseret om krigens begyndelse, blev forkastet på kon- 
gressen i Haag. 

ker ned til at blive en halvsuveræn stat. Men ingen stat bør 
uden ganske tvingende årsager på forhånd fraskrive sig f. eks. 
retten til at indgå alliance; der lod sig tænke en situation i 
Europa, hvor det kunde blive en livssag for de vestlige stater 
at slutte sig sammen for at modstå despotismens fremtræn- 
gen fra øst. På forhånd at fraskrive sig retten til at deltage 
i en slig fælles kamp for kultur og retsidealer vilde ganske 
stride imod fællesinteressen. 

Hvad angrebskrige angår, tør man vel gå ud fra, at de 
europæisk-amerikanske nationer i nutiden viser stigende til- 
bøjelighed til at respektere integriteten af hinandens terri- 
torier.”) Gensidige erobringer vil sikkert blive sjældnere og 
sjældnere; denne tendens er ikke til at tage fejl af; derfor er 
berettigelsen af slige angrebskrige ållerede nu for akademisk 
et problem, til at vi behøver at dvæle længere derved. Krigs- 
årsagerne ligger i Asien og Afrika, og interesse knytter sig 
derfor særlig til de halv- eller uciviliserede folkeslag der. Selv 
de mest yderliggående imperialister og jingoister har deres 
tanker der, når de vedblivende agiterer for rustningernes for- 
øgelse. 

Og spørgsmålet er da: har uciviliserede eller halvcivili- 
serede nationer ingen ejendomsret til deres land, som for- 
tjener at respekteres? Det tør vel siges, at også på dette om- 
råde er der foregået en ændring i den moralske opfattelse ; 
så at de enkelte røster, der endnu høres, ikke mindre i Eng- 
land end i Tyskland, og som går ud på, at mindre civiliserede 
nationer egentlig må betragte det som en velgerning at få 
en fremmed overlegen (engelsk resp. tysk) civilisation på- 

”) Ganske vist er Panslavismen og Pangermanismen bevægel- 
ser, der går. på tværs af de bestående politiske grænseskel, men 
de indeholder i deres væsen ingen krænkelse af prucppet om na- 
ftionernes ret til deres jord. r er dog udvækster af dem, om 
hvilke dette ikke gælder. F. eks. det meget omtalte og indflydelses- 
rige Alldeutscher Verba Dets organ »Heimdall« skriver : »Om for- 
resten rigstyskere vil finde mere bifald i Svejts, Luxemborg osv. 
end i Danmark, vil vi drage i tvivl. Og dog må også disse lande i 
fremtiden tilbagevindes for Altyskland. Vi må afgjort gøre os for- 
trolige med den tanke, at mange løsrevne led af det mellemeuro- 

æiske germanerdømme muligvis engang må føres tilbage til for- 


undet med tvang..... Af den fredelige vej lover vi os ikke alt- 
for meget for oprettelsen af et altysk rige.« 

tvunget, disse røster, der altså praktiserer utilitariske an- 
skuelser på det internationale område, nu mere og mere for- 
stummer, 

Det gamle kolonialsystem gik kortelig ud på at røve et 
stykke land og pine så meget pekuniært udbytte af det som 
muligt. »Hine gamle søhaner«, siger Lord Seeley, »var i vir- 
keligheden ikke stort andet end sørøvere, og for England er 
krigen (i dronning Elisabeths tid) helt igennem en erhvervs- 
krig, en vej til rigdom, den bedste forretning, den mest ud- 
byttebringende pengeanvendelse, tiden havde at byde på.« Ko- 
lonien betragtes simpelthen som en statsejendom, moder- 
landet skal have pekuniær fordel af. Erobringen af et land 
blev i almindelighed efterfulgt af en bogstavelig udbytning. 
Undertiden blev erobrerne ligefrem jorddrotter over det erob- 
rede land eller dele deraf, eller også udsugedes det ved skat- 
ter til erobreren. 

Som modsætning hertil fremhæver Lord Seeley med be- 
rettiget stolthed Englændernes kolonialstyre i Indien. Der 
opkræves naturligvis skatter i Indien som der opkræves skat- 
ter i England; men de penge, der ydes af Indien, anvendes 
til den indiske regering, og der udskrives ikke skatter ud 
over hvad der i dette øjemed anses for nødvendigt. Desuden 
respekteres den indiske nations ejendomsret til sin jord lige 
så fuldt som i England. Og de fleste Englændere bestrider 
ikke principielt Indiernes ret til fuldstændigt selvstyre, i det 
øjeblik de faktisk viste sig i stand til at overtage det. 

Det må dog fremhæves, at der er visse uciviliserede for- 
mer for selvstyre, som berettiger til indgriben. Intet samfund 
i verden har (hvad China tidligere og Thibet fremdeles søger 
at gennemføre) ret til komplet afspærring fra indvandring, 
fra handel, fra enkeltmands kolonisation; ti jorden er i sidste 
instans ikke en enkelt nations, den er internationalt fælles- 
eje. At hver nations ret til at administrere ejendomsforhol- 
dene indenfor sit gebet foreløbig respekteres, medfører ikke 
ret til at hindre den fri omsætning og ejendomserhvervelse 
tværsover grænserne. (Også toldspørgsmålet vil man en skøn 
dag se i denne belysning; allerede nu føles altfor stor eksklu- 

sivitet her som retskrænkende). Endvidere kan en stat være 
berettiget til at forlange af en anden stat, at de deri indvan- 
drede borgere garanteres mod altfor grove krænkelser af 
deres ejendomsret. (Oprindelsen til Boererkrigen i Syd- 
afrika). 

Medens spørgsmålet om erobringer og afståelser af land- 
strækninger i Europa som sagt næppe i fremtiden vil komme 
til at dominere udenrigspolitiken, er der et andet spørgsmål, 
som stadig foruroliger politikerne: hvorvidt skal frasprængte 
dele af folket i sådanne landsdele, som er fraskilte, og deres 
modernationer akviescere med den bestående tilstand? 

Jeg ser godt, at dette spørgsmål vanskelig kan løses prin- 
cipielt, og at de historiske forhold spiller ind ved hvert 
enkelt tilfælde. Men det vilde dog være en svaghed at op- 
give ethvert moralsk synspunkt her, og en endnu større at 
se roligt på, hvorledes man netop her slår om sig med den 
mest overfladiske godtkøbsmoral. 

Det drejer sig om spørgsmålet: hvorvidt der eksiste- 
rer en selvbestemmelsesret for nationer eller dele af na- 
tioner, eller — fra modsat side betragtet —, om løsrivelses- 
bestræbelser kan være berettigede. 

Man kunde mene, at ved en krigs afslutning får erob- 
ringer eller afståelser en moralsk berettigelse derigennem, at 
de ordnes ved traktatmæssige overenskomster mellem de to 
pågældende lande. Men intet folk har lov til at benytte en 
grænsebefolknings velfærd og livsinteresser som middel til 
at stifte fred.”) (Endnu utilbørligere er det at afstå landsdele 
med deres befolkninger for vindings skyld, sælge dem 0. lign.). 
Det kan derfor ikke forlanges, at selve den fraskilte befolk- 
ning i disse tilfælde skal godkende denne ordning og slå 
sig til tåls dermed. Endnu mere elementær end retten til at 
tilhøre sin egen nation, noget, der fremgår ganske direkte af 
de etiske ejendomsprincipper, er dog retten til, under frem- 
medherredømme, at have sin ytringsfrihed, sit sprog?” ), sine 


”) Bortset fra, at løfter, der aflægges i en tvangssituation, 
må anses som uforbindende, (Smign. »Nalurlig ret«, pag. 66.) 

+) Joh. Tiedje: Die Zustånde in Nord-Schleswig: »Nun ist 
zunåchst auf das bestimmteste gegeniber aller fålschlich liberat 

fredelige nationale vaner etc. lige så uantastede som den her- 
skende nation; og dog synes det, som om endnu kun engelsk- 
talende folk er nået til så høj en etisk kultur at respektere 
denne form for personlig ukrænkelighed.” 

Skal alle menneskers ret til hele jordens overflade nogen- 
sinde realiseres, er vejen dertil ikke den, at de enkelte na- 
tioner gensidig røver stumper af lande med deres befolk- 
ninger fra hinanden; vejen må blive gennem frivillige sam- 
mensmeltninger. Heller ikke idelige frasprængninger og iso- 
leringer vilde føre til målet. Vi har ovenfor hævdet, at 
selvbestemmelsesretten må medføre, at man ikke kan handle 
vilkårligt med en folkestamme, efter behag overføre den 
fra et statskompleks til et andet. Der gives ingen højere 
retshensyn, som dækker over disse indgreb i individernes 
autonomi. Men dette er ikke det samme som at hævde, at 
selvbestemmelsesretten hjemler en hvilkensomhelst del af 
en nation retten til at løsrive sig forat danne en miniaturstat. 
Ganske vist har de enkelte individer ret til at løsrive sig, ja 
såmange der har lyst; men jorden har de ikke lov til at tage 
med sig, ti den tilhører hele folkesamfundet.38 

Vi vender tilbage til begrundelsen af et efter forholdene 
afpasset militært beredskab. 

Retsstaten kunde som sagt intet bedre ønske end at indgå 
som led i et internationalt retssystem med et centralorgan, 
der havde reel autoritet til at afgøre alle internationale tvi- 
stigheder, og den må utrættelig medvirke til en endegyldig 
løsning af denne sag. 

Men sålænge en sådan organisation mangler, vil en 
ædruelig, realistisk opfattelse af hvad der er i folkets in- 
teresse gøre det til en nødvendig fællesopgave at beskytte 
samfundet og dets retsorden udadtil med de midler, der til 
enhver tid er adækvate. Med åndelige våben, retsargumen- 


jenannten Sentimentalitåt festzuhalten, dass es keineswegs fir den 
taat aus seinem Wesen als Pflicht sich ergibt, die Muttersmache 
eines Stanmes durch die Schule zu erhalten.« Måske, hvis der for- 
lapgte positiv medvirkning; men her forlanges kun frihed tilselv 
at drive slige skoler, (under alle øvrige fornødne garantier). Imid- 
lertid er også det forbudt. 


185 


ter, hvor sådanne modtages; med magtmidler, hvis alene det 
respekteres. Og studiet af de imperialistiske expansive ten- 
denser i nutidens verdenspolitik tillader ikke en nøgtern be- 
tragtning kun at bygge på de første.”) 

At forsvaret for den retmæssige ejendomsordning — hvad 
enten det er et ydre eller et indre forsvar — er en fællesop- 
gave, fremgår af en simpel analyse af hvad der ligger i dette 
begreb (smign. pag. 67). Om derfør en opgave som denne 
skal optages på finansloven eller ej bør ikke være gen- 
stand for parlamentarisk debat eller afstemning, ti den rette 
løsning heraf afhænger ikke af meninger eller majoritets- 
beslutninger ; den udledes teoretisk af retsprincipperne. Stats- 
magten vil et forsvar, hvis den overhovedet vil opnå størst 
mulig sikkerhed for, at enhver skal have og beholde sit —; 
ti der er ydre ransmænd som der er indre —, og hvis den 
vil, at fællesejendommen skal få retmæssig anvendelse, d. v. s. 
til opgaver, alle på forhånd er lige interesserede i. 

Endvidere er det af almen interesse, at regeringen så 
koncist som mulig udformer sine ideer om, hvilke militære 
opgaver der påkræves af de almindelige politiske forhold 
og er gennemførlige under hensyn til landets hele stilling. Det 
vilde f. eks. ganske stride imod fællesinteressen, hvis en sty- 
relse voterede, at en uforholdsmæssig stor del af fællesind- 
tægterne anvendtes til realisationen af vage og subjektive 
sangvinske drømme, søm ingen rod havde i virkeligheden. 

Hvilken rolle tilkommer der sagkundskaben under alt 


”) Under overskriften Ny! orientering« skriver Dr. Sigurd Ib- 
sen i »Politiken« i Marts 1911: »Vi kan ikke lade uvidende om, 
ytrede markien af Lansdowne nylig i overhuset, at de store na- 
tioner med årene giver efter for alt stærkere behov for udvidelse.« 
Hvor ringe vægt en mindre stat bør lægge 'på traktatmæssige garan- 
tier, det kunde man for nogle uger siden læse sig til i den evro- 
pæiske hesten betragtninger over re planlagte befæstnin; 
og om dennes betydning i tilfælde af en krig mellem T'! skland. på 
den ene og Frankrig og England på den anden side. Betegnende 
nok blev det gennemgående fremholdt som en ganske nattelig bes 
at i så fald kunde ingen af de krigsførende magter bygge den 
forudsætning, at den anden part vilde ænse Belgiens dog samt- 
lige stormagter garanterede neutralitet. Det er så sandt som det er 

it, at kommer to eller flere garantimagter i indbyrdes kamp, vil 
sen for papirbestemmelser veje lidet i sammenligning med 
tegiske nødvendigheder.« 

dette? Den samme som under andre forhold. Det er ikke 
I HR hverv at angive hvilke almindelige opga- 

ver landets og befolkningens interesser i første række kræ- 

ver, og hvad de i store træk skal gå ud på. Det må afgøres 
| udfra rent politiske overvejelser. Om et lands militærvæsen 
| skal være indrettet med angrebskrige for øje eller til forsvar, 
| eller mulig blot til værn mod visse eventualiteter under fri 
|| 
|| 


kompetence til at afgøre; det bestemmes af landets myndige 
borgere. Og på basis af denne afgørelse stilles der så sag- 
kundskaben en ganske bestemt opgave at løse: at udarbejde 
en plan, der strengt holder sig til det forelagte ønske, med 
hensyntagen til de økonomiske midler, man mener at kunne 
| disponere over. 
i Denne plan indgår i det budget, regeringen forelægger 
repræsentanterne. Vi forudsætter for retsstatens vedkom- 
mende, at de midler, hvorover der kan disponeres, fælles- 
ejendommen, er en given sum — jordskyldens størrelse, Hvad 
repræsentanterne får at votere over er da hverken budgettets 
absolutte størrelse, ejheller hvilken art af opgaver der kan 
optages derpå”), men alene den relative anordning af ud- 
giftsposterne; og det bliver deres sag at. træffe valget imel- 
lem den af regeringen foreslåede anordning eller andre, der 
foreslås. Med hensyn til tekniken for disse forhandlinger 
og retsstatens organisation i det hele henvises til V. afsnit. 
Har statsmagten truffet disse afgørelser, må det over- 
lades til sagkundskaben at have overvejende indflydelse på 
udarbejdelsen af forsvarsplanens detaljer. Og det synes mig, 
at er sagkundskaben stillet på denne plads, bør enhver tvivl 
om dens beføjelse forstumme. De »sagkyndiges uenighed« er 
slået op til et argument, hvormed man fejlagtig tror at kunne 
affeje selve begrebet sagkundskab. Man vil dog ikke kunne 


| eller garanteret neutralitet — dette har sagkundskaben ingen 
| 


I ”) At også den art spørgsmål (f. eks., om der overhovedet skal 
et ydre forsvar an sættes under diskussion, ser jeg godt; 
| et ydre £ til), der diskussi jeg. god 
magten til at me det findes jo altid, men jeg skønner ikke ret- 

/ tere, end at det vilde være et lige så samfundsopløsende værk, 

! som hvis man vilde sætte det under parlamentarisk debat, om 
der overhovedet skulde findes en indre retspleje eller ej. 

benægte, at der på en mængde områder findes teknisk kyn- 
dige, hvis hjælp ikke kan undværes. Selv om nogle af dem 
kan være nok så uenige om en mængde detajlspørgsmål — 
man vilde dog betænke sig på at bygge hospitaler eller an- 
lægge kloaksystemer uden deres hjælp. For en del beror 
uenigheden netop på, at man har stillet sagkundskaben for- 
kerte spørgsmål og ladet den udtale sig om emner, der er 
rent politiske. Er først de almindelige formål opstillede, 
wil man ligesålidt på det militære som på andre områder 
kunne undvære deres hjælp. Såmeget er sikkert: den sty- 
relse, der ikke tog hensyn til sagkundskaben på de punk- 
ter, hvor det er dennes kald at udtale sig, vilde handle uan- 
svarligt overfor de fælles interesser. (Afgørelsen af hvem 
der er sagkyndig må altid overlades til fagmændenes 
egen kreds). 

Hvad detajludførelsen angår bør sagkundskaben som 
sagt have den overvejende indflydelse. Om den eller den 
by skal have en garnison eller fæstning, — i disse afgørel- 
ser er det ikke repræsentanternes sag at blande sig. Gør de 
det ligefuldt, bør man have dem mistænkt for at røgte lo- 
kale interesser i stedet for landets. 

Fordeler man ørdningen og ansvaret på denne måde, 
kommer man lettere øver spørgsmål, der ellers vil føre til 
endeløse stridigheder, og som også erfaringsmæssig truer 
med at spærre vejen før alt andet politisk arbejde i de par- 
lamentariske lande; og man undgår lettere at gøre sådanne 
sager til partisager, der dels er rent almene, dels rent tek- 
niske, Det må være indlysende, at var f. eks. forhandlin- 
gerne om dansk forsvarsordning fra første færd ført efter 
denne plan, vilde man snarere have nået en ordning, enhver 
uden bitterhed kunde have bøjet sig for, fordi enhver på sit 
område havde medvirket dertil; og hvis man af hensyn til 
fortiden havde haft svært ved at tage upartisk stilling til et 
bestemt detajlspørgsmål som f. eks. Københavns befæstning, 
vilde ansvaret for netop den eller den bestemte stilling til et 
sådant spørgsmål aldrig med rette kunne lægges over på no- 
gen enkelt af folkets repræsentanter, ti de havde kun stillet 

sagkundskaben den opgave, indenfor et bestemt afgrænset 
formål og indenfor en bestemt økonomisk ramme at få den 
bedst mulige tekniske løsning — hvordan den så end kom 
til at se ud i enkelthederne, Og det er indlysende, at Køben- 
havns befæstning ligesom enhver anden enkelthed må ind- 
ordne sig hvad man tænker at udrette med forsvaret. 


16. VÆRNEPLIGT" m. m. 


Endnu een ting vedrørende disse forhold er der, som må 
afgøres principielt, nemlig hvilke krav en statsmagt kan 
stille til individernes personlige ydelse i forsvarsøjemed. Med 
andre ord problemet om værnepligten. 

Allerede navnet virker udæskende på en etisk forfatter. 
Ti pligt er noget, man har forpligtet sig til; men om noget 
sådant er her jo ikke tale. Det er staten, der uden borgernes 
sanktion simpelthen pålægger dem, eller rettere nogle af dem, 
denne tvangsbyrde, Er den berettiget dertil? 

De virksomheder, vi hidtil har nævnt som statens rette 
opgaver, har deres økonomiske og etiske basis i fællesejen- 
dommen; og synspunktet for dennes anvendelse måtte være 
den fælles og lige forhåndsinteresse i disse virksomheders 
opretholdelse. En af disse fællesopgaver var det nationale 
forsvar; men dette lader sig ikke iværksætte med penge og 
mekaniske hjælpemidler alene — der må desuden personlig 

delse til. Er staten da berettiget til uden videre at lægge 
denne personlige byrde over på den dertil skikkede del af 
befolkningen? Nej, staten har ingen som helst ret til over- 
hovedet at kræve nogen positiv ydelse af sine borgere, hver- 
ken økonomisk eller personlig. Hvor skulde den få en sådan 
ret fra? Borgerne lægger fællesejendommen, der ikke er en 
ydelse af noget, der tilhører dem, men et vederlag for til- 
ståede fordele, i statsmagtens hænder, for at denne kan an- 
vende den til formål, der er i alles interesse. Da det nationale 
forsvar hører til disse, kan borgerne forlange, at fællesejen- 
| dommen også anvendes hertil, bl. a. til at lønne det dertil for- 

nødne mandskab. At kræve noget herudover af de enkelte 
har statsmagten aldeles ingen ret til; alt hvad der yderligere 
kunde ønskes, måtte ske ad frivillighedens vej, hvad enten 
det drejede sig om økonomiske eller personlige ofre (smlgn. 
pag. 58). Alle personlige skatter, alle personlige byrder, på- 
lagte ved tvang fra oven, vil være lige betænkelige overgreb 
på det individuelle frihedsområde, da man ikke tør forudsætte, 
at alle på forhånd vil være lige interesserede deri. Derfor 
må den personlige værnepligt principielt forkastes, selv om 
man iøvrigt søgte at realisere den så retfærdigt som muligt. 

En relativt retfærdig ordning vilde sige en virkelig a/- 
mindelig værnepligt, hvorved alle myndige%? personer uden 
undtagelse udskreves. Man kan vel påstå, at den nuværende 
ordning i Danmark, hvorefter antallet af værnepligtige er 
fikseret, og hvor der kun udskrives en brøkdel af de tjeneste- 
dygtige, er den uretfærdigste af alle tænkelige ordninger; 
ordet almindelig værnepligt er her ganske misvisende. 

På værnepligtens uretfærdighed har man enkelte steder 
søgt at bøde ved indførelse af en værneskat, og det må ind- 
rømmes, at det gør forholdet noget mindre utåleligt Men de 
former for værneskat, man har i forskellige lande, er ikke 
synderlig tilfredsstillende,% Den ansættes på må og få, og 
efter progressiv skala. Retfærdigere vilde det være, om de, 
der ikke udskreves til militærtjeneste, til statskassen ud- 
redede et ækvivalent for det arbejde, der fordres af den 
værnepligtige; altså en skat, der svarede til hvad dette ar- 
bejde kunde anslås til i penge, Denne skat kunde fordeles 
over en længere årrække.”) 

Dog kan også dette kun blive meget tarvelige surro- 
gater for retfærdigheden; den eneste uangribelige ordning 
er, at staten i kraft af sit grundprincip, at udrede alle nød- 
vendige fællesudgifter, gør værnetjenesten til en frivillig 


”) Antages det f. eks, at staten fordrede for 500 kr, militært 
arbejde, vilde værneskatten fordelt på 25 år blive 20 kr. årlig. 
Denne beregning forudsætter, at staten ikke udbetaler den ud- 
skrevne nogetsomhelst positivt i tjenestetiden for selve den for- 
langte værnetjeneste, men derimod erstatter ham ethvert tab, af- 
brydelsen af hans forretning forvolder ham. 

ydelse, hvorfor staten udreder et passende ækvivalent, så- 
ledes som forholdet væsentlig er i England." Når hertil slut- 
fede sig lignende frivillige institutioner som i England, mi- 
lits og andre frivillige korps, vilde der for en ikke meget større 
bekostning opnås en lige så effektiv styrke som ved den al- 
mindelige værnepligt. Og selv om bekostningen for stats- 
kassen blev større, nationaløkonomisk vilde der i al fald 
intet tab blive, 

Indvendingerne imod denne ordning er som sædvanlig 
gået udenom retfærdighedsideen og har drejet sig om andre 
ting. Man har sagt, at det vilde svække folkets nationale sans 
og interesse, ifald det blev gjort til et pengespørgsmål at 
forsvare sit land. Imidlertid gives der vel næppe noget land, 
hvor man ikke lønner de værnepligtige; at man gør det på 
en uforsvarlig karrig måde, røber ikke nogen særlig høj 
idealitet. Hvad pligtfølelsen og dygtigheden angår, er det vist 
almindelig anerkendt, at de hvervede tropper i ingen hen- 
seende står tilbage. Hvorfor skulde dette ikke være sin 
løn værd? 

Hvis man mener ikke at kunne undvære appellen til fri- 
villighed og til nationens offervillighed, hvad personlige ydel- 
ser i fædrelandets tjeneste angår, vilde det altid være mu- 
ligt — som delvis i England — at helt frivillige korps sup- 
plerede den faste kærne af hvervede tropper. Men man ind= 
wikler sig i modsigelse, når man så stærkt slår på det uegen- 
nyttige, frivillige initiativ, på betydningen af at føle en na- 
tional ærespligt — og dog intetsteds vover at bygge en mili=- 
tærordning på fuldstændig frivillighed, men nødes til at ty 
til trangen (som man forsøger at maskere med det forskruede 
navn værnepligt). Kan man ikke købe interessen for det na- 
tionale forsvar — fremtvinge den er man endnu mindre 
i stand til 

Af andre internationale problemer skal kun to ganske 
kort berøres; det ene er spørgsmålet om indfødsret. Som 
hovedprincip for denne sag kan fastslås, at ingen stat har 
ret til at nægte indvandrere almindelige borgerrettigheder, 
forsåvidt de opfylder de almindelige sociale betingelser, d. v.s 

er i besiddelse af den sociale modenhed og de kundskaber, 
der kan kræves af en fuldmyndig borger. Et land har altså 
den etiske skyldighed at modtage borgere fra stater, der stil- 
ler mindst lige så store krav til de myndiges kvalifikationer 
som nævnte land selv, men er derimod ikke forpligtet til at 
acceptere barbariske staters individer, som savner alle so- 
ciale forudsætninger, og som vilde medføre en fare for rets- 
staten, hvis de betingelsesløst inkorporeredes. 

Det andet spørgsmål gælder udlevering af forbrydere. 
De fleste lande er enige i ikke at udlevere politiske forbry- 
dere; afgørelsen af, om en forbrydelse er af politisk natur, 
tilkommer den stat, af hvem udleveringen begæres. I al- 
mindelighed er dog snigmord og attentat undtaget herfra, dog 
har England endnu aldrig forpligtet sig til at gøre denne 
undtagelse. De øvrige magter anerkender følgende sætning 
(Oxford 1881): »Aucun cas d'assassinat ou d'empoissonne- 
ment ni de tentation complicité ou préparation d'un pareil 
crime ne pourra étre désormais réputé délit politique.« Må- 
ske er det netop rigtigt, som England gør, at lade spørgs- 
målet være åbent, for dermed at give tilkende, at politiske 
voldshandlinger kan være berettigede, og for ikke at afskære 
sig muligheden af at protegere ophavsmændene til sådanne. 
(Sæt f. eks., at Charlotte Corday havde søgt tilflugt i 
England). 


IV. AFSNIT, 
FORSORGEN FOR DE UMYNDIGE. 


17. DE UMYNDIGES STILLING INDENFOR DEN 
ETISKE RETSORDEN. 
Børnene indtager indenfor den etiske retsordning en ejen- 


dommelig stilling. Hvad er de egentlig? Som selvstændige 
subjekter indenfor retsørdenen kan man ikke opfatte dem, 


Jti det kan kun myndige personer være. (Som myndige be- 


| 


tragter jeg her dem, der opfylder visse vedtagne gennem- 
snitsbetingelser for social modenhed). Er de da ejendoms- 
objekter? Ejes børnene af deres forældre eller af staten? 
Nej, åbenbart ikke, ti hverken forældre eller stat kan godt- 
gøre nogen ejendomsret til dem, hvis man henholder sig 
til de i kap. 5 opstillede etiske betingelser for ejendoms- 
ret”). I visse stater, f. eks. Sparta, har staten dog hævdet en 
ubetinget ejendomsret over børnene, så at de under opdra- 
gelsen betragtedes som blotte og bare midler for de voksnes 
formål; andre steder har forældrene tiltaget sig fuld ejen- 
domsret over dem og ment sig berettigede til at sætte dem 
ud og dræbe dem efter forgodtbefindende. 

Det er ovenfor fremhævet, at ejendomsretten til natur- 
goderne og til de arbejdsskabte ting begrundes på forskellig 
måde. Hvad de første angår, munder den etiske ret ud i 


»”) Kun naturgoder og producerede brugsgenstande er ejen- 
domsobjekter; men børnene kan ikke henregnes til nogen af disse 
kategorier. Endmindre er de dele af subjektet (smlgn. kap. 5); 
den fysiologiske videnskab lærer, at de er sideskud af en perma- 
nent stamme. 

fællesrådighed, da nogle af dem slet ikke lader sig dele og 
ingen af dem lader sig dele lige, og da man ikke har nogen be- 
føjelse til at nægte noget nyt tiltrædende medlem af sam- 
fundet lige medejendomsret. 

Også de umyndige har etisk ret til andel i fællesgoderne, 
ti til disse kan ligesålidt den ene generation begrunde nogen 
særret, som det ene menneske kan gøre det overfor nogen af 
sine samtidige, Det vilde derfor være overgreb, om de nu- 
levende mennesker vilde spærre adgangen til jorden for de 
kommende. Børnene indtager da den ejendommelige sær- 
stilling, at de må anerkendes som retmæssige parthavere i 
et vist fællesskabsområde — uden dog at være retssubjekter, 
d. v. s. uden at have evne eller ret til selvstændig at råde 
over dette eje. Kan man da besidde retslig tilstået og til- 
sikret ejendom uden at være retssubjekt? Ja, retsfilosofferne 
antager dette, og etikken kan slutte sig til denne opfattelse. 
Retsevnen begynder normalt ved fødslen, ja der kan endog 
ved viljeserklæringer skabes retsbeskyttelse for vordende men- 
nesker; enhver, der har retsevne, kan være ejer, fordrings- 
haver og skyldner: Noget andet er, at ikke alle har handle- 
evne, retshabilitet, d. v. s. evne til ved egne handlinger at 


stifte eller ophæve retsforhold; retsevnen er i modsætning 


hertil kun den passive evne til at være retssubjekt De 
umyndige har relsevne, men ikke retshabilitet; de kan ikke 
elv ordne ejendoømsforholdene, ikke selv rejse fordringer ; 
let er de myndige, der på deres vegne må påtale krænkel- 
ser af disse rettigheder, hvad enten det er de private, for- 
ældrene, der har noget at påtale overfor staten, eller om- 
vendt staten, der har noget at påtale overfor forældrene. 

En medejendomsret af denne art er det altså man ifølge 
naturlig ret må tilkende de umyndige; den udstrækker sig 
til samtlige individer af arten homo sapiens; at de sociale 
evner hos de umyndige ikke — eller endnu ikke — er fuldt 
udfoldede, berettiger slægtens myndige medlemmer til at over- 
tage ejendomsordningen på deres vegne, men ikke til at 
udelukke dem fra ejendomsretten.” 

Hvad og hvormeget ejer da de umyndige, og hvorledes 

skal denne ejendom forvaltes af en statsstyrelse, der også 
i denne sag vil varetage samtlige borgeres interesser? 

Dette ligeså interessante som vanskelige spørgsmål har 
endnu næppe fået nogen tilfredsstillende løsning. En af de 
få teorier, jeg har fundet derom”), går ud på følgende: Da 
børnene ved deres fødsel, ja endog forud for denne, ved for- 
modningen om deres komme, med naturgiven nødvendighed 
skaber stigende grundværdi, så er børnenes ret til denne 
værdi dermed givet. Ethvert barn har altså ret til at erholde 
sig tilsikret sin part af den jordværdi, som det selv har 
skabt og ved sin tilværelse daglig forøger, og ingen anden 
har ret til at tage den værdi fra det. Hvert eneste barn fødes 
derfor som fideikommisbesidder, som medejer af den største 
og rigeste fond i verden, den samfundsskabte jordværdi. 
Dets andel deri (der her opgøres til ca. 1500 kr. i Danmark) 
er fuldt tilstrækkelig til at sikre det en sorgfri tilværelse, 
sålænge det er barn, og vi behøver derfor ikke at ty til den 
kunstige »børnehjælp«, som der laves så meget af. 

Jeg har et og andet at indvende mod disse betragtninger; 
selv om de i det støre og hele tager det rigtige sigte, at hævde 
en ret for de umyndige. Først angående den teoretiske be- 
grundelse. Jeg tror ikke, at børnenes i og for sig uomtviste- 
lige medejendomsret kan begrundes ved henvisning til vær- 
dier, de har skabt. »Skabning« eller produktion af værdier 
berettiger til særeje; men retten til andel i fælleseje har en 
anden begrundelse. 

Forklaringen kan jo ikke være den, at børnene ved deres 
fødsel og blotte eksistens har forøget de tilstedeværende reelle 
værdier. Vægten må lægges på at vise, at befolkningsforøgel- 
sen er hovedgrunden til, at særfordelen ved at besidde jord 
og dermed dens pris stiger, og at derfor den afgift, som rette- 
lig bør udredes til den fælles kasse, bliver højere. 

Lad os tage et simpelt eksempel for at belyse hvad der 
sker, idet et nyt barn kommer til verden. Lad os forudsætte 
et samfund på 9 medlemmer, hvoraf de 5 har udstykket den 


») Fremsat i tidsskriftet »RET«, Januar 1909, af S. Berthelsen. 

frugtbare ø, hvorpå de bor, imellem sig, således at enhver af 
dem dyrker sin egen lod, medens de 4 andre har anden be- 
skæftigelse. Stiger nu antallet til 10, er der ikke derigennem 
skabt nogen ny værdi, men fællesformuen F (den inddragne 
jordafgift) kan antages at være blevet større derved, at den 
større efterspørgsel efter den beslaglagte jord har sat prisen 
op, fordi der nu udelukkes en relativt større del af befolk- 
ningen derfra (%/4, istedetfor 4+/,). 1 følge naturlige retsprin- 
cipper (smlgn. pag. 53) kan det fastslås, at da der var 9 ind- 
byggere, havde enhver af disse ret til "/, af fællesformuen F, 
medens enhver af dem nu har ret til '/49 af F,, (den nye 
værdi). Men hvad vi her må gøre opmærksom på er, at selv 
om F, > F, er det ikke denne stigning, der konstituerer den 
tiendes ret til sin andel; denne er ganske uafhængig af 
fællesformuens svingninger og hvad der forårsager dem (de 
kan nemlig også skyldes andre årsager end befolkningstil- 

væksten ). 3 
Den antagelse, at befolkningsforøgelse i al almindelighed 
skaffer bedre /evevilkår, kan næppe a priori bevises. Vist- 
nok er Malthus' lærdomme med rette lagte ad acta; men lige- 
så uvidenskabeligt er det at gå til den modsatte yderlighed 
og påstå, at overalt, under alle forhold er befolkningsforøgelse 
en fordel for et samfund. Det gælder vel her og der, utvivl- 
somt de allerfleste steder"); men ligeså vist er det, at i tæt- 
folkede lande på forholdsvis primitive kulturstadier som 
China og Japan gælder det ikke. Men det er heller ikke nød- 
vendigt at gøre børnenes ejendomsret afhængig af hvor og 
hvorvidt det gælder; man må overhovedet vogte sig for at 
gøre retsspørgsmålet afhængigt af begrænsede biologiske hen- 
syn og nationaløkonomiske beregninger. Lad os overveje kon- 
sekvenserne. I fald vi bygger de rettigheder, vi tilstår 
børnene til at leve, opdrages, undervises etc., på den materi- 
elle værdiforøgelse, de skaber for samfundet ; hvorledes skulde 
") 1 forholdsvis svagt befolkede lande vil en befolkningstil- 
der Euligser. arbejdets deling, associationer osv. sikkert 


kunne bevirke, at arbejdsudbyttet for den enkelte hæves; men der 
er grænser, udover hvilke dette ikke ubetinget kan ske. 

man da stille sig, hvis man en skøn dag opdagede, at fra nu 
af (f. eks. i Danmark fra 1950) måtte regnestykket gøres om, 
fordi der pludselig var indtrådt en værdiforringelse? Blev 
det ikke temmelig uhyggelige konsekvenser? 

Endvidere tror jeg ikke, at man a priori kan beregne 
hvormeget der skal anvendes udtrykkelig til de umyndige; 
f. eks. ræsonnere således, at da børnene fra deres fødsel har 
lige andel med de voksne i grundværdiafgiften, står netop 
denne andel til disposition for de særlige børneformål. Vi 
mener snarere, at forholdet må ses således: børnene er fra 
deres fødsel retmæssige ejere af lige så store andele i fælles- 
ejendommen som de myndige; da deres umyndige tilstand 
gør dem uskikkede til at være retssubjekter, forvalter de myn- 
dige denne deres andel på deres vegne og i deres interesse. 
Renten af alles fællesejendom, både de umyndiges og de myn- 
diges, samles i et stort fond, hvoraf udgifterne til samtlige 
fællesopgaver skal udredes. Men da alle retsstatens fælles- 
opgaver er uløseligt forbundne; da de har den samme for- 
håndsinteresse for enhver, myndig eller umyndig, og da det 
ikke på forhånd kan afgøres, hvormeget hver af dem kræver, 
kan det ikke lade sig gøre at udsondre den rentesum, der 
fremkommer af de umyndiges andel, for sig og reservere netop 
denne sum udelukkende til specielle formål for umyndige. 
Det er desuden klart, at dette vilde være ganske uretfærdigt; 
ti de umyndige vilde jo ikke undgå desuden at nyde godt af 
alt det, der ofredes på de øvrige fællesopgaver: forsvars- 
væsen, retspleje, sanitære foranstaltninger 0. lign. Da det 
altså ikke blot er de udgifter, som må anvendes til særlige 
formål for umyndige, der kommer disse til gode, men ligeså- 
vel alle de andre, er den eneste retfærdige ordning den, at 
også renten af deres andel går med ind i fællesfondet — 
forudsat, at der tages tilbørligt hensyn til hvis ejendom det 
er, som er indgået deri d. v. s. at man i lige grad har de 
myndiges og de umyndiges medejendomsret for øje. 

Nogen bestemt sum eller blot et bestemt forholdsmæssigt 
beløb, som særligt skulde anvendes til de umyndige, kan alt- 
så ikke på forhånd fikseres. I lighed med de øvrige hoved- 

opgaver, statens penge retmæssig kan anvendes til, må også 
denne ses i belysning af hvad fællesinteressen kræver. Lige- 
sålidt som de myndige borgere kunde forlange, at statens mid- 
ler anvendtes til fuldstændigt underhold af hver enkelt eller 
til individuelle fornødenheder, men alene til et vist grundlag 
for at leve, visse hovedbetingelser derfor, og til sikring af hvad 
de enkelte retmæssig erhverver sig, således kan det heller 
ikke kræves, at staten helt og holdent skal sørge for børne- 
nes materielle underhold, for hver enkelt barns individuelle 
og faglige udvikling eller for den fulde tilfredsstillelse af en- 
hver individuel lyst eller trang i barnealderen. Ligesom de 
myndiges ejendomsret sikres ved de øvrige hovedformål, 

! statskassen støtter, så at de er i stand til trygt at forvalte 
både deres særeje og fællesejet, således tilsigter dette hoved- 
formål at garantere de umyndige sådanne livsvilkår, at de 
engang bliver skikkede til som myndige retssubjekter selv- 
stændig at overtage og forvalte deres andel i fællesgoderne 
og optræde som selvstændige aktive led af den sociale organ- 
isme, så at de ved myndighedsalderens indtrædelse kan anses 

| som socialt kvalificerede væsner. Da børnene har andel i 
fællesindtægterne, har de krav på, at disse ikke udelukkende 
kommer de voksnes liv til gode, men at de også tjener deres 
særlige livsvilkår. De voksnes tarv er betrygget derigennem, 
at retsinstitutionerne ikke tillader overgreb eller bedragerier 
i erhvervslivet; og dermed ydes en sikring, som de voksne 
enkeltvis — skønt selvstændige retssubjekter — ikke vilde 
kunne overkomme. Dette tilsiger altså fællesinteressen for 
de voksnes vedkommende. Før børnene, som ikke er handle- 
dygtige led af den sociale organisme, er denne retssikring 
ikke nok; fandtes der ingen andre foranstaltninger til bedste 
for dem, vilde deres ejendomsret være ganske illusorisk og 
prisgiven; de har åbenbart krav på at sikres mere effektivt 
gennem forholdsregler, der er ædækvate for deres udviklings- 
trin. Den almindelige retsbeskyttelse vilde jo hverken sikre 
dem de mest elementære materielle livsbetingelser eller de 
åndelige betingelser for en gang at blive selvstændige sociale 
enere. 


! 198 


Selv om man imidlertid opfatter omsorgen for de umyn- 
dige som en fællesopgave i lighed med de øvrige fællesopgaver, 
kan det blive vanskelig nok i alle detaljer at vise, hvilken og 
hvor stor en del af forsorgen der rettelig bør overtages af det 
offentlige, og hvad der på visse vilkår må overlades til de pri- 
vate hjem. Men nogen anden delingslinie end den, der an- 
gives af hensynet til samtlige parthaveres interesse er det 
næppe muligt at drage”). Ser man f. eks. sagen fra de barn- 
løse individers standpunkt, kan disse umulig føle sig brøst- 
holdne over, at en del af fællesejet specielt kommer børnene 
til gode, ti de må erkende, at i modsat fald vilde børnenes 
uomtvistelige ejendomsret blive et abstrakt begreb og væsent- 
lig illusorisk. Ejendomsret har de; og selv om man ikke an- 
erkender dem som selvstændige retssubjekter, kan man dog 
ikke forvalte deres ejendom udelukkende i egen interesse. 

ndelig turde det være i alles interesse, at de vordende selv- 
tændige borgere ikke udvikler sig til sociale undermålere 
eller endog til antisociale parasitter. Derimod vilde de barn- 
løse have fuld ret til at protestere imod, at man anvendte en 
del af fællesejet til helt og holdent at bestride samtlige om- 
kostninger ved et barns underhold og opdragelse; dets spe- 
cielle faglige uddannelse og færdighed f. eks. er ikke forhold, 
der vedrører fællesinteressen, og hertil rækker heller ikke 
hvad der af den disponible fællesejendom retmæssig kan 
kræves,t3 

På den anden side vilde en familie med mange børn blive 
forurettet, i fald dens relativt store andel i fællesejendom- 
men ikke gav sig udslag i nogen direkte støtte til de umyn- 


”) Et forslag om statens bid! til barneforsorg, jeg har hørt 
fremsætte lyder således : dg barnat skaber mn fundværde 
og da mi , der forsørger barnet, således gør sig fortjent af 
samfundet, tilkommer der hende fra statens side en moderløn 
svarende til hvad hun forsømmer af arbejde for sig selv. Jeg kan 
herom henvise til ovenst. kritik af barnets formentlige rolle for 
værdistigningen; barnets ret er ikke afhængig deraf, men ube= 
tinget og hjemler det en vis direkte fordel, der bør tiltalde hjem- 
met (som barnets værge) og væsentli; bestå i hjælp til kundskabs- 
meddelelsen. Den øvrige forsorg påhviler hjemmet (og da særlig 
moderen) som dettes rette arbejdsfelt. Kompensation herfor er et 
familieanliggende og henhører under privatetikken. 


199 


diges opdragelse; ti almindelig retsbeskyttelse og militært 
forsvarsapparat er som sagt ikke garanti nok for, at barnet 
overhovedet kommer til at nyde sin retmæssige ejendom. 
Udelukkende at anvende fællesmidlerne til disse opgaver 
vilde være at forråde barnets udnyttelse af sin ejendomsret. 

I de tilfælde, hvor de private hjem selv er rede til helt og 
holdent at tage sig af børnene, kan staten indskrænke sig til 
at våge over, at et vist minimum af livsgoder, som er nød- 
vendige for dets sociale udvikling, virkelig bliver dem til del. 
(Retten til forsvarlig ernæring (kvindemælk), pleje og so- 


' cial opdragelse.) Staten må overhovedet så vidt mulig garan- 

tere barnets ret til at vokse op i et hjem; ti kår, der stod 
væsentlig under dyrets, kunde ikke anses som en forsvarlig 
underbygning af en social opdragelse. Og medens det ikke 
vilde være en tilladelig anvendelse af fællesmidlerne at be- 
nytte dem til komplet underhold af børnene, bør staten til- 
byde alle, der ønsker det, et sådant mål af kundskabsmed- 
delelse, som den vordende sociale borger nødvendigvis. be- 
høver. Den materielle forsorg og den individuelle opdragelse, 
kulturmeddelelse og faglige uddannelse hører naturmæssigt 
hjemmet til (som naturlig revers af den forældremagt, staten 
overlader forældrene). Ti forsorgen må deles, og jeg ser 
ingen anden naturlig delingslinie. 

De tilfælde, hvor barnet står uden forældre, der kan eller 
vil yde det en forsvarlig forsorg, kræver særlig omtale. Her 
må staten-træde til med yderligere positiv hjælp; ti barnets 
ejendomsret går fremfor alt og vil altid i sidste instans kunne 
påkalde statens værn. 

Af den betragtning, at børnene ligesålidt er samfundets 
ejendom som forældrenes, fremgår følgende: hverken stat 
eller forældre tør betragte børnene som ting eller som retløse 
midler for opgaver, der alene ligger de voksne på hjerte. 
Børnene har en selvstændig ret, som det er begges sag at re- 
spektere, og staten er som øverste garant for al retshånd- 
hævelse også den, der i dette tilfælde våger over forholdet. 

Til de forældre, der selv ønsker at tage sig af deres børn, 
overdrager staten en forældremagt over børnene, på det vil- 

kår, at de fuldt ud værner børnenes ret til de ovennævnte 
livsgoder, som de har ubetinget krav på. I dette tilfælde 
bliver statens direkte rolle kun at våge over, at dette sker 
I fyldest. Forældremagten hviler altså ikke på nogen ejendoms- 
| ret, ti staten forbeholder sig påtaleret og indgribelsesret, hvor 
børnenes ret tilsidesættes.”) Det er en værgeret, staten tilstår 
forældrene indenfor den begrænsning, de ovennævnte hensyn 
kræver. Denne myndighed over børnene staten nødven- 
digvis tilstå forældrene, for at disse kancopfylde deres for- 
pligtelser mod børnene d. v. s. sikre dem den part af deres ret- 
tigheder, de skylder dem. Staten har derimod ingen ret til — 
uden de nævnte grunde — at forlange denne forældremagt 
direkte overdraget til sig eller til at berøve forældre deres 
børn, i fald forældrene fuldt ud opfylder deres forpligtelser. 
fri hvorvel forældrene ikke har ejendomsret over børnene, så 
| | har staten det ligesålidt ; og det vilde være overgreb fra statens 
| side at overrive naturlige bånd og krænke private familie- 
I følelser.””) Det er dette hensyn, der i denne sag betinger sta- 
tens og forældrenes gensidige forhold og afgrænser deres ret- 
mæssige indgriben. Staten kan ikke uden at krænke beret- 
tigede følelser — når barnets ret da ikke kompromitteres — 
gå udenfor den rolle at være kontrol og eventuelt tilbyde en 
vis begrænset hjælp til undervisningen. 

At forældre har forpligtelse såvel overfor barn som over- 
for stat, turde være indlysende, idet ingen forældre har krav 
på, at samfundet skal yde alf til et barns opfostring, og da 

| det er statens sag at værne barnets ret overfor forældrene. 
| Selv om forældremagten derfor skulde misbruges, eller man 
frivillig gav afkald på den, og børnene anbragtes under sta- 
| tens fulde forsorg, vilde det ikke være uberettiget, om staten 
| fordrede vederlag af forældrene. 

Det må stadig fastholdes, at det faste punkt'i denne kæde 
af gensidige rettigheder og forpligtelser er barnets ret til 


”) F. eks. ved misbrug af deres evne til erhvervsmæssigt 
arbejde. 

”+) Om krænkelse af åndelig ejendomsret smign. »Naturlig ret« 
pag. 76—80. 

] visse livsgoder; dets ret til liv, ernæring, hjem, opdragelse 
] og et vist mål af undervisning går fremfor alt; fordelingen 
| af opgaverne mellem forældre og samfund er af sekundær 
) betydning. 


18... FORÆLDREMAGT — FORÆLDREPLIGT. 
UMYNDIGHEDSBEGREBET. 


Skal forældrene kunne udøve forældremagten effektivt, 
må barnet være umyndigt i alle personlige forhold ; den unge 
kan ikke selv binde sig ved retshandler, sålidt som forældrene 
ved deres dispositioner kan antaste børnenes rette ejendom.” ) 
En umyndigs retshandler er ugyldige, selv om medkontra- 
henten havde al føje til at antage ham for myndig. 

Om gaver til umyndige synes der blandt retsfilosoffer at 
råde nogen uenighed. At børn kan modtage gaver, indrøm- 
mes af de fleste, og dette er i overensstemmelse med vor 
grundopfattelse, hvorefter børn skulde være i stand til at be- 
sidde ejendom; men det fremgik også af denne, at der ikke 
dertil knytter sig fri dispositionsret. Hermed stemmer reglerne 
i arveretten overens, hvorefter (ifølge Deuntzers fremstilling) 
»testator næppe kan fastsætte, at midlerne skal overlades den 
umyndige til fri rådighed.« Det modsatte vilde være skår i 
forældreretten. Den, der har forældremagten, må utvivlsomt 
have ret tij at hindre vilkårlige dispositioner fra barnets 
side; alene opdragelseshensyn nødvendiggør dette; gaven må 
derfor nødvendigvis gå ind under det almindelige værgemål. 

Efter dansk ret er det tvivlsomt, om andet end arvet gods 
går ind under værgebestyrelse eller kurator. Om også selv- 
erhvervet gods falder ind under pupilbestyrelsen, er mindre 
sikkert. Man må imidlertid give Bentzon ret i den betragt- 
ning, at da umyndighed væsentlig hviler på formodet forret- 
ningsudygtighed, og gods er lige vanskeligt at forvalte, hvor- 


il V. Bentzon: Den danske personret, Kbhvn. 1904. 
'myndiges kontrakter er efter dansk lov ikke blot uforbin- 
dende, men det er forbudt at opfylde dem. (Jul. Lassen: Hånd- 
bog i obligationsrettens alm. del. 1908). 

ledes det end er erhvervet, kunde det synes, at al formue 
måtte høre ind under pupilbestyrelsen. 

At dette er den logiske konsekvens, kan næppe Les 
det fremgår ganske direkte af værgerettens begreb, at for- 
ældre, værge eller kurator i al fald må indvillige, hvis den 
umyndige skal anvende værdier — selv om det er selver- 
hvervede arbejdsvederlag — efter eget tykke, ti værgen er 
den, der i følge statsmagtens bemyndigelse udøver handle- 
evnen for en anden. 

Heri ligger dog ikke, at værgen skulde have frihed til at 
råde over alle disse værdier efter sit forgodtbefindende. Selv 
om barnets dispositionsfrihed over arv og gaver, der udtryk- 
kelig tilfalder ham, er ophævet under umyndighedsperioden, 
kan barnets ejendomsret til disse goder, en ret, der hviler på 
de forudsætninger, hvorunder de er barnet tilfaldne, ikke i 
og for sig antastes. Om ejendomsretten her forbliver hvilende 
og ubeskåret, beror på forudsætningerne. Hvis det f. eks. ikke 
er udtrykkelig fremhævet, kan arv ikke røres. En anden sag 
er det med de umyndiges selverhvervede gods; det er vær- 
gens ejendom; ti sålænge forsørgelsespligten varer, må den 
unges ret til frugterne af selverhverv være suspenderet ; disse 
to ting er uløseligt forbundne; rådigheden over det selver- 
hvervede må ganske underordne sig forældrenes pædagogiske 
planer, 

Hvorledes forholder det sig med ansvaret for de umyn- 
diges forbryderiske og skadelige handlinger? Ifølge Lassen 
må børn mellem 10—15 år, der kan straffes efter den alminde- 
lige borgerlige straffelov for uagtsomme forbrydelser, også 
erstatte den ved disse forvoldte skade. (Efter lov af 7/, 1905 
forekommer dette dog kun med hensyn til børn over 14 år.) 
Deuntzer") udtaler, at overfor den tredjemand, der har lidt 
skade ved børnenes retsstridige handlinger, må forældrene 
være ansvarlige, når de har tilsidesat deres tilsynspligt, men 
i modsat fald må den skadelidte holde sig alene til barnet 
selv og dets nuværende eller tilkommende formue, forsåvidt 


») Den danske familieret Kbhvn. 1899. 

overhovedet erstatningsret mod det haves (efter 1—24—9); 
det vil altså sige, at umyndige, hvad erstatningsansvar an- 
går, i almindelighed er samme regler undergivne som 
myndige. 

Disse bestemmelser er næppe i logisk samklang med den 
umyndiges hele stilling. Sålænge førsorgen gælder, må for- 
ældrene være dem, der udadtil har det fulde retlige ansvar, 
og det vilde være uberettiget at søge erstatning i en formue, 
der for den umyndige foreløbig er en død skat, og som han 
ikke har det mindste at sige over. De førudsætninger, hvor- 
under den er ham tildelt, indeholder det servitut, at den ikke 
må røres; og idet forældrene har påtaget sig førsorgen, har 
de dermed det fulde ansvar for barnets handlinger, og for 
at disse ikke kommer dets hvilende ejendomsret til skade. 
Manglen på fri dispositionsret over formuen involverer, at 
denne garanteres urørlig.”) 

Overhovedet er, som vi skal se, en umyndig ikke istand 
til at begå nogen forbrydelse; han kan kun forse sig i pæda- 
gogisk forstand og er derfor stillet ganske udenfor kategorien 
straf og erstatning. Skulde hans opførsel blive så vanskelig, 
at forældrene øjensynlig ikke ser sig i stand til at hindre 
grove krænkelser imod tredjemand, må den udvej stå dem 
åben at søge det offentliges hjælp til at få sig ansvaret fra- 
lagt tillige med forældremyndigheden enten helt eller delvis; 
forældrene må, når der foreligger tilstrækkeligt bevis for 
at grove retskrænkelser er begåede eller tilsigtede, kunne for- 
lange barnet anbragt under statens værgemål. At også sta- 
ten på sin side er berettiget til at tage initiativ hertil, skal 
senere omtales. 

Hvad enten andre private påtager sig værgemålet, eller 
staten helt eller delvis (f. eks. ved tilsynsværger) gør det, 
følger deraf, at med forældremyndighedens overflytning 
også ansvaret i tilsvarende grad går over fra de oprindelige 
til de nye værger. 


”) At forældre deri skulde kunne søge vederlag for deres 
underholdspligt er selvfølgelig en urimelig tanke. Underholdspligt 
er uløseligt og betingelsesløst forbundet med forældremagt. 

Spørgsmålet er nu hvad man skal forstå ved myndig- 
hed. Myndig burde kun den være, der er socialt fuldmoden. 
Men da det vilde medføre for stor vilkårlighed at lade af- 
gørelsen heraf bero på individuelle undersøgelser, må det 
af praktiske hensyn omskrives derhen, at myndig bør kun 
den være, som har opnået den alder, hvori det ifølge vi- 
denskabelige undersøgelser har vist sig, at mennesker af 
den og den race, under de og de naturbetingelser, gennem- 
snitlig opnår fuldmodenhed. Herfra danner kun den umyn- 
dighed, som beror på lægevidenskabeligt diagnosticerede pa- 
tologiske tilstande eller defekter en undtagelse. Og man kan 
derfor skelne imellem fysiologisk og patologisk umyndige, 
hvilke to kategorier kræver særskilt omtale. 

At være socialt moden er at besidde evne til selvstæn- 
digt at påtage sig og” opfylde sociale forpligtelser fuldt ud- 
viklet. Der kræves et vis fond af intelligens og erfaring 
for at undlade at påtage sig mere end der er udsigt til at 
opfylde; og der kræves et vis fond af moralsk sans (ret- 
færdighedssans) for at ville opfylde en forpligtelse, når det 
gælder. Alene det at afholde sig fra nærliggende fristelser 
til at gøre indgreb i næstens ejendom kræver et vist mål 
af kundskab til og interesse for, hvad der med rette tilhører 
en selv og andre. Endvidere kræves det af den socialt modne, 
at han er i stand til at hævde sin økonomiske selvstændig- 
hed, ti til myndighed hører jo først og fremmest, at forældre- 
myndighed og forældreansvar kan bortfalde. 

Det må nu være indlysende, at netop de evner, som sæt- 
ter et menneske i stand til økonomisk at klare sig selv og til 
selvstændig at indgå moralske forpligtelser i det private liv, 
må være de samme som dem, der berettiger ham til aktiv del- 
tagelse i statslivet; ti politik er jo ikke andet (eller burde 
ikke være andet) end kunsten at praktisere retsmoralen i 
det offentlige livs anliggender, og der er principielt ingen 
forskel på retfærdighed i det private og det offentlige liv. 
Det nuværende forhold, hvor samfundet uden videre be- 
skatter mindreårige uden i ringeste måde at appellere til 


deres mening om, hvad disse penge skal bruges til, er ganske 
uretfærdig. 

Endnu eet væsentligt grænseskel er der imellem de myn- 
dige og de umyndige: kun myndige mennesker kan straf- 
fes; aldrig umyndige. Jeg véd, at denne påstand går imod 
alle gængse strafferetsregler; men ikke desmindre må man 
tage dette standpunkt, hvis man ikke vil nøjes med et ganske 
ulogisk myndighedsbegreb. De danske retsregler frembyder 
i denne henseende et syndigt virvar: mindreårige over 14 
år kan straffes for alle uagtsomme forbrydelser”) og må 
erstatte den ved disse forvoldte skade. Ved 18 års alderen 
ophører forældremagten, de unge har da lov til at forlade 
hjemmet. De er nu vel ikke umyndige, men heller ikke fuld- 
myndige; fra det 18.—25. år befinder de sig i en ejendomme- 
lig mellemtilstand, hvor de hverken er fugl eller fisk. Før 
det 18de år har barnet været umyndigt både i personlige og 
i formueretlige forhold. Men nu fra det 18de—25de år er 
de vel myndige i deres personlige forhold, men kan ikke 
slutte formueretlige kontrakter; i disse forhold står de som 
»mindreårige« under kurator. Først med det 25de år opnås 
fuldmyndighed. (End ikke med denne alder opnås de poli- 
tiske rettigheder; og for ægteskabs indgåelse gælder atter 
helt andre tal). 

Med rette betegner Bentzon denne »mindreårighed« som 
en uholdbar mellemtilstand, og medens dette skrives, er der 
allerede indledet et arbejde for at komme bort derfra og an- 
sætte fuldmyndighedsalderen til 21 år, således som man har 
det i adskillige andre civiliserede lande. 

Dette er anerkendelsesværdigt, men man må langt videre, 
før der kommer logisk konsekvens i alle herhen hørende for- 
hold. Det må fastslås, at hvis man kan angive en gennem- 
snitsalder, hvori mennesker under de givne naturbetingelser 
plejer at opnå evnen til at udgøre selvstændige led af den 


») For mindre ting straffes nu ikke længere de mellem 14—15 
år. Endvidere kan festtsmtnisteren for børn mellem 14—18 år be- 
stemme, at påtale bortfalder ved mindre forseelser på betingelse 
af betryggende anbringelse. 

sociale organisme, bør denne selvstændighed (myndighed) 
udstrækkes til alle de forhold, hvor netop de samme og 
ikke videregående evner udfordres. 

Kan denne grænse, hvad erfaringen taler for, hos den 
angelsaksiske race gennemsnitlig sættes til 21 års alderen, 
må man hos disse nationer udvide forholdet til også at gælde 
for strafferettens vedkommende. Den, der ikke er moden 
til at indgå forpligtelser med bindende kraft, er heller ikke 
moden til at være forbryder (altså til at straffes). Venter 
man ikke at træffe såmegen moralsk sans eller erfaring hos 
en yngling, at han kan overse konsekvenserne af et løfte 
eller af en overenskomst, har man heller ikke ret til at 
vente, at han skal være i stand til at afholde sig fra rets- 
stridige overgreb. Det er nøjagtigt de samme evner det 
drejer sig om — enten har man dem, eller man har dem ikke. 
Hvad om kriminalisterne — i stedet for at omdanne straffen 
for voksne mennesker (som man iøvrigt indrømmer al den 
selvstændighed, fuldmyndighed medfører) til »human« pæ- 
dagogisk forsorg, der gør dem til retløse redskaber for vil- 
kårlighed, — anvendte deres overskud af humanitet på 
rette sted, nemlig til fuldstændig at stryge begrebet 
straf for alle umyndige personers vedkommende! Også 
den pædagogiske interesse vilde være rigtigere anbragt, om 
den helt og holdent koncentrerede sig om det problem, hvor- 
ledes de umyndige lovovertrædere skulde behandles. Straffe 
umyndige — denne sætning skurrer i øret på den, der har 
den mindste logiske sans. Det gælder om at indse, at den, 
der ikke er moden til at underskrive en kontrakt, ikke kan 
anses som moden til at respektere ejendomsretten i al al- 
mindelighed; det er respekten for ejendomsretten, der er 
den fælles til grund liggende følelse. At det ikke skulde være 
praktikabelt at indtage dette standpunkt betvivler jeg; mo- 
derne straffepraktikere har allerede vovet sig så langt ud 
i »humansbehandling af fuldvoksne, at man næppe nu vil 
kunne påstå, at det skulde være nødvendigt at behandle 
umyndige på en måde, der i særlig grad skulde smage af 
straf. Med mindre man skulde kunne påvise, at det er gan- 


207 


ske forskellige evner, det drejer sig om, kan man fremdeles 
hævde, at myndighed bør omfatte såvel retshabilitet, d.v.s. 
evnen og retten til selvstændig at forpligte sig i retshandler 
og til at unddrage sig værgemål (deri indbefattet evnen til 
at være forbryder og retten til at underkaste sig alm. krimi- 
nel behandling) — som politisk habilitet, d. v. s. evnen 
til at være aktiv statsborger (besidde stemmeret og valgbar- 
hed). Dertil kommer som en ret selvfølgelig ting evnen til at 
indgå ægteskab; den, der er myndig, må kunne gøre krav 
på statens medvirkning til de ægteskabelige overenskomster. 
Det er jo stadig de samme forudsætninger, der kommer i be- 
tragtning: økonomisk selvstændighed og evne til at overse 
rækkevidden af en overenskomst (foruden fysisk modenhed, 
som gennemsnitlig vil være opnået i denne alder).”) 

Det er ikke af trang til systematisering, at myndigheds- 
alderen her foreslås som et fælles grænseskel for tilsyne- 
ladende forskelligartede sociale livstrin; jeg mener at have 
påvist, at det kunstige just er at opretholde forskejlige al- 
dersgrænser for ensartede kvalifikationer. 

Til oversigt tjener følgende skema: 


Ved retshabilitet 


21 års gelder REE, | politisk habilitet 


da i valgbarhed 
= myndighedsalderen rafbårhed 
indtræder 


3 Å stalssanktioneret 
minimumsalder for 


ægteskab 
militærtjeneste 


19. DEN MATERIELLE FORSORG. 


For at få en oversigt over, hvori samfundets andel i 
de umyndiges forsorg består, vil det være rettest at betragte 
den fysiske og den åndelige del af forsørgen hver for sig. 


”) I lande med alm. »værnepligt« vil 21-års alderen også være 
den laveste, hvori staten kan kræve den unge indkaldt; før dette 
punkt vil det kollidere både med forældreretten og barnets ret 
til e at udbyttes. Hvor man har hvervede tropper, må staten 
afslå at benytte umyndiges tilbud eller tilbud på deres vegne. 

At det materielle underhold og den legemlige kultur er 
førældrenes sag, begrundes som ovenfor nævnt i, at børnenes 
andel i fællesejendommen ikke er så stor, at den strækker 
til at løse også denne opgave; og da forældrene er interes- 
serede i at få forældremagten tilstået og garanteret af sta- 
ten, kan denne til gengæld fordre, at de fuldt ud opfylder 
deres forældrepligt, som består i at yde Børnene den del af 
de nødvendige livsgoder, som statens midler ikke rækker tilat 
yde dem. Denne fordeling må siges at være den, der på en 
gang tjener den fælles interesse og garanterer børnene den 
fulde udnyttelse af deres ejendomsret bedst. Men stort mere 
end at fastslå dette (retten til materiel forsorg etc.) som en 
ret, børnene har, og i påkrævede tilfælde med magt at hævde 
denne ret kan statsmagten næppe gøre uden at overskride 
det private område i altfor betænkelig grad; blot det at føre 
effektiv kontrol med, at forældrene i så henseende gør deres 
pligt, har sine store vanskeligheder, hvis det ikke skal blive 
til nærgående indblanding. 

Hvor tidlig kan en sådan omsorg for børnenes materielle 
vel begynde? Nogle mener, at den endog kan begynde før 
fødslen. Man tænker her især på visse erhvervs skadelige 
indflydelse på den kvinde, der skal blive moder. Da i 
England kvinderne arbejdede ved fabrikationen af bly- 
hvidt, anstillede man en undersøgelse af 77 kvinder fra en 
sådan fabrik, og det viste sig, at i det tidsrum, undersøgelsen 
stod på, blev der født 21 dødfødte børn og 90 aborter ; desuden 
var 40 spæde børn døde i krampe, fremkaldt ved blyfor- 
giftning. I Schlesien, hvor unge piger anvendes ved glas- 
industri, ødelægges deres benbygning i den grad deraf, at 
de senere hen får de vanskeligste fødsler, ja ligefrem bliver 
obstetriske mærkværdigheder.”) 

Ud fra slige og en mængde lignende kendsgerninger vil 
det ikke være ubeføjet, om statsmagten i visse tilfælde gri- 

") Citeret efter Ellen Key : »Barnets århundrede«. 1902. I et fore- 
drag af Dr. med. H.P.P. Ørum 1909 hedder det: »Strengt arbejde 
fremkalder let en for tidlig fødsel, der nedsætter levedygtigheden 


meget betyd elen men selv ved fødsel til normal tid kan man påvise 
en tydelig forskel på barnets vægt hos den arbejdende og ikke ar- 

ber ind. At den er fuldt berettiget til at gøre det overfor den 
umyndige kvinde, derom kan der for os ingen tvivl være; 
med hensyn til den umyndige står staten som garant for, at 
han eller hun ikke misbruges i øjemed, der udelukkende er 
de voksnes, Og indgreb i forældreretten er det ikke, ti denne 
begrænses stadig af hvad hensynet til barnets egen udvik- 
ling kræver. 

Såsnart det derimod drejer sig om den voksne, fuldmyn- 
dige kvinde (udover 21 års alderen), bliver indgreb fra stats- 
magtens side mere problematiske. Dels er de ikke længer 
så presserende, når kvinden har passeret udviklingsalderen, 
dels ligger det i selve myndighedsbegrebet, at nu må hun 
selv tage ansvaret. — Vi må dog indtage det standpunkt, at 
forsåvidt det kan anses for uomstødelig videnskabeligt godt- 
gjort, at en vis handlemåde fra kvindens (selv den myndiges) 
side medfører fare af en eller anden art for efterkommerne, 
vil statsmagten altid have ret til at gribe ind til disses værn. 
Klager over indgreb som disse i »individernes frie bestem- 
melsesret« vil man let kunne afsløre som de hule fraser 
de er, når man betænker, at der her kun er tale om at af- 
grænse rettigheder; hvad man tager fra den ene part, vinder 
den anden; det gælder kun om at finde den rette grænse; 
og individernes frie selvbestemmelsesret skal ikke have lov 
til at strække sig så langt, at den breder sig udover barnets 
retmæssige ejendomssfære. Det er nemlig ikke kvindebeskyt- 
telse, staten tilsigter, men børnebeskyttelse; hvis det kun 


bejdende kvinde. Vanskeligheder ved fødsel på grund af en forkert 
fosterstilling fremkommer red hyppigere os de arbejdende 
end hos de ikke-arbejdende ider, og disse forhold medfører og- 
så farer for moder og barn …. af giftstoffer, der erfaringsmæs- 
sig virker på svangerskabet, kan nævnes bly, kvægsølv, anilin osv., 
der meget het fremkalder en for tidlig fødsel og indvirker ud 
å fosteret. For blys vedkommende forefaldt der i 60 pct. til- 
lælde aborter, dødfødsler eller for tidlige fødsler, medens der af 
levendefødte døde 40 pct. inden iste leveårs afslutning. Man har 
en dødelighed på 65 pct. for de arbejderskers børn, der er be- 
skæftigede med kvægsølvbelæ; jer på spejle.« 

Det vilde ikke være urimi rentud at forbyde alle kvinder 
at deltage i virksomheder af denne art, da disse gifte kan virke 
eddlgt på et tidspunkt, hvor svangerskabet er vanskeligt at 

onstatere. 

drejede sig om myndige kvinders interesser, uanset efter- 
kommerne, vilde staten ikke være beføjet til at »beskytte«. 

Et særdeles velbegrundet indgreb hjemles ved den danske 
fabriklov af 1901, idet det påbydes, at ingen kvindelig ar- 
bejder i tidsrummet omkring fødslen må beskæftiges ved 
visse virksomheder. At kompensere tabet i arbejdsfortjeneste 
kan dog ikke være statens sag, blot fordi den påtaler en ret, 
og det sker da heller ikke i andre lande. : 

Er staten berettiget til i visse tilfælde at forbyde ægte- 
skaber for at forebygge dårligt afkom? Denne tanke har ofte 
været oppe, men arvelighedslovene er næppe endnu tilstræk- 
keligt klarlagte, til at man her kan gribe rigoristisk ind. Må- 
ske vilde det kunne forsvares, om staten nægtede sin sanktion 
til legitime forbindelser mellem to epileptikere, sindssyge, 
tuberkuløse og lign.; men dermed hindredes i al fald ikke 
illegitime forbindelser, og at straffe i slige tilfælde vilde være 
betænkeligt. 

Den periode af barnets liv, hvor en statskontrol vilde 
være mest effektiv, er det ste leveår; ti børnemortaliteten, 
specielt i denne periode, er stadig altfor stor. Og den kan i 
det store og hele føres tilbage til en eneste faktor: hjemmenes 
mangel på ansvarsfølelse. Når moderfølelsen i nutiden ikke 
er stærk nok til at hølde hustruen knyttet til hjemmet og til 
selv personlig at pleje og ernære sit barn, må staten des 
ivrigere forsvare dettes ret. Barnets ret til sin moders bryst 
bør ikke forblive en frase eller et fromt ønske; det er i virke- 
ligheden en elementær etisk ret.”) At påbyde ved lov, at et- 
hvert barn i al fald det første halve år skal ernæres med 
kvindemælk, vilde derfor på ingen måde være noget uberet- 
tiget overgreb. Formodentlig vil man herimod anføre de 
vanskelige sociale forhold etc.; men for det første hviler 
samtlige i dette skrift fremsatte forslag på tanken om en 

| samfundstilstand, hvor egne hjem ikke længere skulde være 
ide fås privilegium, men hvor den allerførste forudsætning 


RB Finkelstein, Lehrbuch der Saiglingskrankheiten : 70—80 % 
ile dødsfald i den spæde alder kan trygt skrives på de mødres 
regning, der unddrager deres børn bryst. 

for et hjem, jorden, stod åben for alle. Desuden er staten 
berettiget til at forlange, at de, der agter at stifte familie, 
dog skænker de allernærmeste konsekvenser en smule op- 
mærksomhed. Og de mest primitive af disse er dog dem, 
som selv dyrene respekterer. Kan en kvinde forudse, at 
hun som gift vedblivende har udsigt til at skulle løsrives 
fra sit hjem, er det hendes pligt ikke at stifte familie. 

Men iøvrigt må vel under barnets opvækst staten ind- 
skrænke sig til at være den magt, til hvem der i graverende 
tilfælde kan appelleres, når det drejer sig om mangler i bør- 
nenes fysiske forsorg. I denne henseende må børneloven af 
1905 betegnes som et fremskridt af betydning. Den finder an- 
vendelse på »børn under 15 år, som af forældre eller andre 
opdragere mishandles, eller som hos disse lider sådan nød, 
at deres sundhed eller normale legemlige udvikling derved 
udsættes før alvorlig fare.« Værgerådet kan derefter, når det 
skønner, at der er anledning til at skride ind, tildele advars- 
ler, beskikke tilsynsværger (for pigebørn og børn under 
7 år i reglen en kvinde), henvende sig til kommunalbestyrel- 
sen, ifald slette økonomiske forhold er årsagen, anbringe 
børnene udenfor hjemmet, enten hos familier eller i børne- 
hjem ;t” forældremyndigheden kan eventuelt overdrages til 
andre. Enhver embedsmand skal gøre anmeldelse, hvis noget 
graverende kommer til hans kundskab; iøvrigt står det en- 
hver frit før at gøre sådanne anmeldelser. Endelig er det 
med rette bestemt, at grov vanrøgt af børn kan straffes på 
værgerådets begæring. 

Med hensyn til de udenfor ægteskab fødte børn gælder 
det at indskærpe vort standpunkt, at barnet — ligegyldigt 
under hvad forhold det er født — har en primær ret, som 
ikke først behøver at afledes af legitime ægteskabsforhold. 
Dette har endnu ingen lovgivning villet anerkende, end ikke 
den seneste. Barnets retsstilling overfor faderen er endnu 
ikke garanteret, det er stadig moderen, til hvem barnet fa- 
milieretlig er knyttet, hun har pligten at forsørge og op- 
drage; barnet bærer hendes navn og har arveret efter hende 
som hun efter det. Selv om moderen efterhånden har fået 

videregående krav overfor faderen betryggede, afhjælper dette 
ingenlunde de nævnte mangler; et barn har bl. a. ubetinget 
ret til at kende sin fader. 

At moderen under normale forhold har ret til at beholde 
barnet, er naturmæssig rigtigt; men det er også retfærdigt, 
at faderen kan få lejlighed til at kontrollere og overvåge 
barnets pleje og opdragelse og eventuelt gennem en værge") 
påse, at de penge, der ydes, får deres rette anvendelse. Dør 
moderen, eller mener værgerådet, at hun behandler det ufor- 
svarligt, må det kunne overgives til faderen i egnede tilfælde. 
Hvis faderen undlader at betale sit bidrag, burde dette kunne 
fremtvinges ved tvangsarbejde (ikke som nu ved fængsel på 
alm. fangekost, ti hvem har glæde af det?) 

Man har været bange for, at det uægte barn, derigennem 
at samfundet garanterer det underholdningsbidraget, skulde 
blive favoriseret fremfor de ægte børn. Denne ængstelse er 
ubegrundet; fordelene er i så høj grad på det. ægte barns 
side, at man sikkert ikke ved disse nødtørftige foranstalt- 
ninger forrykker balancen.””) Mere end sin ret får det uægte 
fødte barn jo ikke, ja knap nok det; for at få denne fuldt ud, 
skulde staten garantere ikke blot hvad der er det mest nød- 
vendige til livets ophold, men hvad der er det fuldt forsvar- 
lige for at sikre gode plejeforhold, og denne garanti skulde 
udstrækkes til det 21 år. 

Når man har ment, at ordningen af de af sundhedskom- 
missionen kontrollerede plejehjem skulde være tilstrækkelig 
betryggende, tager man fejl. Endnu er dødeligheden her 
skandaløs; 1903—07 var den 21,, pct. i det første leveår (bl. 
de ægtefødte ca. 10 pct.). En del kunde afhjælpes, hvis kon- 
trøllen blev mere effektiv, hyppigere og mere sagkyndig 
(gennem pædiatrisk uddannede læger i forening med kvinde- 


”) Mulig burde der ligesom i Tyskland beskikkes en værge 
for de børn, der er hos moderen (moderen kunde fakultativt være 
værge), til at føre tilsyn med plejen og påtale barnets ret over- 
for dets fader. Bilraget, der skal være forsvarligt (efter de gode 
plejehjems pris), burde udbetales til værgen. 


+) I 1908 døde af uægte børn i første leveår 21 pct., af ægte 
Sat. 15 pa Ps, 

lige værger); disse kontrolførende måtte have myndighed til 
at træffe alle for barnets pleje fornødne dispositioner og til 
at bytte plejehjem, hvis forholdene påbød det. 


20. DEN ÅNDELIGE FORSORG. 


" Samfundets fællesinteresse går ikke blot ud på, at den 
| umyndige skal leve og leve under betryggende materielle kår, 
men kræver også, at han i åndelig henseende undergives så- 
danne vilkår, at han ved myndighedsalderens indtrædelse 
| kan betragtes som fuldtud socialt kvalificeret. 

Dette medfører en vis kundskabsmeddelelse og oplæring. 
Hvad der her interesserer os er at afgøre hvad og hvormeget 
deraf det er statens pligt at tildele barnet. Det gælder da om 
at se bort fra skoleundervisningen som den er; ti ingen af 
de gængse undervisningsplaner er udarbejdet med hint mål 
for øje. I almindelighed angiver man undervisningen som 
rettet mod det mål at gøre den unge perfektibel til at glide 
ind i et eller andet erhverv, eller man udtrykker dens for- 
mål således, at den skal højne og udvikle den unges indi- 
viduelle åndelige kultur. 

Hvad der kræves for at blive socialt fuldmoden og kvali- 
ficeret — dette er imidlertid en ganske anden opgave, og det 
er alene den, staten har den skyldighed at sørge for. Hvilken 
grad af speciel færdighed den eller den kan opnå i et fag, el- 
ler hvilken grad af individuel kultur han kan opnå, dette er 
ikke noget, som ligger samtlige borgere på hjerte, det indgår 
ligesom den individuelle fysiske omsorg under hjemmets op- 
gaver og udgør en del af de forældrepligter, der modsvarer 
forældrerettighederne. Derimod er alle i lige grad interes- 
serede i, at der ikke opvokser en asocial slægt; en slægt, som 
ved indtrædelsen i myndighedsperioden mangler de nødven- 
digste forudsætninger for selvstændigt at kunne overtage sty- 
relsen af deres egne og landets affærer, ti dette vilde udsætte 
selve retsordenen for den allerstørste fare, Og da det som 


BR 

ovenfor vist vilde være et overgreb overfor de barnløse, hvis 
fællesformuen anvendtes til at dække samtlige udgifter ved et 
barns underhold og uddannelse, er det åbenbart billigt og na- 
turligt, at forældrene, som vederlag for den fordel, staten ga- 
ranterer dem, at kunne lede deres børns liv i den udstræk- 
ning, forældremagten tillader det, yder dem den del af den fy- 
siske og åndelige forsorg, som væsentlig kun kan ske i hjem- 
met, nemlig alt hvad der angår dem som individuelle væs- 
ner; således at det bliver hjemmet, der især kommer til at 
præge deres personlige kultur") samt bestemme over og lede 
deres personlige faglige uddannelse. Og ligeså naturligt og 
billigt er det, at staten — da det på samme måde må erken- 
des, at den er skyldig at yde nogen direkte støtte til de barne- 
rige familier på grund af den relativt store andel af fælles- 
fondet, sådanne familier ejer — yder hvad den er skikket til 
at yde: barnets sociale undervisning og opdragelse. Vi vil 
altså nu forsøge at angive hovedtrækkene i en sådan under- 
visning. (Hvis det var en speciel pædagogisk opgave, skulde 
jeg vel vogte mig for at give mit besyv; men spørgsmålet er 
et etisk: hvorlangt statens pligt strækker sig, og hvorlangt 
den private forældrepligt.) 

For i social henseende at stå på egne ben er det nødven- 
digt at kunne skrive, regne og læse (derunder falder evnen 
til at udtrykke sig klart mundtligt eller skriftligt). Ellers er 
man ude af stand til at forstå kontrakter og overenskomster, 
afgive skriftlige erklæringer eller deltage i de simpleste han- 
delsomsætninger. Undervisning i logik betragtes, selv i vore 
nuværende skoler med de mange fag, som unødvendig; men 
resultaterne af skolernes virksomhed taler i al fald ikke der- 
for, Besiddelse af en vis mængde logik vilde på mere end et 
punkt kunne hæve det offentlige livs niveau, den vilde kunne 
forandre politisk agitation til politisk-social oplysning ; måske 
vilde den kunne tvinge et sundt politisk livs værste fjende, 
den nuværende dagspresses løse uvederhæftige argumenta- 


”) Man kan ikke hjælpe sig med den frase, at den kultur, 
hjemmene kan give, ofte er tarvelig nok. Ti anden kultur end hjem- 
|mets findes der engang ikke. 

tion til at antage en noget ændret, mere saglig holdning. Der- 
til kommer en række fag, som må betragtes som nødvendige 
for den vordende selvstændige statsborger, nemlig samfunds- 
lære (bestående af naturlig retslære (etik), indsigt i samfun- 
dets politiske organisation og dets retsregler) samt privat og 
social økonomi. Endelig nogen kundskab om hygiejne. 
Alle andre fag, fremmede sprog, geografi, historie, natur- 
fag, gymnastik, tegning, musik, lege etc. må betragtes som 
henhørende under den rent individuelle kultur og derfor som 
hjemmenes opgave. Det samme gælder al faglig og teknisk 
uddannelse. g 

Indskrænkes den obligatoriske undervisning til hine fag, 
vil den antagelig ikke beslaglægge mere end et par timer dag- 
lig. Der kunde tænkes to forsvarlige ordninger af denne ele- 
mentærundervisning: enten opretter det offentlige selv så 
mange skoler, at det kan tilbyde undervisningen i disse fag 
gratis til alle, der måtte ønske det, medens det samtidig til- 
lades, at de forældre, der foretrækker privat undervisning, 
opretter privatskoler (dog under statskontrol)"), — eller 
staten betaler for hvert barn den sum, der er nødvendig for 
den obligatoriske undervisning, men alle skoler drives privat 
under statens kontrol. 

Den tid, der bliver tilovers fra elementærundervisningen, 
| kan forældrene benytte efter deres bedste skøn, alt efter 
| børnenes fremtidsmuligheder og deres egne kår: supplere 
| skolegangen med videregående undervisning i privatskole; 
' praktisk, teknisk, kunstnerisk uddannelse 0. lign. Staten vil 
| heller ikke have ret til fuldstændig at nægte dårligt stillede 
| forældre at benytte deres børns hjælp til livets ophold (kun 
| at disse krav til børnene ikke strækker sig ud over hvad hen- 
i synet til deres forsvarlige udvikling til socialt dygtige borgere 
| kræver; denne grænse må lovgivningen — ved fabrikslove 
" 0, desl. — samt værgerådene stedse hævde.) 

Alt hvad staten kan forlange er, at børnene indenfor en 


”) I dette tilfælde måtte det offentlige yde forældrene et bi- 
drag for hvert barn, svarende til hvad den obligatoriske undervis- 
ning i de offentlige skoler kostede pr. barn. 

vis aldersgrænse opnår et vist minimum af kundskaber; den 
vilde aldrig have ret til at forlange selv at overtage denne 
undervisning eller til at forlange, at den skulde ske på den 
eller den bestemte måde. Stuart Mill foreslår statskontrollen 
ordnet på følgende måde: viser det sig i en vis alder, at 
barnet ikke har de fornødne elementærkundskaber, skulde 
faderen, medmindre han har en tilstrækkelig undskyldning, 
betale en moderat bøde, som han om nødvendigt kunde afsone 
med arbejde, og barnet skulde sættes i skole på hans bekost- 
ning. For at hindre staten i ved hjælp af denne ordning at 
udøve en utilbørlig indflydelse på meningerne, skulde de 
kundskaber, der forlangtes ved overhøringerne, kun omfatte 
kendsgerninger og positive videnskaber. Der vilde ikke være 
noget i vejen for, at børnene, hvis forældrene ønskede det, 
kunde blive underviste i religion i de samme skoler, i hvilke 
de undervistes i andre ting. 

Hvad forældre ønsker at meddele børnene udover den 
obligatoriske elementærundervisning, må de selv være herrer 
over, Staten har ret til at gribe ind, når barnet notorisk er 
under vanrøgt i fysisk eller moralsk henseende; men den har 
ingensomhelst ret til at blande sig i arten af den individuelle 
kultur, et hjem ønsker at præge sine beboere med, enten 
det sker direkte eller gennem en privat skole. Opdragelsen 
er væsentlig hjemmets sag, og ingen opdragelse kan ske 
uden gennem en personlig livsanskuelse"). At gennemtrumfe 
en bestemt livsopfattelse, religiøs eller materialistisk, eller 
på den anden side at forbyde f. eks. religiøs undervisning 
vilde fra statens side være lige store overgreb; den offentlige 


»Jeg nærer en dyb tvivl om at det er rigtigt at sætte indi- 
vidualitetens udvikling som skolens højeste mål. Det kan jo ikke 
nytte at sætte skolen denne opgave, den kan simpelthen ikke magte 
den. Individualitetens udvikling må virkelig blive individets egen 
seg og mål og ingen andres. Skolens stof er det fælles og almene, 
det som alle må vide eller kunne eller som alle har godt af at 
vide — skolen er og bliver repræsentant for det almene, normen, 
rn ordenen, samfundsfordringen, pligtarbejdet. Men individu- 
alitet udvikles kun i frihed; først når skoledrengen er fri, når 
skoleporten lukker sig efter ham, begynder hans i egentlig for- 
stand individuelle liv.« (Dr. phil. N. Bang i »Vor ungdom«. Ok- 
tober 1910.) 

kontrol har intet med den personlige kultur eller med indi- 
viduelle åndsretninger at gøre, medmindre det objektivt 
kunde vises, at de virkede positivt umoralsk. 

Angående disse forhold hersker der endnu bestandig 
ganske forvirrede anskuelser. Det er særlig den religiøse un- 
dervisning, der har voldt bryderier. Enkelte vil have, at 
statsskolerne skal have ret til at præge barnet med en vis 
fastslået åndsretning, andre, at staten skal have ret til i stort 
omfang at forbyde både skolen og private visse åndelige på- 
virkninger. Det er vanskeligt at afgøre, hvilken af disse to 
meninger, der er mest tåbelig og frihedsfjendsk. 

Den tanke, at statsskolen skulde have ret til at påtvinge 
børnene en -bestemt religiøs opfattelse, kan vel kun opstå i 
lande med væsentlig ensartet trosbekendelse, således som 
Danmark, Sverrig etc. Nogen objektiv grund — bortset fra 
majoritetens »ret« — til at trumfe den statsautoriserede tro 
igennem overfor forældres private livsanskuelse gives der jo 
ikke. Når pædagoger alligevel kan hævde statsmagtens be- 
rettigelse til denne propaganda i skolerne, kan det kun være 
ud fra de gængse forestillinger om, at overfor statsmagten 
eksisterer der overhovedet ingen etisk ret, eller at velvillig 
omsorg for næstens åndelige og materielle vel går forud 
for retsspørgsmålet. Man kan også høre den mening frem- 
sat, at da de statsansatte pædagoger har det hverv at op- 
drage børnene, og da ingen opdragelse kan ske, uden at den 
hviler på en bestemt livsanskuelse, må de have et vist spille- 
rum med hensyn til det omfang, hvori de lader denne præge 
deres undervisning. Men dette beror på en uhyre misfor- 
ståelse og selvovervurdering. Pædagogerne er aldeles ikke 
af staten engagerede til at opdrage børnene eller burde da 
ikke være det; de er til for, som Stuart Mill siger, at meddele 
dem positive kundskaber; opdragelsen foregår og kan væ- 
sentlig kun foregå i hjemmet. Selv om man med en vis ret 
kan sige, at forældreforholdet ikke er nok til at gøre folk 
til pædagogiske talenter, så er seminarieuddannelsen (trods 

undervisning i »pædagogik«) det dog endnu mindre"), og 
skolestuen hverken er eller kan nogensinde blive noget skik- 
ket sted til opdragelse, selv ikke for pædagogiske genier. 

Hjemmet er og bliver det eneste sted, hvor der dog er 

| mulighed for nogen personlig kultur, og i dette fine intime 
netværk er skolen uberettiget og forøvrigt også inhabil til at 
gribe ind, Statens højere, kontrollerende magt er ikke at op- 
fatte som en magt, der skal sætte vilkårlige skranker for 
forældrenes opdrager-ret; griber den ind, påhviler der den 
en bestemt bevisbyrde for berettigelsen dertil. Selvfølgelig er 
det et ligeså stort overgreb, om der i statsskolerne indsmug- 
les partipolitiske anskuelser o. lign., skikkede til propa- 
ganda for det i øjeblikket knæsatte politiske system. Den 
politiske agitation, der f. eks. drives i de franske såkaldte 
lærebøger i moral, er næppe mindre ondartet end den reli- 
giøse propaganda, den har afløst. Istedetfor guddommens 
omnipotens er det nu statens omnipotens, der dyrkes, og 
fremstillingen er mindst lige så dogmatisk og autoritativ 
som tidligere. 

Den anden anskuelse, vi omtalte, er så meget farligere, 
som den har talsmænd, der iøvrigt har ry for frihedskærlig- 
hed. Således siger f. eks. Georg Brandes: »Hvis et samfund 
er nået så vidt i kultur, at skolens ledende mænd sætter 
sig kulturfremskridtet til opgave, så kommer det derved nød- 
vendigvis til at give beslutninger lovkraft, der går ud på 
at frelse den opvoksende slægts hjerner og hjerter fra kirke= 
lig bearbejdelse og påvirkning i skolen.« Dette vil jo sige 
forbud mod al religiøs undervisning i skolerne. Men vilde 
det forslå? Hjemmene måtte da tages med, ti hvad prin- 
cipiel forskel er der på indblanding i den private opdragelse 
i en privatskole eller i hjemmet? Skulde indgrebet nytte det 
3 ") Man har indvendt, at det, man i konfessionsløse skoler til- 
sigter, ikke så meget er åndsfrihed for børnene som for foræl- 

drene, men skolen er børnenes, og hensynet til dem går forud for 
alt. Javel, men opdragelsens ret er forældrenes, og fx kan ikke 
tilsidesættes for andres bek til at påtvinge børnene nok så vel- 
mente særmeninger og påvirkninger ; skønner forældrene, at disse 


vil gribe BD So ind i det kulturarbejde, der gøres i hjemmet, 
har de ret til at nedlægge indsigelse. 

allermindste, måtte det suppleres med en kontrol over hvad 
forældrene taler til deres børn om i dagligstuen. 

Ser man rækkevidden af en sådan anskuelse? I kultur- 
fremskridtets navn skal alt være tilladt. Er man da så vis 
på hvad der er kulturfremskridt, og har »man« med sine 
yndlingsmeninger herom en ret over børnenes individuelle 
sjæleliv, der skulde værre større end forældrenes? Nej, har 
man sikret sig, at der ikke i børnenes opdragelse indgår 
elementer, som objektivt kan godtgøres at være fysisk eller 
moralsk ødelæggende, har iøvrigt ingen, end ikke staten, 
mindste beføjelse til indblanding ; — det modsatte vilde være 
krænkelse såvel af forældrenes som af børnenes åndelige 
eje; og hertil må delagtiggørelse i hjemmets kultur og ind- 
levelse i slægtstraditionen ubetinget henregnes. 


21. DE UMYNDIGES FORSEELSER. 
DE PATOLOGISK-UMYNDIGE. 


Behandlingen af de umyndiges forseelser hører ikke ind 
under retsplejen. Ti som ovenfor omtalt er de umyndige 
ude af stand til at begå forbrydelser. De kan forse sig og 
underkastes pædagogisk tugt og speciel forsorg, men de kan 
ikke straffes. I stedet for »som tidsånden kræver« at gøre al 
straf til pædagogisk eksperimenteren, og i stedet for at bi- 
beholde strafferetlige synspunkter overfor de halvt eller helt 
unge, skulde man indtage det konsekvente standpunkt over- 
hovedet ikke at bringe begrebet straf til anvendelse på de 
umyndige. 

Her er det rette forum for alle de pædagogiske foran- 
staltninger, kriminaloger i nyere tider har forsøgt sig med i 
alle fremskredne lande, men hvis rette område man ikke har 
respekteret. Her burde de komme til fuld bevidst anvendelse ; 
og for at markere det burde selve ordet straf udgå i denne 
forbindelse og afløses af ord som forsorg, tvangsopdragelse 
eller lignende. For at borttage ethvert skær af »straf« burde 

der til at pådømme disse sager oprettes særlige børnedom- 
stole”), som var uafhængige af de almindelige restinstitu- 
tioner. Hos os måtte slige domstole kunne fremgå af de be- 
stående værgerådsinstitutioner. 

Indenfor denne ramme kunde — i al fald hvad sagen, 
ikke hvad navnet angår — den betingede straffuldbyrdelse 
uden betænkelighed finde plads, ti det synspunkt, man ved 
umyndiges forseelser stadig må have for øje, er det rent 
pædagogiske. 

Om de anstalter, staten må oprette for sådanne vanartede 
børn, som værgerådene nødes til at fjerne fra deres hjem, 
skal tage mønster efter de amerikanske »reformatories«, tør 
jeg ikke udtale mig om. At der her er noget at lære, turde i 
al fald være utvivlsomt. Det ledende princip, som der ikke må 
afviges fra, er opdragelsen, og længere end til myndigheds- 
alderen (21 år?) har ingen, end ikke staten, lov til at ud- 
strække noget opdragelsesværk. Ved denne alder må ethvert 
menneske, der ikke er patologisk-umyndig, anses for skikket 
til at leve sit liv ude mellem mennesker. Forser han sig da, 
har han krav på at blive straffet. 

I de amerikanske reformatories undervises der i: 1) the 
principles of law, generally as a rule of conduct, and speci- 
fically in its relations to crime, 2) civil government (its ne- 
cessity and utility), 3) political economy, especially in its bea- 
ring upon the labour question and the means by which pro- 
perty is legitimately accumulated. 4) Practical ethies, or 
the mutual rights and obligations of men living in the social 
state, Derimod findes ingen tvungen religionsundervisning. 

Formålet i de amerikanske reformatories angives som »at 
undervise og at øve fangen på en sådan måde, at han ved løs- 
ladelsen er i stand til at modstå fristelsen og tilbøjelig til at 


”) I New York har man siden 1902 specielle juvenile courts. 
I arresten, hvor børnene er de første 3—4 dage, består opsynet 
kun af kvinder. Ofte ender sagerne med, at forældrene idømmes 
bøder; barnet får lov til at blive i hjerne under fængselsvæsnets 
beskyttelse og får en Klavnsrærge: ette fører så til komplet fri- 
givelse eller opdragelsesanstalt. »Dommerne« er specialister i børne- 
sager. 2 

føre et retskaffent bravt (upright worthy) liv. At det er mu- 
ligt at virke opdragende på unge mennesker langt udover det 
15—16 år, betegnes som en ofte stadfæstet kendsgerning (Re- 
port of Prison Commission Massachusetts). Skønt Reforma- 
tory school acts i England 1893 udtaler, at straf for ungdom- 
mens vedkommende kan erstattes med tvangsopdragelse, er 
Amerikanerne de første, der fuldtud erkender, at ungdoms- 
forseelser ikke skal retlig straffes. I nogle stater regnes »ung- 
dom« helt op til 30 år, ellers i reglen til 21—25 års alderen.”) 

Af dem, der udlades af anstalten på betingelse, kræves 
1) månedlig beretning om deres vandel og erhverv, 2) beret- 
ning fra deres arbejdsgiver. En god foranstaltning er det 
fremdeles ved den betingede løsladelse at give den unge en 
tilsynsværge (supervision), der i lighed med de engelske pro- 
bation officers har den opgave at vise ham til rette, advare 
ham og vinde hans venskab, og om fornødent hjælpe ham til 
at finde en passende beskæftigelse. Efter 6 måneders forløb 
finder eventuelt fuldstændig frigivelse sted. 


Ligesom de mindreårigt-umyndige således må også de 
patologisk-umyndige d. v. s. de sindssyge og de åndssvage 
af de højere grader, 0. lign., anerkendes som retmæssige med- 
ejere af fællesejendommen, uden at man kan betragte dem 
som retshabile d. v. s. som skikkede til selvstændigt at handle 
i retsforhold, altså til selv at gøre sig berettigede eller for- 
pligtede eller til ved førbryderske handlinger at nedkalde 
retsordenens normale reaktion, straffen over sig. 

De har altså krav på, at staten overtager kontrollen med 


”) »Elmira reformatory« så personer mellem 16—30 år. 
som ikke tidligere har været lede med fængsel. 921/ pct. af 
dem havde slette hjem, 82 Fx: manglede enhver faglig uddan- 
nelse. Opgaven er 1) at skaffe betingelser for at vedkommende 
kan leve i samfundet uden lovbrud, ?) at han vil leve sam- 
fundets liv, 3) og at det ikke trøds evner og vilje gøres ham van- 
skeligt at genindtræde. Han skal lære et Mndværg dog opfattes 
også denne opgave pædagogisk, [ESS ontussalg arbejdsdeling und- 
m ; der er 2 forskellige håndværksskoler. Det beror På |evens 
Fe sn ronknge han skal blive der. Gennemsnitstiden er 21 
ler. 

deres forsorg og i al fald en del af omkostningerne derved. 
Formålet med denne forsorg er ikke det samme som ved de 
mindreårige; dér var formålet pædagogisk og tog sigte på at 
lede en normal udvikling i en bestemt retning, så at individet 
ved slutningen af modningsperioden stod som et fuldtud 
socialt-kvalificeret og retshabilt led af samfundet. Forsorgen 
for de patologisk-umyndige retter sig efter grundlaget for 
disse individers tilstand og tilsigter ved lægevidenskabelig 
pleje at hidføre helbredelse, hvor det er muligt, og iøvrigt så 
gode livsvilkår, som deres tilstand tillader disse individer 
at opnå. É 

Grunden til at de patologisk-umyndige ikke straffes er 
ikke, som man har ment, at det vilde være formålsløst, ti der 
er ingen tvivl om, at mange sindssyge kan påvirkes af straf 
i den ønskede retning. Grunden er ikke at søge i straffens 
effekt, men i handlingens natur; om de almindelige betingel- 
ser for at handle findes eller ej. Vi straffer hverken i til- 
fælde af umodenhed eller ved visse lægevidenskabeligt kon- 
staterede lidelser øg defekter, fordi disse tilstande i lige grad 
medfører inhabilitet til at dømme, beslutte og handle i det 
sociale liv, eller med andre ord gør individet socialt uan- 
svarligt. 

Hvem, der skal anbringes på den ene og hvem på den 
anden side af den sociale ansvarlighed, derom kan der sik- 
kert tvistes meget. Men om eet kan der ikke tvistes, at af- 
gørelsen må træffes efter lægevidenskabelige synspunkter ; 
der må stilles en positiv diagnose af sygdom eller defekt; og 
det må være psykatrisk sagkyndige, der bl. a. sætter grænsen 
mellem den udtalte åndssvaghed, der ikke er handledygtig, 
og den lettere åndssvaghed, hvis bærere egner sig til at færdes 
ude i livet og derfor også må tage det sociale livs normale 
konsekvenser. De, der stadig klager over, at der ingen bestemt 
grænse er mellem syg og sund, må trøste sig med den grænse, 
der er mellem sagkyndig og ikke-sagkyndig. Derimod kan 
»normalitetsbegreber« ikke bruges til kriterum, ti de indivi- 
duelle psykologiske differenser er så stærkt svingende, at en 

psykisk norm overhovedet ikke lader sig fastsætte.”) Et brug- 
bart normalitetsbegreb vilde man kun kunne få negativt ved 
påpegning af bestemte patologiske karaktertræk, men da 
falder distinktionen sammen med den ovenfor angivne. 

Hvad erstatningskrav angår, mener Jul. Lassen, at man 
fra de afsindiges fritagelse for strafansvar ikke kan slutte, 
at de også er fritagne for erstatningsansvar, ti det er ikke 
givet, at der kræves de samme psykologiske forudsætninger 
for erstatningsansvar som for strafansvar. Erstatningsregler- 
nes hovedformål er at give den krænkede oprejsning, derfor 
kan man ikke gå ud fra, at utilregnelige personer er erstat- 
ningsfri. 

Denne indvending må ganske bortfalde, ifald man som 
det sker i dette skrift opfatter al straf hovedsagelig som er- 
statning, og søger dens formål i at give den krænkede oprejs- 
ning. Men iøvrigt er dette ikke hovedsagen ; det afgørende er 
ikke straffens formål, men den handlendes psykopatiske be- 
skaffenhed. Den, der af patologiske årsager ikke har om- 
dømme nok til at undgå kriminelle overgreb, kan heller ikke 
forudsættes at kunne handle med omdømme i civilretlige 
sager. Det er væsentlig de samme evner, det drejer sig om, 
og desuden er den psykriatiske videnskab forlængst kommet 
ud over den antagelse, at sygdom og defekt rammer nogle 
enkelte specielle åndelige evner og ikke andre. 

Det må derfor fastholdes, at den, der ikke kan straffes, 
heller ikke er erstatningsskyldig. Ansvaret påhviler de for- 
ældre eller værger, der har påtaget sig forsorgen. Disse kan 
til gengæld kræve, at staten overtager denne forsorg, hvis den 
bliver for vanskelig. Hvør ingen værger findes, er dog den 
sindssyges formue urørlig. 

At det, som Lassen mener, skulde være naturligt, at den 
afsindige selv må bære risikøen for hele den handlefrihed, 


2) Desuden løber man fare for at komme ind på forholds- 
loven: Er f. eks. den skinsyge i normal forfatning? hvis ikke, 
skal han derfor straffes mindre? Er den, der er langt fra »gennem- 
snitstilstanden«, mindre strafskyldig? Man har. været inde på dette 
skråplan, idet man virkelig hår foreslået strafnedsættelse ved op- 
hidsede sindstilstande, stærk frygt, grove fornærmelser (1!) osv. 

som han tager sig selv eller som tilstås ham, kan ikke ind- 
rømmes. Ti han mangler jo netop psykologisk set handle- 
frihed. Det må være værgens sag at tage denne risiko, hvad 
enten værgen er en privat person eller det offentlige. 

I dansk praksis har der ikke dannet sig nogen fast regel 
om, hvorvidt de afsindige er erstatningspligtige eller ej. I 
Norge og de fleste andre lande er de ubetinget ansvarsfrie. 

Tilstås der sagkyndigheden denne myndighed til at være 
eneafgørende med hensyn til, om en forbryder er patologisk- 
umyndig eller ej, og kræver man yderligere, at en sådan dia- 
gnose skal stilles forud for enhver dom (ikke som nu rent 
fakultativt efter en dommers indskydelse), må man netop i 
denne sagkundskabens interesse indskærpe, at den ikke søger 
at strække sin kompetence ud over dette bestemte område. 

Når spørgsmålet lyder på, hvem der af patologiske år- 
sager har en så defekt eller destrueret hjernevirksomhed, at 
han ikke kan antages at besidde det minimum af åndsevner, 
som kræves for at præstere hvad der i almindelige sociale 
forhold fordres af hændleevne (inclus. omtanke, beslutnings- 
eller viljedygtighed) — og hvem ikke, så bør de psykiatrisk 
sagkyndige ikke forveksle denne opgave med en anden, som 
vel har medicinsk men ikke forensisk interesse: at opspore 
og konstatere ethvert sygeligt nervøst symptom eller blot syg- 
domsanlæg, for på basis heraf at kræve uansvarlighed i 
retslig henseende. 

Det er almindelig bekendt, hvor stærkt udtrykkene »de- 
generation«, »forbrydermenneske« og lignende er blevet mis- 
brugte i denne retning. Der har dog også i senere tid hævet 
sig advarende røster derimod. Således udtaler Geill"): Dege- 
neration er et slagord, fysiske degenerationstegn har vi alle.. 
vi bør kun tale om psykisk abnorme forbrydere. Og Pon- 
toppidan siger rentud: »Hvor vi ikke fortrøster os til at på- 
trykke den pågældende etiketten »sindssyg«, der kunne vi hel- 
ler ikke støtte den absolutte fordring, at der skal gås frem 
efter de for sygdom og syge gældende humanitære princip- 


+) D. kriminalistforenings årsmøde 1900: 

per.« Meningen hermed er tydeligt at advare imod at gøre 
enhver neurologisk afvigelse fra normen til påskud for fri- 
tagelse for retligt ansvar. Øg om forbrydermennesket gælder 
det, at nogen særlig slags degeneration slet ikke findes for 
hans vedkommende (endnu mindre er nogen antropologisk 
atavisme påvist; han er en ganske almindelig degenereret.) 
Men fordi et menneske fødes med farlige karaktertilbøjelig- 
heder, impulsivitet, stærke drifter ete., mener man sig dog 
ikke beføjet til at nægte ham adgang til socialt liv, man 
umyndiggør ham ikke derfor. Konsekvens: så kan man hel- 
ler ikke gøre ham uansvarlig. Man må fastholde fordringen 
om en positiv diagnose af sindssygdom+”? eller åndssvaghed 
af en vis grad i gerningsøjeblikket. De allerfleste uforbeder- 
lige vaneforbrydere frembyder ikke andre iøjnefaldende psy- 
kiske symptomer end netop deres tilbøjelighed til forbrydelse. 

Den tvivl, der i »Naturlig ret« rejstes om berettigelsen 
til at unddrage kategorien »moral insanity« fra straf, er ikke 
blevet afkræftet ved senere tiders studium af dette spørgsmål. 
Wimmer har for det første påvist, at en forbavsende mængde 
(30 pct.) af de på opdragelsesanstalter behandlede vanartede 
børn er åndssvage; disse burde anbringes på særlige opdra- 
gelsesanstalter og gøres til genstand for medicinsk-pædago- 
gisk behandling.”) Dernæst hævder han, at en ganske isoleret 
moralsk udartning (d. v. s. uden komplicerende intellektuel 
åndssvaghed) — om den i det hele taget eksisterer — sikkert 
er en meget sjælden ting. Ligesom de fleste sagkyndige på 
dette specielle gebet mener han, at det her drejer sig om et 
mere eller mindre, så at det væsentlig er af praktiske grunde, 
at man i nogle tilfælde udelukkende taler om den moralske 
defekt. 

Og man kan tilføje: finder man virkelig et uforbederligt 
moralsk depraveret individ uden intelligenssvækkelse, vil det 
være meget vanskeligt at udelukke andre momenter. F. eks. 


”) Aug. Wimmer: »| ererede børn«. 1909. Foreslår yder- 
ligere, at der blandt- skol findes nogle med børnepsykia- 
inlske kundskaber, og at værgerådsbørnene er under psykiatrisk 
observation. De forbryderiske asociale børn bør anbringes i sær- 
anstalter med psykiatrisk overledelse. Der skulde i disse anstal- 
ter tilstræbes en sjælelig ortopædi og ikke blot drives en »matter 
of fact«-undervisning. 

vil man finde, at det ofte er født af degenererede forældre, 
der har givet det en dårlig opdragelse. Eller det har været ud- 
sat for psykisk smitte i fængsler og opdragelsesanstalter.”) 

Og selv om det usandsynlige skete, at det lykkedes at kon- 
statere en medfødt isoleret defekt (mangel på sociale følelser) 
med iøvrigt uskadt intelligens, vilde dette kun sige, at et mo- 
tiv mellem andre til legal handlemåde var bortfaldet. Når 
omtanken iøvrigt fungerede normalt, vilde et sådant individ 
ikke savne andre motiver (f. eks. egoistiske) til at holde sig 
indenfor lovens grænser ; han vilde ikke kunne stemples som 
udygtig til at beregne sine handlingers sociale konsekvenser. 
For at en lovmæssig handling kan komme i stand er det ikke 
nødvendigt at forudsætte mere end evne til at læse og op- 
fatte lovparagrafferne intellektuelt og forestille sig konse- 
kvenserne af lovbruddet; der kræves ikke nødvendigt nogen 
indre sanktion ; ligesom der for at handle moralsk ikke nød- 
vendigt udfordres andet, end at man ser årsagssammenhæn- 
gen mellem de moralske principper og deres virkninger i 
samfundslivet. Denne ydre moralitet kan altså hvile på 
rent intellektuel skelnen, og kan opnås på basis af den re- 
neste egoisme; det skal derfor holde hårdt at bevise, at et 
individ, der overhovedet kan ræsonnere, hvad ydre morali- 
tet angår skulde være absolut inkorrigibel. Har han ikke 
logisk sans nok til at se denne sammenhæng mellem lov- 
lydighed og straf, ja da er han idiot eller imbecil og hører 
altså hen under en helt anden rubrik. 

Hele moral insanity-læren synes at være konstrueret, 
fordi man ikke kan finde sig i det faktum, at der gives slette 
naturer i tilværelsen. Man apologiserer naturen, mener man, 
når man taler om syge hjerner i stedet for slette karakterer. 
Men det er til syvende og sidst én uholdbar eufemisme. 


”) Professor J. C. W. Thyrén udtaler i »Straffråttens all- 
månna grunder« (Lund 1907): »Ai påstå, at dette individ, fordi han 
udvikler sig til en forhærdet tyv, nødvendigvis må være i roret grad 
sindsforstyrret, er en ren urimelighed; snarere vilde det hos ham 
vise abnormitet i denne henseende, hvis han under de givne for- 
hold (dårligt hjem etc.) ikke udviklede sig til tyv — såvist som 
det er det normale for det menneskelige sjæleliv, især det begyn- 
dende, at modtage indtryk af omgivelserne, når det drejer sig om 
motivernes værdsættelse,« 

V. AFSNID. 
STATSMAGTENS RETMÆSSIGE ORGANISATION. 


22. HVORLANGT RÆKKER ET FLERTALS RET? 


Vi har ovenfor gentagende påvist, at til afgørelse af hvad 
der er retfærdigt er et flertals mening ikke nogen ufejlbar 
vej. Det var netop liberalismens uhyre fejlsyn, at den i blind 
tillid til flertallets »ret« udleverede alle individuelle forhold 
på nåde og unåde til en almægtig demokratisk statsmagt, der 

"ikke behøvede at respektere nogensomhelst grænse for sin 
' indgriben, men med den største frejdighed nedbrød skran- 
| kerne før personlige rettigheder så godt som nogen despotisk 


tyran. 
| Liberalismen forsømte at spørge: hvad kan en majoritet, 
og hvad kan den ikke? Hvor langt rækker dens kompe- 
tence? Den glemte at analysere det lille ord ret og kunde 
derfor ikke indse, at flertallet ikke med stemmesedler kan 
fastslå hvad der med etisk ret er individets ukrænkelige 
ejendomsområde og hvad ikke — det kan kun een magt i 
verden gøre, nemlig den etiske videnskab; alt hvad flertal- 
let kan gøre er at bøje sig for de etiske principper eller at 
modsætte sig dem med magt. Men i alle tilfælde må man 
forlange, at de rette udtryk bruges; at magtafgørelse ikke for- 
veksles med retsafgørelse. Vi i det tyvende århundredes be- 
 gyndelse har endnu tilbage at lære, at en majoritet — selv 
den velvilligste af alle majoriteter — som ikke bøjer sig for 
principper, er det farligste af alle tyrannier. 
Har man set dette, at hvad det fremfor alt i moderne 
statsliv kommer an på, er at hævde visse principmæssig 

fastslåede grænser, indenfor hvilke en hvilkensomhelst sty- 
relse, det være sig en suveræn eller en demokratisk majo- 
ritet, må holde sig, hvis individets etiske retsområde ikke 
skal trues, bliver det næste spørgsmål: Hvorledes skal da 
dette begrænsede område styres? Skal der kræves enstem- 
mig beslutning om alt, hvad der indenfor den principmæssig 
givne ramme skal foretages? Skal det være nogle fås vilje, 
der er afgørende (fordi de enten er rigere eller klogere end 
de andre)? Eller skal der lyttes til alle og enhver, som vil 
give råd, og handles efter et flertals beslutning? Stort flere 
muligheder end disse 3 hovedgrupper med deres forskel- 
lige varianter gives der vel ikke. 

Vi vil først undersøge mulighed nr. 2, at lægge afgørel- 
sen i et mindretals hånd. Dette vilde berøve alle de øvrige 
den indflydelse, der med rette tilkommer dem i et virkeligt 
fællesanliggende; hvor det drejer sig om et sådant, kan 
der ingen grund anføres til forsvar for, at den ene skulde 
veje mere end den anden. Man forsøger undertiden at 
imødegå denne betragtning ved at henvise til aktieselskaber 
0. lign.; men det er let at se, af.sammenligningen halter. I 
et aktieselskab er interessen i reglen kvantitativt forskellig 
fordelt; parthaverne har gjort deres forskellig store indskud, 
derfor er det også retfærdigt, at de vejer forskelligt i vægt- 
skålen, enhver i forhold til det antal enere, han gennem sin 
indsats repræsenterer. I retsstaten derimod — således som 
vi her tænker os denne — vil alle bidrage i forhold til den 
fordel de har af staten, d. v. s. den ene yder positivt ikke 
mere end den anden; den enes andel i fælleskassen er nøj- 
agtigt så stor som den andens, og de offentlige anliggender er 
fællesanliggender, hvori alle på forhånd er lige interesserede ; 
— men derfor er det heller ikke muligt at anføre en eneste 
retfærdig grund til, at den enes stemme skulde veje mere end 
den andens ved de afgørelser, der træffes indenfor den af 
fællesopgaverne afstukne ramme. 

I et aktieselskab er det forståeligt, at enkelte parthavere 
kan stå sig ved at træde ind med forholdsvis små andele og 
til gengæld finde sig i at få et relativt ringe udbytte og en 


tilsvarende indflydelse. I staten er det anderledes — vel at 
mærke den stat, der er grundet på fællesopgaver, ikke på 
privatinteresser —; der kan ingen nøjes med en mindre 
brøkdel af fællesgoderne end naboen. Måske kunde man for 
at tydeliggøre dette skelne mellem fællesgoder og andelsgoder. 
Ved de første vilde jeg forstå sådanne, som i deres helhed 
i lige grad er tilgængelige for alle dem, som til enhver tid 
ønsker at gøre brug af dem eller må gøre brug af dem; så- 
danne, som ikke kan parteres og fordeles i småstykker, men 
som må virke med deres samlede vægt (ofte latent eller 
potentielt) for overhovedet at virke. Andelsgoder er derimod 
sådanne, som lader sig udstykke og fordele til de enkelte i 
ulige store mængder, og hvis nyttevirkning ikke er afhængig 
af det heles sammenhæng. 

Nu er det indlysende, at i en retsstat vil det udelukkende 
være goder af den førstnævnte art, staten har at forvalte. Ti 
kun til dem er det retfærdigt at anvende fællesformuen. 
Hvad de mere materielle værdier angår, vil statens rolle være 
regulerende (med hensyn til ejendomsfordelingen), derimod 
ikke producerende; dens naturlige virksomhed vil ikke være 
selv at drive forretning, ejheller at samle værdier sammen 
blot for atter at fordele dem. Antager vi, at en af statens væ- 
sentligste opgaver er at forvalte retsplejen, er det klart, at 
her kan ingen nøjes med en brøkdel; retsbeskyttelsen kan 
kun virke som en samlet magt, en samlet organisation — selv 
om det kun var et enkelt individ, hvis sikkerhed det i øje- 
blikket gjaldt — eller den virker slet ikke. Er 1000 politi- 
betjente en passende styrke til at opretholde sikkerheden i 
en by, kunde det ikke nytte at udstykke dette korps i små 
uafhængige partikler og førdele dem på indbyggerne, således 
at der f. eks. blev 1 til 50; ja selv om hver mand fik 3 politi- 
betjente til privat brug, vilde den beskyttelse, disse kunde 
yde ham, dog være yderst mangelfuld, hvis disse 3 politi- 
betjentes virksomhed ikke var et led i en samlet organisation. 

Da fællesgoderne er af den beskaffenhed, at det ene indi- 
vid umuligt på forhånd kan antages at få noget fortrin frem- 
for den anden i benyttelsen af dem, vilde det være ubilligt, 

om den ene ydede mere til dem end den anden, og den nød- 
vendige etiske følgeslutning heraf er, at den enes stemme 
ikke vejer mere end den andens ved de afgørelser, der skal 
træffes. I et aktieselskab udgøres de afgørende enere ikke af 
personer men af materielle værdiindskud af en vis kvantitet 
(ejerne repræsenterer kun disse); hensigten er her ikke at 
blive delagtig i et fællesgode, men at nyde et vist kvantum 
af et deleligt gode i forhold til det indskudte; at afgørelserne 
træffes efter de i fællesskabet engagerede interessers vægt er 
i forretningsvæsnet ganske naturligt og retmæssigt. 

Men i staten, hvor den enes adgang til fællesgoderne umu- 
ligt kan være kvantitativt mere eller mindre end den andens, 
og hvor alle, da de har lige part i fællesejendommen, forud- 
sættes at bidrage ens til dens opretholdelse, er der ikke en 
eneste gyldig etisk grund til, at den enes stemme skulde have 
mere vægt end den andens. 

(Heraf fremgår da indirekte, at de to andre afgørelses- 
måder ikke lader sig etisk forsvare; hverken fordringen om 
enstemmighed, ti hvis bløt en enkelt stemme skulde have 
magt til at udtale et veto til alle beslutninger, vilde denne 
stemme få en aldeles utilbørlig indflydelse; og heller ikke de 
kvalifikationer, man har forsvaret et mindretals overvejende 
indflydelse med (større skatter, mere intelligens og lign.) 
kommer i betragtning overfør den etiske kvalifikation til at 
udgøre en fuldvægtig ener, som enhver myndig borger har 
indenfor det fællesskabsområde, vi.ovenfor har forudsat.) 

Her er det, at majoriteter har deres rette plads. Ingen 
majoritet har ubegrænset råderet over individernes person- 
lige anliggender; ingen majoritet kan i kraft af sin majoritet 
afgøre hvad der er retmæssigt personligt område eller ej. 
Men er dette spørgsmål en gang for alle principielt afgjort, 
og det nu kun drejer sig om de virkelige fællesopgavers rette 
forvaltning, kan der ingen etisk berettigede indvendinger 
gøres imod flertalsstyre; ja det bliver indenfor denne ramme 
den eneste afgørelsesmåde, imod hvilken der ikke kan rejses 
etiske indvendinger. 


| Fie ege eee esse Ses Es 

23. TEKNISKE VALGSPØRGSMAAL. 


Det næste spørgsmål er af teknisk art: hvorledes frem- 
bringer man det mest nøjagtige udtryk for flertallets vilje ved 
enhver afgørelse? 

At lade almindelig folkeafstemning foregå, hver gang en 
bestemmelse skulde tages, vilde være praktisk umuligt i nu- 
tidens stater; nationen vilde da være fuldt optaget af at 
stemme i offentlige sager. Selv de nationer, som ikke helt har 
villet opgive den direkte folkeafstemning, har måttet ind- 
skrænke sig til kun at lade den træde i kraft ved særlig vig- 
tige afgørelser og under specielle betingelser. I Schweitz fin- 
der referendum kun sted, når 30,000 vælgere kræver det, 
hviklet gennemsnitlig ikke sker mere end i "/,, pet. af til- 
fældene. Heller ikke disse stater har altså kunnet komme 
udenom repræsentationssystemet som det normale; men næ- 
sten alle er enige om, at det har store skyggesider. Spørgs- 
målet er, om disse er uløseligt knyttede til systemet, eller om 
de væsentlig skyldes de teknisk ufuldkomne udformninger, 
det hidtil har fået. 

En af de største ulemper er, at vælgerne ikke stemmer 
om enkelte foreliggende spørgsmål men om enkelte personer, 
der kun grovt kan skizzere deres stilling til enkelte hoved- 
punkter og måske slet ikke får lejlighed til at tage standpunkt 
til sager, der uventet kan dukke op imellem to valg. Hvis 
man forudsætter vælgere, der interesserer sig for sager mere 
end for personer, og det er vel ikke de dårligste vælgere, vil 
det let hænde, at en vælger slutter sig til A's afgørelse af 
denne sag men til B's af hin; men at give delte standpunkt 
vægt på stemmesedlen lader sig ikke gøre; der kan kun væl- 
ges mellem A og B og måske C, hvoraf ingen har vælgernes 
fulde tilslutning. Altså kan under de nuværende forhold i de 
fleste demokratiske stater 1) vælgeren aldeles ikke få sine 
individuelle anskuelser repræsenteret; 2) og selv om han til- 
fældig skulde få en kandidat ind, der delte de fleste af hans 
anskuelser, har han ingen kontrol over hans stilling til de 
nyopdukkende sager eller til dem, han ikke har fundet det 

værd eller betimeligt forud at tage stilling til. 3) Men dertil 
kommer, at ikke en gang repræsentantens forhold til de sager, 
han har taget bestemt stilling til på valgmøderne, er under 
vælgerbefolkningens umiddelbare kontrol. Selv om man ser 
bort fra de tilfælde, hvor kandidaten for at holde alle bag- 
døre åbne udtaler sig så uldent, at man ikke let vil kunne an- 
klage ham for tillidsbrud bagefter, viser erfaringen, at selv 
klart vedkendte standpunkter, rene uforbeholdne løfter til 
vælgerne kan svigtes, uden at vælgerbefolkningen har nogen 
lejlighed til at skride ind og hindre det eller erstatte rigsdags- 
manden med en anden, der mere fortjener dens tillid, før 
valgperioden er omme, 

Den tre- eller femårige periode, hvori rigsdagsmanden 
slippes løs, indeholder med andre ord stor fare for, at den 
valgte ikke længer føler sig som repræsentant for sine vælge- 
res viljestilkendegivelser, hvilket er hans naturlige funktion, 
men som et stykke suveræn, »et klogt hoved«, der tillader sig 
at agere på egen hånd, og som søger at affinde sig med løf- 


| terne på valgdagen så vilkårligt og jesuitisk som mulig. 


Mærkeligt er det, at den danske grundlov, i stedet for at 
lægge kapsun på denne misforståede selvstændighedstrang, 
direkte opmuntrer den. »Rigsdagsmændene er ene bundne 
ved deres overbevisning og ikke ved nogen forskrift af deres 
vælgere,« hedder det (& 56). Det er naturligvis ikke grund- 
lovens mening med disse ord at give rigsdagsmændene en 
moralsk lektion, ti selv om den ønskede det, stod det ikke i 
dens magt at fritage den mand, der bryder et tilsagn (»fordi 
han er kommen til en anden overbevisning« eller fordi »for- 
holdene har forandret sig«), for moralsk skyld. Den person, 
der af disse eller lignende grunde løber fra sine løfter til 
vælgerne, bliver ikke mindre uhæderlig, fordi grundloven 
garanterer ham, at han af den grund ikke kommer i tugt- 
huset. Det er kun dette sidste — at forholdet ikke er krimi- 
nelt — grundloven vil fremhæve; men det er ret ejendomme- 
ligt, at den netop så stærkt understreger det og ikke tvært- 
imod såvidt mulig søger at garantere, at vælgernes forskrif- 
ter og repræsentanternes løfter til dem nøje overholdes. 


233 


At gøre valgperioderne kortere er naturligvis et nærlig- 
gende middel. Et andet er det, man i Amerika kender under 
navn af recall, og som består i at give vælgerne ret til at 
hjemkalde en folkevalgt repræsentant — uden at behøve at 
anklage ham for retten — hvis han har skuffet vælgernes 
tillid. (Også i Schweitz har denne institution været anvendt 
i mange år.) I Los Angelos, som var den første by, der optog 
recall, er foreskrevet, at det skal kræves i en af motiver led- 
saget ansøgning, som må være underskrevet af 25 pct. af 
vælgerne. Valget må ikke ske tidligere end 30 dage og ikke 
senere end 40 dage efter indgivelsen af ansøgningen; og em- 
bedsmanden, mod hvem the recall anvendes, skal påny op- 
stilles som kandidat, medmindre han frivillig frafalder det. 

Ingen af de hidtil kendte repræsentationssystemer giver 
vælgeren nogen garanti for, at hans stemme falder med 
den vægt, som han, den fuldgyldige og ligeberettigede ener i 
fællesskabet, kan gøre krav på, når det drejer sig om afgørel- 
sen af hvad fællesinteresserne fordrer. Og dette- uagtet en 
mængde af de skarpsindigste hoveder i verden har forsøgt 
at udspekulere tekniske metoder med det formål at gøre re- 
præsentationen til så nøjagtigt et billede af vælgerbefolk- 
ningen som mulig. Allerede Sieyés skal have tilbragt det 
meste af sit liv med at konstruere valgmetoder. 

Den plumpeste, mest ufuldkomne metode er den, der be- 
nyttes i Danmark ved folketingsvalg, og som går ud på sim- 
pelthen at vælge den af de opstillede kandidater, der op- 
når de fleste stemmer i valgkresen. Resultatet er meget 
ofte, at en kandidat vælges med et stort flertal imod sig ; end- 
videre vil det let ske, at det politiske parti, der er i mindre- 
tal i landet, næsten slet ikke bliver repræsenteret. Og den ud- 
jævning af resultaterne, som man gør regning på, når man 
forsvarer kresinddelingen, kan særdeles set slå fejl, så at 
flertallet får langt flere repræsentanter, end det efter sin 
relative styrke har krav på. 

Dette, at en kandidat vælges imod en majoritets vilje, kan 
afværges ved bundet omvalg; til denne valgform, hvorved der 
efter en subsidiær votering kan opnås absolut flertal, er 4. S. 

Ørsted ophavsmand (afhandling »Om stemmeflerhedens ud- 
findelse ved domstolene«,) Derimod formår omvalget natur- 
”Tigvis intet i retning af at give enhver vælger landet over fri- 
hed til at søge ud over valgkresens horisont og give sin stem- 
me til hvem han ønsker. Heller ikke formår det at hindre, 
at partiernes relative styrke henholdsvis i hele landet og i 
rigsdagen bliver forrykket, Som forsøg på at bøde disse 
mangler fremstår forholdstalmetoderne, hvoraf man har flere 
forskellige. De berømteste af disse er Andræs og d”Hondts, 
hvoraf den første som den mest frisindede tog sigte på den 
individuelle bevægelsesfrihed, medens den sidste kun er an- 
lagt på at skaffe de faste, bestående partier en forholdsmæs=- 
sig repræsentation. 

Efter Andræ's ordning") foregår valget på den måde, at 
vælgeren på sin stemmeseddel opskriver navnene på de kan- 
didater, han ønsker valgte, nøjagtig i den rækkefølge, i hvil- 
ken han giver dem fortrinnet. Efterat stemmesedlerne er 
talte, deles denne sum med det tal repræsentanter, der skal 
vælges i vedkommende kres; den således fremkomne kvotient 
angiver tallet på de stemmer, som den enkelte kandidat skal 
have for at blive valgt. Derefter optages stemmesedlerne en 
for en af urnen i tilfældig orden, og det første navn på hver 
optegnes. Såsnart en kandidat har fuld kvotient, er han valgt, 
og hans navn udstryges derefter på de følgende sedler, så- 
ledes at nu det første ikke udstregne navn gælder. På denne 
måde fortsættes, indtil alle stemmesedler er udtrukne eller 
alle valg afgjorte. & 

For de vælgere, der ikke kan opnå det fornødne tal til 
deres kandidat, er denne valgmåde dog ingen hjælp, idet alle 
repræsentanter må vælges med fuldt stemmetal. 

Ved de kommunale valg i Danmark benyttes et andet sy- 
stem, den d'Hondt'ske listemetode. Der kan kun stemmes på 
i forvejen opstillede kandidatlister. Når optællingen af stem- 
mesedler er foretaget, tildeles der hver liste kandidater i for- 
høld til listens stemmetal, således at den nummerorden, hvori 


?) Foreslået af den danske minister Andræ i 1854. Nærmere 
omtalt i et mindeskrift af Poul Andræ 1905. 

kandidaterne er opstillede på listen, er bestemmende for, 
hvilke kandidater der skal tages fra hver liste. 

Denne metode er vel omtrent den uheldigste, man kunde 
finde. Vælgerne er bundne til enten at tage listen en bloc el- 
ler til at undlade at stemme. Valget bliver derved ikke et ud- 
tryk for vælgernes individuelle vilje, men udelukkende for de 
større politiske partiorganisationers vilje (eller rettere den 
toneangivende klike eller bestyrelse indenfor disse). Ord- 
ningen af rækkefølgen på listerne, hvoraf alle chancer for 
valg afhænger, ligger ganske i partibestyrelsens hånd, og 
lidet opbyggelige er de intriger og den indbyrdes jalousi, der 
her udfolder sig bag koulisserne. Alt sammen noget, den »me- 
nige« vælgerbefolkning står komplet udenfor. 

Denne valgmåde, der væsentlig kun tillader stereotype 
partipolitikere at komme ind, er man allerede enkelte steder 
kommet bort fra igen, og for at sikre den enkelte vælgers fri- 
hed både i valget af kandidater og i fastsættelsen af række- 
følgen og dog beholde afstemning efter lister har man ud- 
fundet et blandet system, de fri eller »blakkede« lister, hvor- 
efter der vel kun må stemmes på de kandidater, som er op- 
tagne på forud indgivne og tilbørligt støttede lister, men den 
enkelte vælger har både ret til at fordele sine stemmer på 
kandidater fra flere lister og samle alle stemmerne på en en- 
kelt kandidat. Som man let vil se, er delte et forsøg på at 
imødekomme individualismen, men langtfra konsekvent nok. 

Heller ikke general Madsens »forholdstalsvalg i enmands- 
krese«") giver små minoriteter nogen indflydelse. Det går ud 
på at bevare de nuværende enkeltmandskrese. Vælgerne 
stemmer ligesom nu på en enkelt kandidat hver i sin kres. 
Men samtidig stemmer de på det parti, som de tilhører eller 
ønsker at støtte. Det kan ske ved, at der på hver stemme- 
seddel trykkes både kandidatens navn og partiernes beteg- 
nelser. Vælgerne sætter da eet kryds ved den kandidat, de 
ønsker valgt, og eet kryds ved det parti, de støtter. Hver 
valgkandidat må otte dage før valget opgive til hvilket parti 


?) V. H. O. Madsen, eralmajor: Forholdstalsvalg i en- 

han hører eller nærmest slutter sig. Ved optællingen af 
stemmerne får man altså dels at vide, hvor mange stemmer 
hver kandidat har fået i hver kres, dels hvor mange stemmer 
der er tilfaldet hvert parti i hele landet”). Det udregnes nu 
ved forholdstalsmetoden, hvor mange folketingsmænd der 
tilkommer hvert parti efter dettes samlede vælgertal, og 
man fordeler derefter mandaterne ved først at tildele det 
mindste parti hvad der tilkommer det. Det sker ved først at 
tage den af partiets kandidater, der står bedst i sin kres, 
d. v. s. har det procentvis højeste stemmetal af de i kresen 
opstillede og erklære ham valgt, derpå den næste osv., indtil 
partiet har fået såmange det skulde have. Derpå kommer 
turen til det næste parti osv., idet man dog overspringer de 
krese, der allerede er repræsenterede. Som man ser, får 
hver valgkres en folketingsmand af sine egne og partierne 
samtidig såmange, der tilkommer dem; men det vil kunne 
ske, at en kres bliver repræsenteret af en anden end den, 
der har de fleste stemmer i kresen. 

Et svagt punkt ved dette forslag er, at en minoritet, der 
er mindre end det samlede stemmetal divideret med man- 
daternes antal ikke kan blive repræsenteret, og at der stem- 
mes på stereotype partier, ja at disse direkte autoriseres og 
fremhæves, medens individuelle anskuelser, der går påtværs 
af partierne og kun kan betegnes ved en bestemt persons 
navn, får en mindre chance. 

Det kan betragtes som en matematisk kendsgerning, at 
forholdstalsvalget noget bedre end majoritetsvalget giver de 
respektive politiske partier den dem tilkommende styrke i 
repræsentationen. Vel at mærke partierne — ingenlunde 
enkeltmand, som står udenfor partierne; han er i virkelig- 
heden sat helt ud af spillet. Det skal ikke her drøftes, om 
det ikke er de bedste, mest selvstændigt og sagligt tænkende 
borgere, som herved elimineres; vi skal blot holde os til, at 


”) Forsl: indeholder bestemmelser om hvad der skal regnes 
for »partier«. hver, der har været medlem af rigsdagen, kan an- 
melde et politisk parti. Også andre vælgere kan gøre anmeldelse 
om et sådant, når den er forsynet med underskrifter. 


SEE 


237 


de har en ret så god som alle andres, til at blive repræsen- 
terede. Og når forholdstalsvalgets forkæmpere praler af at 
beskytte minoritetens ret, er det kun sandhed med modifika- 
tion; det er langtfra enhver minoritet, de beskytter, ti de 
sætter en ganske vilkårlig grænse mellem »de mere bety- 
dende« minoriteter af en vis størrelse, som der skal tages 
hensyn til, og de mindre betydende, som uden videre må 
finde sig i at blive negligerede. Ikke uden føje spørger der- 
for Viktor Rydberg: hvor stor skal minoriteten være for at 
den skal anses for at have »minoritetens ret«? I »Varia 11« 
udtaler denne forfatter: »Hvis overhovedet en sådan ret 
eksisterer, hvad der ikke kan betvivles, kan den umulig 
være bundet til et bestemt tal eller have sin tilværelse oven- 
over en bestemt grænselinie, således at hvis minoriteten sank 
ned under denne grænselinie, vilde den være retsløs. Dette 
vilde være urimeligt og principløst. Da fandtes der jo ingen 
minoritetsret som minoritet. Den største tænkelige minoritet 
er den, som blot er majoriteten en eneste stemme underlegen. 
Den mindst mulige minoritet er den, som er indskrænket til 
et eneste individ, hvis meninger i sin helhed eller i en- 
kelte spørgsmål er så ejendommelige, at ingen anden deler 
dem. Hvis der overhovedet kan tales om en minoritetens 
ret, hvilket efter min mening er fuldt beføjet, må denne ret 
principielt være den samme for den størst mulige og for 
den mindst mulige minoritet. Ellers vilde vi få en ret af 
en så besynderlig art, at den enten pludselig og ubegribe- 
ligt begyndte med et vist tal eller også tiltog i analogi med 
den aritmetiske række 1, 2, 3, 4 etc. Den ret, som tilkommer 
den størst mulige minoritet i et samfund, kan således ikke 
være større end den ret, som tilkommer hvert enkelt individ, 
hvis mening enten er så dybt begrundet og ejendommeligt 
formet eller så urimelig og tåbelig, at ingen anden er i stand 
til at godkende denne. Hvori består da denne ret? I retten 
til uden forkætring eller andre moralske eller politiske hin- 
dringer at gøre sig hørt, i retten til at virke for sin overbe- 
visning og om muligt sprede den såvidt, at den engang kan 
få majoritet. Så langt det derfor er menneskeligt muligt 

bør for den sags skyld endog selve valgmåden til politiske 

»kamre være en sådan, at den betrygger denne ret.« 

f Viktor Rydberg nåede ikke længere end til at stille pro- 

| blemet: hvor finder vi en valgmåde, der giver selv den 

| mindste minoritet, selv den enkelte person, der står ene 
| med sin særmening, den vægt i repræsentationen, den 

| bør have? É: 

&: Løsningen er kommet i skikkelse af en valgmetode, der 
1905 blev beskrevet i »Dansk Tidsskrift« af sin ophavsmand 
overretssagfører Johan Pedersen, øg som her i korthed skal 
udredes, da den ved sin principrigtighed og geniale simpel- 
hed utvivlsomt har fremtiden for sig. 

Forfatterens fremstilling indeholder en kritik af for- 
holdstalsvalget. Navnet forholdstalsvalg kommer, siger han, 
af at forholdet mellem den hele vælgermasse og antallet af 
repræsentanter angiver det antal vælgere, der skal til, for 
at de ved dette slags valg kan få deres egen repræsentant. 
Alle de anskuelser, der i hele landet ikke tæller så mange 
tilhængere, som dette førhold angiver, vil altså være uden 
repræsentation. Forholdstalsvalg kan derfor lige så lidt som 
flertalsvalg løse spørgsmålet om alle standpunkters repræ- 

; sentation og alle minoriteters ret. »Kravet er og må være, at 

j enhver anskuelse, som har tilhængere, være sig få eller 

| mange, har krav på at blive repræsenteret og gøre sig gæl- 

| dende, men er den ikke i stand til at slå igennem, må den na- 
turligvis ikke kunne sejre. Enhver anskuelse bør have for- 
holdsvis repræsentation, men dette nås ikke ved forholds- 

! talsvalg.« 

i Det kan derimod nås ved, at hvert stemmeberettiget med- 

] lem kun stemmer på een repræsentant, og at hver repræ- 

| sentants stemme i den lovgivende forsamling vejer med 

! netop det antal stemmer, hvormed han er valgt. Enhver an- 
skuelse vil da i forsamlingen ved sammenlægningen af samt- 
lige repræsentanters stemmer, som slutter sig til den, have 
netop den vægt, som den i forhold til andre anskuelser har 
krav på, og ingen anskuelse, selv ikke den, som kun tæller 
en eneste tilhænger, vil være udelukket fra at blive hørt. 


Det vil ses, at dette valgsystem går tilbage til den op- 
rindeligste form for virkeligt folkestyre, mulighed for en- 
hver myndig borgers direkte deltagelse i statens anliggender. 
Da denne direkte deltagelse dog i nutidens uhyre stater ikke 
kan gennemføres i den primitive skikkelse, den havde i old- 
tidens små kommuner, angiver systemet en anden løsning, 
ved en repræsentationsform, som tillader den mindst mulige 
minoritet, ja selv hver- enkelt stemme, at gøre sig gældende 
med den vægt, der netop tilkommer den. En valgret kan 
overhovedet ikke erstatte retten til personlig deltagelse i det 
aktive statsliv. ; 

Valgkresgrænserne vil efter dette system kunne fjernes, 
og hele landet udgøre een valgkres, så at de stemmeberettigede 
bliver istand til at udse den bedste, de kender, i landet, til 
deres repræsentant; det vil som nu kunne foregå overalt i 
Jandet på den samme dag og hemmeligt. I tilfælde af, at per- 
|'soner, man stemte på, var forhindrede i at møde, skulde disse 
| stemmer dog ikke være bortkastede, ti de nævnte personer 

"skulde da være berettigede til at overføre stemmerne på 
een eller anden meningsfælle, der kunde møde. Dette vilde 
dog sikkert snart kun ske ganske undtagelsesvis.  Valg- 
perioderne skulde efter forslaget kun vare et år. 

Hvis man indrømmer, at det er et retfærdigt princip, 
at indenfor den ramme, fællesanliggenderne danner, bør hver 
eneste stemme gøre sig gældende med den samme vægt som 
enhver anden, kan man næppe betvivle, at det her fremsatte 
system yder større garanti imod vilkårlighed fra drevne 
partiindpiskeres side, imod selvstændige, men enkeltstående 
anskuelsers tilsidesættelse, og imod stemmespild end noget 
andet; nærer man tvivl om den valgtes pålidelighed, kan 
man ved næste valg — allerede om 1 år — unddrage ham 
sin stemme og overføre den til en anden. Men nu? Eren 
person valgt med stor majoritet, kan hundrede, ja måske 
tusinde i valgkresen føle sig brøstholdne over hans optræden 
og fratage ham deres stemmer, uden at det i mindste måde 
rokker ved hans indflydelse i rigsdagen ved voteringerne, 

Nogen etisk indvending imod dette valgforslag har man 

derfor heller ikke kunnet fremføre. Derimod har det mødt 
indvendinger af praktisk art. Man har frygtet for, at for= 
samlingen vil blive altfor stor. Herimod taler dog, at repræ- 
sentationen naturligvis vil være forbundet med udgifter; og 
da disse efter forslaget kun burde dækkes forholdsvist (med 
et vist beløb pr. stemme), vil repræsentanter med få stem- 
mer næppe møde, med mindre de er særlig stærkt interes- 
serede i at få en speciel anskuelse gjort gældende. Dertil 
kommer, at der intet vilde kunne indvendes imod, at den ene 
repræsentant overførte sine stemmer til en anden repræsen- 
tant, som delte hans anskuelser og måske endnu bedre kunde 
forfægte disse, der jo ikke derved tabte deres vægt i for- 
samlingen. Skulde det endda vise sig, at forsamlingen blev 
fysisk umulig på grund af sin størrelse, kunde der fastsættes 
en maksimalgrænse for dens størrelse, f. eks. 600 medlemmer. 
Havde da nr. 600 f. eks. 250 stemmer, måtte alle de, som havde 
et mindre stemmetal, overføre deres stemmer på en hvilken- 
somhelst af de øvrige, der havde over dette stemmetal”). Men 
dette må kun betragtes som en nødhjælp; såvidt mulig bør 
der holdes på, at selv de mindste stemmeejere får lejlighed 
til umiddelbar deltagelse. 

Fremdeles har man spurgt, om det ikke vilde være 
farligt at lægge så stor en magt i enkelte personers hænder, 
som det efter denne valgmetode bliver muligt. Ti det kunde 
jo f. eks. tænkes, at en person fik over halvdelen af stem- 
merne. Farligt? Er det farligere end de nuværende forhold, 
hvor dog en langt mere vidtrækkende og uafrystelig magt 
lægges i den store partileders hånd? Mon den væsentligste 
forskel ikke er, at den store partifører under de nuværende 
forhold sidder inde med denne magt uden direkte mandat fra 
et flertal af de stemmeberettigedes side, medens det her om- 
talte system ikke giver en repræsentant en tøddel mere ind- 
flydelse, end den, der direkte og udtrykkelig er ham betroet 


”) Smign, Johan Hansson: Vårklig sjålfstyrelse. Gøteborg 
1906." Eller: Cand. mag. Tormod Jørgensen: Fri valgret til lands- 
tinget. Aarhus 1910. 

af selve vælgerbefolkningen? Skulde det ske, at en frem- 
ragende mand samler største delen af disse stemmer, kan 
det dog kun være, fordi folket på den mest utvetydige måde 
selv har ordnet det således. Er der heri noget udemokratisk 
eller uberettiget? Eller finder man det rigtigt og muligt ved 
et valgsystem at hindre de mest fremragende mænd i at 
gøre sig mest gældende? Så måtte man jo konsekvent inde- 
spærre dem og rent fysisk hindre dem i at vække tiltro og 
begejstring.% 

Uden tvivl er der adskillige, som er tilbøjelige til at 
betragte valgtekniske forslag som det ovennævnte som gold 
teoretisk spekulation. Der er da anledning til at minde om, 
at lignende spekulationer tidligere har skaffet netop danske 
mænd universel anerkendelse. For det første A. S. Ørsted, 
der 1819 offentliggjorde den ovenfor omtalte afhandling »Om 
stemmeflerhedens udfindelse ved domstolene«, hvori han frem- 
satte kravet om absolut majoritet (omvalg), en fremstilling, 
der synes at have været forbilledet for den tyske valgord- 
ning, hvori bestemmelsen om absolut majoritet først blev 
optaget. Dernæst politikeren og matematikeren Andræ, der 
i 1854 for første gang foreslog et nøjagtigt forholdstalsvalg- 
system. Stuart Mill skriver herom”): »I den danske for- 
fatning (ikke den danske grundlov, men fællesforfatningen 
for det danske monarki) blev mindretallenes ligelige repræ- 
sentation gennemført efter en plan, der falder så nøje sam- 
men med Hare's, at der herved føjes endnu et eksempel til 
de mange andre på, hvorledes de tanker, der løser vanske- 
ligheder, som skyldes den menneskelige ånds eller samfun- 
dets almindelige tilstand, uden meddelelse viser sig for flere 
overlegne ånder på een gang.« 

Hvis der en gang skal skrives historie om det repræsen- 
tative systems tekniske udvikling, vil Danmark altså ikke 
undgå at få en fremskudt plads. Det er derfor ikke blot 
en retfærdighedssag, men en patriotisk sag for alle danske at 
skænke nye forslag af denne art fornøden opmærksomhed ; 


7) »Om den repræsentative regering«. 
16 

hvis Johan Pedersens forslag virkelig, som alt tyder på, inde- 


holder en fuldkommengørelse af det repræsentative systems 
valgteknik, skulde det land, hvori det er opstået, ikke gærne 2 


være det sidste til at gøre brug deraf. 

For at rekapitulere grundtrækkene: metoden har sin 
hovedbetydning deri, at den forener selvstyrets princip, alles 
lige ret til direkte selvstændig deltagelse i statslivet, med de 
fordele i retning af koncentration, en repræsentation frem- 
byder. »Fri Valgret« har man med rette kaldt systemet, i 
modsætning til den nuværende bundne valgret, hvor man 
ikke kan stemme på hvem man vil. »/ndividuel proportional- 
isme« har man også kaldt det i modsætning til den gængse 
proportionelle valgmetode, der rettest bør kaldes partipro- 
portionalisme, fordi den kun giver udtryk for forholdet imel- 
lem de stereotype politiske partier. 


Hvilke kvalifikationer fordres til stemmeret og valgbarhed? 


I overensstemmelse med det foregående anerkender vi 
kun een eneste kvalifikation, den indtrådte myndighed. Det 
er em tilstand, som i følge selve sagens natur nødvendigvis 
må medføre politisk habilitet; og politisk habilitet lader sig 
ikke skille ad i to kvaliteter, en der særlig skulde betinge 
stemmeretten og en anden, der skulde betinge valgbarheden ; 
det er de samme egenskaber, der kræves i begge tilfælde, og 
det samme ansvar. Som undtagne fra stemmeret betragter vi 
altså kun dem, der er umyndige enten på grund af mindre- 
årighed eller af patologiske årsager. 

Walgretsalderen er i England, Frankrig, Grækenland, 
Italien, Nord- og Sydamerika, Sverige 21 år (= myndigheds- 
alderen); i Schweitz og Ungarn kun 20 år, i Nederlandene 
23 år, i Tyskland 24 år, i Belgien, Norge, Spanien og Japan 
25 år. I Danmark er alderen ved de politiske valg sat til 
30 år. (altså med udelukkelse af 5 årgange af dem, der iøv- 
rigt regnes for myndige); ved de kommunale valg til 25 år. 

Disse tal dømmer sig selv som ganske vilkårlige. De kan 
ikke tænkes at være resultat af fysiologiske eller psykologiske 
overvejelser angående vedkommende nations modenhed. Det 

naturligste er at sætte valgretsalderen = myndighedsalderen, 
således som en stor del af de mest civiliserede nationer alle- 
rede har gjort. Om 21 års alderen for Danmark netop vilde 
være den rette grænse, kan man naturligvis ikke a priori 
fastslå; man kan dog vistnok gå ud fra, at Skandinaver, i al 
fald Sydskandinaver, ikke udvikles langsommere end Eng- 
lændere. 

For kvindernes vedkommende kan der næppe tænkes 
nøgen rationel grund til at anbringe aldersgrænsen ander- 
ledes end for mændenes. 

Spørgsmålet om kvindernes ret til deltagelse i det offent- 
lige liv i det hele taget kan man vistnok betragte som uddebat- 
teret, Man kan rolig forbigå alle disse overvejelser om kvin- 
dernes specielle evner eller mangel på evner, alle disse spe- 
kulationer over, hvorvidt deres notoriske mangel på politisk 
sans og interesse er medfødt fysiologisk eller et kunstpro- 
dukt; alle disse undersøgelser om deres intellektuelle stand- 
punkt, størrelsen og vægten af deres hjerne sammenlignet 
med mandens. Hvor interessant det end kan være at få disse 
ting oplyst, vedkommer det nemlig slet ikke det, det her 
drejer sig om, deres ret. Selv om den kendsgerning fastslås 
nok så mange gange, at kvindens intellektuelle gennemsnits- 
niveau står endel lavere end mandens, er der dog altid en 
god portion, hvis niveau er højere end gennemsnitsmandens ; 
og man mener sig jo ikke beføjet til ved en eksamen at ude- 
lukke alle de hærskarer af dumme mandfolk, der strømmer 
til valgstederne,”) Det er jo aldeles vilkårligt, når der 
tales om en almenmenneskelig ret, at sætte mandens gennem- 
snitsniveau som det normgivende. Grænsen mellem de virke- 
lig åndssvage kvinder, som må betragtes som umyndige, og 
de kvinder, der må anses for myndige, må naturligvis drages 
efter de samme kriterier og udfra de samme absolutte (ikke 
relative) fordringer som før mændenes vedkommende. Skulde 

”) At tale om »kvindens fysiologiske svagsind« (Møbius) kan 
der netop kun være mening i, når man vilkårlig opfatter man- 
dens fysiologi som norm for hele menneskeslægten. Men iøvrigt 
er udtrykket nærmest at opfatte som vits, hvis logik er be- 


slægtet med den slaa man ikke sjælden støder på: »De fleste 
mennesker er jo mere eller mindre abnorme !« 

det da vise sig, at en sådan sondring vilde medføre, at for- 
holdsvis flere kvinder kom under denne grænse og af 
grund måtte udelukkes fra politiske rettigheder, vil ingen 
med rette kunne klage over en sådan ordning. 

Ligeoverfor retshensynet kommer alle de andre hensyn, 
man har anført, i andet plan. Hvis man tror, at kvinder 
i almindelighed er uhelbredelig blottede for almensans — 
hvad der i og for sig er gode skel til at tro — er dette 
dog ikke tilstrækkelig grund til at forholde de kvinder, 
der danner en undtagelse, at stemme. Indfører man valgret 
for kvinder, vil de interesserede af dem spontant følge deres 
interesser; endel af de øvrige særlig gifte kvinder vil ganske 
vist påvirkes i mandens interesse; men dette vil højst med- 
føre en ret uskyldig fordobling af stemmerne. Sandsynligvis 
vil dette være alt hvad man de steder, hvor kvinderne får poli- 
tisk valgret, vil risikere at opleve”) Betænkeligt vilde det 
kun blive, i det øjeblik man gjorde alvor af at indføre stem- 
mepligt, således som enkelte »radikale« har foreslået; hvad 
man vil opnå med denne ganske uberettigede tvang er ikke 
let at se, Nogen national fordel kan det umuligt medføre at 
trække de uinteresserede frem ved ørene. At enkelte parti- 
førere skulde kunne se deres snit derved var jo muligt; men 
iøvrigt vilde en stemmepligt være lige så betænkelig for 
mændenes som for kvindernes vedkommende. 

Det må dog ikke overses, at retten til politisk medborger- 
skab hviler på en forudsætning, hvis konsekvens kvinderne 
som regel er tilbøjelige til at glemme. Forudsætningen er 
myndighed i hele dette begrebs udstrækning; det individ, der 
vil gælde som selvstændig borger med fuld politisk habilitet, 
kan ikke samtidig modtage statens hjælp til nogensomhelst 
art af forsorg. Men lovgivningen stiller ikke mand og kvinde 
lige i denne henseende; speciel forsorg af kvinden findes 
endnu i 1911; manden skal, sålænge ægteskabet ikke er ende- 


valgbarhed, ti her vil de enkelte, der virk har almene interes- 
ser, kunne komme til at gøre sig gældende på områder, hvor 
kvinderne har særlige betingelser for at tale med. 


”) Større forhåbninger turde der elg sig til kvindernes 

lig ophævet, forsørge sin hustru, selv om de ikke lever sam- 
men, uden hensyn til, om der består formuefællesskab mellem 
dem eller ej. Hustruens. førsorg indtræder blot, hvis manden 
falder fattigvæsnet til: byrde. Hustruen kan ved overøvrig- 
hedens hjælp få manden sat i bidrag til husholdningen og 
hendes og børnenes øvrige fornødenheder, når han unddrager 
sig at sørge forsvarligt for dem. Bidraget kan inddrives 
ved udpantning, beslaglægning af arbejdslønnen og afsones 
ved fængsel. Denne regel gælder ikke omvendt. Men så- 
længe mand og hustru ikke legalt er ens stillede i ægte- 
skabet, hvad udredningen af midler til den fælles husførelse 
angår; sålænge alt her ikke hviler på fuldtud frie overens- 
komster, men den ene part finder sig i en forsorg, som pri- 
viligeres af staten, sålænge kan kvinderne ikke påstå, at de 
er fuldmyndige og dermed modne til politiske rettigheder. 
Disse to ting burde ikke skilles ad, og det tyder i al fald ikke 
på almensans, at kvinderne har taget imod kommunal valg- 
ret uden samtidig at fordre, at disse ydmygende bestemmelser 
blev slettede; og at de ikke overhovedet har frabedt sig al 
særlig beskyttelse og forsorg, som ikke dikteredes af hensyn 
til afkommet. 

En anden nødvendig følge af fuldmyndighed og politisk 
medborgerskab er, at kvinden i de lande, hvor staten kræver 
almindelig værnepligt, forlanger at bære sin del af denne 
byrde, ti ellers sker retfærdighed ikke fyldest. Det er dog 
vel indlysende, at kvinderne ikke efter forgodtbefindende skal 
kunne udpille nogle enkelte områder, hvor lighed for loven 
skal herske, og undlade at respektere ligheden på andre om- 
råder, — hvor det er pligter det gælder. Der må her ryddes 
op i en gammel fordom, som er almindelig udbredt: at kvin- 
der skulde være helt og holdent ude af stand til at gøre mili- 
tær nytte. Nutidens krigsførelse er kun i ringe grad baseret 
på fysisk styrke; snarere kræves der smidighed, hurtighed og 
disciplin. De, der har overværet kvindegymnastik og kvinde- 
lige fægteøvelser, som de nu for tiden drives i skøler og for- 
eninger, vil ikke undgå at beundre netop disse egenskaber 
hos dem, og de vil ikke kunne forstå, hvorfor kvinderne, der 

ellers med rette konkurrerer med mændene i alle mulige 
andre stillinger (selv som chauffører, søkaptejner, politi- 
betjente etc.), når det drejer sig om militærtjenesten, pludse- 
lig bliver så umådelig beskedne med hensyn til deres evner. 
Og kvinder har gjort militær nytte, lige fra oldtiden til vore 
dage. Plato udtaler i »Lovene« den anskuelse, at kvinderne 
skal gøre gymnastik og våbenøvelser med det formål at 
værge deres by, når mændene er optagne ude ved lande- 
grænsen. Mærkeligt er det at se, at netop de kvinder, der 
ivrigst har proklameret ligeret øg ligestilling, på dette 
punkt, hvor det drejer sig om en pligt og et offer, alligevel 
har søgt ly i gammeldags anskuelser om det sande og svage 
kvindelige, og ikke er veget tilbage for at ty ind under mæn- 
denes så foragtede ridderlighed”). 

Subsidiært burde de i det mindste kræve at svare værne- 
skat, men også dette har de glemt; de har ugenert taget imod 
de fordele, man betingelsesløst har tilstået dem, og de vil 
sandsynligvis også tage imod den politiske valgret uden at 
indse det upassende i at unddrage sig værnepligten og dog 
samtidig optræde blandt dem, der tager bestemmelser om 
militærvæsen og tvungne personlige byrder — for andre. 

Undtagelser fra valgretten som følge af mangel på speci- 
elle kvalifikationer vil der i en retsstat næppe blive tale om. 
England og Sverige kræver færdighed i læsning og skrivning. 
Men disse evner er jo kun ret ufyldestgørende kriterier på 
social modenhed ; det vil høre til retsstatens opgave at sørge 
for, at de vordende statsborgere giver ganske anderledes be- 
tryggende garantier for en omsigtsfuld deltagelse i det poli- 
tiske liv (smign. afsnit IV.). Da staten altså selv må tage dette 
i sin hånd, vil det være umuligt for den at udelukke nogen 
normal person fra politiske rettigheder med den motivering, 
at han ikke har de fornødne kvalifikationer. 

At kræve valgcensus er uden logisk mening i en stat, 
hvor personlige skatter overhovedet ikke eksisterer, og hvor 
den inddragne monopolafgift er fællesejendom. 


+) Den vits, at kvinderne aftjener deres værnepligt ved at 
føde børn, fortjener ikke at imødegås. Ti staten forlanger ikke af 
en eneste kvinde, at hun skal føde børn. 

Valgbarheden (den passive valgret) er i mange lande an- 
sat til en højere alder end valgretten. I Ungarn 24 år, i 
Frankrig, Nordamerika, Rumænien og Sverige 25 år, i Italien, 
Nederlandene, Norge, Østrig og Japan 30 år. Danmark er 
ene om at sætte den lavere (5 år) end valgretsalderen. 

Også her savner man et ledende princip. At nogle sæt- 
ter den højere, andre lavere end valgretsalderen, taler i al 
fald ikke imod hvad der synes så indlysende simpelt, at 
anbringe den netop sammesteds; at der skulde mere politisk 
indsigt eller større ansvarsfølelse til det ene end til det andet, 
synes meget vanskeligt at forstå. j 

»Bostedsbånd« kan naturligvis ikke forlanges, ifald man 
benytter fri valgret, der giver adgang til for hele landets ved- 
kommende at stemme på hvem man vil. 

Derimod vilde det sikkert være rigtigst, om de, der søgte 
stillinger i centraladministrationen og som dommere, gav 
afkald på valgbarhed, ti en repræsentant bør såvidt mulig 
kun virke i befolkningen ved hjælp af sit standpunkts be- 
rettigelse og i rigsdagen med sine stemmers vægt, ikke til- 
lige ved hjælp af magtfaktorer, der har anden oprindelse ; 
embedsmanden vil have et uberettiget forspring fremfor an- 
dre til ad administrationsveje at fremme hvad hans mandat 
som rigsdagsmand eventuelt pålægger ham”). Og domme- 
ren bør afholde sig fra aktiv politik alene af den grund, af 
han nårsomhelst kan komme til at dømme om de aktive 
politikeres forhold. 


24. ADMINISTRATION. DOMSTOLE. 


Medens repræsentationssystemet konsekvent videreført 
må lede til, at regeringens medlemmer vælges af den folke- 
valgte repræsentation, og det desuden må findes naturligt, at 
planlæggelsen af de store retningslinier i politiken må ske 


”) Omvendt vil et rigsdagsmandat kunne skabe ham en mere 
fremskudt stilling i administrationen end hans faglige dygtighed 
vilde give ham. 


i 

gennem folk, der er i umiddelbar kontakt med befolkningen 
— må derimod valget af de mænd, 'der skal lede og forvalte 
de enkelte administrationsgrene, foregå efter andre princip- 
per. Disse embeder kræver nemlig speciel faglig indsigt, og 
fællesinteressen går derfor ud på, at der træffes et rent sag» 
ligt valg mellem de til disse poster kvalificerede. 

Hvad kvalifikation i det givne tilfælde vil sige, kan na- 
turligvis være tvivl underkastet. For at sikre sig, at den 
virkelig kommer til at gøre udslaget, er der næppe anden 
vej at gå end i forfatningen at skabe de bedst mulige garan- 
tier for, at sagkyndige principper og personer virkelig får 
hovedindflydelsen på disse valg og iøvrigt lade åbenhed og 
offentlighed råde. Ethvert af disse embeder må opslås; en- 
hver må have adgang til at søge; offentligheden må have 
adgang til at kontrollere hvad der sker og hvorfor det sker. 
Al bagtrappepolitik må i videst mulig grad holdes nede; al 
antichambreren ikke blot frabedes — ti det hjælper som be- 
kendt ikke — men forbydes; ja begge parter burde straffes, 
hvor det opdagedes. 

Ligesom disse embedsmænd udnævnedes og forfremme- 
des efter kvalifikation, således burde de ikke kunne afskedi- 
ges, medmindre der foreligger objektive beviser for svigtende 
evne eller uredelighed. Og selvfølgelig skal de for deres em- 
bedsførelse ikke blot stå til ansvar »opadtil«; hvis ikke 
bureaukratisme skal tage overhånd, er det også nødvendigt 
at der lyttes til sagkyndig kritik fra befolkningens side. 

Bedømmelsen af den praktiske og teoretiske kvalifikation 
må ske ved fagfolk, der ikke er aktive politikere, og som selv 
i fortrinlig grad besidder anerkendt videnskabelig-faglig kva- 
lifikation — hvad enten disse folk selv sidder i administra- 
tionen eller kun konsuleres. Det vilde dog være en misfor- 
ståelse at tro, at hvad man her ønsker, skulde være viden- 
skabelighed i dette ords højeste og fornemste betydning. De, 
der attrår embeder i statens tjeneste, må finde sig i, at de 
eksaminer og grader, hvorom der stilles krav, er indrettede 
og afpassede netop med de snævre formål for øje, staten har 
brug for. Her er ikke tale om fri videnskabelighed; emner 

og behandlingsmåde lægges til rette i afstukne baner; i virk- 
somhed af denne art er originalitet snarere en last end det 
modsatte. De, der vil dyrke videnskab på den højere friere 
måde; de, der vil søge nye felter ledede af deres personlige 
behov, må gøre det på eget ansvar og ikke forlange at få 
denne virksomhed anerkendt som særlig kvalifikation til no- 
get embede. En anden sag er det, at den faglige bedømmelse 
selvfølgelig må have ret til at tage det hensyn til en sådan 
virksomhed, der forekommer den forsvarligt: 

” Det bør på forhånd være klart, hvad man som minimum 
kræver af folk, der søger dette eller hint, og hvilken art kvali- 
fikation, der overhovedet kommer i betragtning. Selv at på- 
tage sig denne specielle uddannelse er dog ikke statens sag; 
embedsskolerne må være private virksomheder, om end sta- 
ten ikke kan undgå at kontrollere resultaterne af disse in- 
sstitutioners eksaminer og disputatser m. m. 

Også ved forfremmelser bør der, ved siden af et skyldigt 
hensyn til anciennitet, udelukkende tages hensyn til forspring 
i faglig dygtighed. Her må man dog i stor udstrækning 
stole på, at det er i de overordnedes egen interesse fortrins- 
vis at forfremme de dygtigste, og man bør lade dem benytte 
sig af de erfaringer, som alene de har haft lejlighed. til at 
gøre med hensyn til vedkommende. Bedre og mere betryg- 
gende garanti får man næppe ad anden vej. 

Ingen embedsmand må indtage nogen privatlønnet stil- 
ling, ti dette vil kunne påføre andre privalforretninger illoyal 
konkurrence. Det må herunder erindres, at retsstatens em- 
bedsstand er begrænset til forholdsvis få felter i forhold til 
hvad man nu har. 

Vi har allerede ovenfor omtalt, at politisk magt og ad- 
ministrationsmyndighed i videst mulig grad må hindres i 
at indgå unaturlig og unfair alliance. 


Ligesålidt som folkevalg er egnede til at skaffe staten de 
bedste embedsmænd i administrationen, ligesålidt bør dom- 
merne direkte udvælges af befolkningen; ti også her er det 


den saglige fagkundskab, man i al fald bør tildele den over- 
vejende indflydelse. Det er en misforståelse at betragte en 
embedsmand eller dommer under samme synsvinkel som en 
repræsentant. Af denne sidste kan befolkningen med rette 
forlange, at han skal varetage deres interesser og særan- 
skuelser, som har valgt ham. Men dette gælder ikke om 
dommeren. Han skulde netop ikke repræsentere en tilfældig 
kres menneskers øjeblikkelige subjektive interesser eller øn- 
sker; alle vil tværtimod være interesserede i, at han i sin lov- 
fortolkning hæver sig så, højt som muligt over slige indflydel- 
ser, Enhver vilde dog kunne forstå, at det ikke vilde tjene 
retfærdighedens sag, om dommeren forud for enhver rets- 
kendelse skulde tænke på, om han nu også ved sit votum til- 
fredsstillede sine vælgeres mening. 

En befolkning opnår derfor næppe større garantier for 
upartiske domme end ved at lægge dommerudnævnelsen i 
den folkevalgte regerings hånd og ved at fastsætte faglig kvali- 
fikation (ved siden af uafsættelighed) som ubetinget princip 
for disse udnævnelser. Kvalifikationen bør ikke blot være 
teoretisk, men nok så meget være baseret på en passende 
praktisk forskole,”) Og uafsætteligheden bør kun respekteres, 
sålænge der ikke finder notoriske embedsmisbrug sted; den 
må ikke forveksles med uansvarlighed. 

Da domstolenes opgave er at yde en objektiv videnskabe- 
lig lovfortolkning, må det som sagt være af yderste interesse 
for retsstaten at sikre dem en så uafhængig stilling, som det 
er menneskelig muligt i 

Men hvor meget der end kan gøres for at sikre sagkund- 
skaben en overvejende stilling ved afgørelser af almindelige 
civilretlige eller kriminelle spørgsmål, kan man dog sige sig 
selv, at det vilde være en illusion at tro, at man kan skabe en 
fuldstændig uafhængig domsmagt. Og jo mere man forstår, 
at den dømmende myndighed i virkeligheden også lejligheds- 
vis kan blive en politisk, magtfaktor af største betydning i 


+) Hos os går f. eks. vejen til overretten gennem juridisk eks- 
amen og justitsministeriets kontorer; altså en overvejende teore- 
tisk uddannelse. 

et land, des mere indlysende vil det være, at man heller ikke 
vilde kunne tildele den en stilling højt svævende over skyerne, 
hvorfra den enemægtig kunde påtrykke staten sin opfattelse, 
uden at gøre et altfor føleligt indgreb i repræsentanternes 
lovgivende myndighed. Derfor har man end ikke i Nord- 
amerika, hvor meget man end har påstået det, en domstol 
»der er uafhængig i enhver henseende, uden noget andet til 
at kontrollere sig end Gud og samvittigheden«.") 

Ganske vist har de amerikanske domstole ret til at af- 
gøre, om kongressen i et givet tilfælde har overskredet sin 
myndighed eller ej, og de kan praktisk set sætte en lov af 
den førstnævnte art ud af kraft ved ganske simpelt at neg- 
ligere den. Men at kalde domstolen for et fuldstændig uaf- 
hængigt regeringsorgan””) er ikke desmindre vildledende, ti 
selv om kongressen ikke kan gøre indgreb i denne dom- 
stolenes myndighed, kan forfatningen — også med hensyn til 
dette punkt — forandres ved bistand af de magtfaktorer, 
hvoraf kongressen består.”””) 

Om end alt således beror på ligevægtsforholdet mellem 
de faktorer, der hvert øjeblik har magten, må det dog ikke 
undervurderes, at et folk til en vis grad kan binde sig 
selv til at opretholde visse principper ved højtideligt at for- 
mulere dem i en grundlov og ved at gøre forandringer i 
denne særlig besværlige. Det er en smuk og ægte ame- 
rikansk tankegang, professor Butler giver udtryk i sit fore- 
drag ved Københavns universitet 1908: »Her kommer vi til 
det mærkeligste og mest ejendommelige karaktertræk ved 
den amerikanske regeringsform. Stilles et øjeblikkeligt krav 
om politisk handlen, bliver dette kravs lødighed først prø- 
vet, og prøvestenen er den sum af fundamentale principper 


") Proceedings and debates of the Virginia Convention of 
1829—30. 


””) Prof. N. M. Butler: Amerikaneren, overs. Kbhvn. 1909. 


"++) Idealet i en stat er derfor ikke, som man idelig hører, den 
lovgivende, den administrative og den dømmende magts gensidige 
uaf] ængighed ; heller ikke den enes komplette afhængighed af den 
anden. Idealet er en triade, hvis enkelte led Alene i en stjerne- 


gruppe gensidig holder hverandre i harmonisk ligevægt. 

for en ordnet regering, som det amerikanske folk hylder, og 
som er legemliggjort i dets forfatning. Denne prøve foretages 
ikke af præsidenten, hvor klog og hvor yndet han end kan 
være, ikke af. kongressen, hvor forsigtig og betænksom den 
end kan være, men af domstolene. Den foretages i overens- 
stemmelse med dybt indgroede og velkendte grundsætninger 
angående ret og retfærdighed. Det er således love og prin- 
cipper, ikke mennesker, hvis regimente behersker al poli- 
tisk handlen i Amerika.« 

Selv om denne sætning muligvis er udslag af en noget 
for optimistisk illusion, selv om fil syvende og sidst prin- 
cipperne også i Amerika lader sig rokke af menneskene, tje- 
ner det i al fald Amerikanerne til ære, at de har en så stærk 
tro på princippernes magt, og at de har gjort alt hvad der 
er menneskelig muligt for at de kan. stå urokkede af mo- 
mentane egoistiske magtinstinkter, 

Norsk ret anerkender ligesom amerikansk domstolenes 
ret til at prøve ikke blot visse forvaltningshandlinger, men 
også visse af lovgivningens handlinger. Dette kan dog kun 
komme til anvendelse, hvis en lov gør indgreb i en individuel 
retssfære (f. eks. hvis den vilde ophæve ejendomsretten til 
visse arter af genstande). 

At lade saglige dommere (d. v. s. efter faglige principper 
ansatte, uafsættelige dommere) prøve nye loves overens- 
stemmelse med grundloven og at lade dem pådømme em- 
bedsmands- (ev. regerings-) misbrug i forvaltningen vil der- 
for være velbegrundet og kan i adskillige tilfælde føre til 
tilfredsstillende resultater. Endvidere må det være domsto- 
lenes opgave at varetage den enkelte borgers retskrav og 
erstatningskrav overfor staten overalt, hvor han med grund 
mener sig krænket, og ikke blot som i England efter ansøg- 
ning (petition of rights), ti overfor statsmagten skal den 
enkelte borger have et umiddelbart krav på sin ret; at tildele 
den som en nådessag er en ubehagelig mindelse om fore- 
stillingen som statens omnipotens. 

Under konflikter mellem de øverste statsmyndigheders 
kompetencegrænser skulde en upartisk domstol formentlig 

være det organ, som bedst var egnet til at tolke grundlovens 
mening objektivt. Skulde være det! I praksis er sagen ikke 
så simpel, ti en domstol, der i alle tilfælde repræsenterede 
den upartiske visdom, og ikke i noget tilfælde kunde blive et 
magtmiddel i den ene eller den anden statsmyndigheds hånd, 
hører desvær - ikke til de menneskelige muligheder. Hvad 
man kan gøre for at stille dommeren uafhængig og for at 
markere denne uafhængighed burde dog ikke forsømmes. 

En engelsk dommer må ikke komme ved hoffet eller mod- 
tage udmærkelsestegn, ordner og lign., af regeringen. Men 
herved bør man ikke blive stående: dommerne skulde i 
almindelighed heller ikke kunne modtage lønnede hverv af 
regeringen. Findes der hverv, som efter loven skal besættes 
med dommere, er det måske den rette vej at gå, som Us- 
sing”) foreslår, at lade rettens formand udpege den, der skal 
vælges. Ved ansættelser og forfremmelser af dommerne burde 
der tilvejebringes en forretningsgang, der bedre end nu sik- 
rede domstolenes uafhængighed af en tilfældig regering. At 
en dommer heller ikke må vælges til politisk repræsentant 
eller indtage privatlønnede stillinger hører også med til de 
foranstaltninger, der tilsigter i videst mulig mål at stille ham 
uafhængig overfor stridende interesser. 


25... KOMMUNALT SELVSTYRE. 


Spørgsmålet kommunalt selvstyre hører ikke til de poli- 
tiske problemer, hvor etiske synspunkter kommer til at domi- 
nere. Når kun ikke de ledende retsgrundsætninger for offent- 
ligt liv tilsidesættes, kan der intet indvendes imod, at visse der- 
til egnede anliggender undergives lokalt selvstyre. Hvilke'disse 
anliggender er, vil i reglen bero på historiske og geografiske 
forhold, og der kan næppe tænkes nogen fornuftig grund til 
at rokke ved den lokale samhørighed, som forholdene nu en- 
gang har skabt; en stat med gennemført centralisation vilde 


") "C. Ussing: Offentlig moral. Kbhvn. 

desuden næppe formå at løse de mange små stedlige opgaver 
med tilstrækkelig forståelse.5? Begrebet »stedlige interesser« 
lader sig ikke definere abstrakt, det er historisk-topografisk 
bestemt; det er hensigtsmæssighedsforhold, der dikterer disse 
underafdelinger af folkestyret, ligesom det især er hensigts- 
mæssighedsforhold, der gør, at staterne idelig ændrer disse 
inddelinger eller afvekslende tenderer mod centralisation el- 
ler decentralisation. 

Efter den hos os stedfundne udvikling kan følgende an- 
liggender betegnes som kommunale: fattig- og forsørgelses- 
væsen, vejvæsen, lavere skolevæsen, politi- og næringsvæsen, 
klitplantning, hegn, fred, vands afløb og regulering, havne- 
væsen (med undt. af statshavnene), omsorg for de rent sted- 
lige indretninger og forhold (gaders brolægning, belysning, 
vandforsyning, kloakledninger, snekastning, sundhedsvæsen, 
renlighed, god orden etc.)") 

Gennemser man denne liste, vil man finde, at der for 
flere af disse områder ikke kan nævnes nogen teoretisk grund 
til, at netop de skulde være kommunale. Nogle af dem er 
rene kommunale anliggender, andre blandede; men hvad 
enten de er det ene eller det andet, så kan statens kontrol 
ikke undværes. Dette gælder både for politivæsen og havne- 
væsen og ikke mindst for alle samfærdselsarbejder, afløb og 
lign., hvor det er af vigtighed, at de stedlige interesser under- 
ørdner sig de planer, hele samfundets interesse kræver. En 
gennemført decentralisation er utænkelig; hvis alles ejendoms- 
ret skal respekteres, er en centralisation i politisk forstand 
uundværlig; håndhævelsen af retten må foregå efter ens- 
artede principper i alle statslegemets enkelte dele.5& Men lige- 
så naturnødvendig og ønskelig er den lokale anvendelse af 
principperne; ti det vilde overstige en centralmagts evne at 
tumle tilstrækkelig kyndigt med alle stedlige hensyn. 

1 England og Sverige er de kommunale udgifter om- 
trent %/% af statens; i Norge under halvdelen, i Frankrig ikke 
1/3. I Danmark er de omtrent = statens. 1896 var de ialt 


”) C. V. Nyholm: Grundtræk af Danmarks statsforfatning. 

ca. 30 mill. kroner, således fordelte: København 5,050,000, 
købstæder 5,900,000, amtskommuner 6,900,000, sognekommu- 
ner 12,000,000. I lande med gammelt kommunalt selvstyre 
er de højere end i centraliserede stater. 

I retsstaten bør fordelingen af statskassens midler til de 
forskellige kommuner være et led i den samlede budgetplan, 
hvorom den lovgivende forsamling træffer afgørelse. 

Hvad der af fællesindtægterne bliver tilovers, når statens 

fegne formål er forsvarligt røgtede, kan anvendes til kom- 
munerne og fordeles til dem efter deres indbyggerantal. 
Kvinder og børn er heri medregnede, da de jo forudsættes 
at have lige andel med de myndige mænd i fællesejendom- 
men. At fordele summen mellem kommunerne efter disses 
samlede grundværdi, således som man har foreslået, vilde 
åbenbart være uretfærdigt, ti en kommune med rige natur- 
forråd og en fåtallig befolkning vilde da få uforholdsmæssig 
meget af, hvad der tilkom den af fællesejet; det er menne- 
skene, der hver især kan kræve deres lige andel deri refun- 
deret. De summer, kommunerne ad denne vej får at råde 
over, må administreres efter de samme principper som sta- 
tens egne: altså kun anvendes til afgjorte fællesopgaver, og 
det bør ikke tillades kommunerne på egen hånd at stifte gæld. 

Det er, et spørgsmål, om ikke den direkte adgang for 
folket til personlig at deltage i styrelsen, som nødvendig- 
heden påbyder at modificere i de større samfund, lod sig 
gennemføre i kommunerne i større omfang end det er al- 
mindeligt. I oldtidens samfund, som ikke var stort andet end 
kommuner, fandtes denne regeringsform, og når vi nutildags 
skal forsvare det tarvelige surrogat, vi har derfor i repræsen- 
tationssystemet, plejer vi at henvise til, at nutidens stater har 
et sådant omfang, at det direkte selvstyre er blevet praktisk 
uanvendeligt. Men dette er i al fald ingen grund til at vælge 
repræsentanter også i kommunerne. I de amerikanske 
townships, i al fald de mindre, gør man det ikke; der fin- 
des ingen byråd i disse kommuner. Det er selve vælger- 
korpset, der efterat have udnævnt sine magistratspersoner 


selv direkte styrer byen indenfor alle de områder, der af sta- 
tens love er overladte til kommunalt styre. Hver gang de 
valgte mænd vil foretage noget nyt, f. eks. bygge en skole, skal 
vælgerne sammenkaldes (Town-meeting). Her fremsættes da 
forslag; der bekendtgøres, hvormange penge der står til rå- 
dighed, hvormeget skolen vil koste, hvor den skal ligge osv. 
Forsamlingen voterer derpå over sagen, og dens udførelse 
lægges i hænderne på disse valgte mænd. 


VIL AFSNIT. 


DET SOCIALE SPØRGSMÅL, KULTURSPØRGS- 
MÅL m. m. 


26. DET SOCIALE SPØRGSMAL OG — DET INDIVIDUELLE. 


Der gives vel næppe noget politisk eller nationaløkono- 
misk værk fra den nyere tid, som ikke ofrer en antagelig 
plads på »det sociale spørgsmål«. Selv om forfatterne er gan- 
ske uklare over dette problems rækkevidde og uenige om 
hvad det i grunden betyder — de tager det dog alle uden 
undtagelse med, som en slags cadeau til tidsånden. Selv ikke 
de mest konservative forfattere danner i denne henseende 
nogen undtagelse. 

Hvad er det da tidsånden forlanger? Den forlanger, at 
det sociale spørgsmål skal opfattes som et problem, der 
spænder over hele tilværelsen. Og til dets løsning forlanges 
intet mindre end en anvisning på, hvorledes det offentlige har 
at gribe ind ved enhver som helst ulempe i menneskelivet 
og afbøde den. Ikke blot hvad staten skal gøre, når borgerne 
bliver overfaldne eller bestjålne eller udsatte for andre rets- 
krænkelser, men også hvad den skal foretage sig overfor 
ulemper, der knytter sig til alderdom, sygdom og arbejdsløs- 
hed; ja man henregner til det sociale problems løsning of- 

| fentlig hjælp til personer, der lider under følgerne af ladhed, 

| udygtighed og ødselhed. 

| Svulmet op til dette omfang er det, at »det sociale spørgs- 
| mål« bliver det besynderlige unicum, som det er blevet vor 
tidsalder forbeholdt at opdyrke, og som derfor fortjener et 7 
særligt studium. 

Man må da først og fremmest gøre opmærksom på, at be- 
grebet i denne hypermoderne form ikke er synderlig logisk, 
ti hvor der er et socialt spørgsmål, må der nødvendigvis og- 
så være et individuelt spørgsmål, som ikke uden videre kan 
fejes tilside — sæt endog at det var det vigtigste! Det er ulo- 
gisk at betragte den ene side af et komplementsforhold som 
hele sagen. Har man længe stirret på en grøn plakat og der- 
efter fæster blikket på hvidt, melder den røde komplement- 
farve sig af sig selv. På samme måde må man vist finde sigi, 
at det individuelle problem igen engang begynder at stikke 

| hovedet frem og kræve plads; eller døg i det mindste kræve, 

[ at man vil behage at angive, hvor grænselinien ligger. At be- 
handle et begreb som »socialt«, som om der ikke gaves andet 
i tilværelsen, vil i længden vise sig at være uholdbart. På 
dette punkt er det at den møderne tidsånd fremfor alt træn- 
ger til at revideres. Og har man fundet grænselinien mel- 
lem det sociale og det individuelle, kommer som et sekundært 
problem at sondre mellem de sociale opgaver, der er egent- 
lige statsanliggender, og de, der må løses ved private sammen- 
slutninger. 

Lad os for at tydeliggøre sagen tage fattigdomsproblemet. 
Det er dog et decideret socialt spørgsmål, hvis noget er det, 
vil enhver, der er opflasket med moderne politisk lærdom, 
udbryde. — Nej, langtfra. Fattigdommen er overhovedet slet 
ikke et begreb, som politik eller socialøkonomi umiddelbart 
kan operere med; fattigdom og ulykke er kun motiver til 
indgriben af en eller anden art; iøvrigt er der intet direkte 
at stille op med dem. At en mand ikke ejer noget, er et såre 

| mangetydigt symptom, ofte en resultant af mange forskellige 
| faktorer, hvoraf en del rent individuelle (ubegavethed, lad- 
| hed, ødselhed osv.), og kun en del af social art. Af de sociale 
| årsager kan nogle være sådanne forurettelser, som kun kan 
FEDE løste ved statens hjælp (afskaffelse af privilegier, 
istørre omsorg for børns pleje og opdragelse osv.); andre vil 
Inaturligst være henviste til private associationer (sygdoms- 
"forsikringer, forsikringer mod arbejdsløshed 0. a.). Det eret 
ligeså utilgiveligt kvaksalveri at behandle fattigdommen efter 

en ensartet skablon som et isoleret fænomen for sig, som det 
vilde være, om man i medicinen gav sig til at behandle symp- 
tomet feber ens i alle tilfælde uden at opsøge årsagerne. Man 
kan visselig ofte »slå en feber ned« med antipyretica, lige- 
som man kan lindre smærte og dække over den med morfin ; 
men enhver tænkende vil forstå hvad en sådan behandling 
er værd. — Nøjagtig det samme er den behandling værd, der 
slår fattigdommen ned og dulmer og maskerer den med uni- 
versalmidlet »hjælp«; det nemme, kluntede populære kvak- 
salvermiddel at plastre over med pengesedler i stedet for at 
gå tilbunds i sagen, opsøge de mange forskellige årsager og 
de ligeså talrige angrebspunkter ! 

Vi har ovenfor berørt hvorledes man også i »forretnings- 
livets ophjælp« har set en væsentlig social opgave, endda et 
passende mål for statens virksomhed. På samme måde 
står kulturen for mange som et område, der kun kan trives 
i læ af en kraftig understøttelse fra statens side; medens det 
for enhver indviet er en banal kendsgerning, at kultur i hele 
sit udspring og væsen er et ganske individuelt fænomen, der 
ikke blot ikke tiltrænger officiel fremhjælp, men som simpelt- 
hen ikke tåler indblanding; så at staten kun vil forfuske 
sagen ved enten selv at prøve på at drive kultur eller ved at 
»ophjælpe« en sådan — bortset fra, at den aldeles ingen mid- 
ler råder over til slige opgaver. 

Idet vi i ovenstående kapitler har nævnt og skizzeret de 
fællesopgaver, som må anses for relsstatens rette felt, har vi 
dermed tillige tilkendegivet, at hvad der ligger derudover har 
statsmagten absolut ingen etisk beføjelse til at anvende fælles- 
midlerne til. Fællesopgaverne var som man vil erindre: 
Indre retsbeskyttelse. — Forsvar af retsområdet udadtil. — 

| Forsorg for de umyndige. — Sikring af samfærdslen og til- 
| vejebringelse af samfærdselsbetingelser. Disse områder om- 
| fatter således alt, hvad der i en retsstat kan betegnes som” of- 
! fentlige anliggender. 

Da denne tankegang endnu vil forekomme de fleste uvant 
og fremmed, skal vi til nærmere orientering omtale nogle 
enkelte områder, som de fleste vil være tilbøjelige til at anse 

for offentlige sager, ja som man endog i stedse stigende grad 
kræver lagt ind under statens virkefelt, men som ikke des- 
mindre enten er ganske individuelle eller dog i følge etiske 
principper må falde udenfor statens berettigede område. Det 
ene område omfatter hvad der kan gøres for at formindske 
menneskelig ulykke (nærmest hvad man plejer at kalde det 
sociale spørgsmål ), det andet hvad der kan gøres for at frem- 
bringe mere positiv lykke (kulturspørgsmål o. lign.). 

Til det første hører alle de foranstaltninger, der i stigende 
grad kræves til direkte afhjælp af fattigdom, sygdom, ulyk- 
kestilfælde, arbejdsløshed, alderdomssvækkelse osv. 

Det være langt fra os at påstå, at alle disse forhold er 
staten uvedkommende; tværtimod må statsmagten have et 
øje på hver finger for at prøve, om ikke nogle af disse ulyk- 
ker skyldes uretmæssige misforhold, som det er det offentliges 
sag at hæve; systemet laissez-aller kan ingen samvittigheds- 
fuld politiker støtte — enten det så udgår fra nationaløko- 
nomer med Manchesterskolens tilsnit eller fra Marxistiske 
socialister, der anbefaler at afvente den formentlig uundgåe- 
lige udvikling henimod en katastrofe med hænderne i skødet. 
Nej, statsmagten skal ikke lade stå til, glemmende forskellen 
imellem ret og uret, overseende de overgreb, århundreder har 
legaliseret, og hvørved tusinder og atter tusinder er berøvede 
deres medejendomsret og dermed på forhånd stemplede som 
en pariakaste, der endog er berøvede de mest elementære 


Vukkebetingelser ; nej, den skal ikke et øjeblik lade alt dette 


af syne eller stole på, at den blinde verdensudvikling vil klare 
sagerne — udenom menneskelig vilje. Men den må på den 
anden side med ligeså stor fasthed og klarhed sondre imellem 
hvad der kan være statens opgave overfor disse forhold, og 
hvad den må lade ligge og overlade til andre faktorer at rette. 
Kortelig kan forholdet skizzeres således: det ex statens 
pgave at bortrydde alle af lovgivningen støttede hindringer 
for, at den enkelte kan få den retmæssige kompensation for 
sit arbejde, alle forrettigheder, der hindrer den individuelle 
flid i at opnå det rette udbytte. Det er dens opgave at skabe 
en lovgivning og en administration, der sikrer enhver sit 


261 


rettelig erhvervede særeje og sin medfødte andel i de ting, 
der aldrig med rette kan blive særeje. Hvor statsmagten fuldt 
ud opfylder denne opgave, vil ingen med føje kunne beklage 
| sig over den eller kræve mere. Staten skal skabe grundlaget, 
' hvorpå enhver, der vil, kan bygge sig en selvstændig, ber 
trygget eksistens; og dette opfylder den ved først og frem- 
mest at hævde, at intet menneske fødes ejendomsløst, men 
at alle og enhver har en medejendomsret til naturgoderne. 
Derigennem har han eksistensmulighed, mulighed for at 
undgå fattigdom og ulykke og mulighed for ved. egen kraft 
og ved frivillige sammenslutninger med andre at afværge 
de ulykker, som kan følge med sygdom, alderdom etc. Til- 
bage står nu blot, om han vil, Men netop dette, om han 
| vil, vægrer vi os ved at betragte som et socialt problem. 

Idet staten indskrænker sig til væsentlig at hævde dette 
retsgrundlag, tvinger den ganske vist hvert enkelt menneske 
til at stå på egne ben og stole på sig selv, men den sætter 
ham også i stand til at indtage denne selvbevidste oprejste 

joldning. Det moderne ideal at stå krumt foroverbøjet, med 
hatten i hånden, skelende til statskassen om der ikke falder 
en skærv af, er ingen normal holdning og ingen værdig stil- 
ling for en statsborger. Men vi er også overbeviste om, at 
at de fattige i vort samfund, som forøvrigt ikke er ene om at 
indtage den, kun har formået at vænne sig til denne holdning, 
fordi ingen med fynd har oplyst dem om, at de havde en ret 
at kræve. 

Men kan det da betragtes som bevist, at man virkelig 
ved det foreslåede simple middel, jordværdiernes nationalise- 
ring og deres anvendelse til fællesopgaver alene, opnår det, 
man her påstår, at skabe mulighed for en sorgløs eksistens, 
en mulighed, det står til den enkelte at benytte eller ej? 

Jeg tror, at man må indrømme, at den årsagsforbindelse, 
som nationaløkonomer har påvist mellem denne foranstalt- 
ning og visse sociale virkninger, særlig virkningen på ar- 
bejdslønnen, er så urokkelig som få nationaløkonomiske 
sandheder. Man har ganske vist fra enkelte hold betvivlet 
den, men aldrig været i stand til at modbevise den. 


Vi kan her kun indlade os på en kort udredning af 
spørgsmålet : 

Medens alle egentlige skatter har den virkning at for- 
dyre de ting, hvorpå skatten hviler, har grundværdiafgiften 
den modsatte virkning, idet den vil sænke salgsprisen på 
jorden (med afgiftens kapitalværdi). Da en grundværdi- 
afgift vilde slukke alt det spekulationshåb, der nu knytter 
sig til jorden, og da det ikke længere vilde kunne lønne sig 
at holde ubenyttet eller dårlig benyttet jord ude fra markedet, 
fordi slig jord skulde betale den samme afgift som tilsva- 
rende velbenyttet jord, vilde jorden blive lettere tilgængelig 
for alle dem, der ønskede at tage et stykke jord i brug. 

Imidlertid må fremskridtet ved denne ordning ikke søges 
i prissænkningen i og for sig, da den jo væsentlig er nominel, 
men på de forbedrede vilkår, der skabes for arbejdet ved 
den nye ordning. 

For ret at forstå den sociale virkning af foranstaltningen 
gælder det at have opmærksomheden henvendt på det fak- 
tum, at arbejdet vil lettes for den dobbeltbeskatning, som 
finder sted under de nuværende forhold, da der foruden ad- 
gangsprisen til jorden, som ydes de private monopolejere, 
pålægges skat på arbejdsprodukter og livsfornødenheder. 
Afgiften for adgangen til jorden, grundskylden, vil ved den 
nye ordning ikke falde bort, ti det er en afgift, der står i 
retfærdigt forhold til den særfordel, besiddelsen af dette 
bestemte grundstykke, den bestemte plads på jordens over- 
flade repræsenterer — men der bliver den væsentlige forskel, 
at medens den nu erlægges til private monopolhavere, der 
bruger den til deres specielle interesser, skal den efter den 
nye ordning erlægges til det offentlige, der kun må bruge 
den til fællesopgaver; og samtidig vil alle andre former for 
skatter og afgifter bortfalde. At dette vil lette arbejdsvil- 
kårene ganske betydeligt for dem, der selvstændig vil dyrke 
jorden, er umiddelbart indlysende. 

Men, vil man indvende, det er jo kun forholdsvis få, 
som fra de store byer kan vende tilbage for at blive jord- 
dyrkere! Kærnen i spørgsmålet, grundskyldens store so- 


ciale betydning, ligger imidlertid i den tilbagevirkning, der 
vil finde sted på hele arbejdsmarkedet; ti når jorden bliver 
tilgængelig for arbejdsvillige hænder på gunstige vilkår, 
behøver ingen mand at være arbejdsløs eller at lade sig 
byde ringere vilkår inde i byerne end han kan opnå ved 
eget arbejde på egen jord. Det er den mulighed, der til 
enhver tid står åben, som bevirker, at også byernes arbej- 
dere bliver i stand til at tale et ord med i laget. Grunden 
til at arbejdslønnen er så usædvanlig høj i nye lande er just, 
at billig jord der konkurrerer med andre virkefelter. 

Når jordprivilegiet er fjernet, kan arbejdslønnen ikke 
komme i den komplette afhængighed af den egentlige kapi- 
tal, som den nu står i til det mixtum, der endnu af de fleste 
kaldes kapital, skønt det er en blanding af egentlig kapital 
(arbejdsskabte værdier) og lovbeskyttede jordprivilegier. Den 
egentlige kapital vilde aldrig i og for sig have magt til at 
knægte arbejderen ; begge faktorer er lige nødvendige til pro- 
duktionen, lige stærke og lige berettigede; den ene vilde al- 
drig enemægtig kunne foreskrive den anden sine tvangsvil- 
kår. Dette overser blandt andre socialdemokraterne. Det er 
først når kapitalen slår sig sammen med privilegierne, med 
uretfærdig lovgivning, at den bliver almægtig; når arbejde- 


| ren spærres ude fra de naturlige hjælpekilder, direkte eller 


indirekte, må han underkaste sig ethvert vilkår, der fore- 
skrives ham. 

Anderledes, hvis privilegierne er hævede, Da er arbej- 
deren frit stillet overfor kapitalen, ti hvorfor skulde han gå 
ind på at lade sig engagere på ringere vilkår end han selv 
var i stand til at skaffe sig ved eget arbejde på egen jord? 
Der er nu betingelser for en virkelig overenskomst mellem 
kapital og arbejde som den mellem køber og sælger. »År- 
bejdskøb« vilde ikke få nogen odiøs betydning, i det øje- 
blik der ikke som nu væsentlig er tale om tvangskøb. Mar- 
kedet vil være frit, og udveksling af arbejde vil ske på 
samme måde som enhver anden fri handel — imod det 
fulde ækvivalent 

Kapitalen må under disse forhold lade arbejderen være 


264 


medbestemmende om, hvorledes forholdet mellem renteud- 
bytte og løn skal være; den kan ikke mere ved at associere 
sig med privilegierne stille arbejderen tvangsvalget mellem 
at sulte eller at arbejde for en løn, der ikke er stort mere 
end sulteløn; hverken kapital eller arbejde vil være ene- 
bestemmende med hensyn til den indbyrdes fordeling, og 
således er det billigt. Når kapitalen ikke længere er forbundet 
med jordmonopolet, er den ude af stand til at trykke arbej- 
det uforholdsmæssigt; det er derfor en nationaløkonomisk 
vildfarelse af socialdemokraterne at vende våbnene mod »ka- 
pitalen« uden at analysere denne faktor nærmere. De ret- 
ter dem mod den gale side; de slås med forbundsfællerne in- 
denfor den belejrede by om forrådet i stedet for i samlet 
skare at gøre udfald mod den virkelige fjende udenfor 
portene. 

At nationaliseringen af grundværdien og — ikke at for- 
glemme — dens anvendelse udelukkende i fællesøjemed er 
en foranstaltning, der vil bevirke en universel højnelse af 
arbejdslønnen, turde altså være hævet over enhver tvivl. 
Det er teoretisk indlysende, og det kan tilmed allerede siges 
at være empirisk bevist? Når en statsmagt altså følger 
disse linier klart og konsekvent, således at hindringerne for 
en fri udfoldelse af de sociale naturlove fjernes, vil den in- 
dividuelle flid og stræben fuldt ud komme til sin ret og opnå 
sit retmæssige ækvivalent; ti dette vil kun kunne ske i en 
fuldt åben konkurrence, hvor rene arbejdsprodukter kæm- 
per med rene arbejdsprodukter. 


27. RETSGRUNDLAG CONTRA OFFENTLIG HJÆLP. 


Er da al nød og elendighed i samfundet dermed afskaf- 
fet? Nej, ingenlunde. Hvem vilde vove at påstå det? Her 
er kun berørt de statsmæssige opgaver. Og som alt sagt er 
næppe den mindste del af menneskelig ulykke rent indi- 
viduel; hvad staten kan gøre er alene at skabe mulighed for, 
at de private enkeltvis eller forenede bliver i stand til også 
at løse denne del af opgaven. 

Uden tvivl vil mange finde, at det, der i dette skrift er 
fremstillet som kvintessencen af det offentlige livs etik, er 
en underlig tør og kølig lære. Hvor er den varme følelse, 
det sprudlende liv? At opfylde forpligtelser, at sikre enhver 
sit — lyder ikke dette isnende koldt, hårdt og firkantet? 
Unægtelig, men nøjagtig disse egenskaber må det materiale 
have, som skal egne sig til fundament for en bygning. Først 
når grunden er lagt med disse kvadre, kan bygmesteren give 
sig i kast med den finere struktur og med den spinklere, 
mere kunstfærdige individuelle udsmykning; — hvor bag- 
vendt vilde det ikke være at lade bygningen hvile på de 
skrøbelige partier? Ingen har oftere end forfatteren til »Na- 
turlig ret« og til nærværende arbejde følt, hvor trættende 
og ensformigt det kan være at bakse med slige usammen- 
satte, klodsede rusticablokke ; eller hvor fristende det mangen 
gang under arbejdet har været at springe fra for at give indi- 
viduel trang og subjektive idealer udtryk. Der må en vis grad 
af selvdisciplin og resignation til for ikke at give efter for 
disse altfor menneskelige lyster og til at holde ud i det is- 
kolde højdebælte, hvor luften er tynd og klar, og hvorfra ret- 
færdighedens veje lettest overskues. Naturligvis må det også 
falde ensformigt ud for dem, der er tilskuere til dette arbejde; 
men det får ikke hjælpe, undergrunden må lægges, sten for 
sten, netop for at det individuelle liv kan komme til at ud- 


"folde sig i fuld tryghed. Den, der ikke ser, at hele det møj- 


sommelige arbejde er gjort netop for livets skyld, for de indi- 
viduelle livsværdiers skyld, har slet ikke forstået meningen 
dermed. Forfatteren til disse skrifter .har hele tiden været 
sig fuldt bevidst, at etikken, retfærdighedslæren ikke er ens- 
betydende med livet i al dets fylde, ikke er en anvisning til 
at leve; den er ikke andet og mere end den nødftørftige for- 
udsætning for at leve et fuldt individuelt liv; en førud- 
sætning ligesom det at tale og gå. Ligesom disse færdig- 
heder er den snart tilegnet og skulde gerne være noget af 
det første, enhver her i livet bliver fortrolig med. Men hvad 
man skal bruge disse forudsætninger til, skal ikke bestem- 

mes udefra; den, der ikke på retfærdighedens basis kæmper 
[ sin egen kamp, lærer ikke sin egen lykke at kende. 

I samfundslivet er det retfærdighedsprincipperne, der 
danner de store plumpe kantede fundamentsten, som indi- 
viduel sympati og hjælpsomhed og individuel kultur be- 
høver som basis for at kunne udfolde sig i fuld frihed. 

Den, der kræver, at statsmagten foruden at opretholde 
en retfærdighedsbasis for selvhjælp, skal påtage sig den di- 
rekte afhjælp af alle ulykkesfænomener, al sygdom, al nød 
og fattigdom, al alderdomstrang, han arbejder — om end 
måske ubevidst — på at udrydde alle de individuelle hjælp- 
|somme, sympatiske følelser, som hidtil har bidraget til at 
gøre menneskelivet værdifuldt. Ti statens hjælp kan jo ikke 

' erstatte dem; den foregår ved tvang, men følelser lader sig 
| på ingen måde fremtrylle ved tvang; ingen regeringsmagt 
kan med held foreskrive, at borgerne, når de betaler rode- 
mesteren, skal være besjælede af altruistiske følelser. 
Hvorfor kan staten overhovedet ikke hjælpe? 1) Fordi 
den ikke ejer motiver til hjælpsomhed. Disse tilhører nem- 
lig den individuelle psykologi og vil næppe nogensinde kunne 
påvises som gående i samme retning hos samtlige stats- 
borgere eller repræsentanter en bloc. 2?) Fordi den ikke 
ejer midler dertil, da midlerne er fælleseje, og »hjælp« ifølge 
sagens natur aldrig kan være en fællesopgave for alle. Ti 
ved enhver hjælp må i det mindste nogle være de ydende.”) 
Endelig %) Fordi den ikke har evne til godgørende handlin- 
ger; den kan nemlig ikke beregne virkningen. Al gavelov- 
givning har empirisk vist sig at være forfejlet, bl. a. fordi 
hjælpen uundgåelig må ydes til grupper af mennesker, der 
normalt har økonomi tilfælles, (en eller flere familier), i ste- 


”) Ganske vist ser man, at større krese af befolkningen kan 
forenes om det formål at skabe mulighed før gensidig hjælp un- 
der visse givne omstændigheder, selv om ingen af de associerende 
i øjeblikket trænger til hjælp. Men det har tillige vist sig, at slige 
organisationer ingen mulighed har for at blive altomfattende ; 
vil ikke samtidig kunne omfatte. alle og tage sigte på de samme 
omstændigheder. Og da denne mulighed er udelukket ad frivillig- 
hedens vej, vil enhver tvungen folkeforsikring være et uberettiget 
overgreb fra statens side. 

det for til den ene bestemte person, man har tiltænkt den; 
man kan altså slet ikke garantere, at den kommer i de rette 
hænder. 

Den statsmagt, som lægger an på en direkte hjælpe- 
politik, gør i virkeligheden et positivt skridt til hjælpsom- 
hedens totale udryddelse; ti den giver blot de private be- 
stræbelser en sovepude; den leverer de private borgere den 
bedst mulige undskyldning for at unddrage sig de hjælp 
somhedspligter, som hidtil var gængse indenfor den naturlige 
familiekres. 

Derfor skulde staten, i stedet for å tout prix at ville 
dulme symptomet fattigdom, analysere det og opspore dets 
årsager ; undersøge, om det beror på uretfærdige legaliserede 
privilegier, på medfødt eller erhvervet invaliditet, akutte 
eller kroniske sygdomme, alderdomssvaghed, mangel på flid 
eller duelighed, letsindighed eller uheld (enker med mange 
børn f. eks.). Disse forskellige årsager vil da være at be- 
kæmpe hver ad sin vej; de, der er af offentlig oprindelse, 
skal ikke bekæmpes ad privat vej, og de, der er af privat 
oprindelse, ikke ad offentlig vej. Lad staten træde til, hvor 
den har nogen skyld, men forlang ikke, at den skal sone alle 
mulige private synder. Lad staten fjerne alle de uretfærdige 
hindringer for alles lige ret, som den hidtil har opretholdt, 
lad den derigennem skabe et arbejdsgrundlag for enhver, der 
vil noget, så at ikke en eneste borger i fremtiden skal kunne 
sige: jeg vilde gerne arbejde, men kunde ingen lejlighed få 
dertil. Lad den endvidere sørge for, at enhver umyndig nyder 
en opdragelse, der gør ham skikket til samfundslivet — da 
har den gjort hvad den kan gøre. f 

Spørgsmålene erhvervet invaliditet og sygdom løses utvivl- 
somt bedst ved gensidig forsikringé, gennem frivillig asso- 
ciation; når adgang til arbejde er sikret enhver, vil man 
trygt kunne appellere til frivilligheden, og det kan heller 
ikke indses med hvad ret man skulde kunne øve tvang”) 


Pe) I England mener man, at når arbejderne blot har lov til at 
associere sig) er lønnen forøvrigt høj nok til at bære de fornødne 
bidrag. I Danmark derimod, hvor man i følge loven af 1898 om 


Hvad de medfødt-invalide angår (ikke blot de åndeligt, men 
også de legemligt vanføre), vilde der vel næppe kunne ind- 
vendes noget imod, at de behandledes under kategorien pa- 
tologisk umyndige (jvfr. IV. afsnit) og ligesom disse fik stats- 
hjælp. 

Hvad alderdomsunderstøttelsen angår, da kan dansk lov- 
givning herom vel nok betragtes som det mest klassiske eks- 
empel på, hvilken kolossal misforståelse det er, når stats- 
magten tror sig i stand til at overtage funktioner og pligter, 
som tilhører privatlivet; hvilken vanmagt den derved kom- 
mer til at røbe, og hvilken demoralisation den afstedkommer. 
Denne karikatur af lovgivning kan ikke ofte nok drages 
frem til almindelig beskuelse. Medens det måtte være en na- 
turlig opgave for en regering at fæstne og betrygge familie- 
livet rundt omkring i hjemmene derigennem at enhver til= 
sikredes sin part af naturens goder — grundbetingelsen for et 
hjem — således at hjemmene kunde blive arnesteder for na- 
turlige følelser øg forpligtelser mellem den gamle og den 
unge slægt, gør man ved denne lovgivning alt for at splitte 
hjemmet. I flæng øser man borgernes fællesejendom ud til 
alle og enhver, »som behøver dem«. Og hvem behøver dem? 
Det gør ikke mindst de letsindigste, de dovneste, de der lyver 
bedst og bedst skjuler deres kår for myndighederne, eller — 
de yngre medlemmer af familien, som trods velstand vil 
slippe for familiepligterne mod de gamle (ti man tager fejl, 
hvis man tror at kunne garantere, at det netop er dem, man 
har bestemt pengene for, der får dem). Man retter sig kun 
efter trangen, uden at betænke, at den så dejligt lader sig 
lave kunstigt Ingensinde kan man sikre sig, at pengene 
kommer i de rigtige hænder. En trafik, den daglige erfaring 
viser, er følgende: alderdomsunderstøttelsen går, i stedet 
for til de gamle selv, til deres børn, som /øn, fordi de på 
en eller anden måde hjælper forældrene — eller den sæt- 


arbejdernes forsikring mod følgen af ukkes alelde yder shlælp 
til selvhjælp«, har man, som det er sagt, »fået øjet åbent for de lidet 
forudseende medlemmer af arbejdsklassen.« (!) Regeringen i 
Danmark er nu som i Fredrikd. 6tes dage en »man«, der holder 
sine undersåtter under faderlig omsorg. 


tes i sparekassen og kan arves efter de gamles død af de 
efterlevende. Denne lovgivning, der er lige forargelig i sin 
oprindelse (ti det er jo andres penge, man disponerer over) 
og i sine sociale resultater, truer i virkeligheden med at 
hærge landet moralsk, dels ved direkte at modvirke flid og 
sparsommelighed, dels ved at afstumpe de naturlige følel- 
ser, der skulde diktere den yngre slægt — som en selvfølge- 
lighed — at støtte den ældre. Istedet for at de yngre skulde 
betragte det som en kærkommen pligt at have deres forældre 
hos sig i hjemmet som genstand for deres stadige omhu og 
som meddelagtige i det økonomiske fællesskab, går tidens 
ånd nu ud på at give de gamle præget af en art finere fattig- 
lemmer, der endog ofte i korporlig forstand sættes udenfor 
hjemmet og anbringes i »stiftelser«. I Aarhus er man så stolt 
af denne tingenes udvikling, at man jævnlig gør disse ind- 
retninger og deres beboere til genstand for opvisninger, når 
der kommer tilrejsende. 

Den eneste berettigede måde at ordne alderdomsforsørgel- 
sen på — hvis man ikke stoler på egne kræfter og sin egen 
følelses og viljes styrke — er igennem frivillige sammenslut- 
ninger; et offentligt anliggende kan det i al fald aldrig 
blive, 

I et lignende lys må spørgsmålet om arbejdsløshed ses. 
Også her kvaksalvererer man med direkte statshjælp i stedet 
for at gå til ondets rød. Staten tilbyder (i loven om arbejds- 
løshedskasser af 1907) og arbejderne tager imod en årlig al- 
misse på 1/4 million kroner, i stedet for at de simpelthen 
skulde gå til staten og kræve deres ret, den ret til et arbejds- 
grundlag, som enhver borger kan kræve som følge af at han 
er medejer af landets samlede grundværdi. Men dette er en 
altfor indviklet tankegang for vore politikere; hvergang 
spørgsmålet om arbejdsløshed melder sig, hører man stereo- 
typt i alle landes parlamenter, følgende ræsonnement: »Det 
kan være meget godt med teorier, men de mætter ingen; lad 
os hellere kaste et par skilling i grams til de arbejdsløse, så 
får vi vel igen fred et øjeblik!« — At være forudskuende 
er nemlig en politisk gave! 


Men røber det en naturlig samfundstilstand, at sunde, i 
stærke, arbejdsføre mennesker i tusindvis drager i procession 
til folketinget for at tiltrygle sig almisser, ligesom i gamle 
dage børnene stormede til ved tallotteriets trækninger? »Hvor- 

(dan vi end organiserer velgørenhed«, siger Henry George,”) 
| »så vil alligevel mænd, som ikke kan finde arbejde, vedblive 
| at sulte, og mænd, som ikke vil arbejde, blive bespiste ; og ar- 
" bejdsvillige mænd vil forvandles til arbejdssky mænd … d 

beskæmmes og forbitres og degraderes, når man tvinger dem 

til som fattige at modtage hvad de gerne vilde fortjene som 
| arbejdere, Hvad de forlanger er ikke velgørenhed men lej- 
| lighed til selv at benytte deres eget arbejde for at tilfreds- 
1 stille deres egne behov.« 

Forsøgene fra statens side på at skabe arbejde ved at 
sætte offentlige arbejder i gang, som i og for sig ikke påkræ- 
ves af forholdene, er kun en maskeret velgørenhed, der til 
ingen nytte vil sætte de ofentlige udgifter op. Gælder det kun 
om for enhver pris at skaffe arbejde d. v. s. forvandle stat 
eller kommune til arbejdsgivere i stor stil, behøver man gan- 
ske vist aldrig at være i forlegenhed ; men en slig politik er 
uhyre godtkøbs, ti unyttigt arbejde er der altid nok af. 

Men heldigvis behøver ingen offentlige myndigheder at 
være hæsblæsende med at finde passende arbejdsobjekter. 
Der er nyttigt arbejde nok overalt, og den enkelte skulde nok 
selv vide at finde det, hvis man blot gjorde det ene for ham: 
at fjerne hindringerne. Fjern jordspekulanten, der lukker for 
adgangen til jorden, og ophør med at beskatte arbejdet i dets 
frie udfoldelse og i dets resultater, så behøver ingen villige 
hænder at ligge ledige i skødet. 


28. STATENS OMSORG FOR KULTUR OG VIDENSKAB. 


Gennemgår man lovgivningens resultater, forbavses man 
også i høj grad over, hvor langt statsmagten vover sig ind 


”) I Zukunft, 1894. 

på et andet af de støre ømråder, hvor den afgjort ikke har 
hjemme, nemlig kulturens. 

Intetsteds er den mere afmægtig til at gøre noget godt 
end her; og intetsteds kan den søm her misbruge sin ind- 
flydelse til at gøre skade. Vi vil ganske forbigå den støtte, 
statsmagten hos os yder en bestemt religiøs trosbekendelse 
— det er en af de sager, det er for banalt at spilde ord på; 
de mennesker, der ikke er i stand til at indse det uanstæn- 
dige i, at folk tvinges til at betale skatter til slige formål, 
overfor dem forslår retsargumenter overhovedet ikke. De 
må uddø. Derimod må vi nærmere betragte de store bevil- 
linger til de mange andre kulturformål, man finder finans- 
loven vrimlende fuld af; ti der tiltrænges i høj grad op- 
lysning om disse bevillingers sande natur; jeg sigter til alle 
(disse tilskud til højere og lavere skoler, seminarier, tekniske 
skoler, højskoler, videnskabelige læreanstalter, kunstakademi, 
musæer, biblioteker, teatre; alle disse understøttelser til 
kunstnere, videnskabsmænd, tidsskrifter, zoologisk have, ori- 
entalist- og andre kongresser, foredragsforeninger, højskole- 
foreninger, akademisk skytteforening, akademisk boldklub (!) 
dansk kvinderåds budstikke (!?), association franco-scandi- 
nave osv. osv. 

En stor del af disse bevillinger vil de fleste folk finde i 
sin orden; man står endnu ganske fremmed overfor den 
tankegang, at opdragelse og faglig-teknisk og videnskabelig 
uddannelse skulde være noget, der var staten uvedkommende. 
Og dog er dette tilfældet. Når man undtager det mål af kund- 
skabsmeddelelse, der i IV. afsnit blev fastslået som noget, 
børnene har et bestemt krav på overfor staten, hører al 
oplæring privatlivet til. Ti hvad der bestemmer den enkelte 
til at søge en videregående uddannelse i bestemt retning, 
teknisk, kunstnerisk eller videnskabelig, er eller bør dog 
være individuelle anlæg; men det kan aldrig blive en fælles- 
opgave at favorisere særlige personlige anlæg; og dette vilde 
staten ikke kunne undgå ved at tage sig af den videre- 
gående uddannelse; ti den, der slår ind på kunstnerisk eller 
videnskabelig vej, behøver nødvendigvis en længere og kost- 

barere uddannelse end den, der går den praktiske vej (væl- 
ger et håndværk f. eks.). Staten kan ikke gå ud fra, at 
de teoretiske anlæg skulde være af større almen betydning 
end de praktiske, og i al fald er det uretfærdigt at begunstige 
de første på de sidstes bekostning. Som ovenfor fremhævet 
hører al individuel uddannelse hjemmet til som naturlig re- 
vers af forældremagten. 

Hvad opdragelsen angår, er det vistnok nu indrømmet 
af de fleste pædagoger, at her bør staten under normale for- 
hold afholde sig fra at tage direkte affære. Opdragelsen er 
i første række hjemmets sag og hjemmets ret. Vi har oven- 
for i IV. afsnit hævdet, at det offentlige så vidt mulig må 
garantere den umyndige en vis kundskabsmeddelelse og op- 
læring, nemlig netop så meget som udfordres til at gøre ham 
socialt kvalificeret; og at det offentlige så vidt mulig må på- 
se, at hans opdragelse ikke kompromitteres af skadelige pro- 
tenser. Men dersom det forlangtes, at staten positivt skulde 
overtage hele eller den væsentligste del af hjemmets opdra- 
gende virksomhed, vilde det være det samme som at give 
statsmagten hals= og håndsret over barnets karakterudvik- 
ling, og den vilde fristes til, ja kunde ikke undgå at drive 
denne opdragelse i en ganske bestemt ånd, nemlig den ånd, 
som for tiden var statens. Den vilde misbruge sin magt og 
autoritet til at stemple eleverne med sit autoriserede uni- 
forme præg og direkte modvirke alt individuelt præg, som 
de måtte have modtaget i hjemmet. Her overskrides den en- 
kelte borgers ret; han kan kræve, at det offentlige ikke driver 
aktiv opdragelse (alias propaganda for visse herskende 
ideer); han kan forlange, at slig virksomhed ikke engang 
støttes fra statens side, ti erfaringen siger ham, at overalt, 
hvor undervisnings- og opdragelsesanstalter modtager endog 
blot partiel støtte fra statens side, bliver de åndeligt afhæn- 
gige (se højskoler 0. lign.). Derfor bør ikke blot private 
skoler og undervisningsanstalter tillades, men ingen skoler 
bør nyde direkte støtte fra det offentliges side, ligesom staten 
heller ikke bør oprette konkurrerende anstalter; ti statskon- 
kurrence giver altid unfair overvægt. 

De fleste af dem, der har gået i stats- eller kommuneskole 
under provisorietiden, vil mindes, hvor let det faldt datidens 
lærere at smugle politiske yndlingsideer ind i undervisnin- 
gen, og hvorledes endog taler ved skolens fester kunde forme 
sig som direkte konservative indlæg i den standende strid. 
Nu for tiden blæser vinden fra en anden kant, men det vilde 
være naivt at tro, at skolen derfor bedre skulde kunne tætte 
sine vinduer for den; det er dens styrke, ikke dens retning 
jet kommer an på. I Frankrig drives for tiden under navn 
| faf undervisning i etik den mest åbenlyse propaganda for 
| | ideen om statens almagt og den enkelte persøns ubetingede 
| underdanighed under den demokratiske regering og dens ynd- 
| lingsprincipper. Dette forhold er altfor naturligt til at det 
| kan ændres med de regerende personer. Man må være klar 
' over, at der ikke gives noget middel, hvormed et herskende 
flertal bedre og sikrere kan holde et folk i sit ledebånd end 
ved at bemægtige sig hovedindflydelsen på de unges sind 
gennem statsopdragelse eller ved aktivt at iværksætte offent- 

lig undervisning.& 

Men først og fremmest kan det ikke være statens sag at 
drive videnskab eller som det hedder at beførdre viden- 
skaben. Ti staten har sine bestemte, snevert afstukne for- 
mål, og skal og må have det; videnskaben må selv sætte sig 
formål. Den videnskabelige forskning er suveræn og må 
spontant fremvokse af individuel erkendelsestrang; den kan 
ikke gå ind på at være nogens lydige tjener, end ikke statens. 
Staten kan og skal ganske vist anvende videnskabelige resul- 
tater og tage videnskabsmænd i sin tjeneste til at vise vej på 
faglige områder, og det står staten frit for at tilbyde dem be- 
stemte opgaver at løse; men herfra er der et stort spring til 
at være enerådende eller blot medbestemmende over de kår, 
under hvilke mænd med trang til fri forskning, trang til at | 
bane nye veje, overhovedet skal virke. At statens organer 
skulde have kompetence til at anvise videnskaben som sådan 
de frugtbareste baner at slå ind på, er der vel ingen, som for 
alvor vil påstå. Alt hvad man kunde vente var, at de ikke 
vilde lægge hindringer i vejen for nye initiativer. Men ikke 

engang dette tør man stole på, hvor staten har hånd i hanke 
med videnskaben. Ti selv om fri forskning ikke direkte kan 
forbydes, vil staten ved ganske passivt at unddrage den en- 
hver støtte og ved at vælte al autoritet, indflydelse og ma- 
teriel hjælp over på dem, der følger de afstukne baner, i al 
stilhed kunne udhungre den. Dette er jo ikke blot et tanke- 
eksperiment; den daglige erfaring viser enhver, der forstår 
at dømme selvstændigt, hvor ødelæggende universitetsmono- 
polet er for et lands videnskabelighed. At mange universi- 
tetslærere kan udvise frisind og uafhængighed i tanke og 
sindelag, er det overflødigt at fremhæve; slige individuelle 
tilfældigheder rokker ikke ved den tørre kendsgerning, at 
systemet involverer faktisk afhængighed på hundrede 
punkter. 

Til enhver tid har de »uafhængige videnskabsmænd« med 
ganske få undtagelser været de herskende politiske anskuel- 
sers ærbødigste tjenere. Hovedsagen er imidlertid at indse 
hvorfor det ikke kan være anderledes. Efter den gængse ord- 
ning består de statsansatte videnskabsmænds opgave tildels 
i direkte at uddanne de unge til embedsmænd i statens tjene- 
ste. Foruden at dette lægger stærkt beslag på deres tid, kaster 
det dem ind i en trædemølle og giver deres arbejdsplaner en 
falsk retning; de bliver interesserede i ikke at lade. sand- 
heden løbe løbsk; ti det er ikke alle sandheder, det bestående 
statssystem kan tåle at høre. 

Denne virksomhed i statens direkte tjeneste burde viden- 
skabsdyrkere være fritagne for; embedsmandsuddannelsen 
burde opfattes som en rent praktisk faguddannelse, der vel 
måtte anvende videnskabelige resultater, men hvor lærer og 
elev ikke prætenderede selv at arbejde efter videnskabelige 
metoder. Den nuværende sammenblanding ødelægger begge 
parter, både embedsmanden og videnskaben. De fleste vil 
vel indrømme, at forsøgene på at opdrage enhver statsem- 
bedsmand til et stykke selvstændig videnskabsmand kun i 
forsvindende grad er lykkedes, derimod er klagerne over at 
embedsmændene savner faglig dygtighed overmåde talrige. 
Man bør ganske vist ikke dadle den faglærer, der er i stand 

til at give sine adepter et indblik i videnskabelige metoder ; 
men en embedsskøle bør aldrig forveksles med en virksom- 
hed, der dyrker videnskaben for videnskabens skyld — og 
ikke for statens, udkommets eller de praktiske formåls skyld. 
Alle parter vil demoraliseres af denne sammenblanding; 
stræberne vil lære at betragte videnskabeligt arbejde og viden-= 
lige grader som trappestige. Når »videnskaben« har indbragt 
dem det forønskede, så — vale! 

Men, vil man indvende, i frie lande som Amerika, hvor 
universiteterne ofte støttes ved private rigmænds midler, er 
afhængigheden af de personer og institutioner, som opret- 
holder dem, ingenlunde mindre end i Evropa. Og dette er 
utvivlsomt rigtigt; den lærefrihed, der findes i Amerika, eksi- 
sterer kun på papiret; i virkeligheden véd enhver professor, 
at hans liv ved universitetet hænger i en snor, som Mr. Car- 
neggie m. fl. efter behag kan trække i. En forfatter, der har 
studeret forholdene på nært hold, oplyser, at de statsøkono- 
miske professorer f. eks. føler sig overbeviste om, at i det 
samme øjeblik, de vilde optræde for frihandel, vilde de få 
deres afsked — ti det er jo ikke frihandlere, der er deres 
arbejdsherrer ! gt 

At privat støtte for videnskaben ikke indeholder nogen 
garanti for uafhængighed, må altså indrømmes. Men hvor 
kunde man også vente, at det skulde gøre nogen principiel 
forskel, hvem arbejdsherren er! Den, hvis brød man æder, 
dens vise man kvæder. Og dog: hvis det virkelig skulde være 
nødvendigt for videnskaben at søge støtte hos en eller anden 
institution for fødes eller klæders skyld, vil det dog altid 
være bedre, om der levnedes mulighed for flere frit konkur- 
rerende institutioner, end at alt er monopoliseret og centrali- 
seret under statsmagtens kontrol. 

Borgeren i en retsstat kan forlange, at hans penge og 
statens autoritet ikke benyttes til partisk at begunstige visse 
bestemte videnskabelige retninger, der for tiden er i kurs; 
ja, han har ret i at påstå, at måske størsteparten af fri 
videnskabelig forsken ikke har noget med den almene inter- 
esse åt gøre. Han ser, at der er folk, som har en egen nydelse 

i at fordybe sig i hvad Hegel mente om »den reflekterede 
væren« anno det og det, andre, der med flid gransker Fønicier- 
nes middagsmad; og han indrømmer dem fuldstændig ret 
til disse aparte beskæftigelser — men på eget ansvar og 
bekostning, ikke på hans. Og andre videnskabsmænd, som 
har fundet opgaver i helt anden retning, kan i det mindste 
forlange, at hine antikvitetssamlere ikke autoriseres som de 
eneste sande videnskabsmænd, der alene er værdige til sta- 
tens videnskabelige grader og til dens materielle støtte. Ti det 


,er ikke partie égale. 


Netop dette, at en herskende universitetsklike har det i 
sin magt at afgøre — just med et magtsprog — hvad der er 
videnskab og hvad ikke, er ikke den mindste fare og ulempe 
ved studiernes monopolisering. Det vilde være let at anføre 


"en lang liste over frie førsterangs videnskabsdyrkere, som ikke 


formåede at bøje deres videnskabelige anlæg og trang ind 
under hensynet til statsmonopolets interesser, og hvis ydre 
skæbne derfor blev krank.% Selv om den officielle viden- 
skabelighed i et land repræsenteres af de hæderligste, libe- 
raleste personer, den kan ikke undgå — uden mindste an- 
vendelse af brutale midler — alene ved sin tilstedeværelse 
at lægge en bølgedæmper på fremadstræbende fri forsk- 
ning, der vil gå sine egne veje. Den officielle videnskab 
behersker situationen gennem forlag, presse, legater, akade- 
miske grader; alene ved disse magters stille indflydelse på- 
føres der de uofficielle studier en illoyal konkurrence. Uden 
at man behøver at røre en finger, uden at man behøver at 
foretage et eneste direkte fjendtligt skridt opnår man, at der 
lægger sig en død hånd over alle andre bestræbelser. 

Hvor interessant det end vilde være at dvæle ved alle 
ofrene for den videnskabelige monopolisme, så ligger der 
dog større beviskraft i at godtgøre den påfaldende overens- 
stemmelse, der til enhver tid findes mellem de ledende stats- 
principper i et land og de lærdomme, der doceres ved ved- 
kommende lands universitet. Hvilken mængde ejendomme- 
lige sammentræf. Skade, at de her kun kan omtales ganske 
fragmentarisk ! 

Lad os kaste et blik på juraen. Er det ikke en selv af 
juridiske forfattere indrømmet kendsgerning, at den straffe- 
teori, der doceres ved statsuniversiteterne, står i nøje sam- 
menhæng med den gældende politiske forfatning. Under 
fåtalsvælde har vi de strenge exorbitante straffe, afskræk- 
kelses- og præventionsteorier sættes til højbords. I Nutiden, 
da den demokratiske forfatnings formål er det humane og 
det nyttige, er straffens formål blevet nøjagtig det samme. 

Statsafhængigheden bevirker, at juraen bliver til en rent 
historisk videnskab, som væsentlig nøjes med at konstatere 
og fortolke hvad der er gældende ret (underforstået: og den 
er god nok som den er!); den skaber uvilkårlig en atmosfære 
af ærbødighed og respekt for det givne. Retsfilosofiske un- 
dersøgelser om hvad der burde være ret drives kun ganske 
embryonisk, hvilket bl. a. fremgår af, at de retsfilosofiske 
forfattere endnu ikke har drevet det til at formulere et filo- 
sofisk begreb om retmæssig ejendom, ved siden af den hi- 
storiske, legale ejendomsret.& 

Netop på juraens område er det evident, hvor farligt et 
statsmonopol er for friheden i et land; ti juraen rummer et 
betænkeligt fag, som hedder statsret, og erfaringen har vist, 
at statsretslærere af altfor menneskelige grunde nødig stil- 
ler sig på noget andet standpunkt end den herskende rege- 
rings i tilfælde af forfatningskonflikter. Den lovfortolkning, 
der fremgår af slige kilder, kompromitterer ren videnskabe- 
lighed ved at tillyve sig dens metoder, og dens lakajtjeneste 
for øjeblikkelige interesser får et falsk autoritetspræg. Netop 
dette er oplevet høs os under forfatningskampen i firserne. 
En daværende lærer i statsret forbød ved eksamen kandi- 
daterne at sige »grundlovgivende rigsforsamling« og at kalde 
et valg »en udtalelse af vælgerne« og eksaminerede udpræ- 
gede og offentlig erklærede modstandere af den tro, han be- 
kendte sig til, i selve denne tros mest bestridte lærdomme. 
Enhver vil endnu mindes, hvorledes hans statsretsfortolk- 
ning direkte kom den herskende klike tilpas. 

Og hvorledes forholder det sig med statsøkonomien? Kan 
denne videnskab rose sig af at stå upåvirket af indflydel- 

ser udefra? Nej, »de økonomiske læresætningers opståen 
og form er i høj grad betingede af den tilsvarende tidsalders 
praktiske situation, dens trang og tendenser. De økono- 
miske tænkeres forudsætninger og politiske særanskuelser 
har altsammen haft sin virkning.«”) I Tyskland var na- 
tionaløkonomien i det 18de århundrede en »politi- og kame- 
ralvidenskab«, De lærebøger, der udgaves i denne viden- 
skab, var gerne prydede med en lang titel og en servil dedi- 
kation til en eller anden stormand?”). Der indskærpes f. eks., 
at kristendommen er den »til opretholdelsen af en retmæssig 
stat bekvemmeste religion«, Disse skrifter forudsætter ganske 
tørt, at statsordningen som den engang er er den bedste af 
alle mulige tilstande; det falder dem f. eks. end ikke ind at 
kritisere en institution som livegenskabet. Idealet for den 
tyske kameralist var en absolut stat med et faderligt regi- 
mente, der greb ind i alt og sørgede for alt. Forskellen mel- 
lem den tyske officielle videnskab og de engelske og franske 
forskere, der virkede under friere forhold, og som rent und- 
tagelsesvis var knyttede til statsinstitutioner, karakteriseres 
af Westergaard således: »Det indtryk, man i det hele får ved 
at gennemgå den tyske nationaløkonomiske literatur fra for- 
rige århundrede, er efter ovenfor udviklede ikke lyst Der 
savnes videnskabelig kraft, originalitet og iagttagelsesevne, 
og ikke mindst den hjærtets forståelse af samfundets nød, 
som trådte så tydeligt frem hos mange franske og engelske 
forfattere. Man finder da heller ikke mange vidnesbyrd om, 
at nationaløkonomiens bærere har været med i forarbejder 
og virksomheder til løsning af sociale opgaver«. Det er im- 
pulser til samfundslivets reformering man især savner. 
Og dette forhold holdt sig længe. I Tyskland arbejdede 
nationaløkonomien sig kun langsomt ud af det 18de år- 
hundredes svøb. Ti ytringsfriheden holdtes nede på mange 
måder. I 1822 blev Fr. List, en af Tysklands berømte na- 


+) I. K. Ingram: A history of litical economy. Edin- 
burgh 1888. KR Sl KE 

”+) Harald Westergaard: Den ældre nationaløkonomis opfat- 
telse af det sociale spørgsmål. Kbhvn. 1896. 

tionaløkonomer, dømt til 10 måneders fængelsstraf, fordi 
han havde indgivet en petition om reform af retspleje og stats- 
forvaltning. Endnu i fyrrerne bærer den østrigske national- 
økonomi tydeligt præg af censuren. 

Friere ideer måtte hentes fra de uafhængige forskere i 
England og Frankrig. Meget få af de banebrydende national- 
økonomer her var knyttede til et universitet. Selv i disse 
lande var det voveligt for embedsmænd at udtale sig frit; 
Boiguillebert, der var dommer, øg Vauban, som var militær, 
måtte under Ludvig XIV bøde hårdt for deres frimodige 
udtalelser. Den sidstnævnte havde bl. a. foreslået at afløse 
alle bestående skatter med en enesteskat på indkomst og 
på jord. Say's Traité d'économie politique blev undertrykt 
af den kejserlige franske regering, der ikke vilde tillade, at 
den kom i 2den udgave (lste udgave 1803), førend forfatteren 
havde ændret den. Da han nægtede dette, kom den først ud 
igen 1814. 

Selv om en regering nutildags vanskelig kan anvende 
straf og censur, savner den dog ikke midler til at lægge 
bånd på altfor reformivrige nationaløkonomer, den har i sin 
tjeneste. Hvor stor en videnskabs afhængighed er, beror 
meget på dens karakter. Der var tider, da nationaløkono- 
mien hovedsagelig opfattede sig som en ren værdilære eller 
som en historisk videnskab med souveræn foragt for be- 
greber som jus naturale og moral. I så uskyldige emner 
kunde nationaløkonomerne nok få lov til at røre sig frit. Men 
i senere tider har man dog indset, at skulde nationaløkono- 
mien svare til sit navn og virkelig få nogen betydning for det 
nationale liv, kunde den ikke undlade at alliere sig med 
etikken, ja den måtte direkte i kast med politiken"). Men i 
samme grad som den igen beskæftiger sig med dette farlige 
fængstof, i samme grad vil den have vogtende og advarende 
øjne på sig — forsåvidt den altså står under bevogtning. Og 
den officielle nationaløkonomi vil uimodståelig forledes til 
at anlægge de herskende klassers skøn og overtrække deres 


”) Se H. Westergaard:  Nationaløkonomien i hovedtræk. 
Kbhvn. 1908. 

interesser med en falsk fernis af neutral videnskabelig be- 
grundelse ; det bliver med andre ord den 'herskende regerings- 
magt, der via nationaløkonomien giver sig en pseudoviden- 
skabelig selvbekræftelse. Statsautoriseret nationaløkonomi bli- 
ver derved såre let en af folkefrihedens værste fjender; også 
af den grund, at den ynder at docere'sine sætninger i et man- 
darinsprog og i en form, der gør dem uforståelige for almen- 
heden; tiltrods for at de kendsgerninger, hvormed denne vi- 
denskab har at gøre, i sig selv er så få og enkle, at de med 
lethed kan klarlægges for den jævneste forstand. Ved hjælp 
af denne kunstlethed bliver det også lettere at holde uoffi- 
cielle oprørske meninger nede og stemple dem som dilet- 
tantiske, — Intetsteds er folket mere 'direkte interesseret i at 
øve kontrol end her og intetsteds mere interesseret i, at 
vejene for fri forskning ikke spærres. 

At afhængigheden er lige stor, enten det er staten eller 
private rigmænd, man har over sig, er indlysende. Professor 
Thomas Will meddeler, at dygtige universitetslærere i de 
forenede stater, der vover at have selvstændige meninger i 
økonomiske spørgsmål, skånselsløst afsættes fra deres plad- 
ser. »Bestemt opfattelse og overbevisning om bestående uret- 
færdigheder er klipper, som universitetslæreren må undgå, 
hvis han sætter pris på sin stilling... medens han går og 
bærer på sin herres mundkurv, må læreren endda gøre gæl- 
dende, at han er en fri mand.« 

Naturligvis er det især åndsvidenskaberne, som magnet- 
isk drages i den retning, magthaverne attrår. Af de filo- 
sofiske discipliner? er det især etikken. Så godt som ved 
alle universiteter doceres en etik, der er ganske konform med 
de herskende politiske ideer. For blot atnævne et eks, der 
ligger vor egen tid nær: efterat politiske forfattere som Rous- 
seau havde udformet »ideen« om den demokratiske regerings 
uindskrænkede suverænitet, og denne ide havde vundet ud- 
bredelse og magt, ser vi i det 19de århundrede etikken smyge 
sig nøje op ad dette standpunkt; og idet den tillægger staten 
den opgave at sørge faderligt for alles velfærd, anerkender 
den overhovedet ingen grænser for statsmagtens indblanding 
på det individuelle område, ja fatter end ikke et begreb som 

det individuelle retsømråde. De demokratiske overgreb i 
moderne tider, hele den »liberale« opfattelse med dens for- 
sorg og humanitet, denne bestikkende form for den uhygge- 
ligste vilkårlighed og partiskhed, verden har kendt, trængte 
til en utilitarisk etik som forsvar og undskyldning — og se: 
man fik den; hvortil havde man ellers sine universiteter? 

Skulde videnskab ikke kunne trives uden denne betænke- 
lige håndsrækning fra statens side? Man må have dårlig til- 
tro til et folks spontane erkendelsestrang for at mene dette. 
Kan det anses for udelukket, at enkelte mennesker ved siden 
af deres daglige gerning skulde have tid og lyst til af egen 
drift at give sig af med videnskabeligt arbejde? Det sker jo 
dog selv nu af og til; endog mange af vore officielle viden- 
skabsmænd gør det; ved siden af deres daglige universitets- 
gerning finder de ikke sjældent tid og lejlighed til at skabe 
videnskabelige arbejder af betydning. Og viser ikke erfarin- 
gen, at rigmænd har tilbøjelighed til at ofre formuer på at 
skabe et materielt grundlag for studier? Enhver anden ord- 
ning er bedre end den nuværende: gennem et statsmonopol 
at lade regeringens (d. v. s. mængdens) åndsretning eller 
gennemsnitsniveau være toneangivende for videnskabelig sys- 
selsættelse, at lade mængdens trang anvise opgaver og dik- 
tere retning, istedet for at forlade sig på den enkelte viden- 
skabeligt anlagte persons egen inderste forskertrang. »Intet 
demokratis eller talrigt aristokratis herredømme har enten 
i dets politiske handlinger eller i de meninger, egenskaber 
og hele åndsretning, det avler, nogensinde hævet eller kunnet 
hæve sig over middelmådighed, siger St. Mill,…. stødet til 
alt klogt og ædelt kommer og må komme fra enkelte… når 
de meninger, der findes hos den store mængde af kun gen- 
nemsnitsmennesker, overalt bliver mere og mere rådende, 
må den stedse mere udprægede ejendommelighed hos dem, 
der står på tænkningens højeste tinder, være modvægten og 
korrektivet til hin retning.« Den fare for kulturen, der ligger 
i at lade middelmådigheden ved hjælp af sine talrige lokke- 
midler indfange de bedste hoveder i et land til at synge sin 
pris, er i sandhed ingen ringe. 

Jo mere man nærmer sig den æstetiske literaturs og kun- 
stens enemærker, des urimeligere bliver statsbevillingerne, 
ti des mere fjerner man sig fra det almene. Finansloven inde- 
holder på disse områder poster, der sete under synspunktet 
almen interesse, er rentud parodiske.&7 Det vilde være en 
altfor letkøbt appel til munterheden at pille enkeltheder ud, 
vi vil foretrække at holde os til det principielle og som eksem- 
pel vælge et formål, der af de fleste betragtes som overmåde 
seriøst; tilskuddet til et teater i København. Set fra vort 
standpunkt betegner et tilskud af denne art en grov for- 
gribelse på almenejendom, da det ikke imødekommer en al- 
meninteresse. 

Skal den nationale dramatiske literatur da ikke støttes; 
skal folk ikke opdrages til den gode literatur og kunst? — 
Nej, literatur og kunst skal ligeså lidt som nogensomhelst 
anden individuel virksomhed støttes med statsmidler. De skal 
nøjes med den anerkendelse og den løn, man frivillig vil 
give dem. Folket skal ikke i regeringen have en formynder 
eller opdrager, som dikterer: det og det kunstværk skal I 
alle give så og så meget ud til (af fællesmidlerne), for at nogle 
af jer (dem af jer nemlig, det tilfældigvis interesserer) kan 
gå hen og se på det. Ti staten kan ligeså lidt som nogen 
anden levere nogen objektiv bedømmelse af kunst, og selv 
om den mente at være i stand dertil, har den ingen ret til at 
påtvinge folk værdier, de ikke bryder sig om. Enhver må dog 
kunne indse, at det er en stor forurettelse imod befolkningen 
at afpresse den penge til formål, som nogle er ganske be- 
stemte modstandere af, som ikke engang et flertal har nogen 
interesse i, og som kun kan komme de enkelte til gode i 
ganske ulige grad. Ganske hbarokt er dette specielle eksem- 
pel, hvor man med fællesmidlerne understøtter et eneste 
teater, der tilmed ligger i den ene udkant af landet. 

Men desuden krænkes også kunsten derved, ti systemet 
medfører, at visse kunstnere eller kunstretninger foretræk- 
kes, andre skubbes til side; en upartisk holdning fra statens 
side-vilde være overmenneskelig. De kunstnere, der har nydt 
statens gunst, vil i deres produktion føle sig forpligtede, og 
de, der endnu står frysende udenfor, vil fristes til iøjne- 


faldende men ukunstneriske fagter for at drage magthavernes 
blikke til sig. De få selvstændige naturer, som naivt går 
deres egne veje, kun adlydende deres kunsttrang, vil ikke 
blot have begunstigede konkurrenter at kæmpe med blandt 
de levendes tal; de må også døje unfair konkurrence fra de 
dødes side. Mange pæne forfattere, som har opnået titlen 
klassikere, øg som forlængst er døde både på den ene og 
på den anden måde, pustes der et kunstigt liv i ved pro- 
tektion fra statens side, Men selv ikke de ypperste værker, 
Oehlenschlågers tragedier el. lign. har krav på mere aner- 
kendelse end den, der ganske naturligt affødes af deres virk- 
ning den dag i dag. Pietet er en privat følelse, ingen offent- 
lig; og ingen har mindste ret til at optræde som fuldmyndige 
borgeres selvbestaltede formyndere og påtvinge dem kunst- 
indtryk, de ikke frivillig vilde vælge. Overhovedet skal kunst 
ikke »fremelskes« eller trækkes frem. ved hårene. Et samfund, 
der er rigt nok til at producere værdier udover hvad der 
dækker det materielle behov, vil ganske af sig selv aflejre 
kunst, og aflejre den nøjagtig efter sit behov. Ingen drivhus- 
kultur, ingen opklækning eller partisk favorisering vil ud- 
rette andet end at forkludre de spirende kunstneriske evner 
og avle kunstleri eller øjentjeneri. 

Hr, Henrik Pontoppidan har i »Tilskueren« kæmpet tap- 
pert for det i og før sig uangribelige standpunkt, at statsud- 
klækning af kunstnere ikke er urimeligere end statsudklæk- 
ning af embedsmænd og andet mere af lignende art. Det er 
uimodsigeligt; alle disse anvendelser af fællesmidlerne er 
i sandhed lige urimelige; men man kunde da ønske, at han 
havde draget den slutning, at man skulde søge fuldstændig at 
komme bort fra dem. Han nøjes imidlertid med at indtage 
det relativt undskyldelige standpunkt: når alle andre dog 
plyndrer statskassen for særformål, hvorfor skal så vi kunst- 
nere. holde os tilbage? Han apologiserer derfor kunsten: de 
værdier, skønliteraturen skaber, kan endmindre end billed- 
kunstens eller videnskabens opføres med runde tal; »først 
eftertiden får øje på de blivende værdier også hos de allerede 
anerkendte, ja i almindelighed allersidst hos dem.« Selv om 
disse betragtninger er nok så rigtige, er det ikke let at indse, 


hvorfor et finansudvalg skulde forudsættes at have nogen 
særlig udviklet sporsans i denne henseende, eller hvorfor et 
sådant udvalgs officielle rangforordning skulde føre til andet 
end en højst fordærvelig foretrækken af de næst- eller tredje- 
bedste. Hertil kan man imidlertid ikke anse det for forsvar- 
ligt at bruge nationens penge. Pontoppidan mener, at po- 
eterne idet mindste har een uomtvistelig fortjeneste: den 
sproglige fornyelse. Mon det praktiske liv egentlig på dette 
område står synderlig i gæld til poeterne? Idet mindste ser 
man ofte den omvendte proces, at det daglige, endog det pro- 
vinsielle liv, låner digterne adskillige interessante udtryk, når 
deres egen opfindsomhed glipper. Og de gloser og vendinger, 
digterne finder det nødvendigt at »skabe« som udtryk for 
deres personlige sensationer, kan næppe siges at have så 
megen almen interesse, at det kan blive en livssag for na- 
tionen kunstigt at fremavle dem. 

En anden sag er, at vi muligvis ofte har poesien for bil- 
ligt. I mange tilfælde er digterne utvivisomt udsatte for for- 
retningskneb, der utilbørligt beskærer det materielle ækviva- 
lent for deres frembringelser. Men dette forhold må de og 
déres organisationer selv påse; loven kan intet gøre udover 
at sikre den fuldeste kontraktfrihed; i forretningssager må 
parterne selv varetage deres interesser; ingen kan vente, at 
andre skal kunne fremtvinge en retfærdig ordning eller en 
retfærdig vurdering. Al denne klynken over mangel på til- 
strækkeligt materielt vederlag for kunstneriske værdier og den 
deraf følgende appel til staten kan logisk kun munde ud i det 
farlige krav på en eller anden domstol, der skal skille fårene 
fra bukkene; opfede de første og jage de sidste ud på heden. 
Netop i kunstens interesse burde kunstnerne være de bitreste 
modstandere af denne ide; netop de burde nære den mest 
ubegrænsede mistillid til al officiel bedømmelse og udvæl- 

| gen. Den kunstner eller videnskabsmand, som ikke er villig 
| til at udøve sin virksomhed under risikoen af aldrig at få 
| sin produktion tilbørlig værdsat, i ham bor der ingen sand 
I skaberevne. 


NOTER. 


1 (pag. 14). Da man i Bayern besluttede ved lov, at intet 
ægteskab måtte indgås uden kapital, hvis ikke autoriteterne kunde 
indse, at parterne var i stand til at forsørge deres børn, blev 
resultatet, at halvdelen af fødsler i Miinchen blev illegitime. 

For at efterkomme kravene om »the greatest happiness« har 
det engelske folk (fortæller H. Spencer i »Social Statics«) sank- 
tioneret 100 lovforslag om fattigvæsen i Parlamentet, og hvert af 
dem viser manglende eller ufuldstændig forudseenhed. 

Fra den tid, statsmændene forsøgte at fiksere kornpriserne, 
siger Spencer, har de foretaget sig alt muligt ligefra at regulere 
støvlesnudernes form og til at præparere folk til himlen, og det 
er konstant mislykkedes, eller det har frembragt resultater ganske 
forskellige fra dem, de ønskede. 


? (pag. 30). »Der er to måder, på hvilke regeringsmagten kan 
forhølde sig overfor de private individer. Den kan simpelthen 
begrænse deres aktivitet til sådanne ting, som de kan fremme uden 
overgreb, direkte eller indirekte, overfor andre; i dette tilfælde er 
dens virksomhed negativt regulerende. Men foruden dette kan 
den foreskrive både hworledes, hvor og når de private individer 
skal handle — den kan tvinge dem til at gøre ting, som de ikke 
vilde gøre af sig selv — den kan lede deres levevis i alle store 
og små detaljer; i dette tilfælde er dens virksomhed positivt re- 
gulerende.« (»Political Institutions«). 


£ (pag. 64). Fra 1904 er man begyndt på at taksere jordværdien 
i New-York. Taksationsmændene fik pålæg om at udfinde den sum, 
som ejendommen efter deres mening kunde sælges for, om den var 
fuldstændig uforbedret (ubebygget). Dernæst skal de opgive den 
sum, for hvilken under ordinære forhold samme ejendom kan sæl- 
ges med forbedringer, hvis sådanne forekommer. Efter den for 
New-York gældende lov kommer alene jordværdien særskilt til ud- 

tryk ved takseringen, dernæst ejendommens totalværdi, derimod 
ikke bygningsværdien. Det er markedsprisen det gælder at op- 
spore. I vanskelige tilfælde fås de bedste vidnesbyrd om mar- 
kedsværdien af de jordpriser, som betales i naboskabet i den nær- 
meste tid før takseringen. Som ledetråd kan endvidere tjene de 
priser, som sælgere begærer og købere tilbyder, ejendomstaksering 
for prioriteters skyld og endelig den husleje, der faktisk betales, 
når jorden er bebygget på hensigtsmæssig måde. 

Takseringen sker årlig. Når den begynder, regner takserings= 
manden ikke straks med hele grundens værdi, men han tager sit 
udgangspunkt i hvad man kalder en værdienhed. En værdienhed 
er værdien af et stykke jord 1 fod lang og 100 fod dyb, i midten 
af kvarteret eller i det mindste så langt fra en tværgade, at hjør- 
nernes særlige værdi ikke influerer. Når kvarteret er omgivet af 
gader på alle sider, beregnes en enhedsværdi på alle 4 sider. Jo 
fjærnere arealet er fra en gade, des mindre værdi anslås det at 
have. Ved beregningen af hjørnegrunden følger man særlige regler, 
dog altid med udgangspunkt i enhedsværdierne ved begge de sam- 
menstødende gader. Hjørnets indflydelse antages ikke at strække 
sig udover 100 fod på hver side. (løvrigt må der for detaljernes 
vedkommende henvises til et nys udkommet, særdeles instruktivt 
skrift af Johan Hansson: »Erfarenheter med jordvårdeafgift och 
jordnationalisering i utlandet«. Stockholm 1911.) 

For at opnå et så korrekt resultat som mulig er man også i 
den senere tid begyndt at offentliggøre uddrag af kort, hvorpå man 
har afsat enhedsværdierne, og anmodet publikum om at kriticere 
og foreslå rettelser. 

Det er lykkedes at løse opgaven med stigende nøjagtighed 
selv i hjertet af New-York, hvor jorden er 7—8000 Kr. pr. kvadrat- 
meter værd, hvilket bl. a. viser sig i, at klagerne er stadigt afta- 
gende. Vurderingen 1906 gav det forbavsende resultat, at den 
skattepligtige jordværdi var 3367 millioner dollars eller 62 pct. af 
hele ejendomsværdien. I 1910 var den steget til 4000 mill. dollars. 
(Til jordværdien kommer så værdien af de egentlige monopoler 
(sporvej — gas etc.), ialt ca. 465 millioner dollars.) 

New Yorks skattedirektør Mr. Lawson Purdy har i en skrivelse, 
publiceret 1909 af den engelske regering, udtalt følgende: »På 
grundlag af min erfaring kan jeg med sikkerhed sige, at det er 
fuldtud muligt med en ordentlig administration og med tilstrække- 
lige midler at tilvejebringe en taksering af jordværdierne, som 
bliver så korrekt, at der ikke kan indløbe urimelige klager. Sik- 
kert er det, at jordværditakseringen kan udføres meget mere kor- 
rekt end takseringen af nogen anden slags ejendom.« 

New Yorks erfaringer med hensyn til jordværditakseringen er 

endnu de mest instruktive, der foreligger for byers vedkommende. 
Imidlertid har man i byen Cleveland sidste år udført vurderinger, 
der gør fordring paa at være endnu korrektere. De er foretagne 
efter planer udarbejdede af skatteteknikeren W. A. Somers, men 
noget nærmere foreligger endnu ikke om denne tekniks enkelt- 
heder. 

Hvad landet angår har man hidtil kunnet hente de bedste op- 
lysninger fra Ny Zeeland. Her har man ikke blot de længste er- 
faringer, men man har også her udviklet det bedste takserings- 
apparat. Den nyzeelandske takseringslov leverer os bl. a. en defi- 
nition af begrebet »den nøgne jords værdi«; et begreb, man fra 
mange sider har hørt stemple som en teoretisk abstraktion, som 
virkeligheden ikke har noget at gøre med. 

Den udtaler nemlig: »Jordværdien af et hvilket som helst 
grundstykke er det beløb, som ejendommen, hvis den var fri for 
prioriteter, og hvis der ingen forbedringer fandtes på den, vilde 
kunne sælges for på den tid, takseringen udføres, og hvis den ud- 
bødes for sådanne rimelige vilkår, som en bona fide sælger kunde 
ventes at opstille.« 

Hvad forbedringer (improvements) angår, forstås derved virke- 
lig udført arbejde på jorden eller derpå anvendt materiale gennem 
anvendelse af kapital eller arbejdskraft... »dog kun forsåvidt sligt 
arbejde eller materiale medfører en stigning af ejendommens værdi 
og fordelen deraf ikke er ophørt, når takseringen finder sted.« Det 
bestemmes særligt, at ved værdien af jordforbedringer forstås 
blot det beløb, hvormed disse forbedringer har forøget værdien af 
ejendommen. I intet tilfælde kan de takseres højere end bekost- 
ningen ved deres fremstilling, hvor gode end deres virkninger har 
været. Derimod kan de ofte sættes /avere. En ejer kan ofte have 
udgifter af kapital og arbejde, som ikke er økonomisk motiverede ; 
i så fald kan de snarere sænke end højne ejendommens markeds- 
værdi. 

I »RET« april 1910 skriver S. Berthelsen: »Forat bedømme 
fradragets størrelse, kunde man gå den vej at anmode brugeren 
om selv at opgive hvilke grundforbedringer han har foretaget og 
hvornår dette er sket, — og så på grundlag heraf bedømme hvilke 
varige værdifordele jordstykket derved er tilføjet fremfor nabo- 
lodderne. En forstandig køber vil her bryde sig meget lidt om at 
erfare, hvormange penge det har kostet sælgeren at tilvejebringe 
forbedringer, men kun om hvad dermed er opnået.« 

I samme artikel antydes et middel, som formentlig med held 
vil kunne benyttes til udfindelsen af den rette værdi; f. eks. til at 
afgøre, om et stykke markjord udenfor en by kan siges allerede 
at være en byggegrund eller ej: »Når vi en gang fra prøvevur- 

dering når til beskatning af jordværdien, vil vi erholde et ypper- 
ligt middel til at komme over denne vanskelighed, nemlig ved af 
benytte ejerens egen værdiangivelse, således at denne tillige gæl- 
der som lovligt salgstilbud. Han vil da ikke sætte værdien for høj 
(ti da kommer han til at svare for megen jordskyld) og ikke for 
lavt (ti da risikerer han, at man tager ham på ordet og køber 
jorden til den tilbudte pris).« 


4 (pag. 75). I følelsen heraf har i de sidste år en kres af tyske 
retslærde sluttet sig sammen om et literært foretagende: Kritische 
Beitråge zur Strafrechtsretorm, herausgeg. unter Mitwirkung” ver- 
schiedener Gelehrter, der med stort talent forsvarer gengældelses- 
teorien eller, som den undertiden kaldes, den klassiske teori. I for- 
ordet udtales: »Tilhængerne af den såkaldte klassiske skole er kun 
i ringe grad kommet til orde. Denne inopportune holden sig i bag- 
grunden skal nu brydes. Modstanderne har jo mange organisatio- 
ner og publikationer.« 


5 (pag. 76). Således opfatter jeg hans udtryk, at det at gengælde 
ondt med ondt ikke kan erkendes at være sædeligt. Han må mene, 
at det er direkte usædeligt. At det ikke er sædeligt, er nemlig lidt 
for selvfølgeligt; det kan jo umulig være opfyldelsen af en pligt, ti 
ingen har den pligt at tiltvinge sig oprejsning; endmindre kan det 
være en positiv dyd. Man må altså gå ud fra, at det er Torps me- 
ning, at det er usædeligt at gengælde ondt med ondt. 

Se ligeledes Goll: Gengældelsesteorien går stik imod det sæde- 
lige krav, at ondt skal gengældes med godt (»Forbrydelse og Straf«, 
Kbhvn. 1905). 

Og Schau: Hævnen er som sådan stridende mod moralens 
bud, der netop kræver gengældelse af ondt med godt eller i al fald 
ikke med ondt. (»Om straffens begrundelse og formål«. Kbhvn. 1889.) 


£ (pag. 79). Goll: Gengældelsesteorien benægter, at det er muligt 
gennem kendskab til den menneskelige natur i almindelighed og det 
enkelte menneske i særdeleshed at kunne påvirke individet og der- 
ved indvirke på dets handlinger. For den er menneskets vilje fri 
d. v. s. ikke bestemt af årsager (l. c.) 


7 (pag. 83). »Idet lovgivningen anordner dette, (der er tale om 
offentlig straf eller privat påtale) er det ikke nærmest for at give 
den krænkede ret — hans ret må altid blive straffehensynet under- 
ordnet — men der tildeles ham en ret, fordi det i slige tilfælde 
alene derved vilde blive klart, om de naturlige betingelser for straf- 
barheden af en handling er til stede. 


Urigtigt er det at betragte straffen i noget af de omspurgte til- 
fælde (hvor forbrydelsen påtales privat eller påtalen er offentlig, 
kun betinget af en begæring) som et de forurettede tilkommende 
krav. Straffen er i hvert tilfælde samfundets ret.« Goos: Den 
danske strafferet. 


8 (pag. 85). Et andet sted udtrykker T. sig således, at der er 
indgribende forskel på den almindelige — oprettende eller afvær- 
gende — retshåndhævelse af de af retsanordningen dragne grænser 
for de enkeltes retsfærer (individuel retshåndhævelse), og på den 
anden side straf og visse andre retshåndhævelsesakter, hvis direkte 
opgave er gennem kampen mod forbrydelser og andre samfunds- 
fjendtlige opgaver at hævde retsordenens autoritet i almindelighed 
(social retshåndhævelse), og som kun indirekte herigennem tillige 
tjener de ovenfor berørie formål. — Hertil er at sige, at næsten en- 
hver forbrydelse er et indgreb i en enkelts eller nogle enkeltes rets- 
sfære (forbrydelser mød samfundet in toto er forholdsvis sjældne); 
enhver kamp imod forbrydelsen må nødvendigvis blive en kamp 
imod den enkelte forbrydelse, og altså i første række atføde for- 
anstaltninger, der direkte varetager bestemte individers inter- 
esse. Men derfor vilde man dog ikke kalde det en individuel 
retshåndhævelse. Enhver retshåndhævelse er social, selv om det 
kun drejer sig om at tilvejebringe ligevægt mellem fo individer. 
Altså kan den nævnte differens ikke opretholdes; ved så at sige 
ethvert overgreb er der et direkte hensyn at tage til private rets- 
interesser, medens retsøordenens autoritet kun kan blive genstand 
for indirekte værn. 


9 (pag. 86). Af relsfiløsoffer, som tidligere har fremsat anskuel- 
ser, der går i delvis samme retning, skal nævnes Welcker, der ud- 
taler, at det er straffens formål at genoprette integriteten af den 
krænkede ret (Wiederherstellungsteori). Han hævder fremdeles, at 
»kun i genstanden, ingenlunde i retsgrundsætningerne i og for sig, 
som overalt i retten er de samme, kan der bestå en forskel mellem 
civil- og kriminalret.« Endvidere Heppe: Skadeserstatning og straf 
beror på den samme retlige forpligtelsesgrund, nemlig på pligten til 
igen at hæve den ved krænkelsen stiftede fysiske og moralske 
skade, såvidt overhovedet en moralsk uret lader sig udligne ved 
fysiske midler. En retfærdig borgerlig straffeteori vil straffe for- 
bryderen quia peccavil og efter den målestok, hans borgerlige skyld 
angiver. 

Mest bekendt er vel Heinze's teori: Retlig straf har intet med 
opdragelsesstraf at gøre, den kan overhovedet kun ramme menne- 
sker, der er blevet opdragne (retssubjekter). Teorien går ud fra 

begrebet skyld; straffen er midlet for den skyldige til atter at ind- 
sættes i tilstanden før forbrydelsens begåelse (Schuldverbindlich= 
keit); for samfundet er straffen midlet til at fri en retsfælle for 
forbrydelsens retsnedsættende virkning. Straffen består i rehabili- 
tering eller udlignelse. Han forkaster den unaturlige grænse, man 
har opstillet mellem private og offentlige forseelser : ligesom enhver 
krænkelse af en privatret tillige er en krænkelse af den objektive 
ret, således er enhver genoprettelse af en såret privatret tillige en 
anerkendelse af og fyldestgørelse for den krænkede objektive rets- 
orden. Ved enhver forbrydelse er udligningen stødende for vor 
følelse, sålænge der ikke ved siden af den offentlige straf er ind- 
trådt skadesløsholdelse for den krænkede, Den sædvanlige fri- 
hedsstraf har vel fordunklet begrebet »Strafleistung«, men kan dog 
selv her anvendes på de arbejdsforpligtelser, som plejer at være 
forbundne med de sværere former. At causa debendi er mere an- 
stødelig end ved flertallet af de civilretlige obligationer, ændrer 
ikke noget heri, fordi den civilretlige erstatningspligt kan ud- 
springe af de samme forbryderiske omstændigheder, fra hvilke 
den strafretlige soningspligt hidrører. 


10 (pag. 94). Ti de ydre symptomer på en karakterændring 
er bedrageriske, og en forbigående omvendelse er naturligvis ikke 
nok. Men hvorpå kan man da blot nogenlunde kende en varig? 
Hvorpå kan man hos voksne kende hykleri? Bliver ikke hykleri 
rentud fremelsket på denne måde? Og selv om måske en prøvet 
pædagog eller læge skulde være i stand til på grund af en nøj- 
agtig enkeltobservation med sikkerhed at erkende en grundig bed- 
ring fra en blot og bar simulation, hvor skulde man kunne skaffe 
en sådan hær af pædagoger og læger, som måtte til for at fore- 
tage den til en sådan erkendelse nødvendige detajliagttagelse. Di- 
sciplinære forseelser, manglende arbejdspræstation, brug af simple 
udtryk 0, desl. er altfor usikre kriterier; de sidste beror meget på 
tidligere omgang og kan ved den indskrænkede omgang i fængslet 
vanskelig aflægges. Videre må man spørge: Kan man (ganske bort- 
set fra den tidligere berørte vanskelighed ved at være objektiv) 
skænke det underordnede personale den samme tiltro med hensyn 
til psykologisk-rigtig erkendelse, så at man kan indrømme det en 
saglig vidtrækkende indflydelse på straffens udstrækning? Opdra- 
ger man overhovedet karakterer i fængslet, hvor dog de pågæl- 
dende véd, at de kun kan afkorte straffetiden ved at krænge et 
bestemt sindelag ud? Hvor finder de i fangenskabet lejlighed til 
at vise prøver på deres sjælelige tilstand; at de f. eks. nu er så 
vidt, at de ikke vil gentage en sædelighedsforbrydelse? Skal man 
måske- opstille fælder for dem for at prøve deres karakterforbed- 


gem 

ring? Er ikke under visse omstændigheder netop en straffedoms 
ubestemthed noget, der kan modvirke den grundige omvendelse? 
Vil ikke mange forbryderkarakterer gå ud på direkte at hid- 
føre de rent ydre betingelser, da dog bedringen kun lader sig kon- 
statere ved ydre kendetegn? 

(Fra »Kritische Beitråge zur Strafrechtsreform«). 


1 (pag. 96). »The reformatory theori of punishment often 
runs almost into the same false extremes as the utilitarian theory 
of Bentham. It is well known that B. wanted to counteract temp- 
tation; and therefore proposed to load with the most heavy pu- 
nishments those crimes to which there was most temptation, on 
the ground that some great after-pain was needed to keep in check 
a great desire. The consequence was, that his criminal legislation 
would have been an exact reversal of justice punishing- most 
heavily the least guilt, and, of course, would have brought about 
a revolution very quickly indeed. Now Mr. Hills reformatory 
theory .(reformation of the criminal instead of principle of re- 
tribution) — quite losing. right of guilt and justice — threathens 
us with the same danger.« (Af en artikel i »The enquirer«). 


12 (pag. 103). Goll derimod mener at kunne opstille den for- 
skel, at forbrydelserne enten er retlede mod samfundet selv (før- 
ræderi, mened, angreb på samfærdselsmidler etc,) eller mod dets 
enkelte medlemmer under sådanne omstændigheder, at det hele 
samfunds livsinteresse står på spil. Denne grænse er det selvfølge- 
lig umuligt at opretholde; man kan med samme ret hævde, at 
alle overgreb truer samfundet som at de truer de enkelte indi- 
vider. Er det, at en sælgekones vogn står stille på gaden i særlig 
grad en trusel mod samfundets livsinteresse? 

v.- Liszt sætter skellet ved et særlig farligt angreb på beskyt- 
tede rettigheder; altså et rent kvantitativt begreb, uden angivelse 
af, hvor farligt angrebet skal være for at kaldes forbrydelse. 


18 (pag. 105). Man ser idelig eksempler på overgange fra den 
ene form til den anden: påtale af hor gik i 1866 over fra ubetin- 
get-offentlig til betinget-offentlig behandling. $ 286 i straffeloven 
er eksempel på det modsatte. Der er i Chr. V' danske lov en 
kres af straffebestemmelser, der hviler på opfattelsen af straf som 
soning for den forurettede; senere er det omordnet således, at den 
private er sat ud af spillet. I de enkelte tilfælde, hvor straffen 
endnu er privat og dens iværksættelse afhængig af private, fortol- 
ker man (Goos) det, som om dette skulde være en præmie for at 
forfølge, istedetfor den korrektere, mere historiske forklaring, at 

det er en levning af den gamle soning til fordel for den forurettede. 
Og når Torp om den private tiltale med offentlig straf siger, at 
formålet med disse påtaleregler ikke er at sikre den forurettede — 
ddgang til oprejsning, må dette anses for at være T's private an- 
skuelse om hvad formålet burde være. Ti en historisk rigtig for- 
klaring er det ikke, da som enhver ved, bestemmelsen er en over- 
leveret rest fra en tid, hvor hensynet til den forurettede gik frem 
for alt. 


14 (pag. 106). Alm. borgerlig straffelov af 19/, 1866 har me- 
get ufuldstændige erstatningsregler. Efter $ 301 vil den skyldige 
være pligtig til at betale erstatning for helbredelsesudgifter og 
for næringstab, hvis han har tilføjet nogen en legemsbeskadigelse, 
samt kunne dømmes til at yde en af retten fastsat godtgørelse for 
de lidelser, som er ham påført, såvelsom for den ulempe, lyde og 
vansir, der måtte flyde af den ham tilføjede skade. Efter $ 302 
vil den, der har forvoldt en andens død på strafbar måde, på 
derom sket begæring kunne tilpligtes til at give den afdøde ægte- 
fælle eller børn erstatning for tabet af deres forsørger, fastsat 
enten til en bestemt sum engang for alle eller til fortløbende under- | 
holdningsbidrag for et vist tidsrum. Efter $ 303 vil den, der har 1 
gjort sig skyldig i æresfornærmelser eller i forskellige seksuelle 
forseelser, efter omstændighederne kunne tilpligtes at betale en 
passende godtgørelse til den fornærmede for den derved bevir- 
kede ødelæggelse eller forstyrrelse af dennes stilling og forhold. 

Disse vederlagsregler er yderst mangelfulde. De indeholder 
ingensomhelst garantier for, at den krænkede i alle tilfælde får 
fuld dækning for den overlast, han har lidt. Der savnes blandt 
andet fyldestgørende bestemmelser om erstatning for ikke-materiel 
skade ved frihedskrænkelser, krænkelser af privatlivets fred, ved 
tyveri og røveri osv. Endvidere om de forholdsregler, der kan 
tages til bedste for den krænkede, hvis forbryderen ikke i øjeblik- 
ket kan erstatte med rede penge. 


15 (pag. 113). Efter Maconochie's anskuelse (On prison di- 
scipline 1850) kan soning af en forbrydelse kun ske ved anstrengt 
arbejde; hans princip var, at før et vist mål af arbejde var præ- 
steret, burde ingen løsladelse finde sted (not a time sentence but 
i a labour sentence). Arbejdsenhedernes værdi bragtes til udtryk i 

såkaldte arbejdsmærker. Frihedsindskrænkningens tid skulde alt- 
| så ikke fikseres. Disse anskuelser har virket befordrende på det 
j amerikanske Reformatory-system. Maconochie var selv praktiker 
i 


på fængselsvæsenets område og guvernør i Ny Sydwales. For- 
delene ved systemet var færre forplejningsomkostninger og bedre 

resultater end ved den hidtil praktiserede »selvfordybelse« i en- 
keltcelle efter kvækernes mønster. Det viste sig heldigt, at man 
kunde gøre fangen selv interesseret i hurtig afsoning. 


16 (pag. 113). I Merxplas, hvor der er 4000 fanger, brødføder 
anstalten sig selv og kan endda årlig sælge for 4000 frcs. For hver 
fange betaler stat og kommune 45 øre pr. dag. Med denne indtægt 
som ballast må anstalten selv drive sin økonomi; fangerne koster 
derved fangerne mindre end ellers noget sted i verden. (I Dan- 
mark kr. 1,43 pr. dag). Desuden indvinder Merxpias årlig 4 mill. 
fres. og har skabt værdier til 4—5 mill. af øde og uproduktivt land. 
Det viser sig altså, at forbrydere og dagdrivere, når de behandles 
på fornuftig måde, er i stand til at frembringe anselige værdier. 
For dem, 'der antages skikkede til at arbejde i fri luft, er der yderst 
få sikkerhedsforanstaltninger. Istedetfor disciplinærstraffe er tabet 
af arbejdsfortjeneste den store regulator. 

1 England indskrænkes for tugthusfangernes vedkommende 
cellefængsel til nogle få måneder (ofte til 3 måneder). Derefter 
indtræder Public work Stage, d. v. s. resten af straffetiden kon- 
verteres til en vis sum arbejdsenheder, således at den enkelte selv 
kan afkorte tiden. Det er altså arbejdsfliden, der bliver afgørende, 
og hvad man deraf kan slutte sig til en mulig karakterændring. 
(Her er en principiel forskel fra forholdene på kontinentet, hvor 
man tillige forlanger »god opførsel«. I Frankrig fordrede man tid- 
ligere moralsk bedring; nu blot »lovlydigt sindelag«.) Afkortelsen 
sker dog kun på visse betingelser; fangerne får en »licence to be 
at large«, som kan tilbagekaldes, og de holdes under en vis opsigt 
(supervision of the police); de skal opgive bopæl, flytning; hver 
måned skal de melde sig personlig eller ved en anden person, un- 
der hvis beskyttelse de er stillede. Arbejdsgiverne kan af politiet 
autoriseres til at have opsigt med dem. 


17 (pag. 116). En ejendommelig form for talio er den såkaldte 
talio analogica, der kan have følgende variationer: a) tilføjelse af 
samme straf, som har ramt en, der var uskyldig dømt for vedk. 
forbrydelse; straf, der rammer det lem, der fungerede som red- 
skab for forbrydelsen, afskærelse af tungen ved mened, afhuggelse 
af den menederske hånd etc; b) straf ved det samme middel, for- 
bryderen har anvendt, f. eks. ilddød ved mordbrand ; c) straf efter 
motivet. F. eks. pengebøder ved forbrydelser af vindesyge. (Smlgn. 
Ginther: Ide der Wiedervergeltung. Erlangen .1889). 


18 (påg. 121). I den »midlertidige lov om nogle ændringer i 
straffeloven af 1% 1905« er tvangsarbejdets anvendelse stærkt ud- 

videt. Bl. a. ved løsgængeri og betleri (der forøvrigt meget med 
urette betragtes som forbrydelser). Tvangsarbejdet kan ikke til- 
kendes i kortere tid end 12 dage og ikke i længere tid end 2 år. 
Det er som strafart sideordnet med vand og brød. 6 dages tvangs- 
arbejde = 1 dags fængsel på vand og brød. (Hvorledes regner man 
det ud?) å 

For fanger, der viser åbenbar mangel på god vilje til arbejdet, 
kan der fastsættes et til den tilbageværende straffetid passende mål 
af arbejde med den virkning, at fangen ikke løslades, forinden han 
har fuldført det pågældende arbejde. 

Straf af fængsel på sædvanlig fangekost er forbundet med ar- 
bejdstvang. Landstingsudvalgets betænkning siger herom: »Det er 
indlysende, at denne art af fængselsstraf ved at forbindes med ar- 
bejdstvang vil vinde overordentlig i effektivitet og reformatorisk 
evne... Fortsættes vor straffelovgivning i dette spor, vil forholdet 
sandsynligvis udvikle sig således, at fængsel på sædvanlig fange- 
kost bliver den normale form for fængselsstraf«, og ordføreren i 
landstinget: »Fængsel på sædvanlig fangekost vil ikke, når det for- 
bindes med arbejdstvang, væsentlig komme til at adskille sig fra 
egentligt tvangsarbejde. Adskillelsen vil især komme til at bestå i 
stedet, hvor det udøves.« (Fængsel eller tvangsarbejdsanstalt). 


19 (pag. 121). Man har indvendt, at da den dømte selv skal 
leve, undertiden med stor familie, kan det kun blive småt med af- 
soningen. Men heller ikke under de nuværende forhold betragtes 
jo underholdet af fangens familie som et særligt offentligt anlig- 
gende; det er derimod flere steder genstand for fængselsselskaber- 
nes omsorg. Imidlertid må man hævde, at i al fald børnene har ret 
til en del af fangens arbejdsfortjeneste, — Er den dømte på of- 
fentligt tvangsarbejde, med lønnen udbetalt af kommunen, må 
først fradrages hvad hans underhold koster. 


20 (pag. 121). I Stoos' schweitsiske udkast foreskrives, at bøden 
kan tjenes af i arresten ved arbejde der, eller ved frit arbejde 
udenfor. — Der er ingen fordel ved at vælge tvangshuset, da ar- 
bejdet her er mindre lukrativt; og tvangshuset må sørge lor for- 
bryderens underhold. 

At under disse forhold sådant arbejde, som det offentlige halvt 
nødtvungent skal hjælpe til at skaffe, lønnes noget ringere end 
andet arbejde, er kun rimelige Hvis forbryderen selv skaffer sig 
arbejde, kan det naturligvis lønnes efter de gængse priser. 


21 (pag. 122). Denne tanke synes endnu at ligge de fleste rets- 
filosoffer ganske fjernt. I det mindste har jeg kun set den antydet 

af en enkelt dansk kriminalist Krafft: »Man bør ikke af lutter 
humanitet søge at svække statens våben mod forbryderen, og frem- 
for alt bør man ikke søge af være human på bekostning af dem, 
der lider under retsbruddet. Det er netop dem, man først og frem- 
mest skal tage hensyn til —…—(. - det skal læres forbryderne, at de 
bør holde andres rettigheder i hævd. Når man foreholder for- 
bryderne, at de bagefter så vidt muligt skal søge at erstatte den 
krænkede den skade, han har lidt, betragter de det som en spøg 
eller dumt.« 

På den sidste pønale kongres i Bryssel blev det dog fra for- 
skellig side hævdet, at erstatningskravet måtte gøres mere gældende 
end hidtil sket. Var følgerne uerstattelige, skulde det være vilkår 
for betinget domfældelse, at den krænkede samtykkede deri, og var 
det erstatteligt, skulde den krænkede samtykke i at modtage kau- 
tion for; at det brud, som var sket, blev erstattet. 

Der "findes også enkelte »moderne« kriminalister, som har øjet 
åbent i-denne retning. Således siger Ferri: »I de fleste tilfælde, 
når forbrydelsen i og for sig ikke er svær, og personer, som begår 
den, hører til den talrige, dog mindre farlige klasse lejlighedsfor- 
brydere eller forbrydere af lidenskab, vil den eneste humane form 
for repression være skadens erstatning til den krænkede.x Og 
Kraepelin: »Den, der har gjort sine medmennesker skade, skulde 
af statsmagten tvinges til så længe at tilstille de krænkede frugten af 
sit arbejde, til skaden er fuldt udlignet, såvidt det overhovedet er 
muligt. At ikke blot økonomiske men også legemlige og sjælelige 
krænkelser til en vis grad er indbefattet, forstår sig af sig selv.« 


?2 (pag. 130). Når Prof. H. Munch-Petersen (»Retsreformen 
ete.« 1902) opfatter disse hensyn overfor den forurettede som en 
slags cadeau til privathævnen, kan man ikke give ham ret. Hvis 
man ved en forbrydelse først og fremmest tænker på ham, den er 
gået ud over, kan man dog ikke i særlig grad betegnes som hævn- 
gerrig. Snarere kunde de teoretikere, der i første række kaster sig 
over forbryderen, mistænkes for at have en rem af huden. 

Som karakteristisk for moderne juridisk tankegang kan føl- 
gende af samme forf. anføres: »I nutiden erkender man jo ellers, 
at straffen ikke anvendes for at tilfredsstille den private, hvem 
forbrydelsen måske ret tilfældig (1) er kommet til at gå ud over, 
men for samfundets skyld; det er netop den tanke, hvorpå opret- 
telsen af en offentlig anklagemyndighed hviler. Det naturlige 
korrelat hertil synes da at være ikke længere at anerkende nogen 
selvstændig påtaleret for de private. Ofte er det jo også lidet til- 
talende motiver, som gennem en sådan strafforfølgning vilde finde 

deres fyldestgørelse...« (Hvad véd man om motiverne? — Er 
»kampen for retten« i Iherings betydning egentlig så utiltalende?) 

Det er forøvrigt aparte, så ofte man i juridiske skrifter træffer 
udtrykkene »moderne opfattelser«, »i nutiden erkender man« o. lign. 
anvendte som argumenter for den sag, man forfægter. Mærkvær- 
digt, at forfatterne frivillig vil placere sig indenfor en historisk 
begrænsning som moden. 


23 (pag. 132). I året 1909 trængte en politibetjent ind i en 
negers hus for at anholde denne som mistænkt for en forbrydelse. 
Da han ingen fuldmagt havde, bød negeren ham at forlade huset. 
Politibetjenten adlød ikke, men vilde lægge hånd på ham, hvor- 
efter,negeren skød ham ned. 

Domstolen frifandt ham pure, idet den gik ud fra, at en mand 
bør beskyttes mod illegal arrest og hans bopæl mod ulovlig ind- 
trængen. »Man bør kunne sætte sig derimod, om fornødent ved 
våbenmagt. (Appellationsretten i Georgia.) 


24 (pag. 133). Hos os kan dommeren handle mere ansvarsløst 
end noget andet sted; han kan nægte varetægtsfangen at modtage 
besøg af præst, læge og sin beskikkede sagfører. Det kan også for- 
bydes ham at læse og arbejde. Endnu efter den nye lov om rettens 
pleje er der tildelt rettens formand for megen myndighed. Besøg 
og breves afsendelse beror på ham; det burde være som i Norge 
og Sverige, hvor kun sådanne breve, som berører sagen, kan stop- 
pes. Der garanteres efter den nye lov ganske vist fangen ret til 
sysselsætning, men hans lekture er dog begrænset af fængselsfor- 
standerens tilladelse. — At indføre arbejdspligt, som man påtæn- 
ker i Norge, vilde dog være ganske uberettiget. 


25 (pag. 137). Selvfølgelig bør le secret médical udstrækkes 
ikke blot til hvad der betros lægen under tavshedsløfte, men over- 
hovedet til alt, hvad hans patienter betror ham som læge. I Frank- 
rig er det nu ved dom fastslået, at lægen ikke alene har ret men 
også pligt til at tie, og han straffes i alle tilfælde, hvor han udtaler 
sig, selv om det er til sin klients fordel. I Tyskland-kan patienten 
efter loven løse lægen fra hans tavshedspligt. 

Er det lægens pligt at være angiver? Dette spørgsmål har 
været stærkt debatteret. — Nej, det er intet menneskes pligt. Den 
læge, der forbinder indbrudstyvens sårede hånd, har ingen pligt 
til at melde ham. Har han ret dertil, etisk set? Hvis staten ind- 
skrænker hans tavshedspligt til kun at gælde sådanne tilfælde, 
hvor ikke det almenes sikkerhed står på spil (f. eks. samfunds- 
farlige forbrydelser), vil han have fuld ret til ved sine oplysninger 


at bidrage til varetagelsen af retssikkerheden og sætte dette hensyn 
over hensynet til sin patient, hvem der i dette tilfælde intet er 
lovet. 


2% (pag. 154). Efter en løselig beregning vilde der, hvis de se- 
parate formål udgik, på det ordinære statsregnskab 1905—06 kunne 
være sparet ca. 19 mill. kr., eller ca. /% af udgifterne, og på det 
ekstraordinære budget et forholdsvis lignende beløb, ialt ca. 23—24 
millioner. Foruden de poster, der i teksten er omtalte, skal her 
blot nævnes: Civillisten, (over 1 mill. kr.), tilskud til kirkevæsen 
(514,938), videnskabelige læreanstalter (1,770,000) kgl. teater 
(137,000), en mængde rejseunderstøttelser og andre understøttelser 
til kunstnere og videnskabsmænd; toldvæsenet (3,315,000), alder- 
domsunderstøttelsen (3,600,000), forsikringsvæsen, sygekasser m.m. 
(næsten 2,000,000). 

Dertil kommer så alle de tilsvarende kommunale udgifter. 

En af de interessanteste poster på budgettet er »foreninger og 
selskaber med statstilskud til samfundsnyttig virksomhed«. 

Det er vistnok et altfor lidt kendt faktum, at langt over 4 mill. 
kr. af statskassens penge hvert år foræres til ganske private insti- 
tutioner, således at de fordeles af ca. 140 private bestyrelser. 
Hvis man mu nærmere undersøger hvad der her betragtes som al- 
mennyttigt, undrer man sig blot over, hvorfor nogen eneste privat- 
mand i det ganske land undser sig ved at komme frem med tigger- 
posen til fordel for sin kæphest. I flæng skal nævnes: Selskabet 
for silkeavl og morbærdyrkning, selskabet til kaninavlens fremme, 
foredragsforeninger, højskoleforeningens understøttelseskasse, aka- 
demisk skytteforening, akademisk boldklub (hvor almennyttigt !), 
den skandinaviske kunstnerklub i Rom, botanisk forening, Køben- 
havns sprogkonservatorium, selskab for germanisk filologi, akade- 
misk arkitektforening, dansk kvindesamfund til literær virksom- 
hed, dansk kvinderåds budstikke(?), gymnastisk selskab. 

Man ser endvidere, at penge ekstraordinært kan bevilges til 
noget sådant som association franco-scandinave's modtagelse, og at 
der nylig bevilgedes en sum, for at nogle franske handlende kunde 
arrangere en ganske alm. butiksudstilling i Charlottenborg" og 
derved påføre de danske handlende en illoyal konkurrence. 


% (pag. 156). Spørgsmålet om, efter hvilke principper en ret- 
mæssig lønfordeling skal ske, er socialdemokraterne stærkt i 
vilderede med og meget uenige om. I reglen søger de at omgå det 
og erklære det for uvæsentligt, skønt det i virkeligheden er et 
hovedpunkt, hvorom ethvert reformparti først og fremmest burde 
have tilvejebragt klarhed. I »Fabiske essays om socialismen VI« 

hedder det, at det vil være det enkleste at betragte de offentlige 
tjenestemænd som en eneste kompakt masse og at dele overskuddet 
af hele den kommunale (virksomhed mellem alle kommunens ar- 
bejdere uden forskel. At gøre forskel vilde være formasteligt. Det 
umulige i at beregne værdien af hver enkelt mands arbejde (ind- 
rømmes altså) osv. vil tvinge kommunestyret ind på den rette vej: 
alle arbejdere samme vederlag. 

Men hvorfor er det den rette vej, og hvorfor er da ikke alle 
socialismens ledere klare herover? Hvorfor vil nogle lønne efter 
dygtighed og energi og andre efter individernes behov? Hvor er 
det ledende princip i alt dette virvar? 


2% (pag. 158). Den internationale trafik, som indtil for nylig 
blev drevet med piratudgaver, er nu væsentlig stoppet. Som 
eks. på, hvorledes retshensyn dog nu på visse felter begynder at 
fortrænge nyttehensyn, kan anføres følgende af Georg Brandes, 
der som bekendt debuterede som utilitarist: »Vanskelighederne (for 
den internationale association) var som alt antydet først og frem- 
mest de ydre, fordi retsspørgsmålet trængtes tilbage af såkaldte 
højere hensyn, nyttehensyn. Autorretten tilsidesattes af oppor- 
tunismen, som med alt hvad der taler for den er en af retfærdig- 
hedens fjender, om end ikke den værste så dog næsten den far- 
ligste... I lange tider blev den (åndelige ejendomsret) bestridt ; 
først sent blev begrebet erstattet med ophavsmands-ret og denne 
ret defineret . . . det man kortest og fyndigst kalder den intellek- 
tuelle ejendom har givet anledning til et helt nyt corpus juris, og 
stadig er der nye opgaver at løse. I fortalen (til en bog af Mail- 
lard) står disse smukke ord: Hvem havde i gamle dage anet disse 
rettigheder, der nutildags ikke bestrides af nogen, og som opstår 
alene ved det åndelige arbejde? . . . Låner retten ikke ligesom no- 
get af den storhed, som de ting har, hvis ejendomsforhold den ord- 
ner? Stiger retten ikke i denne nye form til hidtil ukendte 
højder % 


29 (pag. 161). Under den almindelige respektløshed overfør 
betroede midler, hvorunder vort land lider, og den endnu betænke- 
ligere slaphed af den offentlige mening overfor disse fænomener, 
er et indlæg som efterfølgende (af Prof. M. Nyrop i »Berl. Tid.«) 
dobbelt velgørende : 

»Der stod i bladene for et par dage siden, at en hidtil vel- 
anset, højt betroet mand havde brugt betydelige beløb af andres 
penge. 

Dette er ikke alene en ulykke for ham og hans, men det vækker 
sorg og skam hos enhver, der med bekymring tænker på vort 
hjemsøgte land. 

Endvidere meddelte bladene, at der ikke vilde blive gjort noget 
ansvar gældende — at slægt og venner søgte at skaffe dækning 
for de tagne penge, og der stilledes i udsigt, at hans pension vilde 
blive fastslået ved særlig lov. 

Hvad er det for en rådden måde at tage en ulykke på? Har 
man ulykken, gælder det jo dog om ikke at gøre den større og 
mere skæbnesvanger end nødvendigt — om muligt hellere lade 
den gavne — det er jo derfor, vi får den. 

Og det er synd for manden og samfundet, dersom følgerne 
skulde blive, som bladene bebuder — rigtigt i den humane skure 
med denne meningsløse ulykkebringende barmhjærtighed. 

Lad dog manden føle den lettelse, det er at få sin straf, og 
derigennem måske i nogen tid unddrages det knugende ved at 
skulle færdes blandt mennesker; lad ham dog mærke, at det er 
styrkende og oprejsende at bøde for, hvad han har forbrudt, og at 
samfundet gennem straffen giver kvittering for hans fejltrin. 

Befri hans slægt og venner for at skulle klæde sig af for at 
dække et beløb, der betyder forholdsvis lidt for den skadelidte 
institution, men er stort nok til at svie alvorligt til de pårørende, 
og til at røve dem evnen til at stølte hans familie, som vel kan 
komme til at trænge. 

Og lad så al tale om pension falde bort. — Få her i landet 
kan forstå, at en mand med rundelige indtægter og manglende den 
undskyldning, som nøden giver, har kunnet forgribe sig på de be- 
troede penge, og så endda yderligere skal forsørges.« 


30 (pag. 173). Herom beretter Anatole France: »Vers les temps 
meilleurs« (Paris 1906): 

»Og denne krigsfare er ikke bragt på bane af mængdens vage 
rygter; det er konsejlspræsidenten selv, det er Hr. Rouvier, som 
har oplyst senatorer og deputerede derom. Han udtalte til dem 
som en ganske naturlig sag: »Delcassé skulde være blevet i mini- 
steriet 24 timer mere — og vi vilde have haft krigen. Men vær 
ganske rolig, jeg har sat min fod på lunten.« — Det var altså det, 
vi fik at vide en skøn morgen. Vi er herre over vor skæbne, vi 
borgere. Retfærdige himmel! 

Jeg hørte en aften for ikke ret længe siden en interessant sam- 
tale. En gammel senator, krigerisk anlagt, udviklede for en gruppe 
unge medicinere og advokater, at Frankrigs ære i dette øjeblik var 
engageret i en affære, som var genstand for vort diplomatis be- 
handling. »Jeg ved det«, tilføjede han med stærk betoning. Og da 
man spurgte ham hvorfra: »Det er en attaché, der har været in- 
diskret«, svarede han. Altså landets ære er man afskåret fra at 
dømme om, medmindre man har gode forbindelser. 

Vort diplomatis vaner har ikke ændret sig siden Ludvig den 
15de, Hvis Hr, Choiseul iår blev udenrigsminister, vilde han fore- 
finde kontorene ganske som han efterlod dem i 1764«. 


31 (pag. 174). Også Neergaard »antydede«, da han var kon- 
sejlspræsident, at hans fortrække foran København netop var, 
hvad man udenlands krævede. »Hvis jeg vilde og havde ret til at 
udtale hvad jeg herom vidste, kunde jeg føre beviser for, at så- 
ledes vilde der blive talt.« Nu vilde skæbnen, at kort efter kom 
hans modstandere op på det »samme sted«, hvor de interessante 
hemmeligheder var at skue. Hvad sker? Den radikale regering 
udtaler, at nu, da de véd alting, kan (de forsikre, at netop deres 
anskuelser om forsvaret var de rette. Hvad viser delte? At det 
ikke er for meget sagi, at hemmelighedskræmmeriet kan misbruges 
til at støtte en hvilken som helst politik, magthaverne agter at 
drive. Ti den sidste udtalelse var naturligvis ligeså utilbørlig som 
de foregående. 


» 382 (pag. 176). At denne opfattelse er specifikt-dansk, er hævel 
over enhver tvivl. Andre landes radikale og socialdemokrater de- 
ler den ikke. Således siger Anatole France: »Enhver af os er 
opfyldt af omsorg for at bevare Frankrigs intellektuelle og mo- 
ralske arv uskadt; vi vil forsvare filosofiens og revolutionens klas- 
siske jordbund, den jordbund, hvor den sociale retfærdigheds frø- 
korn spirer. Vi vil, at alle borgere uden undtagelse, at hele pro- 
letariatet skal yde sin medvirkning til dette værk, og med op- 
bydelse af ethvert offer og alle sine kræfter tjene landets sande 
interesser.« Denne tankegang findes som bekendt også hos de 
betydeligste og ansvarligste mænd af socialdemokratiet i udlandet. 


32? (pag. 176). »Den gode borger må på den anden side være 
stærk og tapper: det vil sige i stand til at kæmpe, til at tjene sit 
land som soldat, hvis lejlighed byder sig. Der er velmenende filo- 
soffer, som deklamerer over krigens uretfærdighed. De har ret, 
hvis det blot er uretfærdigheden de ophølder sig over. Krigen er 
en frygtelig ting, og en uretfærdig krig er en forbrydelse imod 
menneskeheden. Men den er en forbrydelse, fordi den er uretfær- 
dig, ikke fordi den er krig. Valget må altid ske til gunst for 
retten, enten det så bliver gennem fred eller krig. Spørgsmålet 
bør ikke simpelthen være: Skal det være fred eller krig? Spørgs- 
målet bør være: Skal retten ske fyldest? Skal retfærdighedens 
høje love endnu engang respekteres? Og et stærkt og mandigt 
folks svar vil være: »Ja — hvad så end risikoen bliver!« Ingen 
hæderlig bestræbelse bør nogensinde forsømmes for at undgå kri- 

gen, ligesom ingen hæderlig bestræbelse i det private liv bør 
forsømmes af det enkelte individ for at undgå en trætte og holde 
sig udenfor håndgemænget, men intet individ, som respekterer 
sig selv og ingen nation, som respekterer sig selv, bør underkaste 
sig uretfærdigheden. (Theodore Roosevelt: Le citoyen d'une ré- 
publique. Conférence faite å la Sorbonne, %3/, 1910). 


% (pag. 178). Man hører undertiden den mening fremsat, at 
hvis et land indførte en grundværdibeskatning, vilde denne foran- 
staltning tværtimod medføre internationale vanskeligheder. Man 
mener, at udenlandske ejere af kreditforeningsobligationer skulde 
føle sig brøstholdne, hvis disses værdi ved en sådan reform vilde 
synke. Selv om det var tilfældet, kunde dette dog aldrig afgive 
noget plausibelt påskud for en fremmed regering til at gribe ind ; 
og i alle tilfælde vilde den aldrig have mindste berettigelse til at 
gøre det. Den danske stat har jo aldrig garanteret og vil for- 
håbentlig aldrig garantere, at disse værdier skal holde sig på en 
vis højde i evindelige tider. (»Danmarks riges hypotekbank«, som 
har overtaget kautionsforpligtelsen for endel private grundejeres 
prioritetsgæld, bryder ganske vist med dette princip, men hæfter 
dog kun for 20 mill. kroner, og det tør håbes, at denne skæbne- 
svangre institution atter vil blive ophævet). Staten har aldrig op- 
givet sin førsteret til jordværdien, den har aldrig garanteret ud- 
lændinge, at dens skattereformer skulde rette sig efter, hvorvidt 
disses spekulationer i dansk jord fuldt ud skulde lykkes eller ej 
Udlændingene handler med indenlandske privatmænd eller pri- 
vate foreninger; disses pantsætninger er ganske private; de må se 
sig for, om det virkelig er deres egne ting, de pantsætter, og ud- 
lændingene må se sig for, om det pant, de kommer i besiddelse 
af, virkelig var de tilsyneladende ejeres særeje, eller om der ikke 
var ældre krav, der en skøn dag kunde gøres gældende. Det er 
klart, at slige »sikkerheder« vil kunne forringes ved enhver art 
skat; pantsætter en mand sit hus i udlandet, vil udlændingens sik- 
kerhed trues af en hård bygningsskat. Skulde han derfor kunne 
rejse berettigede indsigelser? Man bør ikke være blind for, at re- 
geringsforanstaltninger, af hvad art de end er, altid vil vække mis- 
nøje i udlandet, når de rammer økonomiske interesser dér (så- 
ledes som man ser det ved toldomlæggelser); — men en ting er 
det at tage visse opportune hensyn, en anden ting at indrømme 
udlandets ret til indblanding i et lands skatteomlægninger. Hvad 
en stat først og fremmest har at gøre er i størst mulig udstræk- 
ning at holde sig økonomisk uafhængig af andre stater. 

I Matzens »positive folkeret« hedder det, at staterne selv ord- 
ner deres beskatningsforhold og selv råder både over fastsættelsen 

af deres indtægter og anvendelsen af deres udgifter. Staterne skal 
selvfølgelig være forpligtede til at opfylde de af dem påtagne 
gældsforpligtelser, men der forlyder intet i folkeretten om, at den 
skal garantere privates. 


35 (pag. 179). Af neutralitetsbestemmelserne i Haager-trak- 
taten skal her anføres følgende angående søkrigen : 

$ 5. Det er forbudt de krigsførende at gøre neutrale havne 
og farvande til basis for søkrigsoperationer mod deres mod- 
standere... 

$ 6. Det er forbudt, at en neutral stat under noøgensomhelst 
form direkte eller indirekte overdrager krigsskibe, ammunition 
eller andet, der kan være en hær eller flåde til nytte. 

87. ... men den er ikke forpligtet til overhovedet at hindre 
udførsel af disse ting. 

$ 9. ... en neutral stat kan forbyde et krigsførende skib, der 
ikke har rettet sig éfter dens ordrer og forskrifter, eller som har 
krænket neutraliteten, enhver adgang til dens havne eller rhede, 

8 10. En stats neutralitet krænkes ikke ved selve det, at de 
krigsførende orlogsskibe eller priser passerer dens søterritorium. 

8& 11. En neutral magt kan tillade de krigsførende orlogsskibe 
at betjene sig af dens faste lodser. 

8 12. Når ingen anden særlig bestemmelse er truffet i den 
neutrale statslovgivning, er det forbudt krigsførende orlogsskibe 
at forblive i den nævnte magts havne, på dens rhede eller på dens 
søterritorium, mere end 24 timer. 

$ 14. Hvis et krigsførende orlogsskib trods den neutrale myn- 
digheds opfordring ikke forlader en havn, hvor det ingen ret har 
til at blive, har den neutrale magt ret til at træffe de foranstalt- 
ninger, den anser for nødvendige forat sætte skibet ud af stand til 
at gå til søs, sålænge krigen varer, og skibschefen skal lette ud- 
førelsen af disse forholdsregler. 

$ 25. En neutral magt er forpligtet til at øve det opsyn, som 
de midler, den råder over, tillader, forat hindré enhver krænkelse 
af foranstående regler i dens havne, på dens rhede eller dens sø- 
territorium. 

8 26. At en neutral stat gør brug af de rettigheder, der er an- 
givne i denne aftale, kan aldrig betragtes som en lidet venskabelig 
handling af den ene eller den anden SR Rn) som har antaget 
de pågældende artikler. 


36 (pag. 180). Herom kan anføres forskellige folkeretslæreres 
mening: 
F. v. Holzendort: »Beliggende' midt imellem mægtige mod- 

standere kan den neutrale stat meget let komme i fare for at måtte 
bøde ikke blot for de af den selv begåede men også for de den til- 
føjede retskrænkelser.« 

Fr. v. Liszt: »Den neutrale stat må under ingen omstændig- 
heder tillade, at det af den beherskede land- og vandområde bliver 
gjort til udgangs- eller støttepunkt for krigerske foretagender.« 

Fiore: »Når alt er gjort for at forhindre handlingen, har den 
neutrale magt gjort sin pligt, selv om det mislykkes. Overvældes 
den, er den fri for ansvar.« 

Deuntzer udtalte som udenrigsminister i 1902: Et klart brud 
på neutraliteten vil en blot protest være, ligesom også en rent for- 
mel modstand. »Kun da vil den nævnte formelle konstatering 
være tilstrækkelig til at fritage Danmark for beskyldning for at 
have brudt sin neutralitet, hvis den fremmede stat angriber med 
en så overvældende styrke, at der ikke for Danmark er nogensom- 
helst udsigt til et lykkeligt forsvar i det mindste i nogen, om end 
kort tid....« Endvidere udtalte han, at for at opfylde sine neu- 
tralitetsforpligtelser må Danmark have en sådan militær magt, som 
svarer til hvad der efter landets evne og forhold kan ydes uden 
overbebyrdelse. 

Charles Calve's udtalelse, at den neutrale stats mangel på evne 
til at værne sine rettigheder ikke berettiger de krigsførende magter 
til at krænke dens territorium, udtrykker kun den .selvfølgelig- 
hed, at der i så fald foreligger en krænkelse af den folkeretlige 
neutralitet, men indeholder intet om, at den neutrale magt derfor 
er ansvarsfri. 


37 (pag. 184). Vil man have et levende indtryk af tyskernes 
etiske kulturstandpunkt, når det gælder behandlingen af fremmede 
nationer, skal man ikke blot undersøge »Altyskernes germani- 
seringslærdomme«, men også opsøge anstændige forfattere, der i 
det mindste stræber at gøre ret og skel, som Johannes Tiedje, for- 
fatteren til »Die Zustånde in Nord-Schleswig«. (1909.) Ti skal 
denne intelligente og i mange henseender højt kultiverede for- 
fatter betegne højdepunktet af hvad tyskere kan indrømme under- 
tvungne nationer som deres ret — hvorledes står det da til med 
gennemsnitsprøjserne? Vi skal anføre nogle eksempler fra hans bog. 

Han bebrejder de danske, at de med forkærlighed hænger sig 
i et ord, som Bismarck den 20. December 1866 sagde i det prøj- 
siske Abgeordnetenhaus: »Det har altid været min mening, at en 
befolkning, der på utvetydig, hårdnakket måde kundgør som sin 
vilje, at den hverken vil være prøjsisk eller tysk, men tværtimod 
vil tilhøre en tilgrænsende stat, ikke betyder nogen styrke for den 
magt, hvorfra den søger at skille sig.« 

Tiedje henstiller, om det ikke skulde være en politisk »Schnéår- 
kel«, som vi nu engang må tilstå diplomaterne »ohne der Låge 
Raum zu geben« (Hvem er vi? Går »Die christlige Welts« moral 
ud på at forsvare Schnårkel i almindelighed og diplomaters ud- 
flugter i særdeleshed på løgnens bekostning? Reservatio mentalis 
har i det mindste ikke hidtil været protestantisk moral.) 

Det fremgår ikke tydeligt, om forfatteren rent ud vedkender 
sig Bismarck's argument for en erobring: »Det må vi hå'k — 
sikkert er det, at han pag. 18 skriver: Og når vi erindrer os de 
strategiske grunde, så kan jeg tænke mig en politiker, der simpelt- 
hen siger: »vi har nødvendigvis brug for det land, folkene vil vi 
holde skadesløse ved kulturgaver af vore bedste tyske ånds- 
værdier.« 

Men strategiske grunde skaber nu engang ingen ret. Det mener 
Tiedje åbenbart heller ikke, ellers vilde han ikke tale om erstat- 
ning. Og hvad for en erstatning er det så der tilbydes? Kan et 
fyldestgørende vederlag ensidig bestemmes af den ene part? 

Her er vi inde ved en åndelig defekt, som få tyskere und- 
går at røbe; her står forstanden pludselig stille: ikke blot er den 
tyske kultur den højeste i verden — men enhver fremmed må 
nødvendigvis betragte den som sådan, (Ganske vist indrømmer T. 
den nordiske kultur en ret smuk plads — efter den tyske vel at 
mærke — men til gengæld skæmmes hans bog af uværdige smæde- 
ord mod de slaviske nationer.) De ser ikke, at retspørgsmålet slet 
ikke drejer sig om hvilken kultur der er den højeste, men om den 
kultur en befolkning vælger. (Hvem afgør forøvrigt spørgsmålet 
om hvilken kultur der er højest? — Og selv om man indrømmede, 
at Goethes kultur var dybere end Grundtvigs og Brandes" tilsam- 
men — da er det så sandelig ikke den Goethe'ske kultur, den nord- 
slesvigske befolkning har været i berøring med.) 

Hvad er det da, man efter T.” mening absolut har at respek- 
tere% Ikke den såkaldte selvbestemmelsesret, men de landegræn- 
ser, historiens udvikling tegner med blodig griffel. Det er det fak- 
tiske, hvadenten man vil kalde det skæbne eller en Bismarcks ær- 
gerrighedsplaner (smukkere udlagt: nationens magttrang). Denne 
historiske ret, engang erhvervet — ligegyldigt hvordan — må dog 
stadig nyskabes, indrømmer forfatteren, ved at fastholde landet 
kulturelt; i det øjeblik, en fremmed kultur får fodfæste i det ero- 
brede land, tabes retsgrunden. 

Men her er forfatteren ulogisk. Ti efter hans egen fremstil- 
ling har den danske kultur væsentlig sejret i Nordslesvig siden 
1864; og dette måtte da give den frasprængte stamme den ideelle 
ret, der kunde stilles ligeoverfor »krigens ret«. Man skulde da ikke 
have ventet, at han i samme åndedræt vilde bebrejde de danske 

som kristne og politikere, at de gør denne ret gældende. For at 
vejlede dem i etisk optræden siger han: »Selv om $ 5 gav befolk- 
ningen en juridisk ret: det vilde stedse kun for staten dreje sig 
om på den fornemste måde at skaffe denne ret ud af verden ved 
den mest værdifulde kompensation; opfyldelsen af en sådan »ret« 
strider imod statens væsen.« Denne påstand, at opfyldelsen af en 
juridisk ret skulde stride imod statens væsen turde være ret ori- 
ginal! Men nu er det ikke blot en juridisk ret, men også en etisk, 
som hviler på et løfte. Ganske vist har den danske stat intet at 
fordre, efterat de to vedkommende parter er enedes om at slette 
paragrafen, og Danmark selv officielt har anerkendt udslettelsens 
gyldighed. Men et løfte rækker ofte videre end til de to parter, 
der er direkte løftegivende eller løftemodtagende. Hvis A. lover 
B., at hans søn C. skal have et guldur, og lader C. høre på dette 
løfte, er det en misforståelse at tro, at A .får sin samvittighed 
frelst, hvis blot B. løser ham for løftet. — Så elementært er i 
virkeligheden dette spørgsmål! Og så længe kravet på at få løftet 
opfyldt holder sig uforandret i befolkningen, sålænge er den mo- 
ralske ret tilstede. Om den vil vedblive at bestå, afhænger af, i 
hvor høj grad dansk kultur vil holde ønsket vågent hos befolk- 
ningens flertal. 

En anden bemærkning, som røber problematisk etisk kultur er 
følgende: »Det var et behændigt træk af Bismarck, at han, ef- 
terat $ 5 nu engang var blevet uundgåelig, i det mindste ikke satte 
nogen opfyldelsestermin og dermed gav historien lejlighed til at 
gøre den illusorisk.« (Vel, det var behændigt, og ikke mindre be- 
hændigt af forfatteren at få ansvaret over på historien; men er 
denne machiavellisme kulminationen af kristelig moral? For en 
almindelig hæderlighedsdomstol vilde den ikke bestå.) 

Det var det altyske forbund, som i 1906 indbragte forslaget 
om tvangskøb af polske ejendomme og i 1907 fik dette forslag 
gjort til lov. — En institution svarende til bosættelsesudvalget i 
de polske provinser er nylig blevet oprettet for Nordslesvig, og 
den skal rundelig støttes med offentlige midler, også fra Sønder- 
jylland, således at altyskerne på den måde tvinger de danske 
skatteydere til at punge ud med bidrag til deres egen fordrivelse 
fra den fædrene jord (G. Schitte: »Altyskernes Germaniserings- 
lærdomme.«) I gamle dage efterfulgtes erobringer af bortjagning 
af de oprindelige folk og indflytning af nye. En så energisk tvangs- 
ekspropriation og tvangsfortyskning har end ikke vore dages al- 
tyskere til dato kunnet gennemføre, mr om de åbenlyst udtaler 
ønsket derom. 

I »Deutschland bei Beginn des 20- Sl Jahrh« hedder det: »Vi 
gør os ingen skrupler ved at fratage Frankrig og Rusland store 

distrikter for at danne markgrevskaber foran vore grænser. Det 
bør fastsættes, at disse distrikter skal rømmes af deres indbyg- 
gere Dermed skaber vi ganske vist en ny folkeret, men hvad 
så? Idag fører man ikke krig som for 50 år siden . . .« 


38 (pag. 184). Trods sin ringe størrelse har Danmark dog 
indenfor sit område mere end lejlighed nok til at øve sin retssans 
på problemer af denne art; der eksisterer vestindiske, islandske 
og grønlandske spørgsmål, som på Forsfelle: måde appellerer til 
det danske folks etiske kultur. 

Hvad de vestindiske øer angår, vil alle mindes, hvor nær den 
danske stat nylig af økonomiske grunde var ved at begå et skæbne- 
svangert misgreb, idet man mente det berettiget at bortsælge dette 
landområde med sin befolkning til en anden stat. At et sådant 
skridt, ialfald sålænge et flertal af myndige borgere i denne lands- 
del ikke har sanktioneret det, må betegnes som et grovt overgreb, 
trænger næppe til nærmere forklaring. Men selv om et flertal 
skulde sanktionere det, kunde der endda være indvendinger at 
gøre imod en løsrivelse sans phrase, som det vil fremgå af ne- 
denstående undersøgelse af det islandske problem. 

En uhyre fejl har den danske stat begået overfor /sland, idet 
den ikke under den langvarige forening af de to lande har søgt 
at gøre Island til et land, hvor dansk kultur og sprog betragtedes 
som uundværligt, ialfald ønskeligt. For denne manglende koloni- 
sationsevne og ekspansionsevne må den danske nation nu tage 
følgerne: en åbenlys og udbredt agitation for løsrivelse. At en 
folkestamme, i den grad homogen og relativt afsluttet udadtil som 
den islandske, opnår den højest mulige grad af selvstyre, som er 
foreneligt med statssammenhængen, er et krav, som ikke kan be- 
kæmpes ud fra retsgrundsætninger. Spørgsmålet er, om den dan- 
ske nation mangler retsargumenter til at imødegå et fuldstændigt 
løsrivningskrav. 

I virkeligheden har den et sådant argument; det kommer 
kun an på, om den vil benytte det, før det er forsilde. Det kom- 
mer an på, om nationen vil gennemføre den betragtning, at det 
samlede dansk-islandske område tilhører disse landes indbyggere 
i forening. Det principielle standpunkt i dette skrift går ud på, at 
jorden i sin helhed tilhører alle de folk, der bor på den, uden hen- 
syn til de nationale skranker. Som forholdene er, lader denne ide 
sig kun realisere lidt efter lidt og meget langsomt; men overalt, 
hvor det kan lade sig gøre, er det berettiget at gennemføre den, 
om fornødent imod enkelte modstræbendes ønske, ti magten er 
ikke overalt et onde, og i ethvert fald ikke, når den anvendes 
i rettens tjeneste. En regering vilde derfor være fuldt berettiget 


til at gennemføre denne ordning over så stort et område, som 
den ved forholdenes magt råder over”) For denne indskrænk- 
ning i selvstyre — men også kun for denne — måtte efter min 
anskuelse Islænderne bøje sig. 

Hvad Danmark i dette forhold bør tilstræbe er at danne en 
forbundsstat med højt udviklet selvstyre, på grundlag af fuld- 
stændig gensidig handels- og erhvervsfrihed og med anerkendelse 
af begge nationers ret til grundværdien af det samlede landom- 
råde (således at den samlede grundrente tildeltes den danske og 
den islandske nation i forhold til deres folketal). 

Det er at håbe, at der hvor de separatistiske tendenser endnu 
ikke har gennemtrængt befolkningens store mængde (Grønland, 
Færøerne) vil den danske stat benytte sin fuldt lovlige indflydelse 
til bevidst at danisere befolkningens sprog og kultur. Det var på 
tide, at det gik op for nationen, at respekten for andre folks 
ejendommeligheder ikke udelukker loyal kappestrid og konkur- 
rence. Fejlene fra Slesvig, Vestindien og Island bør ikke have 
lov til at brede sig. Også hvad Grønland angår høres klynkende 
røster, der holder på noli me tangere; Eskimoerne må endelig 
ikke påvirkes, de skal bevares som en museumsgenstand; selv 
handel og samkvem ødelægger dem. Men det står ikke skrevet i 
nogen moralkodeks, at en nation har ret til at holde sit land her- 
metisk aflukket fra kommercielt samkvem med andre — ti jorden 
er menneskenes. Eller mener man, at de indianske stammer burde 
have haft fred og ro i hele de forenede staters gebet af hensyn til 
den etnografiske interesse; og at hele den nye verdens kontinent 
for bestandig skulde respekteres som et fredet jagtgebet for nogle 
hundredtusind Indianere? Eet er med vold at undertrykke og 
udbytte, et andet er at sejre i fredelig konkurrence; i denne må 
enhver stamme tilkæmpe sig sin ret til eksistens. 

En anden og selvfølgelig sag er det, at det danske regimente 
ikke bør give anledning til ødelæggelse af landets naturkilder f. 
eks , udryddelse af nyttige dyr og lign. misbrug. Ligeledes er en 
monopolhandel, der har det i sin magt at underbyde de indfødte, 
også åbenbar uret. (Smlgn. »Tilskueren«, Maj 1906). Overhove- 
det må de danske interesser administreres på en sådan måde, at 
de indfødte ikke forfordeles; iøvrigt må regeringens interesser 
her i første række koncentreres om at gøre befolkningen moden 
til selvstyre og gradvis at fremhjælpe et sådant. Kunstig isola- 
tion, kunstig afspærring fra frit samkvem og handel, kunstig de- 
centralisation og modarbejdelse af de danskes kolonisationsbestræ- 


”) Jeg formår end ikke at se, at en erobringskrig mød en na- 
tion, BEER mødsatte sig disse retskrav, vilde være uberettiget. 

belser og deres anlæg af større industrielle virksomheder vilde 
være ganske forfejlet og uberettiget politik. 


39 (pag. 189). Nogen reel grund til særlig at fritage kvin- 
derne for den almindelige værnepligt vilde man nutildags vanskelig 
kunne anføre. I en periode, hvor koédukation af piger og drenge 
er almindelig, hvor de krav, der stilles til deres fysiske kræfter, 
væsentlig er ens, hvor de uddannes til de samme erhverv og kræ- 
ver de samme borgerlige rettigheder, vilde en chevaleresk tanke- 
gang, der gik ud på at fritage dem for værnepligten, være ganske 
forfejlet og burde konsekvent heller ikke påskønnes af kvinderne. 


40 (pag. 189). I Schweitz findes en årlig personskat på 6 
Frcs. og et efter formuens og indtægtens størrelse afpasset tillæg, 
1,50 Fr. pr. 1000 Fr. formue og 1,50 pr. 100 Fr. indtægt. Mind- 
ste formue og indkomst er fri. Forældrene hæfter for de mindre- 
årige. Skatten varer til det 44de år. Også i Østrig har man en 
progressiv skat fra 1 F1.—100 FL 


41 (pag. 190). Engelsk rekruttering sker ved hvervning. De 
hvervede skal være mellem 18—25 år. Tjenestetiden er enten 12 
år ved fanen (lang tjenestetid) eller 3—7 år ved fanen og 9—5 år 
i reserven. Underofficerer og menige kan efter 9 års tjenestetid 
hverves påny og får pension efter 20 års tjeneste, Det antal re- 
krutter, der årlig hverves, er meget forskelligt. 1893: 35,000 
(det dobbelte antal meldte sig). Denne regulære hær er 220,000 
mand, deraf i moderlandet 107,810. Reserven har 80,000. 

Militsen, Yeomanry og volunteers er kun forpligtede til at 
gøre tjeneste i moderlandet. Til militsen kan enhver borger (en- 
kelse undtagelser) fra 18—30 år udskrives. Tjenestetiden 6 år; 
årlig 27—55 dages øvelse; ialt haves deraf 117,600 mand. Yeo- 
manry er militstropper til hest, ialt ca. 10,000 mand; de ejer 
selv deres heste. Øvelsestid 7 dage årlig. Militshærens reserve 
består af sådanne, som mod 2 £. årlig forpligter sig til for 6 år at 
møde i krigstilfælde. (30,000 mand). 

Volunteers, ialt 221,600 mand, har øvelser Søndag eftermid- 
dag; hver volunteer, som deltager i et vist antal øvelser, får 30 8. 

Hærbudgettet for 1895 var 18 Mill. £. 


42 (pag. 193). Men dette, andelen i naturgoderne, er også det 
eneste, børnene kan betragtes som selvskrevne arvinger til. Hvad 
man iøvrigt kalder arveret (til arbejdsskabte formuer) er ingen 
ret for børnene, det er etisk set en ret, forældrene har, til at give 
gaver til hvem de vil. At en formue (retmæssigt særeje), når 

en mand er død, ganske af sig selv skal tilfalde en anden person, 
selv om det er hustru eller barn, er etisk set ganske absurdt, ti 
en sådan formue kan retmæssig kun erhverves ved ombytning 
eller ved gave. Staten kan derfor forlange, at der træffes udtrykke- 
lige gave-dispositioner med hensyn til efterladte formuer, da de 
ellers måtte betragtes som res nullius og derfor som res omnium. 
Men så må der på-den anden side heller ikke gøres mindste skår i 
en sådan disposition; der bør være fuld testamenteringsfrihed ; 
et testamente er en gave, og en sådan har ingensomhelst nogen ret 
til at beskære — forudsat at det, der disponeres over, er retmæssig 
erhvervet særeje og ikke stjålet gods eller gods, som ikke kan 
være særeje (jord etc.). — At beklippe gaver ved arveskat er en 
temmelig uværdig opgave for staten, der jo gærne selv skulde 
være vogter af særejendomsrelten. Det giver slet eksempel. Men 
der bør heller ikke pålægges ejeren andre indskrænkninger i dis- 
positionsretten; der bør ikke være noget, som hedder selvskrevne 
arvinger. Den, der har opfyldt sine forældreforpligtelser fuldtud 
op til myndighedsalderen, af ham har børnene intetsomhelst mere 
at fordre, og staten kan heller intet yderligere krav stille på deres 
vegne. Og hvad hustruen angår, kan man rolig overlade alt, hvad 
de økonomiske forpligtelser mellem ægtefolk angår, til ordning 
ved gensidige overenskomster. 


13 (pag. 198). Anslås den årlige fællesejendom til 120 mill. 
kr., vil ethvert dansk menneskes andel deri være 120: 2%; = 48 
kr. I en familie med børn har hvert barn altså en andel på 48 kr. 
i den årlige fællesejendom. Men barnet kan ikke fordre, (eller 
man kan ikke på barnets vegne fordre) at hele dette beløb går til 
specielle børneformål. Også de umyndige må udrede deres til de 
øvrige formål, hvoraf jo også de nyder godt. Det bliver altså kun 
en brøkdel af disse 48 kroner, der kan anvendes direkte til deres 
forsorg. Hvordan end denne sum deles, kan enhver let udregne, 
at det ikke vil forslå til barnets totale underhold, og at fælles- 
interessen derfor byder, at man overhovedet ikke spænder for- 
dringerne til den offentlige del af forsorgen for højt. 


4 (pag. 201). Den umyndige ifalder efter dansk lov ikke an- 
svar, når han indgår kontrakt uden at omtale sin umyndighed, men 
ikke engang, selv om han skuffer medkontrahenten ved urigtig angi- 
velse af, at han var myndig (når disse angivelser er mundtlige). For 
andre urigtige angivelser (foregiven kaution f. eks.) hæfter der- 
imod den umyndige ifølge dansk lov. (Jul. Lassen.) 

Ved kontrakter om lån er ifølge Bentzon enhver, som er »per- 
sonlig myndig«, forpligtet. Den ufuldmyndige må med sin formue 

dække de retlige følger af personlige kontrakters (arbejdskontrak- 
ters) overholdelse. 


45 (pag. 207). Under diskussionen om den nu foreslåede ord- 
ning at slå personlig og formueretlig myndighed sammen hed det: 
»Hvad der bl. a. kunde tale for en sådan ordning er det stigende 
internationale retsfællesskab også på det privatretlige område. 
Dette gør det i høj grad ønskeligt, at myndighedsbegreberne i de 
forskellige lande er nogenlunde ens.« Se, det kan man kalde sy- 
stematiseringslyst! Det er dog ikke sikkert, at fordi ens mål, vægt 
og mønt er praktisk, at også ensartede myndighedsregler vilde være 
det. Dette er at plumpe fra Scylla over imod Charybdis;der er 
ingen tvivl om, at en Japaner eller Italiener fortjener at blive myn- 
dig før en Skandinav. Sligt hænder, når man taber det ledende 
synspunkt af sigte, som her er kvalifikationen d. v. s. det sam- 
lede fysisk-psykiske evnekompleks, der hos bestemte racer modnes 
på bestemt gennemsnitstid. 


46 (pag. 211). Retsforholdet mellem forældre og børn er ikke 
behandlet af synderlig mange forfattere. En ret interessant udred- 
ning findes hos Fr. Dreier (»Clara Raphael« etc.). Hans opfattelse 
er typisk socialistisk: asyler, vaisenhuse, plejestuer, elysier, børne- 
hjem etc. står for ham som fremtidsidealer, skikkede til at for- 
trænge opdragelsen i hjemmet. »Opdragelsen kan meget godt ud- 
føres for større samlinger af børn under eet.« — »Vor fordring er 

. at al opdragelse bliver en samfundssag, bliver udløst af al af- 
hængighed af familiens kår, af forældrenes individualitet, af fa- 
milieisolationen overhovedet.« Man vil indvende, siger han, at sta- 
ten må respektere familiens ret, forældrenes ret til at opdrage 
deres børn; den er uberettiget til at gribe ind deri ved magtbud og 
politi. Denne indvending afviser han ved henvisning til, at den magt, 
der skulde gennemføre det, vilde være majoriteten i et bevidst so- 
cialt samfund ; det første denne vilde gøre var at oplyse folket om 
forholdene, at bringe rigtigheden af forestående reformer til er- 
kendelse (han forudsætter her uden videre rigtigheden)... »Men vi 
vige ikke tilbage for tanken om tvangsnødvendighed på sine steder, 
f. eks. mod energiske forskruede personer, teologer 0. desl.« (Med 
hvilken virtuositet har ikke Dreier allerede 1851 truffet den ægte 
socialistiske tone overfor modstandere, der ikke lader sig overbe- 
vise!) Berettigelse hertil søger han deri, at samfundet ikke mid- 
delbart gennem forældrene står i pligts- og retsforhold til børnene, 
men til disse ligesom til alle individer i et aldeles umiddelbart 
pligts- og retsforhold, og de principper, som samfundet anser for 
absolut nødvendige, dem kan det gennemføre. Konklusion: »Hvis 

majoritet engang i fremtiden anser anstaltsopdragelse for nød- 
vendig, har den ret til at gennemføre den ved tvang uanset de gen- 
stridige energiske forskruede personer !« 

Nej, retsspørgsmål klarer man ikke ved afstemninger! De løses 
kun ved deduktiv bevisførelse. Og selv om det må indrømmes, at 
forældre ikke har ejendomsret til deres børn, så har de i forældre- 
følelsen et åndeligt eje hvilende på de naturmæssige bånd, der bin- 
der familien sammen; enhver forgribelse på dette eje må begrun- 
des; en dogmatisk henvisning til nødvendighed er ikke nok; (her 
er den tilmed øjensynlig forvekslet med forkærlighed for en be- 
stemt ide) ellers bliver indgreb til overgreb; og det vil ethvert ind- 
greb i familielivet være, der finder sted, hvor ikke forældrene no- 
torisk misbruger deres magt d. v. s. betragter børnene istedet for 
glæden ved børnene som deres rette ejendom, og nægter dem deres 
ret. Men iøvrigt har disse ønsker om samfundsopdragelse aldeles 
ikke børnenes ret for øje, men langt snarere hvorledes man ved 
at opdrage dem i den og den bestemte retning kan gøre dem til 
tankeløse automater og blinde tilhængere af den samfundsordning, 
man sværmer for. 


47 (pag. 211). At børnehjem, ligesom anstalter overhovedet, er 
et tveægget sværd, kan ikke for ofte indskærpes. Sidst har dr. med. 
C. E. Bloch gjort opmærksom på »Farer og fortrin ved optagelses- 
hjem«; han har indprentet hvor forsigtig man skal være med at 
fjerne børnene fra hjemmene, hvor dårlige de end er. Idealet vilde 
være gode privathjem; dog er der enkelte vanskelige børn, som 
absolut trænger til en kyndig pædagogisk ledelse, som man ikke 
kan vente at træffe hos privatfolk. 

Men viser det sig nødvendigt for stat og kommune at have 
enkelte anstalter, er det pligt at sørge for, at de kommer i virkelig 
kyndige hænder og ikke som nu overlades til velgørende anstalter, 
hvor det, som det har vist sig, er altfor let for stræbsomme charla- 
taner at skabe sig levebrød som ledere og funktionærer. 


48 (pag. 220). Princippet i den etiske undervisning er følgende : 
det gælder mere om at gøre de unge indlysende hvorfor en sæde- 
lig grundsætning må følges end at fortælle dem, at den skal føl- 
ges. Undervisningen former sig tildels som en diskussion, hvor- 
under der gerne indløber talrige skriftlige og mundtlige forespørgs- 
ler fra eleverne. Som eksaminationsprøver skal anføres: 1) For- 
klar og beskriv de to former af kampen for tilværelsen, og vis 
hvorledes den ene virker skadelig, den anden gavnlig. 2) Forklar 
og giv eksempel på sætningen: noblesse oblige. 3) Anvend teorien 

om samfundsmoral på salget af en ejendom, i hvilken der er en 
kulmine, som kun køberen kender. 

I bladet The summary, som eleverne selv udgiver og skriver i; 
spores tydelige eftervirkninger af den etiske undervisning. 

Danske læsere, specielt pædagoger, som ser fortegnelsen over 
de emner, der læres i de amerikanske anstalter for vanartede børn 
og unge mennesker, må uundgåelig føle sig noget undselige. Ti vi 
har hos os end ikke nået at beskæftige normale børn hverken med 
civilret eller etik. »Undervisning i etik« hører med blandt de vid- 
undere, der i ny og næ meldes os fra fremmede lande, og vi 
skænker ikke engang det spørgsmål nogen opmærksomhed, om vi 
ikke, ved at vække børnenes retssans i tide, kunde forebygge den 
uhyggelige tilvækst af vanartede. 


49 (pag. 225). Man må i det væsentlige billige definitionen 
heraf på kriminalistmødet i 1900: Ved sindssygdom forstås den 
af psykiatrien fastslåede betydning, omfattende også visse former 
af hysteri og epilepsi og enhver hjernesygdom, der virker altere- 
rende på bevidsthedslivet. Dertil regnes også febervildelse, ab- 
norm alkoholrus, panisk skræk, hypnose, somnambulisme, hvor der 
handles rent automatisk. 

Det eneste tvivlsomme punkt her er den patologiske rus. Der 
bør ialfald kun være tale om et undskyldende moment, første 
gang den indtræffer. En anden sag, når den erfaring engang er 
er gjort, at rusen ytrer sig abnormt med uberegnelige følgér. 

Iøvrigt må man angående alkøholismen i almindelighed slutte 
sig til Pontoppidan, når han udtaler, at det er i høj grad stødende 
for den almindelige retsbevidsthed at lade rusen virke som for- 
mildende end sige strafnedsættende omstændighed. At lade den 
døddrukne være straffri, som enkelte har foreslået, er ganske ufor- 
svarligt, ti for rusen har han ialfald ansvar. 

Ved åndssvaghed forstod man (på mødet)-de højere grader. 
Grænsen mellem åndssvaghed af de højere grader og imbecilitet 
er flydende. I de tvivlsomme grænsetilfælde kan det forsvares at 
at prøve, om straf er virksom. Er den det ikke, behandles de som 
de højere grader. 

Er dette kriterium ikke farligt? Man har ganske sikkert set ud- 
præget åndssvage, som er noget påvirkelige af straffe. Vilde det 
ikke være bedre at holde sig til objektive, rent psykiatrisk-kliniske 
prøver af intelligensen? F. eks. efter metoder som af Wimmer an- 
givet. 


50 (pag. 231). Referendum og initiativ. 
I Schweitz hersker der en stærk mistro til repræsentanterne; 


mill 


315 


man betragter dem snarere som det offentliges herrer end som dets 
tjenere ; og særlig i de tyske kantonner opstod følelsen af, at folket 
havde ret til at forebygge deres misbrug. 

Referendum er, som navnet viser, henvisning af en lovgivnings- 
akt til folket, enten til ratification eller til forkastelse. Man har 
obligatorisk referendum d. v. s. hver lov skal underkastes folkets 
votum, eller optionalt referendum d. v. s. henvisningen sker kun, 
når så og så mange vælgere ønsker det. Begge former bruges i 
Schweitz; for forandringer i konstitutionen er den obligatorisk; i 
nogle kantonner er den obligatorisk for alle love. Hvad fødera- 
tionens love angår skal referendum finde sted, hvis 30,000 vælgere 
forlanger det. Fra 1874 til 1893 skete det i % tilfælde, eller i 19 
tilfælde ialt; af disse 19 love ratificerede folket 6 og forkastede 13. 
Dette viser, at referendum er en effektiv institution. 

Men i Schweitz har folket også magt til direkte at foreslå 
love. Denne instituion kaldes initiativ: et vist antal vælgere har 
ret til at forlange, at en forholdsregel, de anbefaler, skal bedøm- 
mes af folket, hvad enten lovgivningsmagten er villig til at tage 
den op eller ej. Falder da folkets votum positivt ud, er det lov. 


51 (pag. 233). Recall. 

Under de forhandlinger, der gik forud for vedtagelsen af kon- 
stitutionen af 1787, drøftedes recall-spørgsmålet meget indgående. 
En sendemand Luther Martin af Maryland udtalte således: »I vor 
stat bestemmer konstitutionen, at repræsentanterne i kongressen 
skal vælges årlig, skal lønnes af staten og skal være underkastede 
»recalk«, selv i dette ene år; så forsigtig har vor stat værnet imod 
misbrug af den vore repræsentanter viste tillid; men nu foreslås 
det her at vælge senatorerne for seks år istedet for et år... uden 
at underkaste dem recall. Således, mine herrer, vil senatorerne for 
6 år være overgivet til total og absolut uafhængighed af deres sta- 
ter, for hvilke de burde være repræsentanter, uden nogen forplig- 
telse eller bånd imellem dem. I det tidsrum kan de deltage i for- 
mål, som er ruinerende og ødelæggende for deres stater... og deres 
stat kan ikke tilbagekalde dem eller udøve nogen kontrol over dem.« 

Mr. Martin var en profet, siger et amerikansk blad, idet hans 
forudsigelser med hensyn til kongressens uansvarlighed desværre 
er blevet i alt for høj grad opfyldte. De forenede staters kongres 
er sagtens den mest fordærvede lovgivningsmyndighed i verden. 
Men senatorerne kan ikke hjemkaldes, og selv om de kunde, vilde 
de i næsten alle tilfælde blive genvalgte, fordi de ikke vælges af 
folket direkte men af særlige valgmænd, som de køber under en 
form eller en anden; og vel bliver disse valgmænd valgte af folket, 
men de nomineres af parti-politikerne. Det store blad »Chicago 

Tribune« foretog for et par år siden en undersøgelse, som viste, at 
af de 45 staters valgmandsgrupper var kun de 6 ubestikkelige. 
(Efter artikel i »RET« 1909 af C. M. Køedt.) . 


3? (pag. 233). Til hvilke umulige resultater majoritetsvalg kan 
føre viser et valg, som 1889 foretoges i den .schweitziske kanton 
Ticino til kantonnens store råd. 12,700 konservative valgmænd fik 
77 pladser besat, medens det liberale parti kun fik 35 pladser, uag- 
tet det blot havde 600 valgmænd færre, Af to omtrent lige stærke 
partier fik det ene altså over dobbelt så mange ind som det andet. 
Man har også eksempler på, at minoriteterne har fået de fleste re- 
præsentanter. Ved et valg i Holland 1886 fik 47,000 liberale 47 
ind, medens 53,000 konservative blot fik 39 pladser. 


38 (pag. 235). F. eks. i en kommune skal vælges 7 kommunal- 
bestyrelsesmedlemmer ; der er tre lister, og de får følgende stem- 
metal: A 226, B 136, C 91. Udregningen sker så ved, at disse tre 
tal divideres med 1, 2, 3 osv., og således, at de syv højeste kvoti- 
tienter giver valg. 


ne eN B c 
17226 136. 91 
Vi 113 68 45"l2 
3 7515 45! 3015 
4 562 34 22314 
5 45!ls 2715 185 


De syv højeste kvotienter viser således, at A skal have 4 kandi- 
dater valgt, B 2 og C 1, og valgt erklæres derefter nr. 1, 2, 3 og 4 
af A-listen, nr. 1 og 2 af B-listen og nr. 1 af C-listen. 


% (pag. 241). Endnu et spørgsmål af praktisk art er dette: 
hvorledes vil systemet arbejde? Vil det ikke være praktisk ubru- 
geligt i en forsamling, der som den foreslåede selv skal drøfte og 
afstemme over alle detaljerede forslag og ændringsforslag? Med 
de nuværende afstemningsmåder vilde arbejdet i så stor en for- 
samling være ganske uoverkommeligt, hvis medlemmerne skulde 
veje med forskellige stemmetal. Forfatteren selv tillægger denne 
indvending stor betydning; »den vilde have dræbende virkning for 
den foreslåede ordning, hvis den ikke kunde imødegås, selv om 
ordningen måtte erkendes for teoretisk fuldkommen«. Men han 
betragter ikke denne vanskelighed som uovervindelig, og han har 
selv gjort et forsøg på at løse den ved .den særlige afstemnings- 
metode, han under navn af kvalitetsmetoden har bragt i forslag, 
og hvis særkende er, at man kun behøver at underkaste en hel 

række forslag en eneste afstemning, hvorved man opfører for- 
slagene i den ørden, der svarer til den værdi, man selv tillægger 
dem; ved simpel tydning af stemmesedlerne vil man herved kunne 
udfinde det forslag, som vilde have sejret over hver enkelt af sine 
konkurrenter (hvis det var blevet opstillet til særvalg med dem); 
og metoden sikrer, at et mindretal aldrig får sejr på flertallets 
bekostning. Angående enkelthederne ved metoden henvises til 
»Kvalitetsmetoden« af Niels Skriver Svendsen (Aarhus 1910), hvor 
en nem optællingsmetode findes angivet. 

Ved anvendelse af den frie valgret vil man også være i stand til 
af den store lovgivende og besluttende forsamlings midte at danne 
mindre (udvalg), der er egnede til at forberede en sags detaljer, 
samt vælge' det nødvendige antal regeringsmedlemmer; hvorved 
man også vilde være berettiget til at søge udenfor tinget. 

Anordningen på budgettet af samfundets tællesopgaver og for- 
delingen af fællesmidlerne til hver af dem vil kunne ske ved et 
kvalitetsvalg imellem de forskellige forslag, der desangående op- 
stilles. 


55 (pag. 249). »Det bør absolut overholdes, at ministeren ikke 
resolverer (i en administrationssag, f. eks. ansøgning om dispen- 
sation), før han har hørt de sagkyndige, og det bør af sagen, der 
bliver tilbage i ministeriet, fremgå, hvor ansvaret ligger, det bør 
ses, at ministeren var blevet bekendt med de saglige grunde. Her 
er et forhold af stor betydning. Vore dages lovgivning har den 
ejendommelighed, at lovene i så uhyre udstrækning tillader und- 
tagelser og dispensationer. Det er vist nødvendigt på grund af 
den møderne lovgivnings hele sociale karakter. Men dette lægger 
en umådelig magt i ministerens hænder. For hver ny lov, der 
udkommer, stiger ministermagten i landet... Lige tilfælde skal 
selvfølgelig behandles ens. Dispensationer skal selvfølgelig gives 
efter regler. Noget af det tristeste i det offentlige liv er imidler- 
tid at se de samme lovgivere, som giver lovene for os andre, ved 
deres færd tilkendegive, at for dem selv skal loven ikke gælde; 
de skaffer sig ministeriel dispensation. Her er en fare for mini- 
strenes uafhængighed overfor utilladelig påvirkning fra rigsdags- 
mændenes side.« Offentlig Moral« af Carl Ussing). 


56 (pag. 251). Amerikanerne har tildelt dommerne ret til. at 
grunde deres indsigelse på konstitutionen snarere end på lovene. 
En dommer kan nægte at bruge den og den lov, og den taber da 
sin moralske kraft. Den, der er krænket af den, er da på det rene 
med, at der gives et middel til at unddrage sig forpligtelsen til 
at adlyde den. Processerne forøges, og den synker tilbage i van- 

magt. Der må da ske et af to: enten må konstitutionen eller 
lovene forandres. Konstitutionen dominerer lovgiverne ligesåvel 
som de simple borgere; den er den første af lovene. 

(Tocqueville : La démocratie en Amérique). 


57 (pag. 254). »Kommunen er den eneste association, som er 
så naturgiven, at overalt, hvor der er mennesker forenede, dan- 
ner der sig af sig selv en kommune, Det kommunale fællesskab 
eksisterer altså hos alle folk, hvilke end deres skikke og love er; 
det er mennesket, som skaber kongedømmet og republikkerne; 
kommunen synes at udgå direkte af guds hånd.,.. det er dog 
i kommunerne, at de frie folks kraft sidder, De kommunale institu- 
tioner er for frihed hvad skolerne er for videnskaben. Uden dem 
kan en nation give sig et frit regimente, men har ikke frihedens 
ånd.« (Tocqueville: 1, c.). 


58 (pag. 254). Når anarkister som Kropotkin (se hans skrif- 
ter »Anarchist morality«, »Anarchist communism« og »Anarchism, its 
philosophy and ideal«) mener, at statsmekanismen helt og hol- 
dent kan erstattes af frivillige associationer, beror dette på et fejl- 
agtigt syn på den etiske rets væsen og livsmuligheder. Og tan- 
ken udføres ikke med konsekvens, ti side om side med fornæg- 
telse af al statsmagt finder man planer om, at alle produktions- 
midler skal være samfundets fælleseje og styres i fællesskab af 
dem, der producerer værdierne. Produktionsmidlerne og nødven- 
dighedsartiklerne, der er skabte ved "alles anstrengelse, må være 
til disposition for alle, hedder det; ethvert lønsystem må forlades; 
enhver, der deltager i frembringelsen af det almindelige velvære 
med udfoldelsen at alle sine evner, skal også nyde godt af sam- 
fundets almene beholdning, så at hans behov tilfredsstilles i den 
videst mulige udstrækning. 

Man ser altså, at selv om anarkisterne drager nok så stærkt 
til felts mod regeringen, kan de dog ikke slippe tanken om rege- 
ring eller regeringer. Hvorledes denne regering nærmere beset 
skal fungere, hvorledes den skal udnævnes, derom forlyder intet 
nærmere. At »styre i fællesskab« er vel et smukkere udtryk for 
flertalsstyre. Men dens virksomhed består altså i at indsamle og 
fordele produkterne til dem, der med udfoldelse af alle deres ev- 
ner bidrager til samfundets velvære. Men nu de andre, de, som 
ikke deltager, eller som kun arbejder for halv kraft? Hvad der 
skal gøres ved dem, får vi ikke besked om, men det er også til- 
strækkeligt at vide, at der dog skal skelnes imellem dem og de 
andre ved fordelingen. Med andre ord: selv den anarkistiske sty- 
relse kommer ikke til at savne magt og myndighed; og det vil 


319 


ingen organiseret styrelse i verden kunne savne, selv om den opstår 
på den frivilligst mulige basis, og selv om den kun opstår for for- 
delingsinteressers skyld. Skal den overhovedet betyde noget, må 
den i sig rumme en magtkoncentration. 

Anarkisterne tror, at en centraliseret statsmagt som sådan er 
den væsentli; hindring for individuel frihedsudfoldelse. Men 
dette er et . De overser, at frihedsindskrænkninger ikke 
så meget beror på magtudøvelsens ekstensitet som på dens intensi- 
tet og art. De fleste anarkister sværmer for små adskilte, gen- 
sidig uafhængige magtcentra. Men decentralisation er ingenlunde 
noget afgørende livsspørgsmål for friheden; den enkelte borger 
kan indenfor den lille magtcirkel være udsat for et tryk, der er 
mangefold større end det, der udøves indenfor større magtområder. 
Derfor er også anarkisternes jævnlige henvisninger til middelalde- 
rens »frie« bykommuner — i Italien f. eks. — ganske misvisende; 
ti få steder har vel den personlige frihed og sikkerhed været stær- 
kere kompromitteret end der. Da selv de radikaleste anarkister, 
som Kropotkin, trods alt forudsætter en vis magtorganisation, 
burde de kunne forstå, at det for friheden væsentlige beror på, 
om det kan lykkes at begrænse den organiserede magts intensitet, 
d. v. s. dens tendens til indtrængen på borgernes rent personlige 
områder, og at det derimod er ganske uvæsentligt, om den private 
borger kommer til at stå under en magthaver med mange eller 
få under sig. 

Men det gælder fremdeles om at indse, at en indenfor et vist 
råderum centraliseret magt i virkeligheden er den eneste mulig- 
hed og garanti for individuel frihed. Ti basis for al frihed er 
ejendomsrettens fulde udøvelse; ja frihed lader sig overhovedet 
kun definere som den trygge besiddelse af sig selv og sit. Jeg ved 
ikke, om anarkisterne anerkender den elementære retsgrundsæt- 
ning, at enhver har den fulde ret til sit arbejdes frugter; men ial- 
fald fornægter de vel ikke den etiske sandhed, at jorden og alle 
naturrigdomme tilhører alle mennesker i fællesskab. Men hvor- 
ledes denne ret skal kunne garanteres hver enkelt af fællesskabet, 
hvis den ikke håndhæves af en magtfaktor, alle er nødt til at 
bøje sig for, er ikke let at begribe. 

Det siger sig selv, at hvis man anerkender et folks ret til at 
eje den jord, det beboer, vil en komplet decentralisering af mag- 
ten indenfor dette folk ikke kunne sikre denne ret, ti de små magt- 
centra vilde kun have lokal myndighed. 

Vi gjorde ovenfor opmærksom på, at den, der ikke har sit ret- 
mæssige eje betrygget, ikke kan siges at besidde nogen frihed, der 
er værd at tale om. Friheden er just betinget af den gensidige re- 
spekt for hinandens liv, lemmer og retté eje. Men til at afgøre 


320 


hvad der er retmæssigt eje hører foruden principperne derom en 
myndighed, som er i stand til at håndhæve principperne. Den 
enkeltes skøn om hvad der er hans ejendom vil nødvendigvis 
være subjektivt farvet; i tilfælde af konflikt vil enhver i nogen 
grad vildledes af sin egen interesse. En objektiv afgørelse kan 
kun træffes af en udenforstående, der tillige har',den fornødne 
myndighed. Princippet at lade hver stå på sin rét fører ganske 
afgjort til social ufred, derimod giver det ikke mindste garanti for, 
at retten vil sejre åver magten. Og fremdeles, jo mere splittet 
den dømmende myndighed står, i små uafhængige magtcentra, 
des mere begrænset bliver den retsgaranti, den enkelte kan få, 
ti kendelserne gælder ikke udover den begrænsede kres; opstår 
der konflikter mellem interesser, som berører de forskellige magt- 
områder, er der ingen garanti for fredelig bilæggelse. 

Nøjagtig det samme gælder forbrydelserne. Anarkismen for- 
dømmer al repression, al statstvang af forbrydere; de mener hver- 
ken at behøve politi eller fængsler. Øg man forstår så godt 
deres personlige motiver til denne opfattelse. De har været vidne 
til så mange uretfærdige domme øg til så oprørende behand- 
ling af forbrydere, at det næsten vilde være naturstridigt, om de 
ikke kom til at betragte statsmagten som den fødte fjende af alt 
godt og ædelt og som den, der iværksætter og støtter alt lavt og 
usselt. Men individuelle antipatier og reaktioner forleder næsten 
altid til blinde slag. Det gælder om ikke at forveksle form og 
indhold. 

Hvad er da retsbeskyttelsen overfor forbrydelsen efter sit væ- 
sen? Nøjagtig det samme som den retsbeskyttelse, vi ovenfor om- 
talte, nemlig opretholdelsen af en retmæssig ejendomsordning. 
Enhver forseelse er et ejendomsovergreb af en eller anden art 
(på person eller eje), og retsordenens opgave bliver her at re- 
dressere den skete overlast ved at tvinge foruretteren til at give 
den forurettede vederlag. Hvis man en dag får en straffereform, 
hvorved straffen kun bliver et middel til at skifte ret mellem to, 
der har været i konflikt; hvis den indskrænker sig til kun at skaffe 
den forurettede oprejsning og til at tvinge foruretteren til at yde 
vederlag for hvad han har forbrudt, da kan ingen beklage sig 
over denne domstolenes rolle, ti da optræder den kun som en 
myndig mægler i fredens og rettens tjeneste. Og social fred op- 
nås her som i det ovenanførte tilfælde kun ved hjælp af objek- 
tive domme. 

Ganske vist vil midlet vedblive at være tvang; men en tvang 
i rettens tjeneste er en bedre garanti for friheden end uhæmmet 
tøjlesløshed fra de enkeltes side. Et samfund, hvor magtelemen- 
ter ikke på den ene eller anden måde vilde gøre sig gældende, 


eee —— 


321 


er utænkeligt; et spørgsmål er det da, om man kan tænke sig 
et bedre herskab at lade dem tjene under end rettens? Selv 
anarkisterne tænker sig, som man ovenfor har set, en art sty- 
relse, organiseret for ejendomsfordelingens skyld; men hvor in- 
konsekvent vilde det da ikke være at stille den enkelte blot over- 
for overgreb På ejendom? 

Kropotkin nærer stor tillid til »den værdifulde kærne af so- 
ciale vaner, uden hvilke intet menneskeligt samfund kan bestå. 
I stedet for at forlange, at den skal opretholdes af de få, forlanger 
anarkismen den af alles bestandige virksomhed. »Vi skal etablere 
slige situationer mellem mennesker, at den enkeltes interesse er 
alles interesse (lettere sagt end gjort!) Vi skal have moralsk op- 
lysning og praktisering af gensidig hjælp.« 

Det er jo meget almindeligt, at samfundsreformatorer regner 
med en forbedring af den menneskelige natur hånd i- hånd med 
eller som følge af den pågældende reform. Når først de og de for- 
andringer er indførte, vil tyveri, mord osv. af sig selv omtrent op- 
høre. — Det være langt fra os at tvivle om muligheden af moralsk 
fremgang, men mon det dog ikke vil være en uforsvarlig optimisme 
at bygge samfundet op på slige løse forudsætninger? At forbrydel- 
serne helt skulde forsvinde, tror ikke engang anarkisterne selv. 
Men når de nu indtræffer, hvad da? 

»Den eneste ting, der kan gøres, siger Kropotkin, når vi ser 
antisociale akter begåede i navn af individuel frihed er at gendrive 
princippet »hver for sig og Gud for alle« og at have mod til at 
sige højt i enhvers nærværelse hvad vi tænker om slige handlinger. 
Dette kan måske fremkalde en konflikt, men konflikter er selve 
livet, og udaf konflikten vil fremgå en vurdering af slige akter, som 
er retfærdigere end gamle hævdvundne ideer .…. alt hvad vi re- 
serverer os er det frie udtryk af vor sympati og antipati overfor 
hvad der synes os godt eller dårligt.« 

Altså den, der bliver bestjålet eller overfaldet af en rå volds- 
mand, har lov til frit at tilkendegive vedkommende hvad han sy- 
nes om at blive behandlet på denne måde. Endog lov til at ytre, 
at han synes mindre godt derom; rentud sagt, at det har hans 
antipati — men derudover har han ingen ret. Ja strengt taget kan 
vel ikke engang denne ret sikres ham, ti hvem skal hævde den? 
sæt at den bliver ilde optaget! K. stiller jo da også en konflikt i 
udsigt, en lærerig konflikt som følge af denne fromme menings- 
tilkendegivelse. — Kan dette i grunden antages at give vort liv 
større frihed og tryghed? Og kan man forudsætte en slig efter- 
givenhedsmoral hos alle mennesker? Det vides, at Kropotkin per- 
sonlig betragter barmhjærtige handlinger som moralens fuld- 
endelse; men denne moral er altfor subjektivt begrundet, til at 

man kan bygge samfundsinstitutioner derpå. Den samfundsmagt, 
som principielt vil nægte den enkelte, der kræver sin ret, enhver 
reel støtte, vil vække den forurettedes mishag uden at imponere 
foruretteren. 

Nu morderen? Morderen bliver Kropotkin hurtigt færdig med. 
En morder, der dræber af blodtørst, er et sjældent fænomen, 
siger han; han er sindssyg og skal helbredes (formodentlig dog 
ved tvang) eller undgås (!) Den forestilling går stadig igen både 
hos socialister og anarkister, at når først årsagerne til fattigdom 
er hævede, vil ingen mere myrde eller stjæle. De overser imidler- 
tid, at under de nuværende forhold er der en mængde forbrydel- 
ser, som slet ikke oprinder af nød, men af begærlighed, af lyst til 
at prale, af svaghed overfor ødsle kvinder osv. ; årsager, der ingen- 
lunde vil forsvinde, selv om alles kår blev nok så betryggede. Ja, 
det er ikke utænkeligt, at netop når rigdom og luksus bliver gjort 
vanskeligere at erhverve ad normal vej, vil vejen til voldshand- 
linger des oftere frembyde sig og friste de svage. 

K. henviser til en del områder, hvor han anser det for muligt 
at afløse statsmekanismen med frivillige associationer. Han næv- 
ner assuranceselskaber mod tyveri. Ja, men hvem skal løse den 
enkeltes konflikter med et sådant selskab? Fremdeles anføres fri- 
villige forsvarsforeninger. Men han indrømmer dog selv, at disse 
nu i England arbejder hånd i hånd med staten; og vilde en anden 
ordning virkelig være tænkelig? Forsøg engang at tænke den tanke 
til bunds, at et lands forsvarsordning opløser sig i indbyrdes uaf- 
hængige korporationer, måske således at infanteri, artilleri osv. 
opererer hver for sig, eller at de tilsammentagne danner en stat i 
staten, der selv skulde bestemme, når der overhovedet skulde gri- 
bes ind og når ikke. Hvilke vilkårligheder kunde ikke begås? Hvem 
skulde afgøre hvor det var nødvendigt at ekspropriere for fæst- 
ningsanlægs skyld og lign. Og vilde ikke slige væbnede, uorgani- 
serede og hovedløse korporationer indeholde en stadig fare for det 
fredelige arbejde? 

Nej, enhver af de nævnte og lignende associationer vilde falde 
sammen til støv, hvis de ikke direkte eller indirekte havde en rets- 
håndhævende centralmagt at støtte sig på; eller også vilde de 
simpelthen usurpere magten. Og i så fald blev det ikke for ret- 
tens skyld. . 

Magtstræbet slipper vi ikke for i denne verden. Det er lige- 
som dampen en elementær kraft, man skal omgås med varsomhed. 
Passes der ikke på, bliver den ubændig og anretter kun ulykker, 
forårsager eksplosioner, forbrændinger osv. Men den kan også ud- 
rette et stort og nyttigt arbejde, når den ledes forsigtigt igennem 
de rigtige og solide kanaler. Hvad det kommer an på er altså ikke 

at slippe magten løs eller splitte den men at tæmme og lede den 
til at arbejde i rettens tjeneste. 


59 (pag. 264). Således foreligger der en officiel beretning fra 
Ny Zeelands kultusminister G. Fowlds om virkningerne af grund- 
værdiskat på arbejdsløn m. m. på Ny Zeeland. Heri udtales: 

1—1/% år efter at Wellington havde indført jordværdibeskat- 
ningen gik bygningsaårbejdernes løn op til 15—22 øre mere i timen 
end den af voldgiftsretten fastsatte arbejdsløn, hvilket skyldtes 
bygmestrenes kappelyst om at skaffe arbejdsfolk nok til den store 
byggevirksomhed, der var blevet en følge af det nye skattesystem. 
»Det står for mig som fuldkommen klart, at den første virkning af 
jordværdiskattens indførelse er en stærk hævning af arbejdsløn- 
nen og den anden en nedgang i prisen på ubenyttet jord indenfor 
skattesystemets  virkeområde.«  Skattekommissæren sammesteds 
meddeler, at byggeriet er blevet fremskyndet, megen værdifuld 
jord i forstæderne er blevet udstykket og udbudt til salg, og store 
godser på landet er blevet udstykkede og stærkere befolkede. 

Fra Ny Sydwales foreligger udtalelser, som går i ganske samme 
retning. 


60 (pag. 267). En sygekasselovgivning som den nuværende er 
et af mange eksempler på statens afmagt til at »hjælpe«. Staten 
bruger her ganske uretfærdigt fællesmidlerne til at yde en ganske 
bestemt klasse af befolkningen støtte under sygdom. Virkningen 
har hér som altid ved gavelovgivninger været en helt anden end 
tilsigtet: at de helt ubemidlede »endog for en stor del står uden 
for kasserne, og et økonomisk bedrestillet lag danner flertallet af 
sygekassens medlemmer — sygekasserne er erobrede af de bedre- 
stillede arbejdere.« (»Sygekasser og læger«, udg. på foranledning 
af den danske lægeforening ved et udvalg.) Der forbruges des- 
uden utvivlsomt meget mere af medicin (fordi den kan fås gratis) 
end selv af de mest velstillede familier, der står udenfor sygekas- 
serne; og dette ødsle og unyttige forbrug betaler statskassen delvis. 

Den tanke, der fremsættes til overvejelse i »Ugeskrift for læger«, 
»at fordele statstilskudet efter medlemmernes økonomiske evne, så- 
ledes at de fattigste får det største, de mindre ubemidlede et min- 
dre tilskud,« vil sandsynligvis kun gøre ondt værre og er ialfald 
øjensynlig uretfærdigt. Den strider imod alle sunde forsikrings- 
principper, som går ud på, at alle, der yder lige meget, har lige 
megen ret; og det vil føre til uheldigt posekiggeri. Enten bør syge- 
kasserne stå åbne for alle, med lige rettigheder, eller også bør staten 
slet ikke befatte sig dermed, men overlade dem til frie associationer. 
Det sidste er det mest naturlige. Slagordet »hjælp til selvhjælp«, 

der for en del politikere er toppunktet af al visdom, er næppe 
bedre som politisk princip end den rene hjælp. Det kan være et 
fortræffeligt pædagogisk princip, men det er ikke statsmagtens 
sag at opdrage borgerne økonomisk, og til opdragelse af voksne 
mennesker er det ikke berettiget at bruge af fællesmidlerne, 


6 (pag. 269). Man har (S Berthelsen i »RET« 1909) foreslået at 
ændre alderdomslovgivningen således, at enhver borger over 60 
år får sin alderdom betrygget. Uden tvivl vilde dette være ret- 
færdigere end den nuværende ordning, hvor det er »trangen«, der 
lægges til grund. Men tanken, forslaget hviler på, kan dog kun 
være rigtig ud fra særlige forudsætninger. Forf. går ud fra, at den, 
der er over 60 år, har tilført samfundet så mange værdier, at han 
uden direkte præmiebetaling har krav på hos det offentlige at få 
sikkerhed for økonomiske sorger i alderdommen. Denne tanke- 
gang forudsætter, at han i sin arbejdsperiode har ydet mere end 
han har fået; da dette under de nuværende sociale forhold ofte nok 
vil slå til, giver det nævnte forslag en god midlertidig løsning og 
er sikkert ment således. Den endelige løsning må dog gå ud på at 
ordne samfundsforholdene således, at enhver i sin virkende peri- 
ode får det fulde ækvivalent for sine ydelser udensbeskæring. Det 
ideelle er ikke, at kravet opstår som et efterkrav; bedre vilde det 
være, om arbejdet straks fik sin fulde løn udbetalt, således at den 
enkelte selv blev i stand til at betrygge sig. 


62 (pag. 269). Allerede i halvfjerserne fremsatte prof. Fawcett 
i sin berømte »Manual of political economy« følgende sunde grund- 
sætninger: »Staten udøver en stor indflydelse på nationalkarak- 
teren ved den måde, hvorpå den afgør spørgsmålet om en persons 
ret til hjælp. Under de nuværende forhold begås der en uret imod 
den flittige og sparsommelige arbejder; ti er det lykkedes ham at 
lægge så meget op, at han har kunnet sikre sig en lille årlig liv- 
rente, netop tilstrækkelig til hans underhold, så nægter sognet ham 
enhver hjælp, medens hans nabo, der ikke har lagt noget op, får 
hjælp, så at de i virkeligheden har det lige godt. Virker nu denne 
ubillighed allerede afskrækkende på arbejderen, så føles det endnu 
mere som en uretfærdighed, når den sparsommelige ser sine spare- 
penge beskattede og altså må sige sig selv, at han slider sig op ikke 
blot for at redde sig selv, men også for at hjælpe andre, der lige 
så godt som han kunde hjælpe sig selv, når de vilde..…. det 
vilde være heldigt, om folk snart kunde vænne sig til den tanke, 
at det er en ulykke, at den fattige har en lovlig ret til at kræve 
underhold, så at afskaffelsen af den offentlige fattighjælp kunde 
betragtes som noget, der muligvis vilde ske. Kun under den for- 

udsætning vil det blive anset for en klar og ubetinget pligt for 
enhver at anstrænge sig til det yderste for at ernære, sig og sine. 
- - »+Englands økonomiske og sociale forhold kan ikke anses for 
sunde, før det bliver det almindelige og ikke som nu en undta- 
gelse, at arbejderen forsikrer sit liv og køber sig alderdomsfor- 
sørgelse.« 


68 (pag. 273). Pædagogen J. Tews siger i »Moderne Erziehung 
in Haus und Schule«: »Vor nuværende overklasse tager skade af 
sit skoleprivilegium . . . den lille købmand og håndværker sælger 
sin overbevisning til sine kunder, fabrikanten og storhandleren til 
sine toldpolitiske protektorer, embedsmanden til sine foresatte; 
kort: ufrihed hvor man ser hen. Ethvert politisk og kirkeligt 
valg bekræfter det. . . . De offentlige myndigheder kommer disse 
de privilegerede kreses bestræbelser beredvilligt i møde. Skole- 
bureaukratiet fuldbyrder deres vilje. Det går så meget lettere for 
sig, som vore offentlige skoler ikke så meget er fremgåede af en 
personlig dannelsestrang som af almindelige sociale og statspoli- 
tiske hensyn. Man vil danne embedsmænd, statsborgere, under- 
såtter, soldater, skatteydere, men ikke mennesker. Man tænker 
sig mennesket næsten kun som et led af helheden, som et socialt 
væsen, og samfundet, flokken, vil ingen personligheder have. De 
er en fare for flokken. Det udtalt personlige er altid usocialt, i 
hvert fald forstyrrer det ligeartetheden og ordenen , . . Bedre bli- 
ver dette først, hvis den enkelte vil være betænkt på at blive sin 
egen præst, sin egen politibetjent, sin egen advokat, sin egen læge 
og fremfor alt sine børns”lærer. Når forældrene først gør deres 
pligt og skyldighed i hjemmet, kan man spare sig at skrive om 
reformer. Men sålænge forældrene betragter opdragelsen som en 
slags bedre tyendegærning, med hvilken de vil have så lidt som 
muligt at skaffe, og som man, så billigt som muligt, lader be- 
sørge af andre, med det eneste tydelige formål at sikre barnet en 
livsstilling, — sålænge har forældrene aldeles ingen grund til at 
tale med om noget som helst, der er i vejen med skolen.« 


64 (pag. 276). Oxford var et af de sidste steder, hvor New- 
tons filosofi blev anerkendt, skriver Herbert Spencer i »Social Sta- 
ties«. Ikke bedre gik det sammesteds Locke's »On the human under- 
standing«. »Disse privilegerede institutioners vane: at lukke døren 
for fornyelser er blevet så almindelig, at de er blandt de sidste 
steder, til hvilke man ser hen for forbedringer i læremetoder eller 
for et bedre valg af læregenstande. Universiteternes stilling lige 
overfor naturlig videnskab er bleven en foragtelig ikke-anerken- 
delse... organisationen af lærere og regeringen, som leder den, 


32% 


vil uundgåelig støtte sig til tingene som de er; og at give dem kon- 
trol over det nationale åndelige liv er at give dem midler til at 
undertrykke enhver higen efter tingene som de skulde være . : 
just den kultur, som i det fremadskridende samfund truer med at 
underminere deres egne fundamenter, eller med andre ord — just 
den kultur, der er mest værdifuld, vil de modsætte sig.« 

Det kan vistnok betragtes som givet, at Sokrates, hvis han 
havde levet i vor tid, aldrig var blevet Dr. phil. end sige univer- 
sitetsprofessor. Heller ikke Giordano Bruno eller Kepler. De 
midler, man nutildags anvender fra officiel side for at bremse 
slige outsidere, er ikke slet så brutale som i hine tider, men 
næppe mindre virksomme. Man lader dem langsomt udhungre. 
Når en Schopenhauer indsender en afhandling til Københavns 
universitet, bliver den »nicht gekrånt«, dette er stemplet, hvor- 
efter alle sig have at rette. Ligeså utvivlsomt er det, at hvis der 
fra statens side var blevet påført Sokrates en lige så hensynsløs 
konkurrence som den, der nu påføres selvstændige tænkere, vilde 
han ikke have fået den indflydelse over de unge, han fik. Ingen 
anden af de frie ånder i Grækenland havde trængt igennem — 
den græske filosofi, som vi kender den, havde ikke eksisteret! 


65 (pag. 277). En forfatter, som har personlig erfaring om 
disse forhold, skriver om undervisningen i det juridiske fakultet 
bl. a. følgende: »Blandt det juridiske studiums dyrkere er dér få, 
der er kaldede. Professorerne burde ikke affektere, at de har 
at gøre med unge videnskabsdyrkere... En anden vanskelighed og 
endnu større er den, at det juridiske fakultet foruden at docere en 
videnskab, tillige skal være en fagskole... Til eksamen ønskesval- 
deles ikke nogen selvstændig udvikling, men et referat af prof. X's 
udvikling angående det og det spørgsmål, og var det ikke for skams 
skyld, kunde der gærne tilføjes: »i den og den lærebog pag. x— 
pag. y«. I »Tilskueren« 1890 (»Det juridiske studium ved Køben- 
havns universitet« af Erlang Tybjerg) hedder det: »For øjeblik- 
ket fremstilles alle love, gamle og unge, onde og gode, forstan- 
dige og urimelige, næsten altid som noget en gang givet urokke- 
lig fast. Har en lov en gang ordnet et æmne, er den sag i orden, 
og tanken bragt til tavshed. . .. Selvfølgelig er dette ingenlunde 
forfatterens personlige mening, men det er det indtryk, som den 
brugte fremstillingsmetode nødvendig må fremkalde hos den stu- 
derende: en lov er en lov; om den duer noget, vedkommer ham 
aldeles ikke. Sikkert vilde der bringes et gavnligt og oplivende 
moment ind i studiet, om lovens værdi blev belyst i højere grad 
end nu —...« 

66 (pag. 280). »... Nøjere beset er den frihed, hvormed sta- 

ten nu, som jeg sagde; lyksaliggør nogle mennesker til gunst for 
filosofien, ikke blot ikke nogen frihed, men et embede, der er- 
nærer sin mand. Befordringen af filosofien består altså blot deri, 
at nutildags i det mindste et antal mennesker ved statens hjælp 
formår at leve af deres filosofi, idet de kan skabe sig et levebrød 
af den: medens Grækenlands gamle vise ikke besoldedes af sta- 
ten, men højst engang som Zeno æredes med en gylden, krone, 
og et gravmæle på Kerameikøs. Om nu sandheden tjenes der- 
ved, at man anviser en'vej til at leve af den, skal jeg ikke kunne 
sige i almindelighed, fordi alt her kommer an på det enkelte 
menneskes art og godhed, som man byder at gå denne vej.…. . 
Kant f. eks. var, som vi lærde plejer at være, hensynsfuld, un- 
derdanig og i sit forhold til staten uden storhed; så at-han i al 
fald, hvis universitetsfilosofien en gang skulde anklages, ikke 
vilde kunne forsvare dem: Skulde der derimod gives naturer, som 
formåede at forsvare den — som f. eks. Schopenhauer og Plato 
— så frygter jeg blot eet: de vilde aldrig få anledning dertil, 
ti staten yilde aldrig have mod til at begunstige sådanne menne- 
sker og anbringe dem i hine stillinger. Hvorfor dog? Førdi en- 
hver ;stat frygter dem og altid kun vil begunstige -filosofer, af 
hvilke den intet har at frygte .... Staten nærer overhovedet. 
frygt for filosofien, og netop fordi dette er tilfældet, søger den 
så meget mere at drage. filosoffer over på sin side, som kan give 
den udseendet af at have filosofien på sin side . .. men skulde 
der opstå et menneske, som virkelig gør mine til med sin kniv 
at gå alting på livet, også staten, så er staten, fordi den fremfor 
alt må bekræfte sin eksistens, i sin ret til at støde et sådant men- 
neske bort .fra sig og behandle ham som fjende. ... Hvis altså 
nogen finder sig i at være filosof på embedsvegne, må han også 
finde sig i at blive anset som en, der har givet afkald på at søge. 
- For staten, kommer det al- 
drig an på sandheden, men kun på den sandhed, der er nyttig for 
den.« Fr. Nietzsche: Schopenhauer als Erzieher. 


67 (pag. 282). Foruden de betydelige ordinære bevillinger til 
kunst og videnskab (deribl. til læreanstalterne) bevilges årlig eks 
traordinært en stor sum (år 1907—08: 82,500 kr.) til private insti= 
tutioner, selskaber og personer, der fremmer disse formål. Noget 
af det mærkeligste i det nævnte år var »køb af 200 eks. af en rejse- 
beskrivelse og andre bøger«, »800 kr. til fuldendelsen af en opera (!x, 
bevillinger til udgivelse af en assyrisk ordbog, til et værk om old- 
indisk literatur, studier over søpindsvin osv. 

Over 100,000 kr. gives der desuden til alderdomspensioner for 
litterater og kunstnere. Ja ikke blot til disse, men til deres enker 

og" børn (selv stedbørn). Hvor fristende det end er, kan det ikke 
gå an at benytte listen øver disse begunstigede til nærmere be- 
lysning af myndighedernes valg. Og det vilde være unyttigt for 
mmange navnes vedkommende, ti ingen kender dem. Man finder et 
broget selskab af romanskrivere, skuespillere, missionærer, gymna- 
stiklærere, dirigenter, sproglærere, basunblæsere 0. s.v. Folketings- 
mænd «undrer det een at træffe under denne kategori; det er dog 
næsten for nøgent. Man bruger statens midler til at forsørge enker 
efter privatmænd, som ofte har haft store indtægter, efter embeds- 
mænd, der burde være således lønnede, at de selv kunde forsørge 
deres enker. Til romanforfattere, hvis bøger kommer i mængder af 
oplag, bevilges rejseunderstøttelse, ja på ære også til operetteskue- 
spillere med høje gager. 

Sligt avler en egen art demoralisation og begrebsforvirring. Med 
undren ser man kunstnere med ret betydelige indtægter hjemføre 
i triumf 200 kr. til en rejse! Man- kommer da under vejr med, 
at disse mennesker ret almindeligt betragter det som en æressag 
at figurere på denne liste! Det er. dog ganske bagvendt 1. Man kan 
indrømme, at det er en ærlig sag, når man ikke kan klare sig selv 
i sin virksomhed, at henvende sig der, hvor man ser alle andre 
styrte til — men en positiv ærel noget at prale af? Nej, man bør 
vist for al velanstændigheds skyld komme bort fra at betragte 
understøttelseslisten som et nationalt pantheon ! 


